
PREFATORY NOTE. 


HIGHLANDERS owe this new and cheap edition of 


“ LHABHAR NAN Cnoc” to the initiative and encouragement 
of that enthusiastic friend of their race, language, and 
literature, Mr John Mackay, Hereford. The book has 
been reproduced without alteration, with the exception of 
the very few printer’s errors which crept into the 1834 
edition. Dr Macleod retained the localisms of the dif- 
ferent contributors, both in idioms and spellings. They 
are reproduced in this new edition just as he passed them. 
For example, ‘“‘ceill” is used by some of the writers for 
“geill,” and in many instances “tearnadh” serves both 
for “preserving” and “descending.” Local pronunciation 
determined those variations, and as for peculiarities of 
idiomatic construction, and particular use of words and 
phrases, they are, in most instances, full of interest to 
philologists. The book has long been out of print, and 
the copies of it which now and then come into the market 
fetch high prices when perfect, but most of them are in a 
dilapidated condition, because they had been used as 
school-books. ‘‘ LHaBHAR NAN Cnoo” was even in its first 
form the highest reading class-book in Gaelic Society 
Schools. But that first edition was only the germ of 
the full and perfect one, which is now reproduced at a 
popular price. 


Inverness, November, 1898. 


N.B.—We have got the edition of 1898 reprinted with- 
out variation; because while the former issue had become 
exhausted, a steady demand for the book still existed. 
Applicants for copies can now be supplied. 


Inverness, May, 1905. 


DO 


CHOMUNN OISEINEACH GHLASCHU. 


A DHAOIN’-UAISLE IONMHUINN, 


Cua ’N fhiosrach leam gu’n d’ thug ni air 
bith barrachd solais domh na ceud shuidheachadh a’ 
CHoMUNN OISEINICH. Comunn do Ghaidheil doga theas- 
chridheach, air an tarruing r’a chéile le gaol d’an duth- 
aich, agus a tha ’g iarraidh cainnt bhuadhmhor mbhilis 
nam beann a labhairt agus a sgriobhadh gu teoma neo- 
chearbach. 

Tamull beag agus cha bhi e ni’s faide na chulaidh- 
mhaslaidh, agus ’na chulaidh-iongantais, gu bheil luchd- 
teagaisg air feadh na Gaidhealtachd nach h-urrainn cainnt 
an duthcha a labhairt gun fhiamh-ghaire a dhusgadh air 
gnuis an luchd-éisdeachd. Cuirear gu naire an fheadhain 
aig am bi do dhanadas tamailt co mor a cur air ar luchd- 


dithcha; cha ghabhar iad agus cha ’n éisdear iad. 


vill. 


Buanaicheadh sibhse ‘nar saothair chliutich: tha a duais 
féin ’na cois. Mar a’s edlaiche chinneas sibh air maise> 
air milsead, agus snasmhorachd na Gailig, ’s ann a’s taitn- 
iche bhitheas i leibh. Na creidibh iadsan tha ’g radh gu 
bheil a’ Ghailig air leabaidh a bais—tha i co slan, laidir, 
urail, agus a cuisle co fallain’s a bha i riamh; agus ged 
thachradh e gum biodh i air a fogradh 4 h-Albainn am 
maireach, tha farsuingeachd agus fasgadh a’ feitheamh 
oirre taobh thall do’n chuan mhor, far am bheil cheana na 
miltean d’a muirichinn féin a dh’ fhailticheadh agus a 
dh’ altrumaicheadh i le solas. 

A dhaoin’-uaisle ionmhuinn! chuir sibh urram mor 
ermsa ’nuair_a chairich sibh m’ ainm am measg luchd- 
riaghlaidh a’ Chomuinn. Ceadaichibh dhodmhsa nis an 
leabhar beag so a choisrigeadh dhuibhse, agus a chur a 


mach fo théarmunn a’ CHOMUINN OISEINICH. 


Is mise, da rireadh, 
Le mor-mheas, 
Agus le durachd mo chridhe, 


"Ur caraid. dileas, 
TORMOID MACLEOID. 


Campsiz, Tus an Earraich, 1834. 

ROIMH-RADH. 


O Cxtonn she bliadhna, dh’ ullaich mi Comh-chruinn- 
eachadh Gaidhealach, air iarrtas Comuinn Ard-Sheannaidh 
Eaglais na h-Alba, airson nan Sgoilibh a shuidhich iad 
air feadh na Gaidhealtachd. Thaitinn an leabhar beag 
sin ri m’ luchd-duthcha. Ghabh e reic co ealamh’s nach 
’eil a h-aon deth a nis r’a fhaotainn. Dh’ fhiosraich mi gu 
robh deigh mhor aca air an leabhar sin, no air leabhar 
eile do’n t-seorsa; agus chum an t-iarrtas so a choinn- 
eachadh, dh’ ullaich mi an leabhar tr so. Chaidh cuid 
do na nithe tha ann a chur a mach roimhe, air aon doigh 
no air doigh eile, agus tha cuid eile dbeth air ’ullachadh 
as ur. Tha ddchas agam nach ’eil a bheag ann ach na 
tha chum maith agus oilean mo luchd-duithcha. Maith 
dh’ fheuidte gu bheil feadhain ann a smuainticheas nach 
robh e ceart no freagarach an t-seann sgeulachd Ghaidh- 
ealach; ‘“‘Spiorad na h-Aoise,” chur a mach san leabhar 


so; gum b’ fhéarr leigeil le a leithid sin do sheann nithe 


x. 


basachadh agus dol air dichuimhne; ach smuaintich mi 
gun robh e iomchuidh an sgeulachd so a thairgseadh mar 
shoilleireachadh air cleachdainnibh nan laithean a dh’ 
fhalbh, mar shamhladh air snasmhorachd na canain anns 
an robh na seann sgeulachdan sin air an aithris, agus, mar 
an ceudna, air an ddigh air an robh gliocas air a theagasg 
anns na linntibh dorcha sin. 

’S aobhar-sdlais, da rireadh, gu bheil nithe ni’s féarr 
aig na Gaidheil a nis r’an aithris agus ran éisdeachd, na 
seann sgculachdan nan laithean a dh’ fhalbh: ach mheas 
sinn nach robh cron ann an cuid dhiubh a chumail o dhol 
gu tur air dichuimhn’, mar chulaidh-annais do linntibh 
a thig ‘nar déigh. Tha moran don t-seorsa cheudna 
fhathasd air an aithris feadh na Gaidhealtachd ; agus aid- 
ichidh mi gum b’ fhéarr leam gu mor comh-chruinneachadh 
dhiubh ‘fhaicinn na don chuid a’s mo do na h-Orain 
fhaoin amaideach a tha o bhliadhna gu bliadhna air an 
cur a mach “nar measg. 

Cha bhi na Gaidheil ni’s faide as eugmhais leabhr- 
aichean “nan cainnt féin. Tha miltean do dh’ digridh a 
zis comasach air a’ chanain aosda sin a léughadh agus a 
sgriobhadh ; tha oileanaichean Oga measail air a’ cheart 
am so ann an Ard-sgoilibh Ghlaschu agus Dhur-Eideann 
a tha ‘nan onair do’n duthaich a thug dhoibh drach—tha 
spéis aca do’n Ghailig, agus ma bheir Dia ladithean do 
chuid diubh, ’s cinnteach mi nach bi a’ Ghaidhealtachd as 
eughmhais leabhraichean a bhios airidh air an léughadh. 


Air an am, tha ddchas againn mar a shuidheas fear- 


Xi. 


cuairteachaidh nam beann, buachaille nan caorach, no 
banarach a’ chruidh, ann am fasgadh an ‘tuim, ri cul 
gaoithe ’s ri eudann gréine, gum feigh iad caileiginn do 
- thoileachas-inntinn agus do leas, o “ L#aBHAR NAN CNOC.” 


’S e so run am fir-duthcha, 


TORMOID MACLEOID. 

LEABHAR NAN CNOC. 


DEAGH SGEUL A’ MHOR-AOIBHNEIS. 


Is moch a thubhairt am Faidh Micah, agus e air a shoill- 
eireachadh le Spiorad Dé, ‘‘ Agus thusa Bhetlehem an tir 


_ -Iudah, cha tu idir is lugha am measg cheannard Iudah: 
‘oir asadsa thig Uachdaran a stitras mo shluagh Israel.’’ 


Thainig an t-am sm a nis m’an cuairt, lanachd na 
h-aimsire anns an robh ’n fhaidheadaireachd so ri bhi 
air a coimhlionadh, agus am Mesiah, miann nan uile 
chinneach, gu bhi aira bhreith. Agus tharladh anns na 


‘laithibh sin, gu’n deachaidh ordugh a mach o Cheasar 
. Augustus, an domhan uile a mheas. Thachair so chum 


gu’n rachadh Joseph agus Muire suas gu bhi air am meas, 
air dhasan a bhi do thigh agus do shliochd Dhaibhidh. 
Agus tharladh am feadh a bha iad an sin gu’n do choimh- 
lionadh laithean a h-inbhe do Mhuire, agus, gun bhana- 
charaid gun chobhair, rug i a ceud ghin mic: phaisg i e 
ann am brat-spéilidh, agus striochdta fo laimh Dhé, mar 
thigeadh dhi ’na staid uireasbhuidhich, chuir i na luidhe 
e ann am prasaich, do bhrigh nach robh ait aca san tigh- 
osda. ’S ann an so a bha’n sealladh iongantach! Oighre 
tighe rioghail Judah ann an cathair Dhaibhidh, co iosal 
uireasbhuidheach, ’s nach d’ fhosgail dorus doibh, ni mo 
thubhairt teanga, ’nuair bha iad a’ siubhal seachad le 
ceum trom, Gu’m fuasgladh Dia oirbh. Ach tha sealladh 
ann ni ’s iongantaiche na so fathast, ‘Cruthaighear an 
domhain ’na luidhe ann am prasaich! An t-Athair siorr- 
uidh ’na leanabh! Aosda nan laithean ’na naoidhean 
maoth! Ach ged is ann, mar so, gun ghreadhnachas 


‘agus guna’ bheag do Ailleachd thalmhaidh a chaireadh 


an naoidhean so sa’ phrasaich, tha uidheamachadh a’ dol 


_air aghaidh ann an cearnaibh eile do’n domhan chum 


i) 


= * 
sobairt mholaidh a thairgse do Fhear-saoraidh a’ chinne- 
dhaonna. Tha’n dird an Har ag uidheamachadh a tiodh- 
lacan, a h-or, a tilis agus a mirr, chum an caramh aig 


cosaibh an leinibh so. Tha druidhean glice na dithcha 


sin air an dusgadh gu mothachadh. B’ eolach iadsan air 
aghaidh nan speur, agus coslas nan lochran Aillidh a tha 
dealradh annta; ach feuch, air ball, chunnaic iad solus 
tr, reul air nach robh iad roimhe so edlach, a’ gluasad air 
slighe dhifein. Thuig iad gu’m b’ireul Iacoib a bh’ann : 
dh’ imich i rompa, air teachdaireachd an aigh, gus an 
d’ thainig i, agus gu’n do stad i os ceann an ionaid san 
robh an naoidhean ’na luidhe. Rinn na Draidhean gaird- 
eachas le aoibhneas ro-mhor: chaidh iad a stigh: fhuair 
iad an naoidhean le Muire a mhathair: thuit iad sios, 
agus rinn iad aoradh dha. Ach thugadh teist a b’ airde 
air gldir an leinibh so: theiring aingle Dhé, na spiorada 
nillidh a tha cuairteachadh cathair an Tia’sairde: thainig 
iadsan a thoirt sanus do dhaoinibh air moéralachd an 
leinibh sina bha nis ’na mhaothran lag fann ann am 
prasaich Bhetleheim. | Bha san tir sin buachaillean a’ 
fantuinn a muigh a’ deanamh faireadh oidhche air an 
treud. B’iso oidhche’n digh do na buachaillibh bochda! 
Thainig- aingeal an Tighearna orra, air ’éideadh le solus 
a shoillsich dorchadas mheadhon-oidhche, agus dhealruich 
gldir an Tighearna m’an timchioll.. Am b’ ioghnadh ged 
a ghabh iad eagal mor? ach labhair an t-aingeal caomh riu 
le briathraibh baigheil a dh’ fhogair gach eagal; “Na 
biodh eagal oirbh,” a deir e ; “ oir feuch, tha mi’g innseadh 
dhuibh deagh sgéil a’ mhor-aoibhneis,” an sgéil is aoibh- . 
niche chualas riamh: ach cha’n ann duibhs’ a mhain, mar 
gwn abradh e; cha’n ann do aon teaghlach, no do aon 


* diithaich no fineadh ; ach “deagh sgeul mhor-aoibhneis a 


bhitheas do na h-uile shluagh,” do Chinnich co math ’s do 
Iudhaich, do gach rioghachd fo ’n ghréin. Ach ciod.i’n 
teachdaireachd a bh’ aig an aingeal? “ Rugadh dhuibh 
an diugh Slanuighear ann am baile Dhaibhidh, neach is 
e Criosd an Tighearna.” Rugadh dhuibhse! a pheacaich 
bhochda, a dhaoine basmhor, Slanuighear, Slanuighear o 
pheacadh agus 0 thruaighe, o bhas agus o léir-sgrios, neach 


_ ise Criosd an Tighearna, am Mesiah a ghealladh gu moch, 


air ’tmgadh leis an Spiorad Naomh, ’s air a chur air leth 
o shiorruidheachd chum dreuchd Fir-shaoraidh. “Rugadh 


eres 

” deir an t-aingeal ; cha ’n ’eil e ni’s mo air a leigeil ris 
duiin fo shamhladh dorcha ; ach thainig e dh’ ionnsuidh 
an t-saoghail. “ Rugadh en diugh”: thainig an la 


m’an cuairt faidheoidh, an 1a a dh’ iarr righrean fhaicinn 
agus nach fac’ iad. Rugadh e ann am Betlehem, cathair 


Dhaibhidh, agus uaithe so do thigh agus do shliochd 


Dhaibhidh a réir mar ghealladh.. Cha’n fheudadh teachd- 
aireachd nan aingeal gun mhisneach agus sdlas a thoirt do 
na buachaillibh. Dh’ innseadh dhoibh na comharan leis 
am faigheadh iad a mach Criosd. ‘‘Bithidh so,” deir an 
t-aingeal, “’na chomhara dhuibh: gheibh sibh an 
naoidhean paisgte ann am brat-spéillidh, ‘na luidhe am 
prasaich.” Co a shaoileadh gur ann mar so a thigeadh’ 
am Mesiadh? °’S ann an so a tha’n taisbean a tha doirbh 


. ra thuigsinn: mathair bhochd uireasbhuidheach gun 


charaid—naoidhean fann—prasach ’na chreidheil dha— 
Am facas riamh irioslachadh cosmhuil ris a so? Ach, 
feuch, air an laimh eile, cathair rioghail os ceann. nan 
néamh,—umblachd dhaoiné glice o dhuthaich chéin—reul 
tr a’ comharachadh-a mach na slighe—feachd néimh a’ 
teachd a nuas, gairdein an Tighearn air ’fhoillseachadh. 
—Ciod an ni ach saorsa dhaoine, agus breith an t-Slan- 
uigheir a b’ urrainn a leithid so do ghloir agus do 
mhoralachd a dhtsgadh? An déigh do ’n aingeal a 
theachdaireachd a chur an céill do na buachaillibh; dh’ 
fhag e iad, agus gu grad “ bha maille ris cuideachd mhor 
do armailtibh néimh a’ moladh Dhé.” Cho’-aontaich iad 
anns an aon fhonn le co’ sheirm bhinn, a’ seinn, “ Gloir do 
Dhia anns na h-ardaibh, air talamh sith, agus deadh- 
ghean do*dhaoinibh.” ’Nuair a chunnaic iad gu’n do 
thachair an ni a ghealladh o cheann cheithir mile 
bliadhna, anns an robh beachd tr air a thoirt doibh air 
gliocas agus trocair Dhé, thog iad an laoidh sin anns an 
cubhaidh dhuinne le dealas naomh co’-aontachadh : 


Seinneadh gach sluagh gu h-aon-sgeulach, 
gloir ion-mholt’ Dhé bhith-bhuain ; 
_’$ do ’n chaithream éibhinn agus throm 
co’-fhreagradh fonn a’s cuan. 


* 


= 


SGEUL AIR MAIRI A’ GHLINNE. 


I. EARRANN. 


B ann air feasgar ceud latha na bliadhn’ tire, mar bha 
mi air mo cheum a’ teachd a mach 4 Tigh-eiridinn ann am 
baile-mor araidh nach ’eil fad’ o’n aite ‘m bheil mi chomh- 
nuidh, a fhuair mia’ cheud sealladh do Mhiiri a’ ghlinne. 
°S maith tha cuimhn’ agam air an latha. Bha cridhealas, 
sunnd, agus gleadhar a mach air na sraidibh—aoibhneas 
air gach gniis; ach tre nan aitribh san robh-mise, cha 
robh r’a éisdeachd ach osnaichean agus bron, gearan agus 
caoidh.  Chaidh mi le lighiche an tighe troimh gach 
-seomar, agus, da rireadh, bu chruaidh an cridhe nach 
faigheadh aobhar-smuain agus cuis-bhroin anns gach aon 
diubh. Tha cuid-do na leapaichean so, ars’ an lighiche, 

falamh an diugh, anns an robh daoine an dé; agus tha 
~ mdran an diugh ag osnaich ’s an tigh so, a bhitheas “nan 
cuirp gun ded mun tig anda maireach. 3B’ aobhar taing- 
ealachd an curam agus an aire bha air a thaisbeanadh do 
gach aon. Ged abradh sibh gu’m’b’ iad mo chairdean bu 


dilse bhiodh ann, cha ’n iarrainn am barrachd cacimhneis ~ 


a bhi air a nochdadh dhoibh na chunnaic mi ‘san tigh- 
eiridinn eireachdail so. Bha miair mo cheum a dh’ionns- 
uidh an doruis, ’s an lighiche dealachadh rium, ’nuair 
mhothaich mi dithis no tritir a’ cuideachadh le og-mhnaoi 
laig, bhriite, euslaintich, gluasad a dh’ iénnsuidh leapa 
bha air a h-uidheamachadh air a son, ann an sedmar beag 
leth-oireach anns an robh da.leabaidh: aon airson na 
h-dg-mhna so, agus an t-aon eile airson bean choir thlachd- 
mhor a bha maille rithe, agus a dh’iarr cead fuireach 
oidhche no dha g’a faire. 

Bha ’n duile bhochd dg so co lag ’s a b’urrainn do 
neach a bhi anns an robh an ded. Cha d’rinn iad ach 
a cledchd agus a cOmhdach-cinn a thoirt-dhi, ’s leig sii 
fein ’na sineadh air uachdar na leapa le osna throm. Dh’ 
amhaire mi oirre gu dlith. . Is ainmic da rireadh a 
chunnaic mi aodann bu bhdidhche no gniis a’ b’ Aille. 
Cha robh, gu dearbh, blath na slainte air a gruaidh ; bha 
‘h-aodann geal, ban fo shnuadh a’ bhais: shearg gach 
deirge, ach aon bhoinne bed bha fhathasd ag iathadh an 


* 


ee 

déigh chaich, a’ tighinn ’s a’ falbh ’na gniis chitun.— 
Thuig mi gu luath nach b’ ann sa’ bhaile-mhor a fhuair an 
t-ailleagan fann so a h-arach—bha fenn nam beann air a 
cainnt ; agus o na briathraibh briste labhair i, dh’ fhiosr- 
aich mi gu’m b’ ann ann an aon do na h-eileanaibh tuath- 
ach a fhuair i a togail. Bha seana bhean thlachdmhor © 


_ maille rithe, a shuidh taobh a leapa fo imcheist mhor. 


Bha gnuis fhlathail aig an t-seana-mhnaoi so, ged bha. 
preasadh na hh-aoise agus curam an t-saoghail an déigh 
iomad clais diomhainta dheargadh oirre. Chunnaic thusa, 
(arsa mise’m chridhe féin) latha b’ fhearr: mur ’eil mi air 
mo mbhealladh, dh’fhiosraich sibhse le chéile bhur 
cuibhrionn féin do atharraichibh an t-saoghail chaoch- 
laidich so. 

Dh?aithnich an t-seana-bhean mi. “‘ Deanaibh suidhe,” 
ars’ ise, ’s i comharachadh a mach caithir dhomh, dluth 
do’n leabaidh. Tharruing i osna throm, agus thoisich i 


. air a suilean a thiormachadh. ‘“Thugaibh maitheanas 


dhomh,” ars’ ise, “‘ tamull beag.”’ 
Dh’ fhosgail an oigh’a bha ’san leabaidh a suil agus 
dh’ amhaircimw’n cuairt di. “Co,” deir i, “tha’m choir? 


_ Co tha laimh rium ?”’—“ Mise ’ghraidh,” ars’ an t-seana 


bhean, “do bhana-charaid nach tréig thu. Nach aithne 
dhuit mi, Mhairi? Nach labhair thu aon fhocal a thru- 
aghain mo chridhe; nach innis thu am bheil thu idir ni’s 


* fearr?? Dh’ fhosgail i a stil bhoidheach ghorm. Bha 


fiamh do ghaire faoin air a gniis—agus braon do fhallas 
fann a’ teachd a mach air a bathais ard. ‘“ Tha mise,” 
arsa Miiri, “ mar bu mhiann leam a bhi—tha mi air leaba 
mo bhaig; ach O! ’n-ann an tigh-eiridinn am measg 
choigreach—fada, fada o thir m’ eolais—an tir nach faic 


-mise ’gu brath! Ach nach coma? Cha seas so fada. 


Tiota beag agus bidh gach deuchainn shaoghalta gu brath - 
seachad. . O! gu’n robh mise cinnteach 4 aon ni—agus an 
sin.” Dhutin i a suil—tharruing i aon osna throm, mar 
gum biodh a cridhe bochd an impis sgaineadh. Bha a 
bilean a’ gluasad ; agus b’ fhurasd’ fhaicinn gu robh ioma- 


-guin throm air a h-anam.  B’ fhurasda thuigsinn air 


caochlaidheachd a gniise gu robh smuaintean buaireasach 


troma ’na cridhe: mar chitear air uairibh neula dorcha 


bruailleanach air aghaidh nan speur, air feasgar aillidh 
samhraidh. ‘QO! mo mhathair,”’ arsa ’n truaghan fann 

’s i fosgladh a rithist a sul; “mo mhathair, ars’ ise, 
“nam bu léir dhuit mise air an am so—annsachd do 
chridhe féin, t’ aon duine cloinne, do chaileag bhochd, 
aonarach! nam bu léir dhuit mi’n so am measg choigreach, 
yun duine air a’ bheil mi edlach no dhiineas mo shtilean !” 
—<‘¢ A Mhiiri,” arsa ’n t-seana bhean, “nach ’eil mise ’n ~ 
so? Cha tréig mi thu ;—nach do gheall mi fuireach leat? 
Bi samhach fheudail ;-cha ’n ’eil thu gun charaid. C’aite 
’m bheil do chreidimh? Na dhichuimhnich thu an caraid 
a thubhairt ‘Cha tréig ’s cha dibir mis’ thu gu brath?’ 
Na dhichuimhnich thu ‘an caraid a leanas ni’s dluithe 
na aon bhrathair?’ ” : 
Phaisg ise bha san leabaidh a da laimh air a h-uchd, 
agus dh’ amhaire i suas. “ Cha do dhichuimhnich,” ars’ 
ise, “tha esan maille rium; bithidh e maille rium; tha 
mo lan earbsa as; tha, tha, mur bitheadh bu-truagh da 
rireadh mise.” Tharruing mi dluth, agus le guth co 
caoimhneil agus cainnt co baigheil ’s a bha ’m chomas a 
chleachdadh, labhair mirithe. Dhwtin mi an dorus; leig. 
*mi mi féin air mo gltinibh taobh a leapa, agus chuir mi 
suas guidhe dirachdach as a leth. _ Tharruing mi a 
h-inntinn gu caoimhneas a h-Athar néamhuidh, thug 
fasgadh dhi an am a h-airce san tigh anns an robh i. 
Labhair mi uime-san aig nach robh aite far an leagaclh e 
a cheann ; labhair mi air toillteannas a bhais; gras agus 
saorsa na slainte choisinn e; ‘iochd agus a ghradh do 
pheacaich bhochda; labhair mi air ’ais-eirigh ’s air an 
eadar-ghuidhe ghlormhor tha e deanamh as leth a chuid 
caorach féin air deas-laimh an Ti a’s airde. Labhair mi 
mu’n chomhfhurtair an Spiorad-Naomh ; ghuidh mi air- 
son a shdlais, a chul-taic agus a lAthaireachd a bhi maille 
rithe an am ateinn. Labhair mi rithe mu ghradh an Ti 
sin tha faire thairis air an eun a’s faoine tha san ealtainn ; 
athair nan dilleachdan, agus léigh mér chorp agus anam- 
anna an t-sluaigh: Ann an aon fhocal,-labhair mi rithe 
na shaoil mi bha ceadaichte dhomh a radh ri h-aon air 
nach robh bheag no mhor a dh’ edlas agam, ach gun robhi » 
do reir coslais,air leaba a bais agus fo iomaguin spioradail. 
*Nuair bha mi deas gu falbh, shin i mach a lamh. 
_ “Mile taing,” ars’ ise. ““O’s mise fhuair am faothachadh !. 
Bha tart air m’anam, agus thug sibhse dh’ ionnsuidh an 
fhuarain mi. Bha m’anam meat air seargadh, ach thainig 

druchd grasmhor air. Tha mi ’n duil gu faigh mi codal 
—tha sith naomh air teachd air mo spiorad. Mise a’ 
gearan! O!’m bi mi’gleachd ’na aghaidh gus an tilg mi 
an deo? An tig an t-uabhar so gu brath gu lar? An Ti 
- a’s airde thoirt maitheanais domh!” 
_ Thug i fasgadh cairdeil do’m laimh; agus an déigh 
dhomh focal no dha a labhairt, dh’ éirich mi gu falbh. 
Lean an t-seana bhean mi dh’ ionnsuidh. an doruis. 
“Mile buidheachas, fhir mo chridhe,” deir ise, “nam 
b’ aithne dhuit co i bhiodh tu baigheil rithe—b’ edlach ’ur 
da athair air a chéile.” 

Pillidh mi ’maireach, deir mi, ma’s bed mi, g’ a 
h-amharc; ’s cha ’n ’eil baigh no cairdeas tha ’m chomas a 
nochdadh dhi nach dean mi. Ciod tha cur oirre? “‘ Tha,” 
deir an t-seana bhean, ‘“cridhe briste ; ach cluinnidh sibh 
sin ’na dhéigh so.” 

Phill mi mar a gheall mi, ’s fhuair mi Mairi. gu mor 
ni bu laidire ;—bha i comasach air seanachas; agus dh’ 
fhiosraich mi le solas gu’n robh i edlach air a Biobull, air 
a dleasnas d’a Cruithfhear, agus air obair na slainte. 
Fhuair i cothrom maith ’na h-dige, agus thug deuch- 

.ainnean, tinneas, agus bochduinn gu trom-mhothachadh 
1. Bha iomad seanachas taitneach againn. Chinn sinn 
edlach air a chéile; dh’ fhosgail i a cridhe rium, agus cha 
do cheil i uam na bha cur cttram agus bruaillean ‘air a 
h-anam. ‘“ Air son an t-saoghail so,” arsa Mairi, “tha mi 
sgith dheth ; mheall e mi gu trom ; chuala mi iomradh air 
saoghail a’s fearr,—air saoghal aillidh agus sona, agus air 
narinn mo Shlanuighear chum a chosnadh dhomh. Saoil- 
idh mi air uairibh gu bheil mi a’ lan-chreidsinn cairdeas, 
iochd, agus gradh mo Dhé ; saoileam gu bheil mi tearuinte, 
nach ’eil fath iomaguin: anns na h-amanna sona sin tha 
sedlainean glormhor air am fosgladh dhomh trid creid- 
eimh; ar leam gu bheil Dia gu cinnteach agus gun 
teagamh air bith, ann an sith ri m’ anam, air sgath na 
rinn Tosa, agus na tha Iosa deanamh air mo shon. Agus 
O! anns na h-amanna taitneach sin, bu mhiann leam 
sgiathan na h-iolaire bhi agam, itealachadh air falbh, agus 
a bhi aig fois. Ar leam anns na h-amanna sin gur léir 
dhomh Criosd aig ceann na slighe, a dhuais mhor ghrais 
’na laimh agus a dheas-lamh sinte’m chomhdhail. *Seadh, 
ar leam gu bheil mi ’g éisdeachd caithream naomh laoidh- 

ean arda nan aingeal,. agus am focal aghmhor sin o bheul 
m’ Athar, “Thig,” na bi fo eagal, tha do pheacannan air 
am maitheadh dhuit; bhasaich Criosd air do shonsa, 
c’arson tha thu fo eagal? O! thusa air bheag creidimh, 
éirich agus thig dhachaidh. Ach O! air uairibh eile tha 
teagamh, a’s amharus, as eagal, agus eu-dochas ’gam 
bhuaireadh—stad a’ chuisle ard spioradail—tha marbh- 
antachd agus uamhas ’gam ghlacadh. » Tha a’ cheist mhor 
sin, An gabh Dia ri m’ anam? a rithist a’ dusgadh oillt. 
Tha mi ’clisgeadh air m’ ais o’n bhruaich, agus ag éigheach 
‘O! leig dhomh bhi bed.’ So an cor bronach anns a’ 
bheil mi. Is sibhse h-aon do theachdairibh an t-soisgeil 
—labhraibh agus éisdidh mi; dh’ fhosgail mi mo chridhe 
ribh,”’ 

°S ann do theachdairibh an t-soisgeil mi, neo-airidh 
mar tha mi air urram co mor, agus so barantas mo 
‘theachdaireachd, “Imich air feadh an t-saoghail uile, 
agus searmonaich an soisgeul do gach dul.” Agus ma 
tha thu fedrach ciod e an soisgeul, innsidh mi sin duit ann 
_an cainnt aingeilo néamh. “ Feuch” (ars’ an t-aingeal, 
Lucas ii. 10), “(a ta mi ag innseadh dhuibh deadh sgéil 
mbhdr-aoibhneis, a bhitheas do’n uile shluagh.”’: agus ciod 
e an deadh sgeul, no an soisgeul, a bh’ aig an teachdaire 
ghldirmhor? “Rugadh dhuibh an diugh Slanuighear ’’— 
Slanuighear o pheacadh, o ifrinn, agus o thruaighé. Agus 
cd e thainig air turus an aigh? “Criosd an Tighearna,” 
Dia air fhoillseachadh san fheoil. Dhuit-sa tha an Slan- 
uighear so air a bhreith—dhearbh e ’na bheo-shlainte co 
e le ‘Umhlachd do thoil Dé—le toillteannas a bheatha 
- agus iobairt a bhais—le ’aiseirigh agus le ’eadar-ghuidhe 
aig deas-laimh an Athar, choisinn e beatha shiorruidh 
dhuit-sa agus dhOmhsa, agus do gach aon air feadh an 
t-saoghail a chreideas ann, a dh’ earbas an anama Tis, 
agus a tha air an co-éigneachadh a bhi bed dhasan a 
ghradhaich iad agus a bhasaich air an son. Creid ann, 
agus bithidh tu air do théarnadh; earb as, agus cha 
mheallarthu. So gealladh Dhé ; dhuit-sa tha an gealladh 
so air a dheanamh; earb ann—tha e sgriobhta le peann 
siorruidh—air a thoirt seachad fo bhoid nach failnich. 
Tha fasgadh mu d’ choinneamh—teich d’ a ionnsuidh’; ’se 
do bheatha—do lan. bheatha; thig mar a ta thu—thig a 
nis—na bi fo amharus—is e t’ Athair féin tha ’gad ghairm 

' —tha e ann an réite riut—fhuair e fein iobairt air do 


shon. Thoir an aire nach cuir thu teagamh ann an Dia, 
agus nach creid thu namhaid t’ anama ’roghainn air; oir 
’s -esan tha dtsgadh an amharuis thruaigh tha ‘gad 


chumail o uchd t’ Athar. 


Thog Mairi a suilean ri néamh, a’s phaisg i a da 
laimh air a h-uchd. “Tha mi ’n dtil,” ars’ ise, “gur é. 
A Thighearna tha mi creidsinn; neartuich thusa mo 
chreidimh. O! gu’n deanadh an spiorad naomh gach 
amharus agus teagamh fhuadach, agus gu’n tugadh e 
dhomhsa lan -earbsa laidir shocrach a charamh air 
toillteannas mo Thighearna, air obair na saorsa!” 

Thubhairt mirithe gu’m b’e sin miann Dé—gloir a 
thabhairt dha le earbsa as. Air falbh mata le t’ amharus 
agus le t’eagal; tha t’eagal a’ fuarachadh do ghraidh, 
tha so a’ pasgadh a suas sgiathan a’ chreidimh a tha 
togairt sgaoileadh a mach agus itealachadh air falbh. 
Earb mata ann am focal, ann an gealla, Dhé, agus dean 
uaill san t-Slanuighear. Bochd, mi-airidh, truagh, peac- 
ach, mar tha thu, creid; agus abair, Bhasaich Criosd air 
mo shon-sa, agus is leam e—’s leam an iobairt réite thug 
e seachad—air mo shon-sa tha e bed, agus a’ deanamh 
eadar-ghuidhe shuas ann an néamh. Abair, ’si so acair 
m’ anama tha air a tilgeadh fada stigh do’n ionad naomh ; 
agus ged a tha’n t-eithear beag, bredite, air a luasgadh, ’s 
air a’h-udal air aghaidh nan uisgeachaibh ann an‘latha na 
gaillinn agus ann an oidhche ’n dorchadais, gidheadh cha 
‘n eagal di. Cha’n eagal bonn: oir tha.’n acfhuinn ris 
am bheil i’n earbsa co-cheangailte ri Righ-chathair Dhé 
—an acfhuinn luachmhor nach failnich a chaoidh! Tog 
do ghuth mata, maille ris an t-Salmadair, agus seinn le 
caithream taingealachd. 


O m’anam, c’ uime leagadh thu 
Le diobhail misnich sios? 

A’s c uim’-am bheil thu’n taobh stigh dhiom 
Fo thriobhlaid a’s fo sgios? 


Cuir dochas daingeann ann an Dia, 
Oir fathasd molam e; 

Air son na‘furtachd a’s na slaint’ 
Thug dhomh o ’eudan réidh. 

Fhuair Mairi sdlas. Ged a b’e meadhon a’ gheamh- 
raidh a bh’ann, bha e dhise mar mheadhon an t-samhraidh 
agus am seinn nan eun. Dhednaich am Freasdal caomh 
a beatha shineadh a mach; chunnaic mi i gu tric na 
dhéigh so, ’s bha i ann an staid shamhach, shiochail, 
shona. Bhai ann-.an caitheamh throm, a’ sioladh as o 
latha gu latha. Chunnaic mi nach robh ’n t-ait anns an 
robh i freagarach—’s i’n éiginn chruaidh thug air a bana- 
‘charaid bhochd a cur ann—cha robh aice na chumadh 
‘na sedmar beag féin i—chosg i na bh’aice air aghaidh 
an t-saoghail, ach dol a dh’ iarraidh na déirce cha b’urradh 
dhi. “Thoir air a h-ais i,” arsa mise, “agus na biodh 
aon nia dhith oirre tha freagarach, feumail air a son. 
’Sa ’bhaile-mhédr so tha sporan nan Gaidheal furasd’ 
fhosgladh ; cha robh snaim chruaidh riamh air ’s bean- 
duthcha no fear-duithcha ’n aire. Thoir air a h-ais i, 
arsa mise, dh’ ionnsuidh do dhachaidh féin, agus gheibh 
sinn mun teid a’ ghrian fodha ’nochd, na dh’ fhoghnas. 
Gheibh—’s cha chluinn cach co dha tha sinn ’ga iarraidh, 
na co bha ’nan aire.” Thug so fuasgladh mor d’ a cridhe, 
ged dh’ fhas i co lag ann an latha no dha ’s nach deach- 
aidh againn air a gluasad. 

Latha dhomh le bean-dtthcha cheanalta bhi ’ga 
h-amhare, ’s i moran ni bu laidire, dh’ innis i dhomh a 
h-eachdraidh, agus oidheirpichidh mi‘a toirt seachad ’na 
cainnt bhlasda féin. 


MAIRI A’ GHLINNE. 
Il. Earrann. 


“RuGapDH mise,” deir i, “ann an Eilean a’ Ched. ’S ard 
‘a bheannta gorma, ’s fasgach uaine a ghlinn bhodidheach. 
Ged a’s lag, dibli mi ’nochd, tha fuil dhaoine treuna air 
an cuala sibhse iomradh, a’ ruith ’am chuislibh. Cha 
robh leanabh aig m’athair ’s mo mhathair ach mi, agus 
ghradhaich iad mi le toigh mhor. 
“ Bha mi, gu truagh, air mo mheas ni b’ aille agus ni 
bu bhoidhche na aon chaileag eile bha san dithaich. Bha 
crodh a’s caoirich againn, a’s gabhail bheag fhearainn: 

cha robh dith no uireasbhuidh oirnn, no farmad ri aon 
teaghlach san eilean. 

‘“Nuair thainig mi gu aois, bha h-aon no dha ag 
iarraidh mo phasadh ; ach cia mar a b’ urra’ dhomh mo 
lamh thoirt do dhuin’ eile, ’s gu robh mo chridhe o chionn 
fada aig Manus donn na Beinne. 

“Thogadh sinn le chéile, agus mar dh’ fhas sinn suas 
neartaich ar gaol. Cha’n ell. sta innse’ a thricead ’s a 
bhoidich e nach robh air aghaidh an t-saoghail té d’ an 
d’ thug e gaol ach Mairi a’ Ghlinne; agus, mo chreach! 
’se mo chridhe bochd a dh’ jenseadh dhomhsa co blath, 
seasmhach ’s a bha mo ghaol-sa dhasan. Chaidh an aimsir 
seachad gu maith; bha m’ anam mar gu’m b’ ann a’ 
snamh ann an solas. Cha robh cleith no folach eadar- 
uinn: c’ar son a bhitheadh? cha robh ’na bheachd ach na 
bha ceart agus measail, agus focal cha d’ thainig as a 
bheul ach a’ chainnt bu bheusaiche agus bu chlititiche. 

“Bha cairdean Mhanuis dhomhsa mar mo mhuinntir 
féin, gach aon diubh ach a phiuthar, a bha fada, fada 
’m aghaidh, ’s gun fhios c’ar son. Cha robh doigh a 
b’ urrainn i chleachdadh nach d’ fheuch i chum cur eadar- 
uinn; ach so cha deach aice air an am a dheanamh. 
Bha ’n tine dol seachad, agus bha latha na bainnse gu 
bhi ‘air a shuidheachadh, ’nuair thainig litir as na 
h-Innsibh-an-Ear, o bhrathair-’athar Mhanuis, ag iarraidh 
air e dhol thairis g’a ionnsuidh agus gu’m fagadh e 
’bheartas aige. Thainig a phiuthar le cabhag agus le 
sdlas a dh’innse so dhomh. Thainig e féin air an 1a- 
maireach ; agus tha mi lan chreidsinn gu’m b’ fhearr le 
Manus fuireach leam sa’ ghleann air a’ bheagan, na m’ 
fhagail airson or nan Innsean. Ach cha d’ fhuair e tamh 
no fois o ’chairdibh. Bha brathair-’athar aosda, euslan, 
bha e saoibhir mar an ceudna ; ann an tine ghearr bhiodh 
Manus dhachaidh a rithist, agus an sin choimhlionadh e 
gach gealladh dhomhsa. Mar so labhair cairdean Mhan- 
uis, agus chunnaic mi gu robh e féin dednach air falbh. 
Cha dubhairt. mise gu’m b’ole, agus cha mho thubhairt 
mo mhuinntir. 

“C@haidh e mach do Dhun-Eideann a cheannach gach 
goireas a bha dhith air, oir thainig dhachaidh am pailteas 
chum nacriche so. Fhuair e’dhealbh féin air a tharruing, 
agus coslas ni b’ fhirinniche cha’n fhacas le stil. Bha ’n 

dealbh so air a shuidheachadh ann an or, le “fhalt donn 
féin agus m’ fhaltsa air an amladh le. chéile mu’n cuairt 
da. Thug Manus an dealbh so far an robh mi an oidhche 
mun d’fhalbh e: ‘So,’ ars’ esan, ‘a Mhairi, cuimh- 
neachan beag a thug mi dhachaidh air do shon. Gitlain 
ann ad uchd e, agus fagus air do chridhe; agus ma” 
chluinneas tu tuaileas ormsa, ma bhios eagal ort gu’n 
di-chuimhnich mi thu, amhaire air an dealbh sin; chi 
thu firinn a’s baigh a’s gradh ’san t-suil sin, nach atharr- 
aich agus nach caochail am feadh ’s a tha ‘n t-anam Te 
chdm. Chairich mi ann am uchde. ‘’Se ’m bas,’ arsa - 
mise, ‘a dhealaicheas sinn’; agus mar thubhairt, b’ fhior. 
Ciod th’ agaibh air—b’ éiginn dealachadh. Bha *ghealach 
ag eiridh cul na beinne mar a phill mi o’n traigh. Tha 
farum nan ramh agus -onfhadh trom tirsach a’ chuain 
fhathasd a’ m’ chuimhne mar gu’m b’ann an_-raoir a 
dhealaich sinn. 

“ Phill mise dhachaidh—ach chaidh an t-saighead ‘am 
chridhe air an oidhche sin, a dh’ fhag guin nach d’ thainig, 
agus nach tig, as. Bha mi gorach, amaideach, aineolach ; 
air mo Chruithfhear bha mi tur di-chuimhneach. _Bha 
iodhol eile aig mo chridhe—a’s dhiol mi, gu trom air a 
shon. Air-san bha mi. smuainteachadh moch agus 
anmoch ; bha e ann am smuaintibh san latha—bha e’am 
aisling san oidhche. .Ge b’e taobh a rachainn, bhiodh 
‘fhaileas fa chomhair mo shtl: a’ siubhal an rathaid 
mhoir, bhithinn a’ medrachadh a bhriathran, agus ge 
h-oillteil r’a innse e, ’s ann air a bhiodh m’ inntinn a’ ruith 
ann an tigh-aoraidh an Tighearna ; oir ged a dh’ éirinn ’s 
a shuidhinn mar a dheanadh cach—ged bhiodh am 
Biobull a’m’ laimh—ged bhiodh fonn nan salm air mo 
bhilibh, ’s ann anns na h-Innsibh, aig Manus na Beinne, 
bha gradh agus tlachd m’anama. 

_“O!’s mise bha cealgach! ’S ann do throcairean an 
Tighearna nach d’ thainig sgrios orm an lorg mo ghitlain 
fhaoin, ghoraich. ’S ann air an dealbh a bha ’n crochadh 
rim uchd, ag éiridh’s-a’ luidhe leam, bha ’cheud sealladh 
mu dheireadh san oidhche. 

“ Bha sa’ cheud dol a mach litrichéan a’ teachd uaithe 
gu tric, lan do’n chainnt bu bhlaithe ’s bu ghradhaiche ; 
ach chinn iad ni b’ ainmice agus ni b’ fhuaire. Mu dheir-~ 
eadh stad iad gu buileach, agus cha robh fios a’ teachd 

-a’m’ ionnsuidh ach mar bha naigheachd na dithcha ’g 


innseadh. 

“Blia ‘aonta’ m’ athar a mach; chuireadh mal mor 
mu choinneamh a’ bhaile; bha e féin bredite, euslan ; 
mhothaich e mar bha mise ‘sioladh as. Is minic a 


-chanadh e rium ’s na dedir a’ tuiteam gu frasach: ‘A 


Mhairi, a chuilean mo ruin, cha’n ’eil thusa mar bu 
mhiann le t-athair.’ Thainig a’ bhairlinn—thainig latha 
Bealltainn. B’éiginn an gleann bdidheach fhagail. 
Chreiceadh gach crodh a’s caoirich; ach mun d’ thainig 
latha na h-imrich, bha’n t-athair bu bhaigheile fo’n fhoid. 

“Thog mo mhathair a’s mis’ olrnn; agus ann am 
bothan bochd air an aon mhart, agus ‘baidnein beag 
ghabhar, fhuair sinn gabhail againn ann an ceann eile 
na duthcha. Cha b’fhada sheasmo mhathair. Bliadhna 
an déigh bas m’athar,-chaireadh a corp r’a thaobh. 
Chaitheadh am beagan a bh’ann an am a bais, a’s dh’ 


‘fhagadh mise ’m dhuile bhochd, laig, bhredite, gun athair 
gun mhathair, gun phiuthar gun bhrathair, gun duine air 


uachdar an t-saoghail mhoir ann an dlith-chairdeas domh. 
Ach ’s fada o’n a chuala sibh e, ‘Thig Dia ri h-aire ’s 
cha ’n aire ’nuair thig.’ ‘S mise dh’ fhiosraich gu ’m 
b’fhior. Chuir esan caraid a’ m’ rathad. Bha ministeir 
san eilean sin, fear a’ chridhe mhoir.’ ’S iomad truaghan 
bochd a fhuair fasgadh ’na thigh; ’s iomad dilleachdan 
bochd d’an robh e mar athair; ’s iomad allaban dibli 
fhuair e air seacharan, ’s a bha e ’na mheadhon chum an 
tredrachadh chum an Ti ard a chum agus a chruthaich 
jad. B’ ann dithh mise. Chaochail thu, fhir mo chridhe! 
—ach tiota beag, agus coinnichidh sinn ann an duthaich 
a’s fearr! .Bha cairdeas fada mach eadaruinn, ’s cha ’n 
fhoghnadh leis ach mi dhol ‘ionnsuidh a thighe.” Turus 
an aigh dhomhsa! A mach o’n latha sin fhuair mi 
misneachd, fhuair mi beachd ir air an t-saoghal—bha mi 
fas ni bu laidire, ach bha mo chridhe fathasd goirt, goirt 
—agus bithidh. 

“ Thainig bean“uasal cheanalta bheartach dhachaidh 
air an t-samhradh sin 4 Dun-Hideann, ’s cha ghabhadh i 
ditltadh uam gun dol leatha gu Galldachd, a’ gealltainn 
gu faigheadh i cosnadh dhomh, leis an tugainn mi féin roi 
’n t-saoghal gun bhi ’m uallach air neach air bith. Sona 
bha dhi orm. Dh’ ee mi tigh an duine Bhesnuaichte; 

’g rhinig mi Dun-Eideann. Fhuair mi cosnadh ann an 
tigh measail, le teaghlach caoimhneil tlachdmhor, far nach. 
robh bheag agam ri dheanamh ach curam a ghabhail do 
dhithis phaisdean, co lurach aluinn ’s a bha riamh ann an 
aon teaghlach. Bha mi dileas faicilleach. Latha do na 
laithean mar bha mi mach air na sraidibh leis na leanaban, 
mhothaich mi $g-bhean uasal eireachdail, agus duin’ uasal 
ard flathail a’ labhairt r’a cheile, dlith do’n aite “n robh 
mi’m sheasamh Dhealaich iad; ach mar bha esan a’ 
gabhail tarsuinn air an t-sraid, chuala mi ise ’g éigheach 
gu h-ard ’na dhéigh air ’ainm. ‘iod an t-ainm a bha so 
ach an t-ainm bu bhinne leam éisdeachd. Rainig am fonn 
mo chridhe. Dh’ amhaire mi agus mhothaich mi gu’m 
b’ e Manus a bh’ann. O! dh’aithnichinn e ’m measg 
sluagh an t-saoghail. ’Sé th’ ann, arsa mise, ach ceum cha 
robh mi comasach air gluasad. -Thainig tuainealaich a’ 
m’ cheann; thaing breisleach orm; ’s mur bithini air 
mo thaic a leigeil ri ceann tighe bha dluth dhomh, bha mi 
air tuiteam air a’ chabhsair. Ghabh iad (ise leigeil a 
taic air a ghairdean), a nall far an robh mi, agus.bha mo 
fhradharc a rithist a’ tighinn. Bha h-aon do na leanaban 
air a’ chabhsair, agus thoisich a’ bhean-uasal ri briodal 
ris. Dhlithaich iad orm; mhothaich iad nach robh mi 
gu maith, oir bha mo thaic fathasd ris a’ bhalla ged bha 
suil agam air na leanabain. Dh’ amhaire mi gu geur 
‘na eudan. Dh’ fhag an deirge a ghruaidh—thug e clisg- 
eadh beag as. Cha robh comas agam air aon fhocal a 
labhairt: thainig reachd ’am mhuineal. Cha d’aithnich 
e mi, tha mi laan-chinnteach nach d’aithnich: ach an 
déigh dhoibh dol seachad, chunnhaic mi e toirt stil ’na 
dhéigh, agus uaithe so thuig mi a dh’aon chuid, gu’n 
d thug e fainear gu robh samhlachadh eadar mi’s Mairi 
a’ Ghlinne. 

“'Thachair dhomh bhi mach latha eile, agus choinnich 
mi té “mhuinntir mo dhtthcha, dh’ innis domh gu robh 
Manus sa’ bhaile; gu’n do phill e as na h-Innsibh le 
anabarra beartais; agus gu’n cual i gu robh e féin agus 
maighdeann og Shasunnach a’ dol.a phdsadh. Chuala 
mi an t-aite san robh e fuireach, ach cha leigeadh mo- 
chridhe leam dol far an robh.e. Chaill mi mo shlainte. 
B’éiginn mo chosnadh fhagail. Chaidh an teaghlach alg 
an robh mi.do Shasunn, ach cha robh e ’m chomas an 


ets 


leantuinn. Thainig mi do ’n bhaile-mhor so, gun fhios 
car son; agus fhuair mi fasgadh agus cairdeas ann an 
tigh na mnatha coire sin a chunnaic sibh maille rium san 
aite so. Chreiceadh na bh’ againn, a chuid ’s a chuid; 
bha mo bhana-charaid bochd, co bochd ’s a bha mise. 
~Thuig mi gu robb am bas dlith. Chuala mi gu robh 
Manus posda; ghlac mi ’m peann uair agus uair chum 
fios a leigeil d’ a ionnsuidh air a’ chor bhochd anns an 
-robh mi, ach thainig fuil mo shinnsirean, ‘Sliochd Olgh- 
aire an Duin,’ bed, lag mar bha mi, agus thilg mi ’m 
peann as an t-sealladh.” Cha dubhairt mi focal ni bu 
chruaidhe riamh ’na aghaidh na am freasdal a thoirt 
maitheanais da. Se sin guidhe durachdach mo chridhe. 
Mheall iad e!—mheall iad e!—cha deanadh Manus riamh 
mar rinn e mur biodh iad air a mhealladh. Tha mise so 
a nis, agus am bas dluth. Is e *bheatha—failt’ air! 
Tha*mi sgith do’n t-saoghal—tha mi nis a’ mothuchadh 
gu bheil gradh aig mo Dhia orm. Roimhe so bha ’m 
bas ’na chulaidh-eagail leam ; ach mar a’s dltithe tha mo 
cheann-criche tighinn orm, ’s ann a’s soilleire an sealladh 
a tha m’ Fhear-saoraidh a’ toirt dhomh air ailleachd an 
Ard-Righ agus maise na duthcha tha fad’ as. Tha m’ 
fhuil a’s m’ fheoil a’ failneachadh, ach anns an Tighearna 
Dia tha neart siorruidh. ’Se so mo chul-taic’s mo sholas, 
nach ’eil diteadh dhoibhsan a th’ ann an Tosa. Air-san, 
amhain, tha m’ earbsa airson tearuinteachd. ’S tric a 
leugh mi sa’ Bhiobull nach ’eil saorsa ann ach tre fhuil 
Chriosd ; ach a nis tha mothachadh agus fiosrachadh laidir 
agam air an fhirinn so. “Nuair dh’ amhairceas mi air 
m’ ais air mo chaithe-beatha, cha léir dhomh bheag ach 
aobhar naire agus aithreachais—ach ’nuair bheachdaicheas 
mi air mo Shlanuighear, cha léir dhomh bheag no mhor 
ach neart, agus dochas, agus slainte. Tha fios agam gu’n 
do riaraich e an lagh, gu’n d’ thug e steach fireantachd 
shiorruidh. Tha fios agam gu’n d’thug e an gath o’n 
bhas, agus gu’n d’ thug e buaidh thairis air an uaigh ; 
air chor agus ged a bhasaicheas mi gu’m bi mi bed, oir 
’ tha m’ Fhear-saoraidh bed, agus seinnidh mi fhathasd a 
chliti maille ri spioradaibh nan daoine maithe, foirfe ann 
an gloir. Tha mo thaic air trocair Dhe ann an Criosd. 
O! cia mor a mhaitheas!” 

Mar so chriochnaich Mairi a’ Ghlinne a h-eachdraidh. 
Cha robh latha fhad ’s bu bhed i ’na dhéigh so, nach 
deachaidh mi g’a h-amhare. Bu shoilleir gu robh crioch _ 
a turuis shaoghalta ’n impis-bhi seachad—bu shoilleir gu_ 
robh an teud dir a’ failneachadh. Bha a tur ’s a tuigse 
agus comas labhairt aice air gach 4m. Cha ’n iarradh 1 
ach a bhileughadh a’ Bhiobuill; “O! leabhar an aigh!” 
arsa Mairi bhochd—“ clit dhasan a dh’ fhag againn e mar 
fhuaran fiomnar bed san’tir airsneulaich so!” °S iomad 
seanchas taitneach a bh’ againn le chéile. Thogadh i gu 
tric laoidh le guth fann briste. "Nuair a shaoileamaid gu 
robh i ’na suain, dh’ fhosgladh i a suil chitin le aomadh 
ard—“ Tha mi ’n so, a Thighearna, a feitheamh t’ ama-sa, 
dednach togarach gu falbh; ach ma tha ’m barrachd 
agad-sa mu m’ choinneamh ’s an t-saoghal so, do thoil 
féin gu robh deanta.” _ : 

Latha do na laithean, mar bha.mi suidhe aig taobh a 
leapa, agus mo chil ris an dorus, thug Mairi sgread ard 
aisde, agus chunnaic mi neul a’ bhais air a gruaidh. Dh’ 
fhosgail i ris a stilean—thug i oidheirp air a laimh a 
thogail—‘“’S @ gun teagamh,” deir ise, “ th’ ann—cha ’n 
’eil mo fhradhare ’gam mhealladh—’S @ th’ ann. O! 
’Mhanuis, a Mhanuis, an tuth’ ann!” Tuille cha b’ urra’ 
dhi—thuit i thairis. Thug mi stil a dh’-ionnsuidh an 
doruis, agus chunnaic mi ard uasal eireachdail /na 
sheasamh maille ri lighiche’n tighe. Cha robh suim aige 
do ni, oir cha chual e na thubhairt Mairi. “ Thig a nall,” 
arsa mise, ‘agus amhaire san eudan so.” Shaoil mi gu’n 
do chaochail i, agus chuir mi romham innse’ dha co i. 
Bha ’dhealbh féin aice ’na laimh. Dh’amhaire e gu 
geur—dh’ fhag an fhtil *eudann—thainig sedrsa do 
chrith air. ‘“Isith’ ann,” arsa mise, ‘‘ Mairi a’ Ghlinne. 
Sin agad buil agus crioch do cheilge!” 

Thuit e air a’ chathair—thilg e néapaiginn shioda bha 
‘na laimh thairis air eudan—tharruing e osna thrsm— 
thug e taobh na leapach air—thilg se e féin air a ghluinibh 
—ghlac e a lamh fhuar, agus chunnaic mi a dhedir a’ 
tuiteam gu frasach. : 

Thigibh an so, a luchd na ceilge—a luchd nam breug, 
a mhealltairean! “faicibh toradh an uile! éisdibh na 
h-osnaichean tha dusgadh a’s a’ choguis lednta so. Thig- 
tbh an so, sibhse tha le geallaidhnibh posaidh a’ dusgadh 

dochais nach ’eil a mhiann oirbh a choimhlionadh— 
faicibh an t-ailleagan truagh so air leabaidh a bais air 
tail geallaidhne’ briste! 

Thainig Mairi as a’ phaiseanadh—dh’ fhosgail i a 
suil ghorm a ris—bha ’m fallus fuar air a bathais gheal, 


_ ach bha fiamh a ghaire air a h-eudann citin. “Tha thusa 


’n sin, a Mhanuis,” ars’ ise; “ thig ni’s dluithe dhomh— 
tha mi lag, lag. Tha mi toirt maitheanais duit—tha, o 
ghrinnd mo chridhe. Mbhealladh thu. O! ’s mor a dh’ 
fhuiling mi air do shon—ach nach coma cd dhitbh—tha 
fuasgladh dlith. Tha mise sona, “Mhanuis. O! gu’n 
robh thusa mar a ta mise, ’nuair chairear thu air leaba 
bais. Tha thu posda, "Mhanuis: gu’n robh thu sona! 
ach O! cha ghradhaich te thu gu brath mar rinn mise. 
C’aite ’m bheil thu? Tha tuainealaich am cheann. <A 
Mhanuis, na fag mi—tiota beag.”—“‘ Cha ’n fhag—cha ’n 
fhag. O! nach robh mi riamh air t’ fhagail! Cha robh 
mi sona latha o’n thréig mithu. Cha do mheall duine mi 
ach mo chridhe uaibhreach féin. Cha robh mi sona—’s 
cha bhi; slan le sonas an t-saoghail-sa dhomhsa! Mhurt 
mi thu, agus bidh mallachd an uilc air mo shiubhal fhad’s 
a’s beo mi. Cha ’n urrainn duit maitheanas a thoirt 
domh !”—“ Thug,” ars’ ise: “ aige-san thug dhomh an 
comas sin a dheanamh, tha fios gu’n d’ thug mi lan- 
mhaitheanas duit—ach na foghnadh sin leatsa—guidh air 
Dia maitheanas a thoirt duit.” 

Thug i mach an dealbh a bha crochta r’a muineal— 
“So,” ars’ ise, “ gabh air ais an cuimhneachan so. Bha 
Mairi ’Ghlinne dileas—thubhairt thu rium, ‘ Gléidh e, a 
Mhairi, gu latha do bhais.’ Thainig an latha sin a nis— 
cha ’n ’eil feum air ni’s faide.—So, a Mhanuis, gabh air 
ais e; ach stad—leig dhomh aon sealladh eile ’ghabhail 
de—leig dhomh a chur aon uair eile ri m’ chridhe. Is 
iomadh latha thug e dhomh solas. Cha d’ thainig atharr- 
achadh air an dealbh sin riamh: tha blas na sul sin—tha 
fiamh a’ ghaire sin—tha ailleachd na mala sin, agus 
cumadh a’ bheoil sin, co baigheil neo-chaochlaideach 
dhomhsa gu latha mo bhais, ’s a bha iad air a ’cheud 
latha anus an d’ fhuair mi uait e air an traigh. O! ’s 
iomad faothachadh a fhuair mo chridhe bochd o’n 
chuimhneachan bheag sin. So, a Mhanuis, gabh air ais 
e—Slan leis—Slan leis-an t-saoghal!”’ 

Thuit i seachad tamull beag. Cha do labhair sinn 
focal. Thog irithist a ceann—“ Tha mi,” ars’ ise, “ dol 
air mo thurus—tha midednach. Tha mi mothachadh gu 
bheil.tobar na beatha a’ traoghadh—gu bheil an teud 
airgid a’ fuasgladh. Tha dorchadas a’ tighinn orm. Tha 
mo chridhe fuar, fuar. Na fag mi, Mhanuis. An dtin 
thu mo shuil sa’ bhas? Cha léir dhomh thu—O! trocair 
do m’ anam, a Dhé!” 

Thuit a ceann air uchd Mhanuis—tharruing i aon 
osna—mothaich mi aon spairn lag. Bha’n uspairn 
dheireannach seachad. Bha Mairi a’ Ghlinne am fois 
shiorruidh ! 


FREASDAL DHE. 


Twa ’ghrian ghldrmhor air dol gu clos san iar: tha drichd 
an anamoich a’ braonadh gu lar: tha’n aile bha teith air 
f4s fionnar: tha na blaithean a’ pasgadh an duilleagan 
riomhach; tha iad ’ga ’n cruinneachadh féin suas, ag 
aomadh an cinn gach aon air a chois mhaoth. 

Chruinnich a’ cheare a h-al fo a sgiathan ; tha iad aig 
fois; tha mhathair-ghuir aig clos mar an ceudna. 

Phaisg na h-edin bheaga ’n ribheid ; sguir an ceileirean 
binn; tha iad ’nan codal air na geugaibh, gach aon ’s a 
cheann fo ’sgéith. 

Cha chluinnear srann nan seillein mu’n choinneig, 
no am measg nam blaithean milis: chriochnaich iad an 
obair, agus tha iad ’nan luidhe gu dlt ’nan seomraichibh 
céire. 

Tha na caoirich fo thamh air an risgaibh tla, agus cha 
chluinnear an ard-mhéilich ni ’s fhaide air a’ bheinn. 

Cha chluinnear fuaim nan ioma guth, no stgradh na 
cloinne-bige, no dian-thailmrich chos, no co’-ghairm 
sluaigh a null’s a nall. 

Cha chluinnear ord a’ ghobha air an innein, no tuir- 
easg an t-saoir le ’thoirm sheirbh. 

Tha gach aon sinte air a leabaidh thaimh, agus tha an 
naoidhein ’na shuain air broilleach a mhathar. 

Tha dorchadas air aghaidh nan speur, agus tiugh- 
dhorchadas air an talamh: tha gach suil duinte agus 
gach lamh gun ghluasad. 


19 


Co tha gabhail ciram do’n t-sluagh, am feadh a tha 
jad. ’nan trom-shuain; an uair nach urrainn iad iad féin 
a dhion, no cunnart fhaicinn a tha dlithachadh? 

Tha stil ann air nach aom suain; tha suil ann a chi 
ann an dorchadas na h-oidhche, mar air dird a’ mheadhon- 
la. 

An uair nach ’eil solus gréine no soillse gealaich ann ; 
*nuair nach ’eil lochran san tigh, no aon reull ruiteach ag 
amhare amach troimh dhuibhre nedil; chi an t-suil sin 
anns gach ionad, agus tha i do ghna a’ faireadh thairis air 
uile theaghlaichibh an domhain. 

’S le Dia an t-suil nach coidil: tha a lamh do ghna 
mu’n cuairt duinn. An uair a bha sinn sgith, dh’ ath- 
bheothaich e sinn le codal na h-oidhche. Chruthaich e 
*n oidhehe chum fois a ghabhail ann an sith. 

Mar tha ’mhathair chaomh a’ gluasad gu séimh samh- 
ach feadh an tighe, a’ cur cosg air gach fuaim, mun 
duisgear am maothran as a shuain; mar tha i le sgail a’ 
dinadh a mach an t-soluis o ’shtilibh maoth ; mar sin tha 
Dia a’ tarruing ciar-bhrat an dorchadais m’ar timchioll ; 
agus ag aithneadh samhchair agus fois, chum gu’n 
coidleadh a mhor theaghlach féin ann an sith. 

Sibhse, dhaoine, a tha air ‘ur claoidh le saothair, agus 
a leanaba oga, agus gach creutair a’s faoine agus a’s laige, 
coidlibh gu samhach ; tha Dia a’ faireadh thairis oirbh. 

Feudaidh sibhse codal, oir cha choidil esan: duinibhse 
ur suilean ann an tearuinteachd, oir tha a shuil-san do 
ghna fosgailte chum ’ur dion. 

’Nuair a théid an dorchadas thairis, agus a bhriseas 
an 6g-mhaduinn air ’ur stilibh, toisichibh an la le moladh 
Dhé, a ghabh ctram dhibh trid dorchadas na h-oidhche. 

A bhlaithean aillidh, an uair a dh’ fhosglas sibhse a 
mach as ur, sgaoilibh ’ur duilleach, agus thugaibh ’ur faile 
a’s cubhraidh mar mholadh d’a ainm. 

Eoin is moiche ’dhuisgeas, tairgibh dhasan ’ur ceil- 
eirean taingeil air geugaibh nan craobh! seinnibh dha-san 
mun seinn sibh ’ur n-oran gaoil. 

Biodh moladh Dhé air ’ur cridheachaibh *nuair a 
luidheas sibh sios, biodh a chlit air ’ur bilibh ’nuair a 
mhosglas sibh gu moch. 

MU DHIADHACHD CHRIOSD. 


Ta diadhachd Chriosd air a leigeil ris duinn gu soilleir 
anns na Sgriobhtuiribh naomha. “Nuair a dh’ fhosglas m1 
mo Bhiobull, agus a bheir mi fainear na h-ainmean a th’ 
air an toirt da—na buaidhean a th’ air an cur as a leth— 
agus na gniomharan a rinn, agus a ta e deanamh ; cha ’n 
’eil e ann am chomas a bhi ann an teagamh sam bith a 
thaobh na puing chudthromaich so. ’Se Dia is ainm dha ; 
an Dia mor; an Dia cumhachdach ; Iehobhah ; Tighearna 
nam feart. Tha uile ard-bhuaidhean agus iomlaineachda 
an naduir dhiadhaidh air an cur as a leth. Thaeo 
shiorruidheachd gu siorruidheachd; tha e uile-chumh- 
achdach, uil’-fhiosrach, uile-lathaireach, agus neo-chaoch- 
laideach. Tha uile ghniomhara na diadhachd mar an 
ceudna air an cur as a leth; cruthachadh gach saoghail, 
’s na bheil annta: tha ’chtram agus a fhreasdal thairis 
air an iomlan. Aige-san tha cumhachd na mairbh a 
dhisgadh,—maitheanas peacaidh,—sith coguis, —buaidh 
air an t-saoghal—-agus beatha shiorruidh a bhuileachadh. 
Dhasan buinidh e breth a thoirt air an t-saoghal, agus 
binn aingeal agus dhaoine a thoirt a mach. Cha’n ’eil 
Criosd a’ scasamh dhoibh maraon. Mar a chruthaich e 
iad, ’s ann ann a tha iad a co’-sheasamh, agus air-san tha 
jad a’ teachd bed. Uime sin, tha focal Dhé ag aithneadh 
aoradh a thoirt di mar Dhia, agus thugadh aoradh dha le 
fiidhibh, agus le abstolaibh, daoinibh lan do chreidimh, 
agus do’n Spiorad Naomh. Dh’ asluich iad stitradh a 
fhreasdail, a chumhachd, a ghrais, agus a bheannachaidh 
fhad ’s bu bhed iad; agus an am bais ghuidh iad gu’n 
gabhadh e an spiorad d’a ionnsuidh féin gu bhi maille ris 
‘na ghldir. Shuas ann an néamh tha e air a leigeil ris 
duinn na shuidhe air cathair a mhorachd. ‘Na lathair tha 
aingle ’gan sleuchdadh féin, a’ tilgeadh an coroin aig stol 
a choise, a’ folach an gniise le ’n sgiathaibh ; agus a dh’ 
oidhche ’s a l& gun sgios gun airsneul a’ seinn, Is naomh, 
naomh, naomh, an Tighearna Dia Uile-chumhachdach, a 
bha, a tha, agus a bhitheas. Agus tha uile-fheachd 
fhlaitheanais, d’ an aireamh deich mile, agus mile do 
mhiltibh, a’ seinn le chéile an aon orain shiorruidh, 

Beannachadh agus urram, agus gldir, agus cumhachd, 
gun robh dhasan a ta ’na shuidhe air an righ-chathair, 
agus do ’n Uan gu suthain siorruidh. 

‘Se diadhachd Chriosd a’ chlach-stéigh air am bheil 
aitreabh na firinn air a togail. Thoir air falbh i, agus 
tuitidh an_togail dhreachmhor so gu lar: dubh a mach 
an teagasg so 4 creidimh a’ Chriosduidh, agus cha’n e 


*mhain gu bheil thu cur as a h-aon do na reultaibh deal- 


rach a tha ’na iarmailt; ach ’s ann a tha thu a’ smaladh 
na gréine glormhor mu ’bheil iad gu léir a’ gluasad, ’s o’m 


bheil iad a faotainn an Aailleachd agus an scluis. Thoir 


uam mo chreidimh ann an Diadhachd mo Slanuighir, 
agus an sin feudaidh mi gu dearbh mo chlarsach a chroch- 
adh air na geugaibh seilich, agus a bhi fo bhron; oir tha 
mi fathast ann am pheacaibh—faodaidh mi mo dhedir a 
shileadh, agus a radh le barrachd aobhair na thuirt 
Muire, “ Thug iad air falbh mo Thighearna, ’s cha’n ’eil 
fhios agam c’aite ’n do chuir iad e.” Ach co cinnteach 
’*s is urrainn teisteas an Athar mo dheanamh, tha mi 
creidsinn gur h-esan an Dia beo agus siorruidh. Air a’ 
chloich so, an t-aon a’s priseile san aitreabh gu léir, 
togaidh mi mo dhochas, agus leigidh mi taic m’ anama, 
ag radh, ann an lan-chreidimh, mar thubhairt Tomas, 
Mo THIGHEARNA, AGUS MO DuHiA. 


CRIOSD ’NA DHIA AGUS ’NA DHUINE. 


*S FHEUDAR ’aideachadh, ’nuair a thainig am Focal san 
fheoil nach d’ thainig caochladh no atharrachadh air an 
da nadur : cha d’ atharraicheadh an Diadhachd gu daonn- 
achd, ’s cha mho a dh’ iompaicheadh daonnachd chum 
Diadhachd; ach dh’ fhuirich iad le chéile eadar-dheal- 
aichte "nam buaidhibh mar bha iad. Ge nach ’eil e 
comasach dhuinne a thuigsinn cionnus a tha an da nadur 
a’ co’-aontachadh san aon phearsa, gidheadh cha’n e 
’mhain gu bheil an fhirinn so air a teagasg dhuinn gu 
soilleir ann.am focal Dé; ach tha e follaiseach dhuinn ann 
an uile eachdraidh Chriosd.. Beachdaich gu suidhichte air 
Tosa Criosd, agus mothaichidh tu soilleir ’na phearsa Dia 
agus duine. Annsan cha do chaill an Dia a bheag d’a 

Dhiadhachd, agus cha ’n ’eil an duine air chor air bith air 
a dhealachadh o fhior dhaonnachd. An am a bhreith chi 
thu ’n “duine” air a gheur-leanmhuinn le Herod, agus 
anns a’ cheart am chi thu daoine glice na h-aird-an-ear a’ 
toirt aoraidh dha mar “ Dhia.” An am a bhaistidh le 
Eoin, chi thu ’n “ duine” a’ teachd a nios o Iordan, agus 
an “Dia” air a ghairm o néamh le guth o’n Athair 
shiorruidh, ag radh, “S e so Mac mo ghraidh ‘anns a’ 
bheil mo mhor-thlachd.” Anns an luing, chi thu’n 
“duine” air a chlaoidh, agus ’na throém-shuain, agus 
“Dia” a tha smachdachadh na gaoithe agus na fairge, ’s 
a chuir gu tosd iad le aon fhocal. Aig uaigh Lasaruis chi 
thu ’n “ duine”’ a’ sileadh nan deur, agus “ Dia” a thug 
a charaid a bha ceithir |,ithean marbh, le focal a chumh- 
achd chum beatha. Ann an garadh Ghetsemane chi thu 
‘n “duine” air a ghlacadh'leis na saighdearaibh, agus 
“ Dia” a tha le anail a bhedil a’ bualadh nan saighdearan 
dalma sin gu lar. Air a’ chrann-cheusaidh chi thu’n 
“duine” a’ basachadh, agus “Dia” a tha san am sin a’ 
toirt air an domhan criothnachadh, air chor ’s gu’n do 
ghluais an talamh, gu’n d’ thainig dorchadas air aghaidh 
nan speur, gu’n do dhitlt a’ ghrian a solus, gu’n do sgoilt 
na creagan, agus gu’n robh an saoghal air fad fo uamhas, 
mar gu’m biodh e air a dhisgadh gu mothachadh le bas 
a Chruthaighir agus ’Fhir-shaoraidh. 


LA NA SABAID. 


Cunmmnicy 1a na Sabaid a choimhead naomha. Is cul- 
aidh-smaointean agus fa-brdin a thoirt fainear uiread ’s 
a tha ’n latha beannuichte so air a mhi-naomhachadh leis 
an oigridh, agus leis an aosmhor. Cha soirbhich diadh- 
achd am feasd leis a’ mhuinntir a tha caitheadh an 1A sin 
ann an diomhanas agus ann am faoin-shtgradh. Ma tha 
thus’ a’ cleachdadh bhi ’ga mhi-naomhachadh tha thu le 
d’ lan-fhiosrachadh a’ briseadh aon do iitheantaibh Dhé. 
Agus am feadh a tha dearmad aoin air bith do na 
h-aitheantaibh a’ tarruing dhaoine chum cach a chur ’an 
suarachas, mar tha buaireadh a’ teachd san rathad, tha 
briseadh na h-aithne so, gu h-araidh, ctinnartach agus 

ro-mhuladach ; do brigh gur e Dia ’na mhdr-ghliocas a 
shonraich an 1a so, anns am feud sinn fiosrachadh agus 
foghlum fhaotainn, conaltradh a chumail ris féin, chum 
mar so gu’m bi sinn iomchuidh fa chomhair uile 
dhleasdanais na seachduin a leanas, gu’m bi sinn air ar 
neartachadh an aghaidh buairidh an t-saoghail, agus 
gu’m feudamaid ciram a ghabhail mu thimchioll ar leas 
spioradail. A réir ’s mar tha daoine dearmadach air 
coimhead na sabaid, tha iad anns a’ cheart tomhas ’nan 
- caithe-beatha ’s ’nan gitlan a’ teachd ’an déigh-laimhe 
anns gach dleasdanas eile. Cha mhor nach feudar a radh, 
mu thimchioll gach aon a chaidh air an aghaidh ann an 
slighe an uilc, gus an do tharruing e sgrios orra, a dh’ 
fhuiling fo laimh ceartais airson an droch bheairt, ’s a 
chaochail gun aithreachas no gun ddchas—gu’n d’ aidich 
a’ chuid bu phailte dhiubh gur ann le briseadh na sabaid | 
a thuit iad sa’ cheud mhearrachd, agus gu’n do tharruing 
an ceart pheacadh so, a tha co cumanta, ’s do’m bheil 
daoine gabhail co beag suim, ni’s mo na aon eile, a’ bhinn 
mhaslach so a nuas air an cinn. O! mo chlann ionmh- 
uinn! guidheam oirbh an t-Sabaid a naomhachadh. Bha 
i air a naomhachadh le Dia, a ghabh tamh air an la sin 
o ’oibribh uile. Tha i air a naomhachadh le Criosd, le 
bhi ’na cuimhneachan air an 1a a dh’ éirich e 0 na marbh- 
aibh. Tha i air a naomhachadh le dochas néimh, a tha 
air a chumal a mach fo’n t-samhladh shélasach air Sabaid 
do shuaimhneas siorruidh. Thai air a naomhachadh le’r 
n-uile uireasbhuidh spioradail san t-saoghal so, agus le’r 
dochas ri sonas san t-saoghal a ta ri teachd. Uime sin 
na mi-naomhaichibh i. Builichibh i gu dutrachdach 
chum na ceann-criche airson an do chuireadh air leth i. 
Seachnaibh gach obair shaoghalta ghabhas cur seachad 
no dh’ fheudar air doigh sam bith a sheachnadh. Na 
smaoinichibh air feala-dha no faoin-shtgradh. Caithibh 
an 14 ann an saothair chrabhach—’an leughadh nan 
Sgriobtuirean—a’ comhradh mu nithibh naomha, a’ feith- 
eamh air aoradh follaiseach—ri trnuigh dhiomhair—a’ 
toirt fainear gu turail suidhichte co sibh, agus ciod mar 
bu choir dhuibh a bhith—’s a’ gnathachadh gach cothrom 
a bhuilich am Freasdal oirbh, chum cinneachadh ann an 
edlas, ann an diadhachd, agus ann an naomhachd. 

MADUINN NA SABAID. 


Nace samhach maduinn chitin an latha naoimh! 
Tha fuaim an t-saoghail balbh. Cha chluinnear fos 
Sa’ bhuailidh luinneag, no an fhead air raon. 

Tha ’n speal ’na shineadh anns an fheur fo dhrichd, 
Na blaithean maoth a’ seargadh anns an spadh, 

Ge b’ trail ait iad anns a’ ghaoith an dé. 

Cluinear an fhuaim a’s faoine—eadhon srann 

An t-seillein mhoich, a’s braona tla an drichd, 

A’s méilich chaorach, ’s iad air uchd an t-sléibh. 
Tha fiath mar bhan-righ anns na speuraibh shuas. 
Dhasan tha mach air feadh nam bruachibh ard, 
Lon-dubh a’ seinn ni’s binne, air leis, o’n ghleann ; 
An riabhag dhirich i an diugh gu néamh, 

Le ‘feadan cedlmhor. Tha an t-alltan féin 

Gu mor ni’s réidhe ’siubhal sios roi’n ghleann. 

O’n bhothan bheag ud as am faicear smuid 

Ag éiridh caol os ceann a’ ched, tha fuaim 

Nan salma milis—laoidhean naomha binn. 

Tha sith os ceann a’ bhaile-bhig ud thall, 

An t-innein chlos; tha h-uile ni “na thamh. 

Tha ’mhaigheach féin, ge fiamhach i, a’ stad 

Le stil ’na déigh, a’ beachdachadh gun gheilt 

Air duine, a nimhuid bhorb. Tha ’n gearran trom, 
Gun taod no teadhair, ’g ionaltradh gu saor ; 

Air leud a dhroma, cur nan car le stri 

’Chriidhean a’ boillsgeadh os a cheann ri gréin. 
Ach ’s leats’ a dhuine an suaimhneas so mar sheilbh. 
Failt’ air an 14 naomh, la chur sgios nam bochd! 

Ré laithean eile air an claoidh gu goirt, 

*Nan aonar ithidh iad gu grad an lon 

Air an lom bhlar, fo dhion o theas no fuachd, 

Am fasgadh craige, no fo dhubhar chraobh ; 

Ach dhachaidh thig iad air an latha naomhs’, 

Gu h-ait le luchd an graidh gu’n suidh iad sios 

A roinn an loin, ’s a thogail suas le chéil’ 

An altachaidh do Dhia—cha ’n ann gu faoin 

Le focal, no le gluasad beoil, ach fos 

Le stil gu néamh, ’s an cridhe ’n sas gu dlu. 

Failt’ air an latha naomh! failt’ air la nam bochd!" 

Fhuair am fear-céirde glas an diugh a chead, 

’S e falbh o smuid a’ bhaile-mhdir gu trath, 

Ri bruaich na h-aibhne dh’ iarr e ’m faile glan; 
A’ beachdachadh le taing ’an aird’ nan craobh 
’Nan duilleach uaine ’s anns na blaithibh maoth 
Air cumhachd glormhor Dhé.—’S le sdlas ait 

Mar tha e breithneachadh gu stdld’ leis féin 

Tha e fo dhochas (ge nach ann gun fhiamh), 

Gur sabaid shiorruidh bhios faidhedidh air néamh. 


SPIORAD NA H-AOISE. 
SEANN SGEULACHD GHAIDHEALACH. 


Bua ann roimhe so, air chul Beinne-nan-Sian, aireach 
ghabhar d’ am b’ ainm Gorla-nan-treud, aig an robh tritir 
mhac agus aon nighean. Bha buachailleachd nam meann 
an earbsa ri ailleagan an fhuilt dir. Latha do na laithean, 
*nuair bha i mach ri uchd na beinne a’ buachailleachd 
nam meann, theirinn badan do cheod druidheach co geal 
ri sneachda na h-aon oidhche, agus air dha iathadh mu 
ghuala na beinne, chuairtich e an t-ailleagan aonarach, ’s 
cha ’n fhacar i ni ’s mo. 

An ceann latha agus bliadhna ’na dhéigh sin, thuirt 
Ardan, mac mor an aireich, “ A bhliadhna gus an diugh 
dh’ fhalbh mo phiuthar, ailleagan an fhuilt dir, agus is 
boid a’s briathra dhomhsa nach dean mi fois no tamh a 
latha no dh’ oidhche gus an lorgaich mi mach i, ’s bidh 
mi air chomh-dio! rithe féin.”” “A mhic,” ars’ ’athair, 
“ma bhoidich thu sin cha bhac mise thu; ach bhuineadh 
dhuit, mun deachaidh am focal 4 d’ bheul, cead t’ athar 
iarraidh. LEirich a bhean, agus deasaich bonnach do d’ 
mhac mor, ’s e dol turus fada.” Dh’ éirich a mhathair, 
agus dheasaich i bonnach mor agus bonnach beag. “A 
nis,” ars’ ise, “‘’mhic, an fhearr leat am bonnach mor ann 
am feirg do mhathar airson thu dh’ fhalbh gun chead, no 
am bonnach beag le a beannachd?”’ “ Dhodmhsa,”’ ars’ 
esan, “‘am bonnach mor, ’s gléidh am bonnach beag ’s do 
bheannachd dhoibhsan a roghnaicheas iad.” Dh’ fhalbh 
e; agus ann am prioba na sul, bha e 4 sealladh tighe 
’athar. Chuir e sad 4 gach lodan agus o bharr gach 

tomain; bha e dian-astarach gun chaomhnadh ar bonn, 
no eang, no ruighe, no féith. Bheireadh esan air a’ 
ghaoith luath mhairt a bha roimhe; ach a’ ghaoth luath 
mhairt a bha ‘na dheaghaidh, cha bheireadh i air. Mu 
dheireadh bhuail acras e. Suidhear air cloich ghlais a 
dh’ itheadh a’ bhonnaich mhoir, thigeadh fitheach dubh 
an fhasaich agus suidhear air sgor craige os a cheann. 
“ Mir, mir, a mhic Ghorla-nan-treud,” ars’ am fitheach. 
“Mir cha’n fhaigh thu,” arsa mac Ghorla; “mir no deur 
cha’n fhaigh thu uamsa, “bheathaich ghrainde stur- 
shuilich, star-shuilich, lachduin; tha e beag ni ’s leoir 
dhomh féin.” ’Nuair bha sud thar bearradh a chléibh, 
ghluais e rithist gu siubhal nan eang—bheireadh esan air 
a’ ghaoith luath mhairt a bha roimhe, ach a’ ghaoth luath 
mhairt a bha ’na dheaghaidh cha bheireadh i air. 
Chriothnaich a’ mhdinteach mar a dhluthaich e oirre— 
thuit an drichd o’n fhraoch bhadanach ghorm, agus theich 
an coileach-ruadh do ’n chathar a b’airde. Bha toiseach 
aig an fheasgar air ciaradh—bha nedil dhubha dhorcha na 
h-oidhche a’ tighinn, agus neoil shioda shéimh au latha a’ . 
triall; na h-edin bheaga bhuchullach, bhachallach, or- 
bhuidhe ’gabhail mu thamh ann am bun nam pieas ’s am 
barraibh nan dos—na h-innseagan laoghacha lathacha, ’s 
gach aite b’ fhearr a thaghadh iad; ach ged a bha, cha 
robh mac mor Ghorla-nan-treud. Chunnaic e tigh beag 
soluis fada uaithe; ’s ge b’fhada uaithe, cha b’ fhada ’ga 
ruigheachd. ’Nuair chaidh e stigh, chunnaic e sean urra 
choltach do dhuine mor torteil liath, a’ gabhail socair 
shasda air beinge fhada air darna taobh an teine, agus 
gruagach dhreachmhor a’ cireadh ctl dualach a leadain 
oir, air an taobh eile. ‘“ Gabh a nios, dganaich,” ars’ an 
seann duine, ’s eg éiridh; “’s edo bheatha. ’S minic a 
thalaidh mo leus loinnreach, astaraiche nam beann. 
Gabh a nios, ’s leat blas agus fasgadh, ’s each cobhair tha 
’m bothan an t-sléibh. Dean suidhe; ’s ma’s miann leat, 
cluinnear do sgéul.” ‘’S dlach mise,” arsa mac mor an 
aireich, “a tha ’g iarraidh cosnaidh—thalaidh do leus 
loimnearach mi a dh’ iarraidh blas agus fasgadh na 
h-oidhche.” ‘Ma dh’ fhanas tu agams’,” arsa ’n seann 
duine, “gu ceann bliadhna, a bhuachailleachd mo thri 
mairt mhaola odhar, gheibh thu do dhuais, a’s cha bhi 
fath talaich.’ “Cha b’e mo chomhairle dha,” arsa 

nighean an fhuilt dir ’s na cire airgid. “Comhairle gu’n 
jarraidh,” arsa mac mor Ghorla, “cha robh meas riamh 
oirre. Gabhaidh mi do thairgse, a dhuine—ann an 
camhanaich na maidne, ’s mise do ghille.” Roimh langan 
an fhéidh sa’ chreachann, bhleoghain gruagach an fhuilt 
oir ’s na Cire airgid, na tri mairt mhaola odhar. “Siniad 
agad a nis,” ars’ an seann duine; “ gabh mu’n cul—lean 
iad—na pill iad—na bac iad—iarraidh iad an ionaltradh 
féin—’s leig leo imeachd mar a’s aill—fan thus’ as an 
déigh—agus thigeadh aon ni thogras ann ad rathad, na 
dealaich thusa riutha—biodh do shitil orra agus orrasan a 
mhain ; agus a dh’aon ni g’am faic thu no g’an cluinn 
thu, na toir suil air. So do dhleasdanas—bi dileas—earb 
m’ fhocal—bi saoithreach, ’s cha bhi do shaothair gun 
duais.”’ 

Dh’ fhalbh e mu chul na spréidhe, agus lean e iad. 
Cha robh e ach goirid air falbh, ‘nuair a chunnaic e 
coileach oir agus ceare airgid a’ ruith roimhe air a’ bhlar. 
Ghabh e air an toir; ach ged bha iad a nis agus a rithist, 
air leis, *na ghlaic, dh’ fhairtlich air gramachadh orra. 
Phill e air ’ais o’n t-siubhal fhaoin, agus rainig e ’n t-aite 
’s an robh na tri mairt mhaola odhar aig ionaltradh, agus 
thoisich e rithist air am buachailleachd ; ach cha b’ fhada 
bha e air an cul, ’nuair chunnaic e slatag oir agus slatag 
airgid a’ cur nan car dhiubh air an réilean, agus ghrad 


thoisich e air an ruith. ‘Cha ’n fheud e bhith,” ars’ 
esan, ‘nach iad so a’s usa ghlacail na na h-eoin a mheall 
mi o chionn ghoirid.” Sinear as “nan déigh; ach ged 


bhiodh e ’gan ruith fhathasd, cha bheireadh e orra. Thug 
e ’bhuachailleachd air; agus mar bha e leanntuinn nam 
mart maola odhar, chunnaic e doire coille air an robh na 
h-uile meas a chunnaic e riamh, agus da-mheas-deug nach 
fac’ e. Todisichear air e féin a shasuchadh leis na meas- 
aibh—thug na mairt mhaola odhar an aghaidh dhachaidh, 
agus lean e iad. Bhleoghain gruagach an fhuilt oir iad, 
ach an aite bainne cha d’thainig ach nts glas. Thuig 
an seann duine mar bha: “ Olaich gun fhirinn ’s gun dils- 
eachd,” ars’ esan, ‘“‘bhrist thu do ghealladh.” Thog e a 
shlachdan-draoidheachd—buailear an t-oganach, ’s deanar 
earragh cloiche dheth ; a sheas tri laithean a’s tri bliadhna 
ri taobh an teine ann am bothan an t-sléibh mar chuimh- 
~ neachan air bristeadh focail agus coimhcheangail fasdaidh. 

‘Nuair bha latha-’s bliadhna eile air dol seachad, 
thuirt Ruais ruadh, mac meadhonach Ghorla, “Tha da 
latha ’s da bhliadhna air dol seachad o’n a dh’ fhalbh mo 
phiuthar aillidh, agus tha latha ’s bhliadhna o dh’ fhalbh 
mo bhrathair mor; ’s bdid a’s briathra dhomhsa imeachd 
an diugh air an tdir, agus an co’-dhiol a bhiagam.” Ceart 
mar thachair do’n bhrathair bu shine anns gach doigh, 
-mar sin thachair do’n mhac mheadhonach; agus ‘na 
charragh cloiche tha esan an ceann tighe bothan an 
t-sléibh, mar chuimhneachan air briste’ focail agus 
coimhcheangail fasdaidh. 

Latha agus bliadhna ’na dhéigh so, thuirt am mac a 
b’ dige, Caomhan donn an aigh, “ Tha nis tri laithean agus 
tri bliadhna o’n a chaill sinn mo phiuthar aillidh. Dh’ 
fhalbh brathairean mo ghaoil air a toir. Nis, athair, ma 
’s ceutach leatsa, ceadaich dhomh imeachd ’nan déigh ’s 
an co’-dhiol a bhi agam—agus na deanadh mo mhathair 
mo bhacail. Guidheam ’ur cead—na ditltaibh mi.” 

“Mo chead ’s mo bheannachd tha agad, a Chaomhain, 
’s cha bhac do mhathair, thu.” 

“ An deasaich mise,” ars’ a mhathair, “am bonnach 
mor as eugmhais mo bheannachd, no am bonnach beag 
le dtrachd mo chridhe agus dedthas m’anama?” “Do 
bheannachd, a mhathair, thoir thusa dhodmhsa ; agus beag 
no mdr a thig ’na chois, tha mise toilichte—bu bhochd 
leam oighreachd an t-saoghail mhdir ’s do mhallachd ‘na 
lorg. Air beannachd mathar, ’s mi nach dean tair.” 

Thog Caomhan donn, mac Ghorla-nan-treud, anes 
mar bha tigh ’athar ’s a mhathar ’ga fhagail sa’ ched, bha 
’chridhe lan. Thug e gu siubhal nan eang—ruigear doire 
nan earb—suidhear fo chraoibh a dh’ itheadh a’ bhonnaich 
sin a dh’ fhuin a mhathair chaomh dha. “ Mir, mir,” arsa 
fitheach dubh an fhasach; “mir dhomhsa, ’Chaomhain, 
’s mi fann.” ‘“Gheibh thu mir, a bheathaich bhochd,” 
arsa Caomhan, “‘’s ddcha gu bheil thu ni’s feumaiche na 
mi féin—foghnaidh e dhuinn le chéile—tha beannachd 
mathar ’na chois.” Dh’ éirich e, ’s ghabh air a thurus. 
Ghabh e fasgadh aig an t-seann duine ; agus dh’ fhalbh ea 
bhuachailleachd nan tri mart maola odhar. Chunnaic e 
’n coileach dir ’s a’ cheare airgid, ach thionndaidh e air 
falbh a shtilean ; lean e ’n spréidh—chunnaic e’n t-slatag 
dir ’s an t-slatag airgid; ach chuimhnich e a ghealladh, ’s 


ae eh TH 

cha deachaidh e air an toir. Rainig e an doire—chunnaic 
e ’m meas a bha boidheach Aaillidh do’n t-sealladh; ach 
cha do bhlais se e. Ghabh na tri mairt mhaola odhar 
seachad air a’ choille, ’s rainig iad aonach farsuing air an 
robh falaiss—am fraoch fada r’a theine—ghabh iad g’a 


-ionnsuidh. Bha’n fhalaisg a’ sgaoileadh air an raon a’ 


bagairt e féin ’s na mairt mhaola odhar a losgadh; ach 
ghabh iad troimpe—cha d’ fheuch e am bacail, oir b’ e so 
an gealladh a thug e; lean e iad troimh ’n teine, ’s cha do 
loisgeadh roin do fhalt a chinn. Faicear ’na dhéigh sin 
abhuinn mhor a bha air at le tuiltibh nam beann. Thairis 
oirre ghabh na mairt mhaola odhar, agus as an déigh 
ghabh Caomhan gu neo-sgathach. Tiota beag ’na dhéigh 
sin, faicear tigh-aoraidh geal boidheach air réilean uaine ri 
cul gaoithe ’s ri eudan gréine, as an cual’ e fuaim nan dana 
milis agus nan laoidhean binne. Luidh an spréidh air a’ 
bhlar, ’s chaidh Caomhan donn a stigh a dh’ éisdeachd 
sgeul an aigh. Cha b’ fhada bha e ’g éisdeachd teachdair- 
eachd an aoibhneis, “nuair thainig oganach guanach a 
stigh air dorus an tigh’-aoraidh le stil bhuaireasach a’s 
’anail ’na uchd, a dh’ innseadh gu’n robh ’n crodh maol 
odhar anns a’ ghart agus e dhol a mach g’ an saodach’ as. 
““Tmich uam,” arsa Caomhan; “b’ usa dhuit-sa, *bho- 
buig, an cur as thu féin, na ruith mar so ’s an anail a’ 
t’ uchd a thoirt an sgeoil ’am ionnsuidh-sa—éisdidh mise 
na brithra taitneach.” Tiota beag ’na dhéigh sin, thainig 
an t-dganach ceudna air ’ais—buaireas a’s boile ’na shuil 
agus ’anail ’na uchd: “A mach, a mach, a mhic Ghorla- 
nam-beann,” ars’ esan, “tha na coin againne a’ ruagadh 
do chuid mart—mur bi thu ’mach am prioba na sul, cha’n 
fhaic thu ’n t-ath-shealladh dhiubh.”—“ Air falbh, a 
bhobuig,” arsa Caomhan donn, “b’ usa dhuit-sa do chuid 
con a chasgadh na teachd mar so ’s an anail a’ t’ uchd g’a 
innseadh dhdmhsa; Eisdidh mise teachdaireachd an 
aoibhneis.” ‘Nuair bha ’n t-aoradh seachad chaidh 
Caomhan a mach, agus faighear na tri mairt mhaola odhar 
a’ cur an sgios, gun ghluasad as an aite ’s an d’rinn e ’m 
fagail. Dh’ éirich iad agus ghluais iad air an t-slighe 
dhachaidh, agus lean Caomhan iad. Cha b’ fhada bha e 
air an cul, ’nuair a chunnaic e machair fharsuing co lom ’s 
gu faiceadh e ’n dealg bu chaoile air an lom lar; agus 
mhothaich e capull agus searrach 6g meanmnach lugh- 

mhor ag ionaltradh, agus iad co reamhar fheolmhor ri 
ron a’ chuain mhoir. “ Tha so iongantach,” arsa Caomhan 
donn. Faicear tiota beag ‘na dhéigh sin, machair eile, 
fo bharr fasaich, air an robh capull agus searrach nach 
seasadh minidh nan cuaran “nan druim leis a’ chaoile. 
Faicear ’na dhéigh so, lochan uisge, agus moran a dh’ 
digridh aoibhinn aighearach, tr, afllidh, ag imeachd le 
caithream binn agus ‘nam buidhnean ait, a dh’ ionnsuidh 
ceann ard an lochain, gu tir na gréine, fo sgaile nan 


craobhan bu chubhraidh: chual’ e torman nan allt a bha- 


*n duthaich na gréine—ceileirean nan eun—fonn theud air 
nach robh e edlach, agus inneil chitil nach cual’ e riamh 
roimhe sin. Mhothaich e buidheannan eile do mhuinntir 
thruagh a’ triall gu ceann iosal an lochain do thir an 
dorchadais. 3B’ eagalach an sgreuch a thog iad—bu 
chulaidh-oillt am bas-bhualadh brénach. Bha ced agus 
neula dorcha thairis air a’ ghleann dhuachni, dhubh, gus 
an robh iad a’ triall, agus chuala Caomhan tairneanach 
trom. “Tha so,” ars’ esan, “da rireadh iongantach.”’ 
Lean e na tri mairt mhaola odhar. Bha’n oidhche ’n sin 
a’ cur roimpe bhi fiadhaich, gun bhrath air fasgadh no 
fardaich anns an cuirte seachad i, ach cd thachair air 
Caomhan ach madadh na caoille-mdire ; agus cha luaithe 
thachair na thug an comh-lamhaiche cdir agus an deagh 
bhiataiche, dha cuireadh, ’s cha b’ann gu gnu doichiollach, 
ach gu fiughantach fial, e chur seachad tri trianan d’a 
sgios agus an oidhche air fad maille ris. 

Fhuair e gabhail aig’ air an oidhche sin gu maith 
carantach maille ri mada na maoile-mdire, ann an uaimh 
thioram gun tighinn-fodha no thairis—nam foghnadh sin 
a’s fedil mhilis, uanach, mheannach, gun dith gun ghainne 
gun dolum ; agus an am falbh sa’ mhaduinn, gu ledir airson 
turusanlatha. “’Nis,” arsa mada na maoile-mdire, “ slan 
leat a Chaomhain! Soirbheachadh leat ge b’e dit’ an téid 
thu—sonas ‘nad shiubhal ’s ’nad ghluasad. Thairg mi 
aoidheachd, ’s cha do dhitlt thui; ghabh thu gu cridheil 
stnndach na thairg mi, chuir thu oidhche seachad ann an 
uaimh mada na maoile-mdire—dh’ earb thu as—naisg thu 
a chairdeas, agus cha mheallar thu. A nis thoir fainear 
mo bhriathra: Ma thig cas cruaidh no éiginn gu brath 
ort, as an dean luathas coise agus gniomhara éasgaidh 
feum dhuit, cuimhnich air mada’ na maoile-modire,— 
miannaich e, ’s bidh mise ri d’thaobh.” — 

Dh’ amais an cairdeas agus an fhialachd cheudna ris 
an ath oidhche o’n t-sar-bhiataiche iomairteach shitbhlach, 
fitheach dubh choirenan-creag, air nach luidheadh an 
codal, agus air nach éireadh a’ ghrian, gus am biodh aige 


na dh’fhoghnadh dha féin agus dha-san a thigeadh ’s a 


dh’fhalbhadh. Gu gearr-leumach, clapartach, sgiathach, 
rinn e ’n t-iil da air chorraibh a sgéith troimh aisridh 
chosa-ghabhar gu cds sgora dhionach craige, far an d’ iarr 
e air da thrian d’a sgios*agus an oidhche gu léir a chur 
seachad maille ris. ; 

Fhuair e gabhail aige ’n oidhche sin gu maith ’s gu 
ro-mhaith comhila ri fitheach dubh choire-nan-creag, nam 
foghnadh feoil a’s sithionn; ’s an am falbh sa’ mhaduinn 
thuirt e ris, “A Chaomhain mhic Ghorla-na-Beinne, thoir 
leat na dh’ fhoghnas air do thurus—cuid a’ choigrich cha 
d’ionndraich mi riamh ;—agus cuimhnich mo bhriathra 
deireannach. Ma thuiteas dhuit a bhi ’n cas no an éiginn 
gu brath anus an dean sgiath laidir agus misneach nach 
dibir feum dhuit, cuimhnich ormsa: ’s blath do chridhe, 
’*s caoimhneil do shuil—dh’ earb thu thu féin riumsa— 
bheathaich thusa fitheach an fhasaich roimhe so, agus 
roinn thu leis do lon—’s mise do charaid, chuir thu ’n 
oidhche seachad ann an cds nan creag—earb asam.” 

Air an treas oidhche dh’ amais comhdhail agus biat- 
achd nach bu mhiosa air Caomhan o’n Dobhran-donn—an 
sgor-shuileach—an siriche teoma éasgaidh, air nach biodh 
cuid fir no gille dhith fhads’ a bhiodh e r’a fhaotainn air 
muir no air tir. Ged nach robh na gharaidh r’a éisdeachd 
ach sgiamhail a’s méalanaich chat, a’s bhroc, a’s thaghan 
a’s fhedcullan, thredruich se e gun sgath gun eagal gun 
sgiansgar, gu taiceil, foghanta, raideail—gu roibeanach, 
bior-shuileach, mion-eolach, gu beul cuirn, far an d’ iarr e 
air trian d’a sgios agus an oidhche gu h-uile chur seachad 
comhla ris. Nedr-thaing mur d’ fhuair e gabhail aige ’n 
oidhche sin comhla ’ri dobhran-donn an t-srutha, an sior- 
shiibhlach, nam foghnadh iasg do gach seorsa b’ fhearr 
na ’cheile—agus leaba thioram, sheasgair, mheith, do 
dhreamsgal aird-lain stoirme reothairt, a’s feamainn- 
chirein an dubh-chladaich. ‘‘Cuir seachad an oidhche, 
*Chaomhain,’ arsa ’n ddbhran-donn ; “’se lan di do bheatha. 
Caidil gu samhach ; ’s fear-faire furachair an dobhran.” 

’Nuair thainig an latha ’s a bha Caomhan gu imeachd 
air a thurus, chaidh an dobhran air choimheadachd greis 
do’n t-slighe maille ris. “ Slan leat! a Chaomhain, ars 
esan; “rinn thu caraid dhiom. Ma thig sas cruaidh no 
teann-éiginn ort anns an dean esan a shnamhas an sruth 
no thumas fo’n fhairge freasdal duit, cuimhnich ormsa, $s 
bidh mi ri d’thaobh.” Fhuair e na tri mairt mhaola 
odhar san lagan sand’ fhag e iad—dh’ éirich iad, agus mu 
airde ’n fheasgair sin féin raimig iadsan agus esan, gu 
sabhailte socair, bothan an t-sléibh.. Bha failte ’s furan 
san tigh ‘nuair rainig Caomhan. Fhuair e gabhail aige 
gun airceas gun chrine. Dh’ fhedruich an seann-duine 
dheth cia mar dh’ éirich dha o’n dh’ fhalbh e, agus thdisich 
e air sud innseadh. Mhol an seann-duin’ e chionn nach 
do ghabh e gnothuch ri aon ni chunnaic e gus an d’ rainig 
e tigh nan laoidhean binne, do bhrigh nach robh annta gu 
léir ach culaidh-bhuairidh—sgled faoin chum a mhealladh. 
“ Fosglaidh mi dhuit dubh-cheist na cuise ‘na dhéigh so,” 
ars’ an seann-duine ; “agus leigidh mi ris duit brigh gach 
seallaidh a chuir mdr-iongantas ort. Bha thu dileas, a 
Chaomhain. Iarr do dhuais agus gheibh thu i.’—“ Cha 
bhi sin trdm dhuit-sa, tha mi ’n dochas,” arsa Caomhan, 
‘‘aous bidh e pailt ni’s ledir leamsa. Aisig dhomh piuthar 
mo ghraidh agus da bhrathair mo rutin tha agad fo 
dhraoidheachd, bed slan mar dh’ fhag iad tigh an athar ; 
agus bonn dir no tasdan airgid cha’n ’eil a dhith air 
Caomhan.” ‘“’S ard t’ iarratas, oganaich,” arsa ’n seann- 
duine; “tha duilgheadas eadar thu ’s na dh’ iarr thu os 
ceann na tha a’ d’chomas a chothachadh.’—“ Ainmich 
iad,” arsa Caomhan, ‘’s leig leamsa ’n cothachadh mar 
a’s fearr a’s urra’ dhomh.’—“ EKisd mata: Anns a’ bheinn 
ard ud shuas, tha earb shitbhlach a’s caoile cas; a leth- 
bhreac cha’n ’eil ann; ’s ballach caisionn a slios ’s a créc 
mar chabar an fhéidh. Air an lochan bhoidheach dlith 
do thir na gréine, tha lach a thug barr air gach lach— 
lach uaine a’ mhuineil dir. Ann an linne dhorcha a’ 
choire-bhuidhe, tha breac tarrgheal nan giala dearga, a’s 
earr mar an t-airgiod a’s gloine snuadh. Falbh, agus 
thoir dhachaidh an so eilid chaisionn bhallach na beinne, 
lach aillidh a’ mhuineil dir, agus am breac a dh’ aithn- 
ghear o gach breac; a’s innsidh mise dhuit an sin mu 
phiuthar do ghaoil ’s mu dha bhrathair do ruin.” 

Dh’ fhalbh Caomhan donn. Chaidh gruagach an fhuilt 
dir ’s na cire airgid air a dhéigh. “A Chaomhain,” deir 
i, “ gabh misneach ; tha beannachd do mhathar agad agus 
beannachd nam bochd—sheas thu do ghealladh—thug thu 
urram do thigh nan laoidhean binne ; imich, agus cuimh- 


“nich mo bhriathran dealachaidh—Gu brath na toir céill.” 


Thug e’n sliabh air—faicear earb na beinne—a leth-bhreac 
cha robh sa’ bheinn ; ach ’nuair bha esan air aon bheinn, 
bha’n earb air beinn eile; ’s bha co maith dha oidheirp a 
thoirt air neula luaineach nan speur. Bha e’n impis céill 
a thoirt, “nuair chuimhnich e air na labhair gruagach an 
fhuilt oir. “O!” arsa Caomhan, “nach robh agamsa nis 
madadh na maoile-moire ’s nan casan luthmhor! Cha 
luaithe labhair e’m focal, na bha’m mada coir r’a thaobh ; 
agus an déigh dha cuairt no dha thoirt mu ’n bheinn, 
dh’ fhag e eilid chaisionn an t-sléibh aig ‘bonn a choise. 
Thug Caomhan ’na dhéigh-sin an lochan air, agus faicear 
lach uaine a’ mhuineil oir ag itealaich os acheann. “O!” 
arsa Caomhan, “nach robh agamsa nis fitheach dubh an 
fhasaich a’s laidire sgiath ’s a’s géire suil!”” Cha luaithe 
thubhairt e so, na chunnaic e fitheach dubh an fhasaich 
a’ dluthachadh air an lochan, agus air ball dh’ fhag e 
lach uaine a’ mhuineil oir r’a thaobh. Rainig e ’na 
dhéigh sin an dubh-linne dhorcha, ’s faicear an t-iasg 
tarra-gheal airgiodach aillidh a’ snamh o bhruaich gu 
bruaich. “O!” arsa Caomhan, “nach robh agamsa ’n 
dobhran donn a snamhas an sruth ’sathumas fo’n tonn!” 
Ann am prioba na sul, co bha ’na shuidhe air bruaich an 
uillt ach an dobhran coir. Dh’ amhairc e ’n eudann 
Chaomhain le baigh—thug e air gu grad as an t-sealladh, 
agus a mach a dubh-linne dhiécha nan gealag, thug e ’m 
breac tarra-gheal bu loinnreiche snuadh, agus leigear e 
aig cois Chaomhain. Thog e air dhachaidh, agus fagar an 
earb, an lach, agus am breac bodidheach air stairsneach 
bothan an t-sléibh. “ Buaidh a’s piseach le Caomhan 
donn!” arsa ’n seann duine. ‘Cha do chuir a ghuala da 
rireadh ris, nach do chuir tuar thairis. Thig a stigh, a 
Chaomhain; ’s ‘nuair bhledghnas gruagach an fhuilt oir 
’s na cire airgid na tri mairt mhaola odhar, fosglaidh mi 
dhuit dubh-cheist na ctise, agus tairngidh sinn gliocas o 
fhasdadh agus 0 thurus Chaomhain.” , 

“Cha d’ fhag thusa tigh t’ athar ’s do mhathar gun an 
cead. Beannachd t’ athar ’s do mhathar bha ‘nad chois, 
a Chaomhain. Cha do dhiwlt thu an greim do ’n acrach 
‘na airc. Bha beannachd nam bochd a’ d’ chois, a 
- Chaomhain. 

“ Rinn thu fasdadh—gheall thu agus choimhlion thu ; 
’s tha duais nam firean a’ d’ chois, a Chaomhain. 

“Chunnaic thu an coileach dir ’s a’ cheare airgid, 
buaireannan an uilc—an sgled tha or a’s airgiod a’ cur 
air an t-suil—chuimhnich thu do ghealladh—ghluais thu 
ann an slighe do dhleasdanais—bha sonas air Caomhan. 
Dh’ fheuch am buaireadair thu a rithist fo shamhladh 
slataig’ dir a’s slataig’ airgid. ’S iad so do réir coslais a 
b'usa ghlacadh; ach chuimhnich thu do ghealladh, a 
Chaomhain, agus lean thu an spréidh. ‘Nuair nach 
deachaidh aige air do bhuaireadh le or agus airgiod, 
dh’ fheuch e do mhealladh le meas bodidheach na coille. 
Chuir e mu d’choinneamh gach meas a chunnaic thu 
riamh, a’s da-mheas-deug nach fac’ thu—ach thionndaidh 
thu air falbh; ’s ged a dh’ ith thu dhiubh, thug thu ’n 
aire nach sasuicheadh iad thu. 

“’Nuair nach do bhuadhaich e na bha ’na bheachd le 
or no airgiod, no leis a’ mheas a bha taitneach do’n t-suil, 
dh’ fheuch e do mhisneach—an lasair agus an tuil; ach 
chaidh tu tromhpa ann an slighe do dhleasdanais, agus 
thuig thu nach robh annta ach faoineis. Chual’ thu guth 
nan dana naomh—fuaim nan laoidhean milis—chaidh tu 
stigh—’s maith a fhuaras tu; ach lean am buaireadair an 
sin féin thu. °S maith a fhreagair thu e—‘ Hisdidh mise 
’m focal.’ Chunna’ tu ’n t-ionaltradh lom ’s an fhalaire 
ard mheanmnach le ’searrach mear a’ deanamh gaird- 
eachais air. Mar sin gu tric, a Chaomhain, san t-saoghal : 
tha tigh na h-aoidheachd air uairibh gann ; ach tha sith, 
gairdeachas, agus cinneachdainn ’na thaic. Chunna’ tw 
an t-ionaltradh ’fasail, agus gach ceithir-chasach chum 
basachadh leis a’ chaoile: mar sin san t-saoghal, tigh a’ 
bhodaich chrionnta ; tha pailteas ann, ach cha’n ’eil aige 
cridhe chum a shealbhachadh-—tha gainne am meadhon 


a’ phailteis—tha daol aig bun gach freumha, agus tha 
gach blath air seargadh. 

“Chunnaic thu an lochan bdidheach—chuala tu 
caithream nam buidhnean sona bha triall gu tir na gréine. 
Sin agad iadsan a thug fainear mo ghuidhe agus a bha 
glic *nan latha féin. Chuala tu tuireadh craiteach na 
muinntir eile bha triall gu tir an dorchadais. ’S iadsan 
an sluagh gun tuigse gun fhirinn gun dilseachd, a chuir 
an suarachas gach sanas, agus a nis tha iad a’ caoidh gu 
truagh. Cha d’rinn thu tair air caoimhneas agus aoidh- 
eachd nam bochd; ghabh thu ann an cairdeas na thairg- 
eadh gu fialaidh ; cha do naraich thu an t-ainnis—leis a 
so naisg thu an dilseachd. Sheas thu do ghealladh—lean 
thu an spréidh—choisinn thu do dhuais—dh’ earb mi do 
mhisneach. Cha do mheataich duilgheadas thusa; chuir 
thu do ghuala riutha, ’s chaidh leat. Dh’ fhiosraich thu 
nach robh mada na maile-moire, fitheach dubh an fhas- 
aich, no dobhran donn an iasgaich, gun am feum. Cha 
d’ thug thu céill; agus a nis, a Chaomhain, mhic Ghorla- 
nan-treud, éisd rium. ‘Aisig,’ ars’ thusa, ‘dhomh mo 
phiuthar aillidh agus braithrean mo ghaoil tha agad fo 
dhraoidheach ’—Fo dhraoidheachd, a Chaomhain! Ciod 
é draoidheachd? Innleachd charach nan cealgach—leis- 
geul baoth nan gealtach. Ciod é draoidheachd? Bocan 
nan amadan—culaidh-uamhais nan lag-chridheach—ni 
nach robh, nach ’eil, ’s nach bi. An aghaidh an dleas- 
annaiche ’s an fhirean, cha’n ’eil draoidheachd ’na 
h-innleachd. Do phiuthar, ailleagan an fhuilt oir ’s na 
cire airgid, gheibh thu leat dhachaidh; ach do bhraith- 
rean, ged tha iad bed, rinn leisg as mi-dhilseachd iad ’nan 
allabanaich gun dachaidh gun charaid. Imich thusa chum 
tighe t’athar, a Chaomhain, agus taisg ann ad chridhe 
na chunnaic ’s na chuala.—‘‘ Agus co thusa,” arsa 
Caomhan, “tha labhairt?” 

‘°S mise,” arsa ’n seann duine, “ Spiorad na h-aoise. 
Slan leat, a Chaomhain! Beannachd na h-aoise gu robh 
air do shiubhal ’s air t’ imeachd.” 

MU CHALUM-CILLE. 


RuGapH an duine ainmeil so ann an Eirinn: thainig e 0 
theaghlach rioghail na duthcha sin; agus bha e mar an 
ceudna ’an dlith-dhaimh do righribh na h-Alba. Be 
’athair Felim mac-Fhearghuis; a’s b’ odha e do Niall 
uaibhreach, righ mor na h-Hirionn. Rugadh e aans a’ 
bhliadhna 521. A nuas o ’dige thaisbean e urrad tuir 
agus toirt-fainear, urrad do dhiadhachd agus do thuigse 
cheart, ’s gun chuireadh air leth e o am a leanabais air- 
son ministeireachd an t-soisgeul ; agus ghnathaicheadh na 
h-uile mheadhona chum foghlum iomchuidh a thoirt da, 
freagarrach airson na h-oifig chudthromaich sin. Bha e 
air a charamh fo na daoinibh a b’ fhdghluimte r’a linn ; 
thug e barr gu luath air gach aon a bha maille ris; agus 
bha ’chlit gu moch a mach air feadh na tire. Bha e 
greis fo chiram an naoimh ainmeil sin, Ciaran: esan a 
thainig ‘na dhéigh sin a nall do dh’ Albuinn a shearmon- 
achadh Chriosd. Ann an Ceann-tire Earraghael, shear- 
monaich an duine math sin; agus tha loch agus sgireachd 
Chille-Ciarain san dithaich sin air an ainmeachadh air. 
Mun robh Calum-Cille ochd-bliadhna-fichead a dh’ aois, 
shuidhich e eaglaisean ’an Kirinn: ’na dhéigh sin chaidh 
e thairis gu tir-mor na h-Eorpa. Bha e ainmeil san 
Eadailt agus san Fhraing airson “fhighlum agus a 
bheusan. Dh’fheuch righre na Frainge ra chumail aca 
féin ; agus, anns an dochas sin, rinn iad geallaidhne mora 
dha; ach thubhairt esan riu, ‘“B’fhearr leam gu mor a 
bhi feumail ri m’ linn na bhi saoibhir ; air sgath Chriosd, 
agus airson mo ghraidh dha, dhealaich mi ri m’ bheartas 
féin ; chuir mi cul ri m’ oighreachd féin, ’s cha bu shuar- 
rach i, ’s cha digh dhomh nis gu’n sanntaichinn beartas 
dhaoin’ eile.” 

Cha ’n ’eil fios cinnteach c’uin a phill e air ais do 
Eirinn. Bha’n t-eilean san dm sin a’ sealbhachadh solus 
an t-soisgeil ann an tomhas ard: bha e lan do dhaoinibh 
diadhaidh am feadh a bha Albuinn ’na fasach fiadhaich, 
ann an aineolas, agus fo shaobh-chrabhadh muladach. 
Mhothaich an naomh Calum dha so le truas, agus ge nach 
robh fath a dhochais ro-mhor, chuir e roimhe dol a mach 
mar abstol do na cearnaibh dorcha sin. Leis a’ bheachd 


~ 
‘ 
— 


37 


sin, dh’ fhag e a dhithaich anns a’ bhliadhna 563; agus, 
ann an curach beag, le dha-dheug do luchd-leanmhuinn 
thaghta ghradhaich, rainig e ’n t-eilean uaigneach sin 
culthaobh Mhuile, ris an abair iad o’n 4m sin I Cuatum- 
Cutie. Bha ’n duine math mu’m bheil sinn a’ labhairt 
a nis da bhliadhn’ agus da fhichead a dh’aois. Bu 
chudthromach an obair a ghabh e os laimh, agus b’ uamh- 
asach na grabaidh a bha ’na rathad. Cha ’n ann gu 
dearbh gun anabharra neirt inntinn agus cuirp a thigeadh 
dha an oidheirp idir a thabhairt. Bha muinntir na 
h-Alba san am sin ann an staid choimheach, bhorb: bha 
iad co suarach mu naomhachd an duine bheannuichte, ’s 
gur tric a shonraich iad a chur gu bas. Bha righ na 
duthcha cosmhuil r’a chuid daoine. A’ cheud uair a 
thainig Calum-Cille dh’ ionnsuidh a luchuirt, a bha san 
am sin aig ceann na h-aird-an-ear do Loch-Nis, dh’ aithn 
e’n dorus a dhruideadh ’na ’eudann, ’s gun an aoidheachd 
choitchionn a thoirt da féin no dhoibhsan a bha maille ris. 
Bha na sagartan Druidhneach aghartach saoithreach ann 
an cur ’na aghaidh: bha iad teoma, sedlta, innleachdach, 
agus cumhachdach ; agus bha uachdarain na duthcha air 
an taobh. Bha ’n duthaich féin san 4m sin mar aon 
fhasach mor, gun slighe no rathad téaruinte tre na coillt- 
ibh tiugha dorcha; agus bha na monaidhean farsuing lan 
do bheathaichibh fiadhaich a bha’n cunnart, iomad agus 
iomad uair, an naomh so a mhilleadh agus a sgrios, “nuair 
a bha e ’g imeachd o chearna gu cearna ann an obair a 
Thighearna. A thuilleadh air so, bha e féin ’na ghitlan 
agus “na chleachdadh co fada dealaichte o mhuinntir na 
duthcha, ’s nach feudadh e gun bhi mi-thaitneach leo. 
B abhaist da trasgadh fad laithean, a bhi ’na chaithris 
ri trnuigh fad oidhchean. Bha e air a cheusadh do’n 
t-saoghal, agus bu shuarach leis toileachas-inntinn na 
beatha. Chuir e cul ris na nithibh sin, a tha daoin’ eile 
a’ meas neo-chiontach agus feumail. “Nuair bha e séa- 
bliadhn’-deug agus tri fichead, b’e ’n t-urlar fuar a bu 
leaba dha, ’s a’ chlach chruaidh bu cheann-adhairt dha. 
Ach a dh’ aindeoin so uile, bhuadhaich e ’na shaothair, 
agus sin ann an tomhas miorbhuileach. Fad cheithir- 
bliadhn’-deug-thar-fhichead, shaoithrich e, a’ socrachadh 
eaglaisean, agus a’ craobh-sgaoileadh edlas Chriosd. Ria 
linn féin chunnaic e ’n creidimh Druidhneach air a chur 

fodha, agus rioghachd na h-Alba air a h-iompachadh gu 
aidmheil an t-soisgeil. Bha eaglaisean air an socrachadh 
ann an iomad cearna, agus tharta air fad, eadar Albuinn 
agus Hirinn, bha e féin ’na uachdaran. 

Tha daoine foghluimte ag innseadh dhuinn gu’n do 
shocraich e, na latha féin, tri cheud eaglais, agus gu’n do 
stéighich e ceud tigh-manaich; agus ann an eachdraidh 
na h-Eirionn tha e air ‘innseadh dhuinn nach robh aon 
duine riamh a rinn na h-urrad do chraobh-sgaoileadh an 
t-soisgeil ann an EHirinn ris, ach Padruig, ard-naomh na 
dtthcha sin. Bha meas mor air anns gach ait an deach- 
aidh e, fad as, agus dlith do laimh: ’nuair a dh’ fhagadh 
e ’eilean féin, ’s a rachadh e mach air feadh na tire, 
chruinnicheadh sluagh na duthcha ’na dhéigh, a dl’ iarr- 
aidh a bheannachd, ’s a dh’ éisdeachd r’a theagasg. Ma 
’s e eadhon an t-ait an robh e chomhnuidh, bha e air a 
mheas naomh ; agus b’e iarrtas deireannach, agus miann 
righrean, fad linntean, a bhi air an adhlacadh ann, agus 
codal a’ bhais a ghabhail ann an wir an eilein shona sin. 
Gu cinnteach bha e ’na lochran mor ’na latha féin: bha 
beannachd Dhé air mhodh ro-araidh an cois a shaoith- 
reach. 


Earrann IT. 


Aww an eachdraidh Chalum-Chille tha sinn a’ leughadh 
gu’n robh e, air mhodh araidh, misneachail agus lan do 
eud naomh. *Nuair a thainig e nall 4 h-Eirinn bha e lan 
edlais air gach cunnart agus doilghiodas a bha roimhe ; 
ach cha do tharruing e air ais. Ghuidh e air Dia deich- 
bliadhna-fichead a chur r’a bheatha, chum saoithreachadh 
na obair féin; agus bha ddchas aige, trid comhnadh an 
Uile-chumhachdaich, anns an tine sin gu’m buadhaich- 
eadh e anns na bha ’na bheachd. Bha e comharraichte 
airson a ghliocais: cha’n fheudar dearbhadh a’s laidire a 
bhi againn air so, na’n ddigh iongantach air an do 
choisinn e sith agus cairdeas nan righ uaibhreach, borb, 
a bha r’a linn; an doigh san do chum e suas auchdaran- 
achd thairis air ceudaibh eaglais a bha fo riaghladh, ann 
an rioghachdaibh a bha dealaichte o chéile ann an cainnt 
agus ann an cleachdadh; mar an ceudna, an ddigh anns 

an d’araich e a liuthad digridh, a thainig a ghabhail 
foghluim fodha; agus am modh anns an do thagh e 
aodhairean airson a liuthad eaglais ’sa bha ’n earbsa ris. 
Cha’n ann gun ghliocas mor a bha so r’a dheanamh, air 
doigh a chosnadh meas agus urram dha o gach tir, a bha 
meudachadh fhad ’s bu bheo e. 

Leis gach buaidh eile, tha e air ’innseadh dhuinn, gu’n 
robh aige cruth ard dreachmhor; aghaidh shuilbhearra, 
thaitneach ; guth smachdail cumhachdach, a b’ urrainn da 
air uairibh a thogail mar thoirm tairneanaich: tha 
Adhamhnan ag aithris, ann an eachdraidh a bheatha, 
gu’n cluinnt’ e gu soilleir dluth do mhil’ air astar a’ seinn 
shalm. 

Ach ’s ann airson a chrabhaidh, agus a dhiadhachd a 
bha ’n duin’ ainmeil so co comharraichte. ‘Na uile 
chainnt, agus ’na ghitlan gu léir bha ’n spiorad so an 
uachdar. Ghitlain e air ‘inntinn, anns gach cOmhdhail 
agus anns gach am, mothachadh daingeann bed air gnath- 
lathaireachd agus suil-choimhead an Tighearna. “An aill 
leat,” arsa Coibhi, an t-ard-Dhruidh, ris air comhdhail 


araidh, ‘“sedladh am maireach?”—“ Air an treas 1a,” 

fhreagair Calum, “‘ma ’s dednach le Dia, ’s gu’m bi mi 
Z . . . Z 2 . 

bed.” —“ Cha’n urrainn duit,” a deir an Druidh; “ bheir 


mis’ air an stoirm éiridh, agus air a’ ghaoith séideadh ann 
ad aghaidh: sgaoilidh mi ceo agus dorchadas mu’n cuairt 
duit.” Fhreagair an duine naomh e, “tha na h-uile ni 
fo smachd an Uile-chumhachdaich ; *na ainm-san tha mi 
gabhail gach ni os laimh; fo stiuradh a fhreasdail theid 
mi mach, ’s cha bhi eagal orm.” 

Bha spiorad na diadhachd r’a fhaicinn ’na_ uile 
ghitlan. Bha ’bheatha air a caitheamh ann an trnuigh 
agus am moladh: moch agus anmoch, ge b’e ait am 
bitheadh e, cha do leig e aon la seachad gun trnuigh fholl- 
aiseach a chur suas: am measg naimhdean, luchd-fochaid 
agus magaidh, bhuadhaich e sa’ chleachdadh so. *Nuair 
nach robh fardoch os a cheann, no fasgadh thairis air, 
ghloraich esan Dia le aoradh riaghailteach agus follaiseach. 
A bharr air so, bha 4manna araidh aige airson urnuigh 
dhiomhair ’na shedmar féin agus ’na eaglais féin. Anns 
an lagan uaigneach, ann an samhchair na h-oidhche, ’s 
gach aon mu’n cuairt do ’nan suain, b’abhaist dha-san 
’anam a dhodrtadh a mach ann an irnuigh do’n Dia a 

chruthaich e. Tha aon ait ann an eilean I far am bu 
ghnath do’n duine naomh so moran d’a tine a chaitheamh 
ann an co’-chomunn ri ’Dhia agus ri Shlanuighear. Tha 
’n t-ait air a chomharrachadh gus an 1a ’n diugh fo ’n 
ainm Cnoc-nan-aingeal; a thaobh na barail a bh’ aig 
daoinibh air a ’chuideachd ghlormhor a bha ’g iathadh 
mu ’thimchioll air na h-amannaibh naomha sin. Cha do 
ghabh e riamh ni air-bith os laimh, agus cha do thdisich 
e air obair sam bith, gus ’n do ghuidh e air tus soirbh- 
eachadh o Dhia. Mun rachadh e stigh ’na charbad beag, 
dh’ asluicheadh e beannachd an Ti sin a b’urrainn a 
chumail o thuisleadh. Ma chaidh bainne na buaile 
seachad air gach la, cha deach e riamh seachad air gun a . 
bheannachadh. ’‘Nuair chitheadh e ’n t-arbhar a’ teachd 
fo dhéis, ‘Gu ma beannuichte,” theireadh esan, “gu’n 
robh Dia airson a mhaitheis.” Ge b’e aird as an séideadh 
a ghaoth, bha esan taingeil; oir bha caraid éigin ’na 
bheachd do’n robh i freagarrach. Cha deachaidh e 
riamh a stigh a dh’ amhare caraid caoimh nach bi haleluia 
a cheud fhailte: agus bha cuirm spioradail aig ’anam mun 
d’fhuair a cholann lon. Tha e againn uime ann an 
eachdraidh, gu’n deachaidh e, air 4m araidh, a dh’ amhare 
an naoimh urramaich sin, Centigern, a bha chomhnuidh 
san dite sin far am bheil baile-mdr Ghlaschu air a thogail. 
"Nuair a dhlithaich e air an tigh san robh na manaich a 
chomhnuidh, chaidh iad uile mach g’a choinneachadh le 
laoidhibh naomha, agus thainig esan ’s a chairdean air 
an aghaidh a’ seinn-haleluia bhinn. An ioghnadh ged a 
chinn obair an Tighearna ann an laimh an duine so, a 
bha co durachdach, eudmhor, seasmhach ann an irnuigh? ? 
Do’n fhear- theagaisg a tha mar so a’ caitheamh a laithean 
tha gach ni comasach. 


Earrann IIT. 


Bua Calum- Cille, *na chomhradh, co stdlda mhothaichte, 
’s gu bheil e ’air ’aithris uime, nach cualas a riamh e 
‘labhairt focal faoin, ’s nach deachaidh e riamh niall no 
nall o’n fhirinn ghloin, ann am feal-dha, no da rireadh. 
Mar so choisinn e meas righrean : sodal no miodal cainnte 

cha do chleachd e riu air 4m sam bith. Dh’ fheoraich 
Aodh, righ Eirinn deth am biodh esan air a théarnadh: 
“°S gann duit,” arsa Calum-Cille, ‘‘mur atharraich thu 
do chaithe-beatha ; mur dean thu aithreachas trath agus 
tréibhdhireach, ’s mur bi thu a’ d’ dhuine nuadh 4 so a 
mach.” Mar bha cOmhradh Chalum-Chille spioradail, 
bha a chaithe-beatha feumail. *Na uile ghniomharaibh 
thaisbein e gu’m bu duine le Dia e: bha naomhachd do 
Dhia, agus feumalachd do dhaoinibh follaiseach ’na uile 
dheanadas. Bha am meas so aig daoinibh air. Thubh- 
airt Aidan, aon do righribh na h-Alba, ris, “Cha léir 
dhomh lochd no mearachd a’d’ ghitlan, ’s cha mhod tha 
faoineachd a’d’ chainnt; ach innis domh am bheil aon 
togradh chum peacaidh ann ad chridhe?”’ Fhreagair 
Calum-Cille e mar bhuineadh do Chriosduidh, “Is duine 
mi; agus mar thachras do gach duine, tha m’ an-tograidh 
agus m’ ana-mianna féin a’ dusgadh an taobh a stigh 
dhiom; ach cha ghabhainn do rioghachd,seadh, an 
saoghal ’s na ’bheil air ’uachdar, agus le m’ fhiosrachadh 
géilleachdainn do a h-aon diubh.”’ 

Bha ‘’chfioimhneas agus a chairdeas do gach aon, 
comharaichte, d’an anamaibh agus d’an corpaibh. Bha 
e co fialaidh ’s gu’m feudadh aon neach leis am b’aill 
teachd a dh’ ionnsuidh a thighe gun chuireadh gun sgath, 
agus fuireach maille ris co fad ’s bu mhiann leis. Cha 
robh ni sam bith a chuir triobluid air, ach diorras agus 
cruadhas a’ pheacaidh. Na h-osnaichean a’s doimhne 
dh’ éirich o ’chridhe, ’s ann an uair a chluinneadh e mu 
bhas peacaich gun iompachadh; ‘ach do’n aithreachan 
thruagh, do luchd a’ chridhe bhriste, bhriite, bha ’anam 
do ghnath lan do thruacantas. 

B’e gradh do anamaibh dhaoine an togradh bu laidire 
bha ’na chridhe, agus seirc agus caoimhneas do na bochd- 
aibh an t-aon a b’ fhaigse. Thog naomh urramach 
eaglais ard dhreachmhor ; agus ’nuair bha i criochnaichte 
thug e a thritir chaomh chompanaich g’a faicinn, Ciaran, 
Coinneach, agus Calum. “Innsibh dhomh,” deir esan, 
“cia leis bu. mhiann leibh an eaglais so a bhi lan, nam 
faigheadh sibh ’ur n-iarrtus.” Fhreagair Ciaran air tus, 
“B’ fhearr leam gu’m biodh i lan agam do dhaoinibh 
naomh, a sheinn moladh do ’n Dia bheo.’’—“ Air mo 


shons’,” a deir Coinneach, ‘‘ bu mhiann leam i bhi lan do 

leabhraichibh naomh, a gheibheadh moran do dhaoinibh 
foghlumta r’an leughadh, chum gu’m biodh an sluagh air 
an teagasg, agus air an disgadh gu seirbhis a dheanamh 
do Dhia.”—‘ Agus bu mhiann leamsa,” deir Calum, “gu’n 
robh a lan agam do airgiod agus do or leis an togainn 
eaglaisean, agus tighean do na manaich, agus leis am 
fuasglainn air uireasbhuidh nam _ bochd.” — “Agus 
dhuitse,” deir an naomh a chuir a’ cheist orra, “ dhuitse 
bheir Dia cumhachd a dheanamh mar is Aill leat.” 

Bha ’iochd agus a chaoimhneas comharaichte, cha ’n 
ann a mhain do dhaoinibh, ach do na h-ainmhidhibh a 
b isle. Thainig Ceann-feadhna araidh latha d’a ionns- 
uidh, agus dh’asluich e air a’ bhiodag aige a bheann- 
achadh. Ghabh Calum i ’na laimh, agus thubhairt e, 
“Dednaich a Dhé, nach tig an latha a dhdirtear leatha 
fuil duine no beathaich.” Bha e ’na sheasamh 1a air 
cnoc ard ann an I, agus chunnaic e eun ag itealaich a nall 
o Eirinn, ’s e air a chlaoidh co mor, ’s gum b’eigin da 
luidhe air uchd na tuinne, mun d’ fhuair e gu tir: 
“Tmich,” arsa Calum, ri h-aon do na manaich a bha maille 
ris, ‘far am bheil an t-eun bochd ud: thoir a dh’ ionns- 
uidh an tighe e, agus beathaich e gus am fas e laidir gu 
dol air ais d’a dhithaich.” Rinn am manach mar dh’ 
jarradh air; agus thubhairt. Calum caomh ris, “ Airson 
do chaoimhneis agus t’ aoidheachd do’n eun bhochd ud, 
gu’m beannaicheadh Dia thu, a bhrathair ghradhaich.” 

Ach cha’n ann an duilleig no dha do leabhar beag mar 
so, a dh’ fheudar eachdraidh an duine mhaith so a chur 
sios. Tri bliadhna mun d’ eug e, thuig e gu’n robh e 
dluth air a chrich. Thug e ioma sanus mu so d’a 
chairdibh. Aon 1a, gu h-araidh, ann an toiseach an 
t-samhraidh, chaidh e,’s e lag, ’na charbad beag, gu ceann 
eil’ an eilein, far an robh na manaich ag obair; agus 
dh’ innis e dhoibh gu’n robh e gu dealachadh riu an dine 
ghearr ; agus air dha faicinn gu’n robh iad fo thriobluid, 
thug e gach misneach dhoibh a dh’fheudadh e. Bha ’n 
t-eilean gu léir ‘na shealladh : ghairm e iad m’a thimchioll, 
agus chuir e suas, air an son, wrnuigh dhtrachdach, a’ 
guidheadh, Gu’m beannaicheadh Dia an t-eilean gradhach 
so, agus na tha air ’uachdar ; agus, a deir esan, bithidh e 
air a bheannachadh, agus soirbhichidh leibh am feadh ’sa 
bhios sibh cuimhneach air Dia. Ochd laithean ’na déigh 

sin, chaidh e le Diarmad a stigh do’n t-sabhal, far am 
fac’ e cnatag mhor shil. ‘‘ Taing do Dhia,” ars’ esan, 
“a dh’ orduich pailteas air a’ bhliadhna so do m’ mhan- 
aich ghradhach, agus mi ’gam fagail.” Air la a bhais 
thubhairt e ri Diarmad, “’S e ’n diugh la na sabaid, ’s e 
sin la na fois: agus gu cinnteach bithidh e ’na 1a fois 
dhomhsa: ’se ’n diugh an la mu dheireadh do m’ thurus 
sgith: tha cuairt mo chéilidh dluth air a bhi seachad. 
An nochd air mheadhon-oidhche, théid mise air turus mo 
~-shinnsir. Dheonaich thus’, a Dhé uile-ghrasmhoir am 
fiosrachadh so dhomh; agus ’se uile iarratas m’ anama a 
‘bhi maille riut.” Ghuil Diarmad gu goirt. Tiota beag 
’*na dhéigh sin, thill e stigh g’a sheOmar, agus chuir e 
seachad beagan d’a tine ann an leughadh leabhar nan 
Salm. Chaidh e san fheasgar a stigh do’n eaglais an am 
na h-urnuigh. Thill e ’na dhéigh sin a dh’ ionnsuidh a 
thighe, agus shuidh e air taobh a leapach, a’ toirt earail 
air Diarmad a bhriathra deireannach innseadh do na 
braithribh. ‘‘’Se mo ghuidhse as ’ur leth, a chlann 
ionmhuinn, gu’m bi sibh bed ann an sith, gu’n gradhaich 
sibh a chéile ann an seirc anama; agus ma ni sibh so mar 
is cubhaidh do naoimh a dheanamh, an Dia sin a tha ’na 
thaic d’a mhuinntir féin seasaidh sibh anns gach cas: 
cha diobair e sibh a chaoidh. Tha mise nis a’ dol a 
chdmhnuidh maille ris, agus ’s i m’ trnuigh ’an glac a’ 
bhais gu’n dednaicheadh e féin duibh cuibhrionn iomch- 
uidh do nithibh na beatha so, agus co-roinn ard do ’n 
t-subhachas shiorruidh a dh’ uidheamaich e dhoibhsan a 
bhios dileas gu bas.”’ 

’Na dhéigh so, bha e ’na thosd, gus ’n do bhuail an 
clag air mheadhon-oidhche, an t-am a b’ abhaist do na 
manaich cruinneachadh chum wrnuigh. Dh’ éirich e gu 
grad: rainig e ’n eaglais roimh chach, agus leig se e féin 
sios air a ghltinibh aig an altair: bha Diarmad ’na 
dhéigh: chaidh e stigh mun do lasadh an solus, a’ 
glaodhaich le guth ard muladach, ‘“O Athair! Athair! 
cait am bheil thu? Athair chaoimh! c’ait am bheil 
thu?” Fhuair se e ’na shineadh air ’aghaidh aig an 
altair: shuidh e lAimh ris, agus thog e ’cheann air ’uchd. 
Thainig na braithrean a stigh le solus; ’s an uair a 
chunnaic iad an athair spioradail a’ toirt suas an ded, 
thog iad suas aon tuireadh muladach, tiamhaidh. Bha 

e mothachail fathast: dh’ amhaire e mu’n cuairt da le 
sith, agus ard-shdlas *na ghnuis: dh’ fheuch e ri ’m 
beannachadh, agus le comhnadh Dhiarmaid thog e ‘lamh 
rinéamh. Dh’ fhailnich a chainnt: thill ’anam chum an 
Dé o’n d’ thoinig e. Ged a bha e marbh, bha ’choltas. 
mar neach a bhiodh ann an suain chitin. Sheinn iad 
laoidh ; agus ghitlain iad a chorp chum an tighe: chum 
iad air uachdar e fad.thri laithean, lAithean a chaith iad 
ann an aoradh tiamhaidh milis do Dhia. Bha corp an 
duine naoimh so air a charamh ann an anart geal, air a 
chur ann an “ caisil-chrd,” no mar theirear ciste-mhairbh, 
a dh’ uidheamaicheadh air a shon: bha e ’na dhéigh sin 
air a charamh anns an dir, gu éiridh faidhedidh chum 
gloir shiorruidh air 1a na h-aiseirigh. Mar so chaochail 
Calum-Cille, air an naothamh lA do mhios meadhonach 
an t-samhraidh, sa’ bliadhna 597, air dha bhi seachd- 
bliadhna-deug agus tri fichead a dh’ aois. Tha e nis maille 
ri ’Aithrichibh, Faidhibh, agus Abstolaibh, agus miltibh 
do naoimh a tha air an éideadh ann an trusganaibh fada 
geala, a chaidh nigheadh ann am fuil an Uain, ’s a tha 
’ga leantuinn ge b’e taobh a théid e. 

Gu’n tugadh Dia dhuinn uile gras gu feum a dhean- 
amh do eachdraidh an duine so, chum bhi air ar 
brosnuchadh gu bhi ‘nar luchd-leanmhuinn orra-san a tha. 
nis tre chreidimh a’ sealbhachadh nan geallanna. Amen. 


I CHALUM-CHILLE. 


Burnipu an t-eilean ainmeil so do sgireachd an Rois 
Mhuilich. Tha e tri mil’ air fad, agus mil’ air leud. 
Chaidh sinn gu tir aig Camus-nam-Mairtireach, an t-ait 
anns am b’abhaist doibh cuirp nan daoine a dh’ adhlaic- 
eadh san eilean so a chur air tir. Beagan os ceann a’ 
phuirt so, tha ait air a chuairteachadh le sean bhalla 
cloiche, ris an abair iad Clachan-nan-Druidhneach, far 
am bu ghnath do na Druidhibh a bhi air an adhlacadh 
ri linn dhoibh an t-eilean so bhi aca; mun d’ thainig 
Calum-Cille, ’s a luchd-leanmhuinn ann; oir ann an sean 
eachdraidh Eirinn, ’s e Kilean-nan-Druidh a b’ ainm dha. 
Ghabh sinn air ar n-aghaidh a dh’ ionnsuidh tighe nan 

Cailleacha-dubha. Bha ’n eaglais aca so ochd-troidhe- 
deug agus da fhichead air fad, agus fichead troidh air 
leud. Tha leachd-lighe na mna-Aba a bha mu dheireadh 
san eilean ro r’a faicinn a stigh air urlar na h-eaglais: 
tha ’cruth air a shnaidheadh air an lic; tha aingeal air 
gach taobh fo thaic a cinn: air ceann eile na lice, tha 
dealbh na h-Oighe Muire, le coron air a ceann, an naoidh- 
ean Josa ’na gairdeanaibh, a’ ghrian agus a’ ghealach os 
a ceann, ’ga comharrachadh a mach mar bhan-righ néimh ; 
agus tha ’n trnuigh so air a sgriobhadh aig a cosaibh ann 
an Laidinn, “A Mhuire naoimh, Guidh air mo son.” 
Mu’n cuairt air an lic tha air a chur sios sa’ chainnt 
cheudna, “’Na luidhe an so tha Ban-tighearn Anna ni- 
mhic-Dhomhnuill-’ic-Thearlaich, a b’ ard bhan-Aba ann 
an I, ’s a chaochail anns a’ bhliadhna 1511. a h-anam 
tha sinn a’ tiomnadh do’n Ti is airde.”—Tha leachdan 
nan Cailleacha /dubha eile air taobh a muigh na h-eaglais ; 
agus astar beag uatha, ann an cuil leatha féin, tha piuthar 
bhochd ’na luidhe nach do sheas dileas d’a boid. 

Air an t-slighe chum na h-eaglais airde, tha crois 
Mhic-Tlleathain, clach eireachdail air a snaidheadh gu 
h-innleachdach. Bha ena chleachdadh cumanta anns na 
linnibh sin, croisean do’n t-seorsa so a thogail, ’s math 
a dh’ fheuidte chum an ainm agus an cuimhn’ a chumail 
suas ; agus is docha mar thaisbeanadh air meud an urraim 
dhasan a cheusadh air a’ chrann. Tha e air a radh, gu’n 
robh tri cheud agus tri ,chead dhiubh so aon uair san 
eilean ; ach gu’n do mhilleadh a’ chuid a bu mho dhiubh 
le ordugh ard-sheanaidh Earra-ghaidheal, agus a’ chuid 
nach do mhilleadh mar so dhiubh, thugadh air falbh, 
agus chithear iad gus an la ’n diugh ann an iomad Aite 
feadh na rioghachd. 

Rainig sinn Reéidhlic-Orain, cladh farsuing lan do 
leachdaibh-lighe, fo’m bheil righrean agus cinn-fheadhna, 
agus ceatharnaich a bha cumhachdach agus ainmeil ’nan 
latha féin, a’ cadal taobh ri taobh ann an suain a’ bhais. 
Ann an so tha’n t-aite ris an abair iad Iomaire-nan-righ, 
far am bheil ochd agus da fhichead do righribh na 
h-Alba; cearthar do righribh na h-Eirinn; ochdnar do 
righribh Lochluinn, agus a h-aon no dha do righribh na 
Frainge. Air cuid do na leachda, tha ainm nan daoine 
tha fodhpa sa’ chainnt Hirionnaich, mar air lic Mhurch- 

aidh-a-Ghuinn. ’S i ’n eaglais bheag a tha ’n Réidhlic- 
Orain a’ cheud tigh a thog Calum-Cille san eilean so. Aig 
ceann na h-airde deas dhith, tha cruiste Lachuinn ’ic- 
Jonmhuinn, athar an Aba; agus leachd Aonghuis oig 
‘ic-Dhomhuill, tighearn Ile agus Chinntire, an triath 
sin a chuir an cath le buaidh le Raibeart de Bruce, air 
blar ainmeil Bhanocburn. /Dluth dha so tha uaigh agus 
leachd Ailein-nan-sop, ceatharnach do Chloinn-an-Leath- 
ain, on d’ thainig teaghlach Thorloisg. Tha leac Thigh- 
earna Chola an so mar an ceudna, le ’chlogaid ’s le 
‘luirich ; ’s Mac-Tlleathain Dhubhairt agus Lochabuidhe, 
Mac-Guaire, Ulbha, agus [ain Beaton, an t-olla Muileach, 
le ’n suaicheantas ’s an airm-chatha os an ceann. A bharr 
orrasan tha aireamh mhor do laoich thréun leis am bu 
mhiann an ainm a bhi air chuimhne; ach bha ’m beatha 
mar shlighe na saighde o’n speur, a shitbhlas gu luath 
seachad, agus air ball a tha air a dhruidheadh suas. San 
iar-thuath o dhorus na h-eaglais so, tha leac mhor anns 
am bheil doirneagan cruinne ris an abair iad “ clacha- 
brath,” a b abhaist doibh ann an laithibh an dorchadais a 
thionndadh mu’n cuairt air mhodh araid, gu h-amaideach 
a’ creidsinn nach tigeadh latha-bhrath no deireadh an 
t-soghail gus am biodh an leac sin air a caitheamh gu 
buileach troimpe. 

Tha ’n eaglais ard taobh na h-adirde tuath do’n chladh 
so; tha i cuig-troidhe-deug agus ctig fichead air fad, 
agus tri-troidhe-fichead air leud. Tha tur ard dreachmhor 
ag éiridh ‘na meadhon, agus tha na h-uinneagan air an 
snaidheadh gu h-ealanta. Air cuid do chlachaibh barra- 
bhalla ’n tighe so, tha dealbhan agus cuid do eachdraidh 
a’ Bhiobuill air an gearradh gu ro-innleachdach. Bha 
altair do mharmor geal aon uair san eaglais so; ach 
bhriseadh i, agus thugadh gu buileach air falbh i, leis an 
fhaoin smuain gu’n robh buaidh agus éifeachd araid 
fuaighte ris a’ mhir a bu lugha dh’i. Laimh ris an altair 
tha uaigh an Aba Mhic-Ionmhuinn, air am bheil leac a 
thug barr air gach aon eile m’a timchioll. Air irlar na 
h-eaglais tha leac Mhic-Ledid Dhunbheagain, agus iomad 
aon eile air nach ’eil eachdraidh againn. Air ctlthaobh 
na h-eaglais so, tha larach tighe nam manach, far am 
bheil na clacha dubha a bha aon uair co ainmeil ann an 
Gaeltachd Alba, air am b’ abhaist d’ a h-uaislibh an 

cumhantan a nasgadh le mionnaibh os ceann uaigh 
Chalum-Chille. Dlith do thigh nam manach tha tigh an 
Easpuig, far an do ghabh Easpuigean Earraghael comh- 
nuidh, an déigh do’n eilean Mhanach a bhi air a dheal- 
achadh uaithe. Tha ri fhaicinn an so iarmad nan lios a. 
bh’ aig na manaich far an robh moran do luibhibh 
iocshlainteach. Tha larach a’ mhuilinn agus na h-atha 
fathast air an comharachadh a mach:: tha ’n t-aite san 
robh ’n linne-mhuilinn a nis gun wisg’ ann, agus ’s ann 
aisde tha iad a nis a’ tilgeadh na moine tha iad a’ losgadh. 
Tha e cosmhuil gu’n robh callaidh ard chloiche mu thim- 
chioll na h-aitreabh naoimh so, gu h-araid aig an taobh 
mu thuath, chum an dion o’n luchd-creachaidh a thainig: 
orra o’n Aairde sin, aig nach robh ach beag suim do 
dhiadhachd no do dhaoinibh matha bha thamh san aite 
sin. 


Earrann II. 


Is tiamhaidh muladach na smuaintean a dhuisgear anns 
an inntinn “nuair ghluaisear tre nan laraichean aosmhar. 
Is firinneach a labhair esan aig an robh ’n cridhe gu so. 
a thuigsinn, agus a’ chainnt a bu shnasmhoire gu chur an 
eéill. ‘‘Bha sinn a nis,” a deir an t-Ollamh Sasunnacn, 
‘9’ seasamh air an eilean ainmeil sin, a b’ ard-lochran 
fad linntean do Ghaeltachd na h-Alba; as an d’ fhuair 
Cinnich fhiadhaich, agus ceatharna bhorb sochairean 
edlais, agus beannachdan na saorsa. Cha bu chomasach, 
ged a dh’ fheuchta ris, an inntinn a thogail o na smuaint- 
ibh a dhtisg an t-dite so, agus b’ amaideach an oidheirp, 
ged a bhiodh e comasach. Ge b’e ni a thairngeas sinn 
air falbh o chumhachd ar ceud-faithean ; ge b’ e ni a bheir 
do na tha seachad o chian, no do na tha fathast ri tach- 
airt, lamh-an-uachdar air na tha ‘lathair, tha so ag ard- 
achadh ar n-inbhe mar bhithibh tuigseach. Gu ma fada 
uamsa agus o’m chairdibh an fheallsanachd redta a dh’ 
aomadh mi gu gluasad gu caoin-shuarrach eutrom thairis 
air aon dite a dh’ fhagadh urramaichte le gliocas, le fear- 
alachd no le maise. Cha chulaidh-fharmaid an duine sin 
nach mothaicheadh a ghradh g’a dhuthaich air a neart- 

achadh air blar catha Mharathoin, no a chrabhadh a’ 
blathachadh am measg laraichean briste Iona.” Agus 
cd esan a bha riamh san aite so, agus aig an robh cridhe, 
nach do mhothaich so? Tha ’chuid is mo do na leachd- 
aibh a nis gu dearbh air am folach fo’n tir; ach tha gu 
ledir fathast ri fhaicinn chum gliocas a tharruing uatha. 
Chi sinn an oidheirp a thug daoin’ uaibhreach gu an ainm 
a chumail air chuimhne; ach, mo thruaighe! cha’n 1 ’n 
eachdraidh a tha a deargadh air lic-lighe, a choisneas an 
clit: nach téid as, no a dh’ fhagas an t-ainm neo-bhasmhor ; 
’s iad na h-ionracain a mhain a chumar ann an cuimhne 
shiorruidh. Is coma c’ait an cairear cuirp nan daoine 
sin, aig am bheil an ainm sgriobhta air néamh ; co dhiubh 
’s i ’n leac-lighe riomhach, no foid ghorm a chuirear 
thairis orra. Feudaidh daoin’ an di-chuimhneachadh ; 
ach bithidh iad ann an cuimhne shiorruidh fa chomhair 
Dhé. ’Se so a choisneas an clit nach searg. Cha ’n 
’eil gach cuimhne thalmhaidh ach géarr: bithidh gach 
teanga a’ luaidheas ar clit ann an latha no dha, balbh. 
Na litrichean a tha air an gearradh air a’ chloich is 
buaine, no air an deargadh le peann iaruinn air a’ chraig 
is Maireannaiche, ann an linn no dha, cha bhi ann an 
comas na sul a’s géire an leughadh: tuitidh an leac ’na 
smur, agus “failnichidh a’ chreag féin; ach clit agus ainm 
nan naomh, a chaoidh cha chaochail. 

"Nan luidhe sa’ chladh so, ’s cinnteach mi gu bheil 
moran a bha suarrach m’a chéile fhad ’s a bha iad bed; 
seadh, a bha a’ comh-stri ’s a’ cath an aghaidh a chéile; 
cinn-fheadhna threun, le’n ceatharnaich ghaisgeil, a 
sheas air an aon bhlar-chatha, agus theagamh a thuit le 
claidheamh nan ceart dhaoin’ a tha nis ’nan luidhe san 
tur r’an taobh. ’S iso, gu deimhin, thubhairt mi, “ Tir 
na di-chuimhn’,” far nach ’eil othail no stri. Ma bha 
leapaichean na h-uaighe riamh tosdach, samhach, ’s ann 
an uaigneas fasail Iona ! 


Tha lag a’s laidir, beag a’s mor, 
Co’-shinte ’n so le chéil’ ; 

Tha naimhdean samhach taobh ri taobh 
Is luchd na comh-stri réidh. 


? 

Co’-ionann coidlidh iad air fad, 
Fo ghlasaibh teann a’ bhiis, 

Guw’n uair a ghairmear iad le Dia, 
’Na thianuis 1a a’ bhrath. 


O chionn ioma linn bha ’n t-eilean ainmcil so Zar an 
robh a choilion duine naomh, agus diadhair urramaichte, 
agus a cho’pairtich solus an t-Soisgeil do dhithchannaibh 
agus do rioghachdaibh eile, air ‘fhagail e féin gun eaglais, 
gun fhear-teagaisg suidhichte, no aoradh follaiseach, ged 
a tha direamh mhor sluaigh a chdmhnuidh ann. Bu 
chianail an t-atharrachadh so do I, is bu neo-chlititeach 
e ri ’aithris; ach tha linn a’s fearr a’ teachd mu’n cuairt. 
Tha e air ‘innseadh gu’n dubhairt Calum-Cille, tamull 
beag roimh am a bhais, 


“T mo chridhe, I mo ghraidh, 
"An aite guth Manaich bi’dh géum ba; 
Ach mun tig an saoghal gu crich, 
Bithidh I mar a bha.” 


Thainig a’ cheud chuid do’n fhaidheadaireachd gu 
h-eagnaidh mu’n cuairt, ach co dhitbh a bhios I gu 
brath co urramaichte ’s a bha i, tha e deacair a radh. 
Ann an atharraichibh an t-saoghail chaochlaidich so, cd 
is urrainn innseadh ciod a dh’ fheudas tachairt; ach ge 
nach ’eil e ro-chosmhuil gu’m bi I gu brath mar bha i ri 
linn Chalum-Chille ; gidheadh, is sdlasach ri thoirt fainear 
gu bheil sa’ cheart am so eaglais a ris ’ga togail ann an I, 
agus ann an Uine ghéarr gu’m bi “neach” ann ris an 
abrar Ministeir I Chalum-Chille! ’Se durachd m’ anama 
gu’m bi esan, agus gach aon a tha saoithreachadh san 
obair cheudna, anns na cearnaibh gradhach sin, ‘nan 
spiorad agus ’nan ’gitlan cosmhuil ris-san air an d’ ainm- 
icheadh an t-eilean so; air an lasadh le gradh do Dhia, 
dileas do Chriosd, durachdach airson math anam. Nach 
mor an t-aobhar taing a th’ againn leis an obair bheann- 
uichte a tha nis a’ dol air a h-aghaidh sa’ Ghaeltachd agus 
ann an Hileanaibh na h-Alba. Cha/’n ’eil gleann tiorail 
no innis uaigneach anns nach bi fuarain fhionnar do 
uisge bed air am fosgladh: Air a shon so ni am fasach 


gairdeachas, agus bithidh lionmhoireachd nan eilean ait. 

Canaibh do’n Tighearn dran nuadh: 
Air ’ainm biodh luadh ’s gach ait’ ; 

Air muir, air tir, ‘an innsibh cian, 
Biodh moladh Dhé gu brath. 


A chaithir mhdr! is fhasaich fhaoin! 
Molaibh araon ar Dia; 

Sa’ mhachair.thugaibh moladh dha, 
’S na bheil ‘nur tamh feadh shliabh. 


Seinneadh gach sluagh gu h-aon-sgeulach, 
Gldir ionmholt’ Dhé bhith-bhuain ; 

°$ do’n chaithream aoibhinn agus throm, 
Co’-fhreagradh fonn a’s cuan! 


LONG MHOR NAN EILTHIREACH. 


Arr pilleadh dhomh air m’ ais o I Chalum-Chille, thainig 
sinn, air an aon fheasgar shamhraidh a b’aillidh a 
chunnaic mi riamh, do aite téaruinte fasgach, a tha ann 
an ceann mu thuath an eilein Mhuilich. Air leam, nach 
faca mi cala loingeis idir a tha air a dhion o éirigh fairge 
agus o chumhachd stoirm mar tha e. Tha eilean fada 
caol ’ga chuairteachadh air an taobh a muigh, a’ sgaoil- 
eadh a sgiathan gu cairdeil mu’n cuairt air gach soitheach 
beag agus long, a tha ’g iarraidh fasgaidh ‘na thaic o - 
dhruim a’ chuain, no tha feitheamh ri sid mara gus an 
rugha-mor a ghabhail. Air an laimh dheis mar chaidh 
sinn a stigh, tha ’m fearann ag éiridh gu corrach cas. 
Bha sinn a’ sedladh ri bile nan creag, agus bha geuga 
nan craobh a’ ltbadh dlath dhuinn. Thainig faileadh a’ 
bharraich oirnn air oiteag an t-samhraidh, agus bha mil’ 
eun beag le’n ceileiribh binn a’ seinn air gach preas, a’ 
cur failte oirnn, nuair a bha sinn a sedladh seachad orra 
gu réidh simhach. Cha robh taobh a thionndaidhinn mo 
shuil nach robh ’n sealladh taitneach. Bha na beannta 
arda Morchuanach, ’s iad uaine gu’m mullach ; Suaineart 
le ’chnocaibh ’s le thulaichibh boidheach, ’s an Leathar- 
Morthairneach a’ sineadh uainn, a’ deanamh gairdeachas 
aun am blathas an fheagair shamhraidh. Aig ceany 
shuas.a’ chaoil chi mi, 

——* Bheinn ard a’s aillidh sniamh, 
Ceann-feadhna nam milte beann: 

Bidh aisling nan damh ’na ciabh, 
*S 1 leaba nan nial a ceann.” 


An uair a dhluthaich sinn a stigh, cha robh ri fhaicinn 
ach croinn nan loingeas, am brataichean a’ snamh gu 
fann ris an t-soirbheas; ’s cha robh ri cluinntinn ach 
farum ramh, a’s torman nan allt agus nan eas, a bha 
tuiteam o iomad sgairneach ard do’n chaladh a bha nis 
a’ fosgladh gu farsuing romhainn. O thaobh gu taobh 
do’n traigh air an dara laimh, tha sraid do thighibh mora 
co geal ris an t-sneachd ; ’s gu grad air an cul tha uchdach 
chorrach chas, far am bheil an calltunn, an caorrann, 
agus an t-uinseann a’ fas gu dosrach, co dlith direach os 
ceann nan tighean a tha fodhpa, ’s gu bheil an geugan, 
air leat, a’ lubadh m’ am mullach. Air braigh a’ 
bhruthaich chi thu ’chuid eile do’n bhaile eadar thu ’s 
faire, ionnus gur doilich dhuit aite ’s boidhche agus a’s 
neo-chumanta fhaicinn. Ach ’s ann a mach sa’ chaladh a 
bha ’n sealladh a b’ fhiach fhaicinn; na ficheadan soith- 
each eadar mhor agus bheag, iomad eithear caol le ’n 
raimh uaine, a’ bhirlinn riomhach le ’sitl gheala, ’s an 
long-chogaidh le ’croinn arda, ’s le brataich rioghail. Ach 
*nam measg wile chomharraick mi aon long mhor a thug 
barr orra air fad: bha iomad bata beag a’ gabhail d’a 
h-ionnsuidh, a’s mhothaich mi gu’n robh iad a’ deanamh 
deas g’a cur fa sgaoil. Bha aon duine leinn a thainig 
oirnn aig culthaobh Mhuile, a’s gann a thog a cheann fad 
an latha, a bha nis ag amhare gu h-iomaguineach air an 
luing mhoir so. “ An aithne dhuit,” thubhairt mi ris, 
“eiod ian long mhor so?” “ Mo thruaighe,” a deir esan, 
“°’s ann domh is aithne ; ’s duilich leam gu bheil barrachd 
’sa b’ aill leam do m’ luchd-edlais innte: innte tha mo 
bhraithrean agus moran do m’ chaomh chairdibh a’ dol 
thairis air imrich fhada mhuladach do America mu 
thuath ; agus is bochd nach robh agamsa na bheireadh 
air falbh mi.cuideachd.” 

Tharruing sinn a nunn g’an ionnsuidh ; oir tha mi ’g 
aideachadh gu’n robh toil agam na daoine blath-chridheach 
so fhaicinn, a bha ’n diugh a’ dol a ghabhail an cead deir- 


~ eannach a dh’ Albuinn, air toir dithcha far am faigheadh 

iad dachaidh bhunaiteach dhoibh féin agus d’ an teagh- 
laichibh. Cha ’n ’eil e comasach a thoirt air aon duine 
nach robh san lathair, an sealladh a chunnaic mi’n so a 
thuigsinn. Cha tig an 1a a theid e as mo chuimhne. Bha 
iad an so eadar bheag agus mhor, a’n naoidhein a bha 
seachduin aois a dh’ ionnsuidh an t-seann duine a bha tri 
fichead bliadhna’s a deich. Bu déistinneach ri fhaicinn 
an trom-mhulad,—an iarguin inntinn,—an imcheist, ’s 
am briseadh-cridhe a bha air a dheargadh gu domhain 
air aghaidh na cuid bu mho dhiubh, a bha ’n so cruinn 0 
iomad eilean agus earrann do ’n Ghaeltachd. 
Bheachdaich mi gu h-araid air aon duine dall aosmhor, 
a bha ’na shuidhe air leth, a’s tritir no cheathrar do 
chloinn ghillean mu’n cuairt da, a shean ghairdeana thairis 
orra, iad a’ feuchainn cd bu dluithe a gheibheadh a stigh 
v’a uchd, a cheann crom os an ceann, *fhalt liath agus an 
cuaileana dualach donn-san ag amaladh ’sa chéile, agus a 
dhedir gu trom frasach a’ tuiteam thairis orra. Diath 
dha aig a chosaibh bha bean thlachdmhor ‘na suidhe ag 
osnaich gu trom ann an iomaguin broin; agus thuig mi 
gu’m b’ ea fear-posda a bha spaisdearachd air als agus 
air aghart le ceum goirid, agus le lamhaibh paisgte. Bha 
sealladh a shil luaineach neo-shuidhichte, agus ’aghaidh 
bhuairte ag innseadh gu soilleir nach robh sith ‘na inntinn. 
Tharruing mi dltth do’n t-seann-duine, agus dh’ fhedraich 
mi dheth ann an caoimhneas cainnte, an robh esan ann 
am feasgar a laithean a’ dol a dh’ fhagail a dhuthcha? 
“ Mise,” deir esan, ‘a’ dol thairis! cha’n ’eil! Air imrich 
cha teid mise gus an tig an imrich a tha feitheamh oirnn 
airfad; agus an uaira thig, cd an sin a théid fo m’ cheann 
do’n chill? Dh’ fhalbh sibh! dh’ fhalbh sibh! dh’ fhagadh 
mise ’m aonar an diugh, gu dall aosda, gun bhrathair, 
gun mhac, gun chul-taice ; agus an diugh, la mo dhunaich, 
Dia thoirt maitheanas domh, tha thusa, “Mhairi, mo 
nighean, m’ aon duine cloinne, le m’ oghachaibh geala 
gaolach, a’ dol gum’ fhagail. Tillidh mis’ an nochd do ’n 
ghleann ud thall; ach cha’n aithnich mi an lamh a tha 
’ga m’ thredrachadh : cha tig sibhse, a leanaba mo ghraidh, 
a mach an coinneamh an t-seann-duine: cha chluinn mi 
tuillidh briagail ’ur bedil ri taobh na h-aibhne; ’s cha 
ghlaodh mi tuillidh, ge nach bu léir dhomh ’n cunnart, 
Fuirichibh air ’ur n-ais o’n t-sruth: “nuair a chluinneas 

mi tabhunn nan con, cha leum mo chridhe ni’s faide, ’s 
cha ’n abair mi, Tha mo leanaban a’ teachd. Coda nis a 
stiuras mi gu fasgadh ’n tuim, ’s a leughas dhomh an 
leabhar naomha: “c’ait, an ath-oidhche, ’nuair a théid a’ 
ghrian fodha, am bi sibhse, a chlann mo ruin; agus co 
a thogas leamsa laoidh an anmoich?” “QO! athair,” ars’ 
an nighean, ’s i dluthachadh ris, “na bristibh mo chridhe.”’ 
“Am bheil thu’n so, a Mhairi,” a deir e; “c’ait am bheil 
do lamh? Thig ni’s dluithe dhomh, m’ fheudail thu do 
mhnaibh an domhain, is sdlasach leam do ghuth. Tha 
thu ’dealachadh riim :—cha’n ’eil mi cur iomchoir’ ort, 
’s cha *mho tha mi gearan. Falbh, tha mo lan chead 
agad, tha beannachd do Dhé agad. Bi thusa mar bha do 
mhathair romhad, dleasdanach. Air mo shonsa, cha ’n 
fhada bhitheas mi: chaill mi’n diugh mo gheugan aillidh, 
agus is faoin an oiteag a leagas mo cheann; ach fhad ’s 
is bed mi seasadh Dia mi: bha e riamh leam anns gach 
cruaidh-chas, agus cha tréig e nis mi. Dall ’s mar tha 
mi, tha e féin, buidheachas d’a ainm, a’ toirt domh 
sealladh air mo charaid a’s féarr air a dheas-laimh, agus 
‘na ghnuis is léir dhomh caomhalachd agus gras. Tha 
mi sa’ cheart 4m so a’ faotainn neart uaithe. Tha 
*gheallanna teachd dhachaidh gu m’ chridhe. Feudaidh 
meanglain eile failneachadh; ach cha searg craobh na 
beatha.—Am bheil sibh air fad laimh rium?” a deir e: 
“ 6isdibh ; tha sinn a nis a’ dealachadh: tha sibhse a’ dol 
do dhithaich fad’ as, agus is math a dh’ fheuidte mun 
ruig sibh, gu’m bi mis’ an duthaich ard-ghrianach, far 
am bheil ddchas agam gu’n coinnich sinn fathast a chéile, 
far nach bi imrich no dealachadh a chaoidh: cha bhi; 
oir cha’n ’eil sannt no ciocras dir air néamh. Bithidh 
sinn an sin gu siorruidh le chéile, agus gu siorruidh le 
Dia. Siabar gach deur o’n t-suil, agus bithidh 1a a’ 
bhroin thairis. Bithibh cuimhneach air Dia ’ur n-aithr- 
iche, ’s na tuitibh o aon deagh chleachdadh a dh’fhoghluim 
sibh. Moch agus anmoch libaibh an glin, mar b’ abhaist 
duinn, agus togaibh an laoidh. Agus sibhse, mo lean- 
abana, a bha mar shiilean agus mar luirg dhomh ; sibhse 
a shaoil mi a chaireadh an fhoid ghorm tharam, an éigin 
duinn dealachadh ?—Dia a chuideachadh leam?!” 

Cha b’ urradh dhomh fuireach ni b’ fhaide: bha gheola 
bha gus an seann duine a ’thoirt gu tir a’ tarruing suas 

ri cliathach na luinge: chaidh iadsan a bha feitheamh air 
a dh’innseadh dha gu’m feumadh e falbh. Theich mi 
uatha: cha robh e ann am chomas a bhi ’m fhianuis air 
an dealachadh bochd. 


Earrann II. 


Ann an deireadh na luinge, bha buidheann dhaoine a 
thuig mi bu luchd-dithcha air an earradh ; agus mhoth- 
aich mi o’n cainnt, gu’m b’ann o aon do na h-eileanaibh 
tuathach a thainig iad. Bha iad gu geur iomaguineach 
ag amhare a mach airson bata beag a bha a’ teachd a 
stigh an rugha fo shitil ’s fo raimh. Co luath ’s a ghabh 
i steach do’n chala, ’s a rinn i airson na luinge, ghlaodh 
jad amach, “’Se féin a th’ann,—piseach air a’ cheann.” 
Bha aon neach am measg nan daoine so a bha a réir 
coslais ni bu mheasala na cach. “Nuair a dh’ aithnich 
em bata beag so, chaidh e far an robh ’n sgiobair, agus 
mhothaich mi ’n sin gu’n do ghairmeadh orrasan a bha 
shuas anns na crannaibh, ’s a mach air na slataibh-siuil, 
teachd a nuas; agus gu’n deachaidh stad air an uidh- 
eamachadh a bha dol air aghaidh chum an long a chur 
fa sgaoil. Dhluithaich am bata, dh’ rich seann duine 
ard uasal dreachmhor a bha ’na deireadh, agus le ceum 
daingeann laidir, ged a bha a cheann co geal ris a’ chan- 
ach, dhirich e suas, gun chuideachaan sam bith, ri taobh 
na luinge. Chuir an sgiobair failt’ air le mdr urram. 
Dh’ amhaire e mu’n cuairt da, agus gu grad mhothaich 
e *bhuidheann ghaolach a bha ’n deireadh na luinge, 
agus ghabh e g’an lonnsuidh. ‘Dia bhi maille ribh,” 
ars’ esan, “nuair dh’ éirich gach aon diubh, le *bhoineid 
‘na laimh, a chur failt’ air. Shuidh e ’nam measg; air 
an luirg a bha ‘na laimh, leig e car tamuill taic a chinn ; 
agus mhothaich mi gwn robh na dedir mhora a’ sruthadh 
a nuas air an aon eudann bu taitniche leam fhaicinn a 
chunnaic mi riamh. Tharruing gach aon diubh mu ’n 
cuairt da, agus shuidh cuid do’n chloinn aig a chosaibh. 
Bha ni-eigin ann an coslas an duine bheannaichte so nach 
feudadh gun daoine a thaladh ris; bha do mhaitheas 
agus do chaomhalachd mu’n cuairt da, ’s gu’m feudadh 

an neach bu lag-chridhiche misneach a bhi aige teachd 
‘na lathair; agus, anns an am cheudna, bha do smachd 
ard na shuil agus ’na bhathais, na bheireadh air an 
spiorad bu dalma meatachadh ’na fhianuis. “ Thainig 
sibhse, le ’r cead,”’ ars’ iadsan, ‘‘ mar a gheall sibh: cha 
‘d’ rinn sibh dearmad riamh oirnn ann an la ar teinn. 
Tha sinn an niochd a’ dol a ghabhail a’ chuain fo’r ceann ; 
*s mun éirich a’ ghrian air na beanntaibh ud thall, bithidh 
sinne gu brath as an sealladh. Is culaidh-thruais sinn an 
diugh, la ar dunaich !”—“ Na cluinneam,” ars’ am min- 
isteir, ‘(a leithid so do chainnt. Bithibh misneachail ; 
cha ’n e so an t-am dhiubh meatachadh; cuiribh ‘ur 
n-earbsa ann an Dia: oir cha’n ann gun fhios da-san a 
tha sibh a’ dol air anturusso. ’S ann ’na fhreasdal féin a 
tha gach ni teachd mu’n cuairt: ach ’s ann a tha sibhse, 
a’ labhairt mar gu’m biodh sibh a’ fagail rioghachd an 
Uile-chumhachdaich, agus a’ dol far nach ruigeadh a 
chaoimhneas athaireil oirbh. Mo thruaighe! an e so ‘ur 
creidimh ?”—‘‘ Tha sin fior,’ thubhairt iad; ‘ach an 
fhairge, an cuan mor farsuing!’”—‘“‘An fhairge,” fhreagair 
e; “carson a chuireadh sin sibh fo dhiobhail misnich ; — 
nach ’eil Dia ri fhaotainn sa’ chuan co math ’s air tir- 
mor? Fo stitradh a ghliocais, fo dhion a chumhachd, 
nach ’eil sibh co téaruint’ air a’ chuan ’s a bha sibh riamh 
ann an gleann tiorail? Nach ’eil an Dia a chruthaich an 
cuan a’ dol a mach air’ thonnaibh uaibhreach? cha ’n 
éirich a h-aon diubh roimhibh gun fhios da: ’se féin a 
chaisgeas onfhadh na fairge: tha e mach air a’ chuan 
ann an carbad na gaoithe, co cinnteach ’s a tha e ann an 
neamh shuas. ‘QO! sibhse air bheag creidimh, c’ar son a 
ta sibh fo eagal?’ ”’ 

“Tha sinn a’ fagail ar duthcha,” fhreagair iad. “Tha 
gun teagamh,” ars’ esan ; “tha sibh a’ fagail an eilein san 
d’ fhuair sibh ‘ur togail ’s ‘ur n-arach; gu cinnteach tha 
sibh a’ dol air imrich fhada; cha ruigear a leas a chleith, 
gy bheil ioma cruadal a’ feitheamh oirbh; ach cha d’ 
thainig so oirbh gun fhios duibh. A’ fagail ‘ur duthcha, 
an dubhairt sibh; am bheil ceangal seasmhach aig mac 
an duine ri aon duthaich seach dtthaich eile? Cha ’n 
’eil dithaich bhunaiteach againn air thalamh ; cha ’n ’eil 
sinn air fad ach ’nar n-eilthirich ; cha’n anns an t-saoghal 

chaochlaideach so a tha e air a cheadachadh dhuinn le 
Dia, an dachaidh sin iarraidh as nach bi imrich.” 

“Gun amharus,” fhreagair iad, “tha sin fior; ach tha 
sinn a’ falbh mar chaoraich bhochda gun bhuachaille, 
gun a h-aon ris an cuir sinn ar comhairle; ’s a’ dol fada, 
fad’ air falbh. O! nam biodh sibhse ”—*‘ Bithibh ’nur 
tosd,” deir esan; “na cluinneam a leithid so do chainnt. 
Am bheil sibh a’-dol ni ’s faide 0 Dhia, na bha sibh 
riamh? nach e ’n Dia ceudna dh’ fhosgail rosga do shul 
an diugh ’s a dhiisg thu a suain na h-oidhche, a tha ’g 
oibreachadh taobh thall an t-saoghail? Co sheas le 
Abraham ’nuair a dh’ fhag e ’thir ’s a dhaoine? Coa 
thaisbein e féin do Iacob, *nuair a dh’ fhag e tigh ’athar, 
’s a chaidil e muigh air an raon’ Mo naire! a dhaoine ; 
cait am bheil ’ur creidimh? An dubhairt sibh gu’n robh 
sibh mar chaoraich bhochda gun bhuachaille? am bheil 
aon leanabh beag laimh rium an so, nach aithris na 
briathran sin, ‘’Se Dia féin is buachaille dhomh, cha bhi 
mi ann an dith?’ nach esan ard-bhuachaille a chuid 
caorach féin, a thubhairt, Na biodh eagal ort, a threud 
bhig, bi fo dheagh mhisneach, oir ’s mise do Dhia.’ Cha 
‘n ’eil gu dearbh,” deir esan, “‘tighean aoraidh far am 
bheil sibh a’ dol; agus is ddcha nach ’eil ministeirean 
ann: ach cuimhnichibh la an Tighearna. Cruinnichibh fo 
sgail na craige, no fo dhubhar nan craobh; agus togaibh 
le chéile laoidhean Shioin, a’ cuimhneachadh nach ’eil 
lathaireachd Dhé fuaidhte ri aite seach aite, gu bheil e ri 
fhaotainn anns gach aite ledsan a dh’ iarras e gu tréibh- 
dhireach ann an ainm Chriosd, air mullach na beinne a’s 
airde—aig bonn a’ ghlinne a’s isle, no ann an dubhar na 
coille a’s uaigniche, co math ’s ann am meadhon a’ bhaile- 
mroir, no san teampull a’s dreachmhoire a thogadh riamh 
dha le lamhaibh. Tha gach aon agaibh comasach air 
focal Dé a leughadh; mur bitheadh, bu trdm mo chridhe 
da rireadh, ’s bu bhronach an dealachadh. Tha fios agam 
gu bheil Biobuill ‘nur cuideachdaibh ; ach gabhaibh uamsa 
an diugh Biobuill tra, air an tr chld-bhualadh, ann an 
tomad beag, soirbh r’an gitlan: agus cha shuaraiche 
leibh iad gu bheil ’ur n-ainmean sgriobhta orra leis an 
laimh sin a bhaist an earrann a’s md dhibh, a thogadh 
iomad uair ann an asluchadh as ‘ur leth gu néamh; agus 
a thogar fathast ann an deagh dhdchas ann an ainm 

Chriosd air ‘ur son, gus an tig marbhantach a’ bhais 
thairis oirre. Agus sibhse, mo leanaba beaga, am badan 
lurach do m’ chuid uan, a tha nis ’ga m’ fhagail, thug mi 
d’ ur n-ionnsuidhse cuimhneachan beag air mo mbhor- 


_ ghradh dhuibh: Dia g’ur beannachadh.”’ 


““O!” ars’ iadsan, “cia taingeil a tha sinne gu’m faca 
sinn sibh aon uair eile, agus gu’n cuala sinn fathast ’ur 
guth.” Bha muinntir na luinge gu léir a’ tarruing ni bu 
dluithe air an aite san robh e ’na sheasamh; ma b’ iad 
na sedladairean féin, ge nach do thuig cuid diubh a 
chainnt, thuig iad gu’m bu ghnothach anama a bha dol 
air aghaidh. Bha uiread do dhurachd, do bhlathas, do 
chaoimhneas ’na choslas agus na chainnt, ’s gu’n do sheas 
iad gu citin samhach; agus chunnaic mi iomadh aon 
diubh a’ cleith nan deur a bha tuiteam a nuas air na 
gruaidhibh as an d’ thug iomad latha garbh o chionn fada 
an leanabas. 

Thug an duine beannaichte a chomhdach-cinn deth, 
agus sheas e suas; thuig gach aon na bha na bheachd. 
Thuit cuid diubh air an gluinibh, is dh’ amhaire gach 
aon air an lar, ‘nuair a thubhairt e, le guth glan fallain, 
“Tarramaid beannachd Dhé; deanamaid trnuigh.” O! 
bu chruaidh an cridhe nach leaghadh, agus cha chutis- 
fharmaid an spiorad sin nach gabhadh suim, fhad ’sa 
bha ’n trnuigh dhtrachdach theas-chridheach ’ga cur suas 
leis an duine mhath so, a bha a nis e féin air ’ardachadh 
os ceann an t-saoghail so. Is ioma duile bhochd lag- 
chridheach a fhuair misneach: thuit a bhriathra mar 
dhrichd an fheasgair, a’s fhuair na meanglain laga fhann 
fionnachd agus sdlas. Bu trom acain an cléibh, “nuair a 
bha iad air an gltinibh, ’s na h-osnaichean a dh’ fheuch 
iad ri chumail fodha; ach ’nuair a dh’ éirich iad, air leam 
gun robh misneach ur ri fhaicinn ’nan suilibh troimh ched 
nan deur goirt a bha iad a nis a’ tiormachadh air falbh. 
Dh’ fhosgail e leabhar nan Salm, is thogadh an t-aon 
naomh chedl bu tuirseiche, bu deuchainniche air gach 
doigh, gidheadh bu sholasaiche, a chuala mi riamh. 

Rainig an fhuaim thiamhaidh gach long agus gach 
soitheach sa’ chala. Cha robh ramh a mach nach robh 
air a phasgadh; cha chluinnte fead no farum; ach an 
aon samhchair bheannaichte, mar a sheinn iad an dara 
Salm thar an da fhichead, aig a’ cheathramh rann : 

“Tha m’ anam air a dhortadh mach, 
Tra chuimhnicheam gach ni; 
Oir chaidh mi leis a’ chuideachd mhoir, 
Dol leo gu teampull Dé. 


“‘Seadh, chaidh mi led le gairdeachas, | 
Is moladh fos le cheil’: 

’S ann leis a’ chuideachd sin a bha : 

A’ coimheéad laithe féill’. ; 

| 


“O m’ anam! c’uim a leagadh thu 
Le diobhail misnich sios? 
Is c'uim am bheil thu’n taobh stigh dhiom 
Fo thrioblaid is fo sgios? 


“Cuir dochas daingean ann an Dia, 
Oir fathast molam e; 

' Airson na furtachd is na slaint’ 
Thig dhomh o ’eudan réidh.” 


AN GAIDHEAL A’ FAGAIL A DHUTHCHA. - 


A Guin mo ghraidh! rinn m’arach og, 
An éigin t’ fhagail, ’s mi gun tredir ; 

An éigin domh, ’s do chloinn mo ghaoil, 
Falbh gun duil ri tionndadh chaoidh ? 


An éigin domhs’ fa dheireadh triall, 

Is falt mo chinn ’na dhualaibh liath? 
Earr mo laithean ruith gu luath, 

Mar chloich ’na deann o aird na cruaich’. 


Ceo na h-aois mu m’ shuilibh dall ; 
Mo chosan lag nach gluais ach mall ; 
Air chaileachd fhiodha nach tog fonn ; 
’S mo chridhe fann air fas ro-throm. 


Is faoin domh féin bhi ’g éisdeachd: cedil, 
Cha.duisgear tuillidh mi o’n bhron: 
Luidh mo ghrian-sa siar fo stuaigh, 
’S cha till i dhdmhsa chaoidh le buaidh. 

A bhean mo ghaoil, ’s nam beusa citin, 

Na biodh do dhedir a’ ruith co dlith; 

Oir claoidhidh bron do neart, ’s do chail, 
Gun neach ’m bheil iochd no daimh a’ d’ dhail. 


Is goirt le m’ chridh’ do chor, a ghaoil, 
Aois ’ga d’ chlaoidh, ’s mi féin gun fheum: 
An t-ait an d’fhuair sinn riamh ar leoir, 
Cha’n ionad taimh dhuinn e ni ’s mo. 


Tha muinntir eil’ air teachd dar tir, 
A’s siol nan treun ’ga’n cur a dhith,— 
Siol nan treun, a ghléidh le buaidh 
Ar beanntan ard, a’s traigh a chuain. 


Ach thréig iad féin, ’s gach euchd a rinn ; 

’S tha sinne ’n diugh, an sliochd, gun sgoinn, 
Mar chuiseig fhaoin, fo thaom gach sian, 

Air call ar neart, ar meas, ar miagh. 


Gluaisibh, a chlann na muinghinn thréin, 

’S gu’m faigh sibh iochd fo chaochladh gréin’ : 
Ge caomh leibh beanntan ard ‘ur n-dig’, 

’S gann gu’m faic sibh iad r’ “ur beo. 


Triallaibh dh’ ionnsuidh cuan nan stuagh ; 
Ach, Och! mo chreach! cha b’e mo luaidh ; 
B’ annsa luidhe sios gu citin, 

Mar ri m’ dhaimhich anns an wir. 


7S tric o m’ shuil na deura trom, 

’*S mi sealltuinn air gach larach lom, 
’Am facas uair mo chairdean treun, 
Ge fada ’n diugh gach aon o chéil’. 


Cha chluinn mi tuillidh ’n cOmhradh gaoil, 
Moch no feasgar air an raon: 

Tha ’n gleann a b’ aobhaich’ fuaim a’s ceol 
Gu tosdach balbh, mar neach ri bron. 


C’ ait an deach na h-ogain thréun ? 
C’ ait an deach na h-dighean caoin? 

C’ ait am bheil an aois gun ghruaim? 
C’ ait an cedl a b airde fuaim? 


C’ ait am bheil am bord bha fial, 
Bheireadh do gach acrach biadh? 
Sgapadh iad le foirneart geur, 

’S cha’n ’eil a h-aon an diugh le chéil’. 


Fhir, a shitbhlas gleann mo ghaoil, 
Na mealar thu le briathraibh faoin ; 
Oigh cha ghlac do lamh gu brath, 

*S cha’n marr i thu gu ’h-ionad taimh: 


Cha’n fhaic thu i le cuaich fo chrdic 
Moch no feasgar teachd o’n chro, 
Ni mo a chluinn thu ’cedlan binn 
’Tional ghabhra breac ’s na glinn. 


’S faoin bhi ’g iarraidh ’n aosda choir 
A shuidh gu tric ri taobh an roid ; 
Sgeul cha’n iarr e uait, no dan, 
Cuirm no fleagh cha sgaoil gu brath. 


Ge fann do cheum, ’s ge faoin do dhoigh, 
Caomh cha’n fhaic thu anns an rdd; 
Tha ait an taimh ’na laraich fhuair— 
Fo eanndaig ghlais,—fo chdinnich uain’. 


Jarr san fheur an teach bha fial, 

A’s gheibh an stairsneach caitht’ gu trian ; 
Leachd-an-tein’, ’s a h-aogas ruadh, 
Fraoch a’s cdinneach fas mu ’bruaich. 


Tha’n cnocan glas gun ail ’na dhruim, 

Far an tric a shuidh na Suinn; 

Far an riisgeadh iad le chéil’ 

An run, ’s am beachd, gun tlachd ’am beud ; 


Far an labhradh iad gu fial, 

Air gach treun a bh’ ann o chian; 

‘S am macraidh dg le ioghnadh graidh 
A’ snamh san sgeul a b’ eudach cail. 

Ach ciod e fath an fhograidh gheir! 

An d’fhuaradh ciontach sinn ’am beud? 
No’n do thoill sinn grain an righ, 
*Nuair nach feud sinn tamh ’n ar tir? 


Ruinn cha’n fheudar sin a luadh, 
‘Bha sinn riamh a’ triall ’an uaill; 
’S ged a thainig sinn fo thair, 
Cha b’e ar coire b’ aobhar dha; 


Ach sliochd ar treun air caochladh ndis 
An gaol d’ an cairdibh thug do’n or; 

An uaill cha’n ’eil an laochraidh threun, 
Tha reachd san am ’gan dion o bheud. 


Ach feudaidh caochladh teachd ri am, 
*S gu’n iarrar sinn air feadh nam beann ; 
Ach beann no gleann cha toir a h-aon 
A leanas armunn dh’ ionnsuidh ’n raoin. 


Aonaranach, fann, gun tredir, 

Bithidh gach triath gun daimh ’na choir, 
Tréigear e le brosgul baoth 

Nan gealtair cealgach ghlac a mhaoin ; 2 


Tréigear e “na amhghar geur, 

Gun aon r’a thaic d’a chinne féin: 
Fada, fada, thall thar chuan, 
Sgaoilte gheibh e ’m fuigheall truagh. 


Chi e ’n sin le dedir ’na shuil, 

Am beud a chinnich leis an tus, 

’Nuair a dh’ fhogair e o ’sgéith, 

Na laochraidh b’ fhearr a bha fo’n ghréin. 


Ach ged a shil an deoir gach ial, 
Aon cha tig, a chaoidh g’an dion: 

Is cuimhne led gach cradh a’s spid, 
A. dh’ fhuiling iad mun d’ fhag an tir. 


Dubhach cianail biodh an gleus, 
Mar eun na h-oidhche ’n cos leis féin ; 

Gus an claoidhear annt’ le bron, 
Gaol an airgid ghlais ’s an dir; 


Gus an till an gradh ’s an t-iochd, 
Is dual do athair thoirt d’a shliochd ; 


*S gu’m faic gach triath gur fearr na tréin,’ 


Na milte uan am mile treud. 


Ach ’s cian mun lionar ris na glinn, 


A dh’ digridh ghlan, mar bh’ ann ri m’ linn: 


Ambluidh darag ’thuit le gaoith, 
Is fad mum fas a faillein maoth. 


Feudaidh samhladh teachd ri am; 

Ach ’s lag an gaol, ’s is faoin an lamh ; 
Shochd nan treun cha’n éighear dhiubh, 
San dan cha chluinnear chaoidh an clit. 


Ach c6 a chi mi thar an raon? 
Co, ach brathair citin mo ghaoil; 
Sgeul gu beachd aige o’n traigh, 
Cluinneamaid e uaith gun dail. 
‘ 
An éigin duinn bhi triall, a ghaoil, 
Na sgaoileadh suas na sitil ri gaoith ? 
No ’m feud sinn tamh a nochd sa’ ghleann, 
*S an d’araicheadh sinn féin, ’s ar clann? 


Tha sitil ri croinn ’gan sgaoileadh shuas, 
Is gaoth nam beann ag iarraidh chuain; 
Tamh ni ’s faid’ cha’n fheudar leinn, 

Ach iarramaid gun dail na tuinn. 


A chlann mo ghraidh! cha dail ni ’s md; 
’S Gigin falbh, ’s cha’n ann d’ar dedin; 
Ar cnuic, ar glinn, ’s ar beanntaidh ird, 
Fhagail faoin gun chaoimh ’n an diil. 


Slan le féidh nam fraoch-bheann ard, 
O’n suain cha ghluais mi iad gu brath; 
Slan le earbag bheag o’n raon, 

’S faoin a geilt mu ’meannan maoth. 


EOE 

Slan le edin is moiche seinn ; 

Slan le beanntaibh ard, ’s le coill; 
Slan le gabhraibh breac nam bruach ; 
Slan le caoraich, is le uain. 


Slan le m’ theach bha farsuing fial, 

’Sa chomhladh nach do dhruideadh riamh ; 
Slan le leaca’ fuar na h-uaigh, 

Fo’m bheil mo dhaimhich citin ’nan suain. 


Slan le Albuinn, ghleann is chnoc; 

Oir ’s éigin dhomhsa triall an nochd, 

Gun duil am feasd ri cois air’t’ fheur, 

Mo chreach! mo chradh! ’s e fath mo dheur. 


NA SITHICHEAN. 


Re moran tine, bha ’n amaideachd a b’fhaoine air a 
chreidsinn, feadh Galldachd agus Gaeltachd, mu thim- 
chioll nan daoine Sithe. Do réir na h-eachdraidh thainig 
a nuas d’ar n-ionnsuidh, anns na sgeulachdaibh spleadh- 
ach a bha air an aithris umpa air feadh na duthcha, bha 
iad nan creutairibh ned-shaoghalta, guanach, eutrom, do- 
léirsinn do shuilibh dhaoine, ach ’nuair bu toil leo féin e, 
a’ sior ghluasad air an ais agus air an aghaidh, a lathair 
anns gach cuideachd, agus a mach air gach cd’-dhail. Bha 
aca so, ma b’fhior, an comhnuidh ann an uamhaibh fada 
fo thalamh, ann an uaigneas ghleann, agus fo gach tolman 
uaine. Chuireadh as an leith, gu’n robh iad a sealbh- 
achadh ard-shubhachas ‘nan tallachaibh riomhach fo 
thalamh ; gu’n robh aca cuirm shuilbhearra air amaibh 
araidh, le ced! bu bhinne na aon ni chualas air thalamh ; 
agus gu’n robh am maighdeanan ni b’aillidh na uile 
dighean an t-saoghail so, iad do ghnath ri aighear agus 
ri dannsa, gun sgios gun airsneul; ach ’na dhéigh so gu 
léir, gwn robh sior-fharmad aca ri muinntir an t-saoghail 
so; a h-uile togradh aca gu brigh gach sdlais a dheothal 
uatha, agus domblas a thilgeadh anns gach deoch a bu 
mhilse. Anns na linnibh dorcha chaidh seachad, bha 
gach bas obann, gach sgiorradh, agus dosguinn, air a chur 

as an leith;. goid_naoidheana, agus gnathachadh ioma 
druidheachd, nach fiach aithris. Mar bha anns gach 
duthaich san am sin daoine cuilbheartach sedlta, a bha 
mealladh na muinntir shocharach le’n gisreagaibh faoine, 
*sann, ma b’fhior, o’n leannanaibh sith a tharmaich iad 
an t-edlas a bha iad a’ gabhail os laimh a bhi aca. 

Ged a chaidh an saobh-chrabhadh so, agus iomad 
amaideachd eile do’n t-sedrsa so air chtl, ann an tomhas 
mor feadh na Gaeltachd, agus ged a tha’n t-iarmad do 
na tha lathair a’ teicheadh roimh ghnathan dealrach an 
t-Soisgeil, mar a sgaoileas ced na h-oidhche roimh éirigh 
na gréine, is iomchuidh an ni, gu’m biodh fios aig 
daoinibh cionnus théisich an fhaoineachd amaideach sin. 
Chithear so ann an eachdraidh na dithcha. 

O chionn da-cheud-deug bliadhn’ agus corr, chaidh 
creidimh nan Druidh a thilgeadh gu tur bun os ceann. 
Bha geur-leanmhuinn ghuineach air a dheanamh orrasan 
a ghnathaich e. Bha iad air am fogradh o ionadaibh 
comhnuidh dhaoine ; agus air an co-€igneachadh gu téar- 
uinteachd iarraidh ann an glinn uaigneach, agus ann an 
uamhaibh tdluidh nan creag, far am faigheadh iad an 
creidimh a ghnathachadh, a’ feitheamh gu foighidneach 
ann an dochas gu’m faigheadh iad saorsadh uair no uair- 
eigin o’n chruaidh-chas o’n robh iad a’ fulang. Bha na 
Lochlannaich san am sin, ag aideachadh creidimh nan 
Druidh, agus fhuair moran do na chaidh fhdgradh as an 
duthaich so, dion agus fasgadh uatha. Bhrosnuich iad 
so na Lochlannaich gu ¢iridh as an leith ; agus tha eachd- 
raidh na duthcha ’g innseadh dhuinn, gur iomad oidheirp 
a thug iad, linn an déigh linn, gu aicheamhail a thoirt a 
mach as an leith. ’S ann ’nan aobhar-san a thainig iad 
‘nan cabhluichibh a thoirt sgrios le teine agus claidheamh 
air gach aite san robh eaglaisean an t-Soisgeil no tighean 
Mhanach air an suidheachadh. Fad na linn sin, bha 
moran do na sagartaibh Druidhneach san tir so, aig an 
robh comhnuidh, mar chaidh a radh, anns gach doire, agus 
anns gach fasach uaigneach. Chum an direamh a chumail 
suas, bu ghnath led, mnathan agus clann a ghoid air 
falbh, agus gach cothrom a bha ’nan comas a ghabhail, 
chum an uireasbhuidh a dheanamh suas mar a b’ fhearr 
a dh’ fheudadh iad. Bha iad innleachdach sedlta, am 
feadh ’sa bha muinntir na dithcha aineolach, dall ; thug 

iad, mar so, air an t-sluagh a chreidsinn gun robh aca 
fiosrachadh os ceann naduir; agus o’n am sin, thdisich 
eachdraidh nan daoine sith. So ainm a bhuineadh gu 
h-araidh do shagartaibh nan Druidh. B’ e ’n gnothuch- 


‘San reachdan a shocrachadh, agus sith na duthcha a 


chumail suas. Chim iad am mdid air tulachaibh uaine, 
air cuirn liatha, agus air beanntaibh irda; agus, an lorg 
so, tha moran do na h-aitibh air an ainmeachadh gus an 
la “n diugh, Dun-sith, carn-sith, sith-bhruth, agus iomad 
ainm eile do’n t-sedrsa sin. 

An déigh do na Druidhibh so bhi air an cur fodha, 
smuainich daoin’ aineolach, o’n eagal a bh’ aca rompa, 
gu’n robh iad fathast air mhodh ned-shaoghalta a 
chomhnuidh ’s na h-ionadaibh sin. A thaobh na cumh- 
achd a bh’ air a chur as leth nan daoine sith, bha e air 
*ainmeachadh, druidheachd, a’ dearbhadh dhuinn gur ann 
mar chaidh a radh, a thdisich an eachdraidh amaideach 
sin. Tha e gu h-araid air innseadh mu’n timchioll, gu’n 
robh amanna sonruichte ann, anns nach robh e sona 
teachd an gar d’an sith-bhruth, gu h-araid air oidhche 
Shamhnadh agus Bhealltuinn. ’S ann gun teagamh o 
chleachdadh nan Druidh a thainig so a nuas; oir b’ iad 
so an da chuirm mhor aca-san: agus is digh dhuinn a 
smuaineachadh, gun oidheirpicheadh iad daoin’ a chumail 
air falbh an am nan cd’dhailean sin, fhad ’sa bha iad 
féin a’ cleachdadh nan deas-ghnath sin. Agus o nach 
b’ urrainn doibh sin a dheanamh as eugmhais teine, ’se so 
thug a nuas a’ bharail sin gu bheil teine r’a fhaicinn air 
na sith-bhruthaibh sin, air co-ainm nan Am sin. Mar so 
chithear cionnus a thoisich eachdraidh nan daoine sith, 
dan robh cho liuthad aon a’ toirt creideas, gus o chionn 
ghoirid, ann an iomad cearna do’n rioghachd. Chuala 
sian seanachas air duine misneachail tapaidh, a thainig 
troimh ioma cruaidh-chas sa’ chogadh fa dheireadh, nach 
d’thug a chil riamh air a namhuid, gidheadh le bhi ’g 
éisdeachd na faoineachd so ’na dige, a bha ’n impis 
failneachadh le eagal, anns a’ bharail fhaoin gu’n cual’ 
e cedl nan daoine sithe air oidhch’ araidh; agus ged is 
culaidh-shtgraidh e, bheir sinn seachad e mar fhuair sinn 
e, a chionn gu bheil e leisgeil ris duinn cia faoin an ni 
as an éirich sgeulachdan do’n ghné so. 

SGEUL MU CHOTIRE-NA-SITH. 


Tuacuair dhomh (a deir fear edlais o’n d’ fhuair sinn an 
sgeula), bhi siubhal, o chionn beagan bhliadhnaichean, 
troimh Gharbh-chriocha na Gaeltachd, troimh mhonachan 
fiadhaich, far nach robh aon rathad, ‘nuair a thuit domh, 
air feasgar samhraidh, bhi air mo chuairteachadh ann an 
ced dtumhail, ‘nuair bha mi gabhail athghoirid thairis air 
guala beinne, cho ard ’s a bha san duthaich. Mar bha agh 
orm, bha fear-cuairtich nan criocha farsuing sin maille 
rium san 4m, a thug mi leam gu m’ sheolladh gu bearradh 
ard, as am faicinn sealladh air a’ ghleann chum an robh 
mi dol. Fada mun d’rainig sinn am bearradh so, thuit 
an ced co diumhail, ’s gu’m b’ amaideach smuaineacha’ dol 
ni b’ fhaide air ar-n-aghaidh. Bha Eachunn Ruadh, 
saighdear a bha maille rium, “na dhuine tuigseach ; bha e 
fada san arm: chuir e suas an cota-dearg fo’n Cheannard 
urramach sin Ailean an Earrachd. Bha e maille ris ann 
an ioma cath cruaidh, agus b’fhiach e éisdeachd gach 
sgeul a bh’ aige mu gach sealladh déistinneach a chunnaic 
e. ‘Nuair a thuig e nach robh e téaruinte imeachd ni 
b’ fhaide air bile nan sgairneach a bha fodhainn fhreor- 
uich e mi gu bun na frithe, far an robh ionad dionach 
’sam feudamaid fuireach gu madainn. ‘Nuair a bha sinn 
a’ téarnadh, dh’ fheoraich mi dheth an robh na creagan 
a bha ‘na bheachd fada uainn. “Tha creagan ni’s ledir 
far am bheil sinn, agus tha uamh fhasgach goirid o’n aite 
so,” ars’ esan; “ach ’s coma leam iad; tha e co math 
dhuinn an seachnadh. ‘Se so,” a deir esan, ann an guth 
iosal, mar gu’m biodh e cagarsaich a’ m’ chluais, “’se so 
Coire-na-Sith ; agus, a dh’ innseadh na firinn, b’ fhéarr 
leam a bhi fliuch leis a’ ched, na fasgadh iarraidh anns 
na h-aiteachaibh grannda sin.”—“Cha’n fheud e bhith,” 
thubhairt mi ris, “ gu bheil thusa, Eachuinn, a’ creidsinn 
a leithid sin do amaideachd; gun teagamh cha’n ’eil thu 
ach ri feala-dha.”—“ Feala-dha ann no as,” deir esan, “is 
coma leam iad; mar thubhairt an seann duine, Fhad ’sa 
dh’ fhuiricheas an t-ole uainn fuiricheamaid uaithe. Thig 
air t’aghart, tha sinn dlith do Uamh na h-ochanaich - 
ach beannachd ’nan siubhal, ’s “nan imeachd, ’si ’n nochd 
Di-thaoine, ’s cha chluinn iad sinn.”’ 

Thug mi air seasamh car tamuill, ’s thdisich mi air 
eur an céill da faoineachd a leithid sin do smuaintibh. 
Chual’ e mi gu deireadh, gun stad a chur air mo shean- 
achas ; ach a socrachadh a bhreacain thar a ghualainn, ’s 
a’ toirt sgrogadh a nuas air a bhoineid, ghramaich e ni 
bu tinne am bata bha ’na laimh, agus thug e ceum air 
aghaidh, ag radh, “Bi bruidhinn an drasta, éisdidh mi 
riut am maireach ; gabhamaid seachad air an 4m; cha’n 
aite so gu moran seanachais a labhairt.’””—“ Dean stad, 
Eachuinn,” thubhairt mi ris, “tha mi cur romham an 
oidhche chur seachad ann an Uamh na h-ochanaich,— 
fuirich leam, ‘s na fag mi. Ach ma tha eagal ort”— 
“Eagal!” ars’ Eachunn, ’s e tionndadh air a shail; “bi 
air t’ earalas, a dhuine choir, agus tagh do chainnt; ge 
nach tig dhomhs’ a radh, ’s tu féin a’ cheud fhear a chuir 
eagal as mo leth.”—“ Tha mi g’ iarraidh maitheanais,” 
thubhairt mi ris; “thig leam do’n uamh, agus feuchaidh 


-sinn ciod a th’ agad ann an luib do bhreacain, ’s ni sinn 


réite.”—“ Théid mi leat,” ars’ an saighdear coir, ‘“ agus 
fuirichidh mi leat, ged a bhiodh e lan do na Frangaich, 
gun teachd air na creutairibh leibideach, faoin sin, nach 
’eil ’s math a dh’ fheuidte ann idir, ged tha leithid do 
sheanachas muw’n timchioll.” Bha sinn a nis aig beul na 
h-uamha, agus sheas Eachunn Ruadh. “Sin i agad a nis,” 
a deir e; “’s urram na h-uaisle do’n choigreach, gabh air 
t’aghart.” Chaidh sinn a stigh fo dhion, agus shuidh 
sinn air a’ cheud chloich chothromaich a fhuair sinn. 
Cha robh mo chompanach ro dheonach air moran 
cainnte ; bha e sgioblachadh a bhreacain, ’nuair a ghrad- 
thog e ’cheann mar gu’m buaileadh peileir e. “Ciod e 
so?” a deir e, ’s e farcluais: “mur creid thu mise, creid 
do chluasan.” Thainig a nuas oirnn sa’ cheart am sin 
ceol tiamhaidh, binn, nach d’ fhiosraich mi éisdeachd r’a 


-leithid riamh roimhe ; agus bha dearbh fhios agam nach 


b’ ann o aon inneal-citil a b’ aithne dhomh a thainig e. 
Cha’n fheudadh so gun mhor ioghnadh a chur oirnn: 
bha’n oidhche dorcha; bha ’n t-aite tdlaidh uaigneach ; 
bha sinn fada o thigheadas dhaoine, a measg garbhlach 
chreag, ann an coire fiadhaich. Eagal cha robh orm, oir 
bha mi lAn-chinnteach gu’m bu cheol saoghalt’ a bh’ ann, 
agus chuir mi romham, nam b’ urrainn domh, fhaotainn 


‘a mach cia as a thainig e. “An téid thu suas leam, 

Eachuinn!?” “Théid,” ars’ esan, is e cur seachad na bha 
e toirt as a bhreacan: “ ’s minic a thachair e mar so féin, 


eadar am bile ’s an deoch. Shaoilinn gu’m biodh e co 
math fuireach gu maduinn; ach coma co dhitbh, gabh 
air t’aghaidh, leanaidh mis’ thu; ach cuimhnich am fear 
a théid san dris, gun iomair e teachd as mar a dh’ fheudas 
e.’ Ghabh sinn suas,—am feadh a bha an ceodl a’ sior 
fhas ni b’ dirde: fa dheireadh, thainig leus soluis oirnn: 
sheas Eachunn beagan air deireadh, ’s nuair a chaidh mi 
timchioll sttichd craige, chunnaic mi sealladh nach téid 
gu luath as m’aire. Dh’fhan mo chompanach far an 
robh e, theagamh a’ smuaineachadh gu’m faca mi tuillidh 
’sa bu mhiann leam. Bbha lasair chridheil theine aig 
ceann shuas na h-uamha o ghiuthas seachdta a bha pailt 
mu’n dite; agus ‘na shuidhe aig an teine bha leth-sheann 
duine laidir colgarra, currachd ard molach air a cheann, 
anns an robh dos do ite an fhirein, agus a chom uile air 
a chomhdachadh le béin fhiadh agus earb. Bha lan 
shealladh agams’ air-san, ge nach b’ urradh dha-san mis’ 
fhaicinn. Bha e cluiche gu strdail air da thruimb mhor 
Abrach, a bha air an deanamh ’san am sin gu h-ealanta 
dluth do sheana chaisteal dubh Inearlochaidh. An 


crochadh ris gach meur d’a lamhaibh, bha clag beag 


airgid a rinn fuaim anabarrach binn, agus o’n do tharm- 
aich a’ cho’-sheirm a chuir ormsa na h-urrad iongantais, 
agus nam feuidte radh, a chuir mo choOmpanach fo eagal 
co mor. “Thig air t’ aghart,” thubhairt mi gu samhach 
ri Eachunn. “Am bheil iad an sin?” thubhairt e. “Am 
bheil iad a’ dannsadh san t-solus, no ri fleadhachas 
cuirme?” Dhlutthaich e gu sgathach ri m’ thaobh, agus 
air dha a’ eheud phlathadh fhaicinn do’n fhear-chiuil, 
thug e sitheadh seachad orm, a’ glaodhaich a mach le 
aighear nach b’ urrainn da cheannsachadh, “ Tain mhodir 
nan creag, an tusa tha ’n so? Mo bheannachd air do 
cheann molach, ’s mi tha toilichte t’ fhaicinn!” Dh’ éirich 
Iain bochd, ’s chuir e failte oirnn, a’ tilgeil-tuillidh 
mhaidean air an teine. Shuidh sinn mw’n cuairt air a’ 
chagailt ; agus dh’aidich Eachunn coir, oir cealg cha robh 
‘na chom, nach b’urrainn da gu brath a bhi co taingeil 
’sa bhuineadh dha, airson nach d’ fhuair e cead tilleadh, 
mar bha run air ’nuair a chual’ e’n cedl. “Is ioma 
sgeul,” thubhairt e, “a chuala mi riamh mu Choire-na- 

Sithe ; ’s nam bithinn a nochd air tilleadh gun so fhaicinn, 
bha mo sgeula féin chum an dearbhadh. Cha tugadh 
am ministeir féin orm a chreidsinn nach robh na daoine- 
beaga ann an Uamh na h-ochanaich.” Dh’ fhedraich mi 
dheth, an robh da rireadh eagal air? “Eagal!” deir 
esan, ’s e suathadh air falbh an fhallais fhuair a bha 
fathast air a ghnuis; “air naile bha, ’s gu ledir dheth, 
barrachd ’sa bha riamh orm a’ dol sios do’n bhilar le 
Ailein an Earrachd; ach ma bha, cha bhi tuillidh mw’n 
ghnothach cheudna.” 

Tha so a’ leigeil ris duinn cia co faoin an ni o’n éirich 
seanachas duthcha mu ni bha iad gnathaicht’ a chreid- 
sinn : agus nan rannsuicheadh daoine gu mionaideach mu 
*thimchioll, thuigeadh iad gur e bh’ ann, an aite a bhi 
‘na chuis-eagail, culaidh-abhacuis agus fearas-chuideachd. 

Fhuair mi mach o Eachunn eachdraidh an duine 
bhochd so a bha san uamh. Bu ned-dhuine gun mhath 
gun mhilleadh e: a nuas o dige, ged a bha e gun mhoran 
toinisg no tuigse, bha e ’na shedl féin fo chaileigin do 
mheas san duthaich. Bha e edlach air aisridh chumhang 
an fhéidh ’s na h-earba, ’s b’ e ’thoileachas-inntinn an 
fhaoghaid a leantuinn le odigridh na tire. Cha robh 
bearradh no bealach, no aithghearradh troimh mhonadh, 
no beul-atha air abhuinn, no carn, no garaidh, air nach 
robh e mion-edlach. Re an t-samhraidh bi uamh nan 
creag a chomhnuidh: ghluais e o airidh gu airidh, ’s cha 
deachaidh e riamh air falbh falamh o a h-aon diubh. Cha 
bhiodh e gun lon fhad ’s a bhiodh dearc air tom, meas no 
cnothan ann an coille; cha’n fhailnicheadh a leaba, am 
feadh ’s a gheibheadh e fraoch badanach gorm, a’ fas gu 
dosrach anns gach aite; agus mar thubhairt-e féin, bha a 
chuid tromb soirbh r’an gleusadh.—Bha ’dhachaidh anns 
gach aite far an luidheadh a’ ghrian air; agus comhladh 
cha do dhruideadh riamh air. Cha robh ’mhaileid doirbh 
r’a giulan, cha robh innte ach a’ chlach theine agus am 
_ fada-spuinge,—sgian dubh a dh’ fhionnadh nam fiadh,— 
ribe a ghlacadh an fhirein, agus cromag iaruinn a lubadh 
nan geug. Ach ma bha ’n duine bochd so air bheag 
edlais, bu taitneach ri fhaicinn an t-saothair a ghabh a 
pharantan air ann an laithibh ’oige. Ghabh e dhuinn 
moran do laoidhibh agus do dhanaibh naomha: rinn e 
so le urrad chrabhaidh, agus air ddigh a bu stolda na 

iomad fear a b’fhaide leughadh. Sheinn e iad le foun 
tiamthaidh muladach, ’s e ri turaman air ais agus air 
aghaidh, a rainig mo chridhe. Mun do leag e a thaobh 
ri lar, dh’earb se e féin ri Dia. Allabanaich bhochd! 
thubhairt mi rium féin, caidil gu téaruinte, gabhaidh Dia 
curam dhiot. Truagh ’s mar tha thu ann am beachd an 
t-saoghail, tha thu co priseil ‘na shealladh-san ris an righ 


a’s mo air thalamh, Is lionmhor iad a tha air an oidhche © 


nochd air an diteadh leat, d’an d’ thug Dia tuigse, fios- 
rachadh, agus foghlum, a tha Iuidhe sios air an leap- 
aichibh riomhach, gun suim dhasan a tha os an ceann, 
om bheil iad a’ sealbhachadh gach beannachd. 


BEINN VESUVIUS. 


Ann am bliadhna 1717, ann am meadhon a’ chéitein, 
rainig mi (arsa Easbuig Berkley) mullach beinne Bhesu- 
viuis, anns am faca mi fosgladh farsuing as an robh smuid 
co mor a’ teachd a nios, ’s nach robh e a m’ chomas 
doimhne no cumadh an t-sluichd fhaicinn. Anns an 
dubh-aigean oillteil so, chuala mi fuaim eagallach, a’ 
teachd a nios, mar gu’m b’ann, 4 meadhon na beinne, 
agus air uairibh cosmhuil ri tairneanach no fuain ghunn- 
acha-mora, no leachdan creadha a’ tuiteam o mhullach 
thighean air a’ chabsair. Mar dh’ atharraich an soirbheas 
air uairibh dh’ fhas an toit ni bu lugha, a’ taisbeanadh 
lasair dhearg, a bha mu’n cuairt do bheul an t-sluichd, 
ballach dhearg, agus air uairibh buidhe. An déigh dhuinn 
fuireach corr a’s uair, ’s an smuid a bhi air a h-atharr- 
achadh leis an t-soirbheas, bha againn air uairibh 
sealladh aithghearr air an t-slochd mhor so. Ann an 
iochdar an t-sluichd, bu léir dhomh gu h-araidh da aite- 
theine dlt d’a chéile: bha ’n t-aon air an lamh chli mu 
thuaiream tri slatan air leud, as an robh lasair ruadh, a’ 
tilgeadh os a cheann ddirneagan chlach a bha dearg- 
theith, le toirm anabarrach: agus an uair a thuit iad air 
an ais, rinn iad an stairirich choimheach sin a dh’ ainmich 
mi cheana. Air an ochdamh la do cheud mhios an 


t-samhraidh, dhirich mi moch sa’ mhaduinn an dara © 


h-uair gu mullach na beinne so, agus fhuair mi beachd 


: 
: 
: 

agus sealladh ir air an Aite. Bha ’n toit ag éiridh suas 
co direach réidh, ‘’s gu’n d’fhuair mi lan-shealladh air 
beul an t-sluichd, a bha, a réir mo bharail, mile mu’n 
cuairt, agus mu cheud slat air doimhneachd. O’n a bha 
mi’n so mu dheireadh, bha carn mor cruinn air cruinn- 


‘eachadh ann an iochdar an t-sluichd. Thachair so o na 


clachaibh a bha air an tilgeadh suas, agus a thuit a ris 
air an ais anns an t-slochd. ‘S ann sa’ mheall tr so a 
bha’n da theine a dh’ainmich mi. _ Bha ’n dara h-aon 
diubh, gach tri no ceithir do mhionaidibh, a’ tilgeadh an 
aird le fuaim uambhasaich, aireamh anabharrach do 
chlochaibh dearg teinnteach, air a’ chuid bu lugha tri 
cheud troidh os mo cheann; ach do bhrigh nach robh 
gaoth ann thuit iad sios anns a cheart ait as an d’ thainig 
jad. Bha’n t-aon eile lan do stugh leaghta dearg, teith, 
mar chi sibh ann an tigh dheanamh ghloineachan, air 
ghoil agus tre a chéile, ag at ’s a’ gluasad mar thonnaibh 
na fairge, le toirm bhras ghoirid. Air uairibh chuir an 
stugh goileach so thairis, agus ruith e sios air taobh a’ 
chiirn, dearg-theith mar thainig e mach, ach chaochail e 
*dhath ’s a choslas mar chruadhaich, agus mar chinn e 
fionnar. Nan atharraicheadh a’ ghaoth, ’s gu’n séideadh 
i chum an taobh air an robh sinne, bha sinn an cunnart 
a bhi air ar marbhadh leis na mill leaghta a bha air an 
tilgeadh on aigean; ach o’n a bha ’ghaoth freasdalach, 
fhuair sinn cothrom air sealladh beachdaidh a ghabhail 
air an ait iongantach sin car uair-gu-leth a dh’ tine. Air 
a’ chitigeamh la do mhios meadhonach an t-samhbraidh, 
chunnacas an sliabh so fad an rathaid o bhaile-mhor 
Naples, a’ briichdadh thairis ; agus tri laithean ‘na dhéigh 
sin dh’ ath-traicheadh an fhuaim thorrunnach a thainig 
as, air chor ’s nach e amhain gu ’n do chrithich gach 
uinneag, ach mar an ceudna gach tigh, a bha sa’ bhaile, 
chriothnaich iad 0 ’n stéigh. O’n am sin dh’ at e thairis, 
agus air uairibh san oidhche chithte mill theinnteach air 
an tilgeil fad’ os a ceann anns na speuraibh. Air an 
deicheamh 1a ‘nuair a shaoil sinn gu’n do sguir 1, thoisich 
i as ur, ag at agus a’ beuchdaich gu h-oillteil. Cha’n ’eil 
e ’n comas do neach beachd a’s firinniche bhi aige air an 
fhuaim a thainig uaipe, ‘nuair bu choimhiche i, na 
smuainteachadh mar gum biodh doinionn ghailbheach 
a’ gheamhraidh, toirm atmhor a’ chuain mhodir, torrunn 

speur, agus callaid ghunnacha-mora, air an aon am, ail 
deanamh co’-fhuaim eagallach le chéile. Ged a bha sinne 
da-mhile-dheug air astar, bu chulaidh-uamhais an fhuaim. 
Chuir sinne romhainn dol ni bu dluithe air an t-sliabh, 
agus thug tritir no cheathrar againn bata leinn, agus 
chaidh sinn air tir aig bun na beinne. Mharcaich sinn 
an sin ceithir mile mun d’ thainig sinn-a dh’ ionnsuidh an 
stugh leaghta a bha sruthadh a nuas ’na chaoiribh dearga 
air slios na beinne. ~’S ann a nis a chinn an stairirich 
agus an fhuaim uamhasach thar tomhas. Anns an neula 
bha os ceann beul an t-sluichd, mhothaich mi gach dath 
a bhiodh ann am breacan. Bha maraon rughadh dearg 
uamhasach anns an speur, os ceann an Aite far an robh 
an stugh teinnteach a’ téarnadh. Bha, mar gu’m biodh, 
abhuinn mhor do stugh leaghta a’ ruith a nuas o mhullach 
gu bonn na beinne, agus le neart nach b’urrainnear a 
chasgadh, a’ milleadh, a’ losgadh, agus a’ lom-sgrios gach 
fion-lios, gach craobh oladh, agus gach tigh a thainig ’na 
rathad; agus sgoilt am beum-sléibhe so as a chéile air 
gach taobh mar bha creagan agus cnuic a’ cur grabaidh 
air ’na dheann-ruith mhillteach. Bha ’n sruth bu mho 
dhiubh mu leth-mhile air leud agus ciig mile air fad. 
Dhirich mi suas beagan ri taobh na h-aibhne teinntich 
so; ach b’ éigin domh grad-theicheadh air m’ ais, a thaobh 
’s nach mor nach do thachd faileadh a’ phronnaise mi. 
Am feadh a bha sinn a’ dol air ar n-ais mu thri uairean 
sa’ mhaduinn, chuala sinn beucaich na beinne, a’ ranaich 
gu h-oillteil fad na slighe ; agus chunnaic sinn i a’ tilgeadh 
as a ceann steallan lasrach agus clachan teinnteach, a 
bha, mar a thuit iad air an ais, cosmhuil ri rionnagan 
drileannach a thuiteas o theine ealanta a ni daoine le 
fuidar. Air leam gu’n robh na clachan teinnteach sin 
air an tilgeadh mile troigh direach anns an athar os 
ceann mullach an t-sléibh. Anns an t-suidheachadh so 
dh’ fhuirich e ré sheachd no ochd do laithibh. Air an 
ochdamh-la-deug do’n mhios cheudna, sguir gach coltas 
de’n t-seorsa so, agus bha beinn Vesuvius mu dheireadh 
gu citin samhach, gun smitid, gun lasair. 

DLEASNAS CLOINNE D’AM PARANTAIBH. 


A MHUINNTIR 6g, is cudthromach na dleasnais a tha 
mar fhiachaibh oirbh a thaobh ’ur parantan. Tha na 


‘dleasnais so air an earalachadh oirbh air a’ mhodh a’s 


laidire ann am facal Dé. Tha iad a’ co-sheasamh anns a’ 
cheud aite ann am mor mheas agus urram a bhi agaibh 
dhoibh ‘nur cridhe. Iadsan nach ’eil ag altrum urram 
d’am parantaibh ‘nan smuaintibh, cha’n urrainn doibh 
a bhi dleasnach ’nan gitlan. Chairich Dia iad thairis 
oirbh, agus fo Dhia féin ’s ann doibh-san a tha sibh fo’n 
chomain a’s airde. Is trathail a bha sibh an earbsa riu 
airson altrum agus téaruinteachd, faicill agus curaim: 
agus buinidh dhuibhse, air an aobhar sin, amharc suas 
dan ionnsuidh mar ’ur cairdean a’s caoimheile agus a’s 
féarr ; aig am bheil an gradh a’s blaithe, agus a’s buaine 
do ’ur taobh. A ris, bithibh dleasnach dhoibh mar an 
ceudna “nur cainnt,—a’ labhairt riu le meas, le modh, 
agus le imhlachd ; gun fhreagairt chas, no fhrionasach a 
thoirt dhoibh air 4m sam bith. Ach cha leodir a bhi 
dleasnach ann an smuaintibh agus an cainnt; feumaidh 
sibh a bhi mar so “nur giulan cuideachd. ‘Se dleasnas 
pharantan an teaghlach a dheagh-riaghladh, agus na 
cloinne, géill a thoirt d’an smachd. Co fad ’s nach ’eil 
iarrtas nam parantan an aghaidh reachd Dhé, feumaidh 
sibhse géilleadh dhoibh. Nan tachradh e, gu dearbh, 
gu’m biodh parantan ann co peacach aineolach ’sa dh’ 
iarradh air an duine chloinne ni sam bith a dheanamh 
nach robh ceadaichte le Dia, cha’n ’eil teagamh nach e 
dleasnas an leinibh toil ’Athar néamhuidh a dheanamh, 
agus toil ’athar thalmhaidh a dhitltadh: “nuair a thig 
toil Dé agus iarrtus dhaoine ’n aghaidh a chéile, cha’n 
’eil teagamh co dha is cdir géill a thoirt. Cha’n fheud 
an saoghal, a’s na bheil air ’uachdar, teachd eadar sibh 
agus “ur dleasnas do Dhia. Ach an uair nach ’eil ‘ur 
parantan ag iarraidh ni air bith oirbh ach ni ceart, is 
iomchuidh dhiubh géill a thoirt doibh gu cridheil togar- 
rach ; agus ged a dh’ éireadh dhoibh-san dol am mearachd, 
agus dearmad a dheanamh air an dleasnas féin, ’s éigin 
duibhse, an déigh sin uile, bhi ionmhuinn umpa, ’g ‘ur 
gitlan féin d’an taobh le caoimhneas agus foighidinn. 

Tha cuid do leanabaibh fior dhleasnach ann an lathair 


am parantan, ach dearmadach air an toil co luath ’sa tha 
iad as am fradharc ; ach thugaibhse fainear, mo chairdean ~ 


oga, gu bheil Dia san lathair air gach am, a’ toirt fainear 
a leithid so do ghitlan, agus ’ga chomharachadh a mach 
mar ni a thoilleas a dhiomb agus a chorruich. Ma 
thachras do ’ur parantaibh a bhi lag, uireasbhuidheach, 
no tinn, ’s ann an sin gu h-araidh a thig dhuibh ‘ur gradh 
a thaisbeanadh ann an cainnt agus ann an gitlan; agus 
an uair a thig sibh air ‘ur n-aghaidh ann an neart, ‘se ‘ur 
dleasnas saoithreachadh air an son le fallas “ur gruaidh 


ma tha sin feumail, a’ cuimhneachadh nach ’eil peacadh 


is graineala anns am feud sibh tuiteam, na bhi cosg ann 
an riomhadh, ann an Ol, no an gorraiche air bith na tha 
Dia a’ toirt comas duibh a chosnadh, fhad ’sa tha iadsan 
a thug sibh chum an t-saoghail a’ sioladh as fo euslainte 
agus fo bhochduinn. 

Chum ‘ur brosnuchadh gu bhi mar so dleasnach do 
‘ur parantaibh, cuimhnichibh ciod a thubhairt Dia, 


“Tabhair urram do t’ athair agus do d’mhathair.” “A 
chlann,”’ ars’ an t-abstol, “bithibh tmhal do ’ur parant- 
aibh.” Dh’ fhag Criosd eisimpleir agaibh sa’ chas so. 


Bha esan “na dige tmhal d’a pharantaibh a thaobh na 
fedla: air a chrann-cheusaidh, fo dhoéruinn bais, chunnaie 
e mhathair, agus laimh rithe ‘na sheasamh an deiscobul 
a b’ionmhuinn leis. Dh’ earb e i r’a chaoimhneas; ‘A 
bhean,” a deir Criosd, “feuch do mhac,” agus ris an 
deiscobul, “ Feuch do mhathair!” Tha iadsan, uime sin, 
uach ‘eil dleasnach d’ am parantaibh, buailteach do fhearg 
Dhé: tha iad a’ briseadh aithne, agus a dol an aghaidh 
eiseimpleir Chriosd. Ach a ris, thugaibh fainear a 
liughad comain fo’m bheil sibh do ’ur parantaibh airson 
a churaim agus a’ chaoimhneis leis an do fhreasdail iad 
oirbh ann an laithibh “ur n-oige. ‘Nuair bha sibh lag 
agus anfhann, ’s iadsan a dh’araich agus a thog sibh, a 
dhion agus a ghléidh sibh o ioma cunnart d’an robh ‘ur 
leanabas buailteach. Thug iad duibh lon, eudach, agus 
fasgadh; shaoithrich iad air ‘ur son a lA agus a dh’ 
oidhche; rinn iad faireadh thairis oirbh an Am ‘ur 
n-euslainte le caomhalachd nach do ghabh air Am air bith 
sgios. Ghuidh iad as ‘ur leth ri Dia; thug iad duibh 
foghlum agus ionnsuchadh a réir a’ chothrom a bh’ aca ; 

chuir iad focal Dé ‘nur lamhaibh, agus tha iad a nis ag 
oidheirpeachadh ’ur cur a mach air ‘ur laimh féin mar a’s 
fearr a dh’ fheudas iad. Agus,O! nam b’aithne dhuibhse 
an iomaguin agus an ciram a dhiisg sibh riamh ‘nan 
uchd, agus na dh’ fhuiling iad air ‘ur son, thuigeadh sibh 
gur cruaidhe na clachan na h-aibhne ‘ur cridheachan, mur 
e€ miann ‘ur n-anama bhi dleasnach dhoibh. Aon fhocal 
eile, mo chairdean ga: Nam bu mhiann libh cinneachadh 
san t-saoghal so, meas dhaoine matha a chosnadh dhuibh 
féin, sith coguis a shealbhachadh, agus thar gach ni 
deadh-ghean ‘ur n-Athar neamhuidh fhaotainn, thugaibh 
an aire do na chaidh a radh, a’ cuimhneachadh gu bheil 
mallachd Dhé air a bhagradh an aghaidh na h-digridh sin 
a tha mi-dhleasnach d’ an athair no d’am mathair; agus 
far am bheil mallachd Dhé, cha’n ion fiughair bhi ri 
sonas no ri agh. ‘“Tabhair urram do t’athair agus do 
d’mhathair; chum gu’m bi do laithean buan air an 
fhearann a gheall an Tighearna do Dhia dhuit.” 


MO MHATHAITR. 


Cd thog mi air a ciochaibh tla, 

‘Sa thalaidh mi gu suain le baigh, 

’S a dh’ altrum mi ‘na h-uchd le gradh? 
Mo mhathair. 


‘Nuair theich an codal fada uam, 

Cd thog an guth bu bhinne fuaim, 

Air chor ’s gu’n thuit mi ann am shuain ? 
Mo mhathair. 


Cd dh’ fhair thairis orm gu caomh, 
°S mi ’m luidhe auns a’ chreathail fhaoin, 
"S$ a shil na dedir le baigh co caoin! 

Mo mhathair. 


Fo euslainte “nuair bha mi ’n sas, 
O.am gu ham ni’s laige ‘fas, 
Cd ghuil le geilt gu’m faighinn bas? 
Mo mhathair. 

Co ruith gu dian gu m’ thogail suas, 
*Sa chogair sgeula beag a’ m’ chluais, 
*Sa phog air falbh mo leon le truas? 
Mo mhathair. 


Co air urnuigh dhuisg mo dhéigh, 
Do fhocal naomh a’s latha Dhé, 
Gu triall ’na shlighe dhireach réidh? 
Mo mhathair. 


Am feud e bith nach deanar leam, 
Caidreamh a’s caoimhneas riut gach am, 
A bha co baigheil chaoimhneil rium, 

Mo mhathair? 


Cha’n fheud—b’e sin a bhi gun truas, 

"S ma chumas Dia mo bheatha suas, 

Cha bhi do chacimhneas dhomh gun duais, 
Mo mhathair. 


"Nuair dh’ fhasas tusa lag sa’ cheum, 

Gheibh thu lorg o m’ ghairdein féin, 

’S bithidh mi a’ m’ thaice dhuit a’ d’ fheum, 
Mo mhathair. 


"Nuair chailleas tu do lith ’s do thredir, 

Ni mi faireadh ort le dedir, 

A dh’ oidhch’ ’s latha bi’dh mi d’ chdir, 
Mo mhathair. 


SEALLADH O MHULLACH BEINNE ANN AN 
EARRA-GHAEL, MU DHOL FODHA NA GREINE. 


O’N is cuimhne leam beathach no duine, b’e mo thlachd 
a bhi siubhal nam beann; agus is minic a ghabh mi 
sealgaireachd mar leisgeul, chum an srath fhagail, agus 
farsuingeachd a’ mhonaidh a ghabhail fo m’ cheann. Tha 
toileachas-inntinn ri fhaotainn air mullach beinne aird, 
leis an t-sealladh fharsuing a tha uaithe air muir agus air 
tir-mor ; nach feud gun ardachadh inntinn a dhtsgadh a 

tha air doigh araidh taitneach agus tarbhach. ’S ann 
uaithe so tha e tachairt, gu bheil spéis mhor aig gach aon 
do’n bheinn is dluithe do’n aite san d’ fhuair e ’arach,— 
baigh a leanas ris fhad ’s is bed e; agus thigeadh e dhach- 
aidh 4 Innsibh na h-aird an ear no’n iar, cha bhi e sa’ 
choimhearsnachd gun togradh a dh’ionnsuidh an Aite 
anns an d’ fhuair e, air leis, a’ cheud bheachd air farsuing- 
eachd an t-saoghail; agus bi’dh e déigheil mar an ceudna 
air ’edlas ath-urachadh air gach glac agus coire a b’ abhaist 
da thaghall ’na oige, ‘nuair bu luthmhor a cheum, agus 
a bu bheag a bha’n saoghal a cur air a chridhe do chiram. 
B aluinn an 1a ann an céitein an t-samhraidh, ‘nuair a 
dh’ fhalbh mi gun duine maille rium, le rtin fior mhullach 
na beinne a ruigheachd, agus sealladh fhaotainn air dol 
fodha na gréine. Bha ’n la san am sin ’na fhad ’s ‘na 
bhlathas: bha gach eun a’ seinn aig beinn ’s aig baile, 
agus obair na cruitheachd fo sholas. Dhirich mio ghuala 
gu guala, o choire gu coire, gus an d’ rainig mi an t-aite 
san robh an airidh ri m’ cheud chuimhne: bha laraichean 
nam bothan fathast r’am faicinn; bha cro nam meann 
na tholman uaine, an t-sobhrach ’s an nedinein a’ fas 
air. B’aighearach an sugradh a b’abhaist a bhi ‘n so 
moch-thrath agus feasgar ’an am bleodhann na spréidhe. 
Bha ’n t-alltan beag a’ siubhal gu séimh troimh ’n ailein, 
le torman co tuchanach ’s bu ghnath leis. Shuidh mi 
car tamuill air a’ bhruaich ag iarraidh fionnachd ’na 
bhraonaibh tlatha. Cha deach mi seachad air aon tobar 
a chaisg iota m’ dige gun fheuchainn, no air eas no leum- 
wisge gun seasamh air an cul a dh’ fheuchainn an robh 
co liutha bogha-frois ri fhaicinn ’sa b’abhaist. Mar so 
chaidh moran do’n latha seachad, ach rainig mi fa 
dheireadh mullach na beinne. Shuidh mi ’m fasgadh 
an liath-chtirn a bh’ air a mullach, agus dh’ amhaire mi 
air an duthaich mu’n cuairt, 


B aluinn a beinnean ’s a srathan ; 
B’ éibhinn dath a gleanntan. 


Bha tir-modr na dithcha ri m’ chil, ach bha mach calg- 
dhireach’m’ am choinneamh a’ chuid bu mho do Innse- 
Gall, an cuan mor Je ’chaoil ’s le ‘loingeas, agus a’ ghrian 
ghlérmhor féin a’ téarnadh o airde nan speur ann an 
ailleachd an fheasgair. 

Cha robh eilean eadar Caol-Ile mu dheas, agus an 
Caol-Sgiathanach mu thuath; cha robh sliabh eadar 
Beinn-an-dir an Ditra agus a Chullainn ann an Eilean-a- 
Ched, nach robh gu soilleir a’ m’ bheachd. Bha Muile 
dorcha, le ’chaol mara mar abhuinn aluinn ag iathadh 
mu’n cuairt da, direach fo m’ shtil. Bha I nan Deodradh 
le ‘laraichibh briste, ann an uaigneas samhach r’a thaic ; 
Staffa ainmeil le uamh nan tonn mar dhurdan beag a 
mach air an fhairge; Tiri iosal an eorna—Cola creagach 
—Eig, le ’sgorr ri speur—’s an t-Eilean Sgiathanach, 
ban-righ an iomlain; agus a mach air an cul gu léir, ann 
an iomall na rioghachd, an t-Eilean-Fada mar mhile 
sgeir, ag Giridh air aghaidh a’ chuain, smuid ghairdeachais 
ag éiridh o gach aon diubh, ‘nuair bha ’ghrian a’ siubhal 
seachad os an ceann, ’gam fagail mile do mhiltibh ‘na 
déigh. Bu diomhain oidheirp a thoirt air innse a’ choilion 
smuain a bha taitneach, agus tha dochas agam, a bha 
tarbhach, a_dhtisg suas leis an t-sealladh so. Air a 
leithid so a dh’ 4m cha ruigear a leas an inntinn a chumail 
fo smachd. Bu shona a bhiodh daoine nan gitlaineadh 
iad, am measg tinich agus othail na beatha so, caileigin 
do’n aigne mhaith sin, a tha uaigneas agus samhchair a 
shamhuil so do aite a’ tarmachadh. Ojir, gu cinnteach, 
mar a’s mo a thairngeas sinn air falbh o iorghuill an 
t-saoghail so, ’s ann a’s mo a ruigeas sinn air an fhonn 
spioradail sin, trid am bheil an t-anam air a chur air 
ghleus gu co’-chomunn ard a chumail r'ar n Athair néamh 
aidh. Nam bu mhath leinn blasad air an aoibhneas so, 
cha bu neo-iomchuidh dhuinn air uairibh comunn an 
t-saoghail so fhagail, agus a radh ris gach imcheist 
bhuaireasach a bhuineas dha, mar thubhairt Abraham 
r’a Oganaich, Fanaibhse ’an so, agus théid mise suas a 
thairgse na h-iobairt. 

Bha ’ghrian a téarnadh gu luath; bha dath an Oir air 
aghaidh nan speur; bha a leadan Aillidh cheana sa’ 
chuan, agus an fhairge, mar gu’m b’ ann, a’ dtnadh mu’n 
cuairt dh’i. Is blasd’ a’ chainnt a chleachd Bard na 
duthcha so féin, *nuair bha ’n sealladh so aige, ’s math a 
dh’ fheuidte, o’n mhullach cheudna, mar chi sibh san dan 
a leanas. Ach bu dall sinne mur gabhamaid beachd a 
b’ airde air an t-sealladh so, na dh’ fheudadh esan fhdgh- 
lum o thuigse naduir. An ti nach mothaicheadh o’n 

t-sealladh so gloir an Ti naoimh a chruthaich a’ ghrian, 


-agus a sgeadaich an saoghal le ’uile ailleachd, bu bhochd, 
‘gu dearbh, a chor, agus cha chulaidh-fharmaid a chridhe ; 


oir, gu deimhin, bu ghlérmhor an taisbean a bha’n so air 


_cumhachd agus maitheas Dé. A bhi mothachadh do'n 


ghairdein thréun sin air am bheil an domhan crochta, a’ 
fosgladh air an dara laimh dhiom dorsa na_h-oidhche 
do’n ghréin, ‘ga cur a mach a shoillseachadh taobh eile ’n 
t-saoghail, ’s a dhusgadh nam miltean as an suain: ’s a 
bhi faicinn a’ ghairdein cheudna:a’ togail na gealaiche 
dhuinne ‘na h-aite, an robh e comasach gun é@igheach a 


-mach, Is glormhor thusa, O Dhé uile-bheannaichte! tha 


néamh agus talamh lan do d’ ghloir, a Thighearna nam 
feart ; tha thu toirt dhuinne gach beannachd ‘na thrath, 
agus cha ’n ’eil thu, air am sam bith, ‘gar fagail fo an- 
dochas no dith! Chaidh a’ ghrian fodha, agus shaoileadh 
tu gun robh an saoghal a’ caoidh: bh’n druchd trom, 
mar dhedir na h-oidhche ‘na déigh, a’ braonadh gu lar. 
Dh’ fhalbh a’ ghrian, ach bha fathast airde nan speur air 
an oradh le gathannaibh aghmhor, a’ lubadh a nuas gu 
fann fathast air an t-saoghal, ’s ‘ga bheannachadh le 
eadar-sholus an anmoich. Bha’n ced a’ sgaoileadh sios air 
an leachduinn, agus bha’n t-am dhomh nis am monadh 
fhagail. Bu bheannaicht’ an t-samhchair a bha mach air 
feadh an domhain; bha corr fhuaim ann, ach cha bu 
chulaidh-eagail no uamhais iad—torman nan allt, mar 
bha iad a’ tuiteam leis an aonach o chraig gu craig— 
sgriach na h-iolaire, ’s i’g itealaich air bile na creachainn, 
ag iarraidh a h-ail air an aisridh chorruich; an fheadag 
ghuanach o thom gu tom; gogail a’ choilich-ruaidh ’gam 
dhoichioll o’n bheinn ; a’ chearce a’ gairm a h-ail fo ’sgéith, 
agus miogadaich nan gabhar ag iarraidh nam meann. O! 
cia lionmhor mile bed-chreutair air feadh an t-saoghail, 
smuainich mi, a bha, sa’ cheart am so a’ dol gu tamh fo 
shiil-choimhead an Fhreasdail sin a bha faireadh thairis 
orra, agus a dh’ uildheamaich aite taimh do gach aon aca 
fa leith. Tha stilean nan uile ort, O! Dhé; tha thu toirt 
doibh gach sochair ’na thrath. Agus:ma tha Dia mar so 
a’ buileachadh orrasan na h-uiread do chtram, an dean 
e dearmad air mac an duine? “ Feuch,” a deir Chriosd, 
“ eunlaith an athair; cha chuir iad, agus cha bhuain iad, 
agus tha Dia ’gam freasdal; agus nach fearr sibhse gu 

mor na iadsan?” ~EHisd so! O! thusa air bheag creidimh : 
gitlain na smuaintean so leat do d’ leabaidh ; earb thu 
féin ri Dia, leis an ddchas a tha ’g éiridh uatha, is bithidh 
do chadal taitneach. 


OISEIN DO’N GHREIN ’AN AM LUIDHE. 


An d@’ fhag thu gorm astar nan spéur, 
A mhic gun bheud, is or-bhuidh’ ciabh? 
Tha dorsa na h-oidhche dhuit réidh, 
Agus pailliun do chlos san Tar. 

Thig na tonna mu’n cuairt gu mall, 

A. choimhead fir a’s gloine gruaidh ; 

A’ togail fo eagal an ceann: 

Ri t’ fhaicinn co aillidh a’ d’ shuain, 
Theich iadsan gun tuar o d’ thaobh. 
Gabhsa codal ann ad uaimh, 

A ghrian, a’s pill o d’ chlos le h-aoibhneas. 
Mar bhoillsge’ gréine sa’ gheamhradh, 
°S e ruith ’na dheann le raon Lena, 

Is amhuil sin laithe nam Fiann, 

Mar ghrian eadar-fhrasach a’ tréigsinn. 
Dh’ aom neoil chiar-dhubh nan spéur, 
A’s bhuin iad ’n ded aoibhinn o’n t-sealgair : 
Tha lom-gheugan na coill a’ caoidh ; 

’°S maoth lusrach an t-sléibh a’ seargadh ; 
Ach pillidh fathast a’ ghrian, 

Ri doire sgiamhach nan geug ur, 

Is ni gach crann sa’ chéitein gaire 

°G amhare ’n aird ri mac nan spéur. 


MAR FHUARADH A MACH AMERICA. 


’An toiseach an fhoghair sa’ bhliadhna 1492, chuir 
Columbus fa sgaoil mu éirigh na gréine, ann an lathair 
sluaigh mhor, a thog an trnuigh suas as a leth gu neamh, 
a’ guidheadh gu dutrachdach gu’n soirbhicheadh leis, ge 
nach robh duil sam bith aca gu’m buadhaicheadh e anns 

na bha ‘na bheachd. Cha robh aige ach tri loingeis, agus 
cha robh iad sin féin ach beag. Bha annta so ceithir 
fichead pearsa ’s a deich, a’ chuid bu mhd dhiubh ’nan 
sedladairibh ; a bharr air Aireamh bheag eile a chaidh leis 
air toir na dh’ fheudadh iad a bhuannachd; agus cuid 
* do uaislibh na Spainne a chuir a’ bhan-righ a mach maille 
ris. Rinn e ’ghabhail gu direach airson nan ecileanaibh 
sin ris an abrar na Canaries; ’s an déign dhoibh an 
Joingeas agus gach acfhuinn a bhuineadh dhoibh a cheart- 
achadh, agus gach uidheamachadh eile bha feumail a 
dheanamh, ghabh e ’chead deireannach do’n iite sin, air 
an t-séathamh 1a do mhios meadhonach an fhogharaidh. 
‘S ann a nis a thdisich e air an turus fairge bha ’na 
bheachd: stitr e gu direach an iar: thréig e gach aird, 
agus gach slighe fairge, air an do sgaoileadh, gus a sin, 
sel, agus ghabh e’n cuan mor fo ’cheann. Cha deachaidh 
e fada air aghaidh air a’ cheud 1a; oir cha robh deo 
soirbheis ann: ach air an ath-la rinn e folach-cuain air 
na h-eileanaibh a dh’ fhag e: bha iad a nis gu buileach 
as ashealladh. Thuit na sedladairean a nis gu diobhail 
misnich, ‘nuair a thug iad fainear an ni eagalach a bha 
‘m beachd an duine so, ag iarraidh saoghail ir air nach 
cualas riamh iomradh ; bhuail iad air an uchd le uamhas, 
agus shil an deoir gu frasach, a’ smuaineachadh nach 
tigeadh an la a chitheadh iad cladach tuillidh. Bhrosn- 
uich Columbus iad gu misneach, a’ toirt cinnte dhoibh 
gun soirbhicheadh led, agus a’ cur an céill doibh an 
saoibhreas mor a chosnadh iad dhoibh féin anns na 
duthchannaibh tarbhach tr chum an robh e nis ’gan 
tredrachadh. Thuig Columbus gu trath o ghitlan gealt- 
ach, meath-chridheach a luchd-leanmhuinn, gu’n robh 
aige ri stri, cha ’n e ’mhain an aghaidh nan doilghiodas a 
bha fuaighte ris an turus chunnartach air an robh e dol, 
ach mar an ceudna an aghaidh cur-iomchoir’ agus gearan 
nan daoine meata a bha maille ris; agus mhothaich e 
gun robh sedltachd agus toinisg co feumail chum inntinn 
dhaoin’ a cheannsachadh ’s a bha edlas, tuigse, agus 
tedmachd ann an toirt nan loingeas gu téaruinte as gach 
gabhadh. Bu mhath dhasan agus d’a dhithaich nach do 
sheas ceannard air luing bu fhreagaraiche air gach ddigh 
na esan chum cur an aghaidh gach cruaidh-chas. Bha e 
innleachdach, ard-thogarrach, dana, agus cruadalach; 

agus air an laimh eile, bha e foighidneach, stuama, agus 
seasmhach ; edlach air an t-saoghal agus air nadur dhaoin- 
ibh, suairce, modhail ‘na chainnt, agus fearail ’na ghitlan, 
ionnus gu n robh aige gach buaidh a bha feumail a chum 
urram a chosnadh, agus smachd a sheasamh: os ceann 


gach ni, cha d’ amhaire maraiche riamh ann an cridhe © 


fuaraidh a thug barr air, ni nach feudadh gun a thoirt 
air daoinibh lan-earbsa chur ann, ann an am cunnairt no 
gabhaidh. An déigh dhoibh bhi mios aig fairge, agus 
an sgioba an impis fairtleachadh air le ’n gealtachd 
cheannairceach, mhothaich iad mu dheireadh comharan 
a dhearbh dhoibh gu’n robh iad a’ dluthachadh gu tir. 
Rainig an luaidh-thomhais a thilg iad a mach grinneal na 
fairge, agus thuig iad air coslas na lathaich a thainig a 
nios nach robh am fearann fad’ air falbh. Bha sgaoth 
eun a’ teachd dluth dhoibh air gach taobh, ’s a’ fas ni bu 
lionmhoire o 4m gu h-am: cha ’n e amhain edin mhara, 
ach mar an ceudna edin tire nach b’ urrainn itealaich 
fad o’n traigh. Mhothaich sgioba aoin do na soithichibh, 
cuile a’ snamh air an fhairge, a ghearradh do réir coslais 
o chionn la no dha, agus mar an ceudna, mir maide air 
a shnaidheadh gu h-innleachdach. Thog muinntir aoin 
eile do na loingeis geug craoibhe air a h-ur bhuain, air 
an robh dearcan dearga. Bha coslas tr air na nedil mu 
thimchioll na gréine ’an am dhi dol fodha. Bha’n oiteag 
ni bu chitine agus ni bu bhlaithe. Ré na h-oidhche, 
kha ’n soirbheas air ais agus air aghart 0 gach aird. Ona 
nithibh so *thuig Columbus gu’n robh iad dluth do thir. 
Bha e co dearbh-chinnteach as a so, ’s gu’n @ aithn e air 
feasgar an aoin-la-deug do mhios deireannach an fhogh- 
araidh, an déigh trnuigh fhollaiseach a chur suas, na 
siuil a phasgadh, agus luchd-amhaire fhurachair a chur air 
freiceadan, ’an earalas nach dltthaicheadh iad gun fhios 
doibh air tir. Fad na h-oidhche sin, anns an robh déchas 
agus duil gach aoin co ard, cha d’ thainig codal air suil. 
Bha gach aon air clar-uachdrach na luinge; cha do 
theiring duine. Bha gach stil gu dian iomaguineach ag 
amhare a mach ris an aird o’n robh duil aca a’ cheud 
sealladh air tir-mor fhaotainn, miann an cridhe agus 
dtrachd an anama. Tamull beag roimh meadhon oidhche, 
‘nuair a bha Columbus ’na sheasamh ann an toiseach na 
luinge, chunnaic e solus fada uaithe, agus chomharaich 

e a mach e do dhithis dhaoine bha ’nan seasamh laimh 
ris. Chunnaic iad ’nan tritir an solus a’ gluasad o Rite 
gu aite; agus, beagan an déigh sin, chualas o h-aon do 
na loingeis a bha sa’ chuideachd, an iolach aoibhneach, 
Tir, Trr. Ach mhealladh iad co tric le baoth-choslais, ’s 
gun robh iad a nis an-amharusach ‘nan inntinn. Dh’ 
fhuirich iad, uime sin, ann an larguin iomaguineach ri 
tilleadh an la. Cha luaithe bhris faire na maidne na 
dh’ fhalbh gach aobhar-eagail, agus amharuis: chunnaic 
iad eilean sea mile mu thuath dhoibh, le ’mhachraichibh 
lurach uaine, le ’choilltibh arda dosrach, air *uisgeachadh 
le aibhnichibh fionnar, nithibh a thug gné bheachd dhoibh 
air maise na duthcha aluinn a bha rompa. Thog sgioba 
na luinge sin, a fhuair a’ cheud sealladh air tir, laoidh- 
mholaidh do Dhia, agus cho-fhreagradh an fhuaim o gach 
aon do chach le deuraibh aoibhneis, agus ard-cho- 
ghairdeachas anama. Cha luaithe chuir iad an taingeal- 
achd do néamh an céill, na thaisbein iad an ard-mheas 
do ’n Cheannard. Thilg siad iad féin aig a chosaibh, air 
an irioslachadh le cuimhn’ air an aineolas agus am mi- 
shuairceas d’a thaobh, a choisinn doibh féin agus d’ an 
Ceannard co liuthad trioblaid. Dh’ amhairc iad a nis air 
mar dhuine air a shoilleireachadh o néamh, aig an robh 
eolas agus misneach thairis air a’ chuid eile do ’n chinne- 
dhaoine, trid an robh comas aige na bha ’na bheachd a 
thoirt gu crich. Co luath ’s a dh’ éirich a’ ghrian, bha 
gach gedla mach, agus an sgiobadh annta fo’n armaibh ; 
dh’ iomair iad air falbh a dh’ ionnsuidh an eilein le ’m 
brataichibh riomhach, le ceol curanta buadhar, agus leis 
gach moralachd cogaidh eile a b’ urrainn doibh a nochd- 
adh. ’Nuair a dhlithaich iad air an fhearann, mhothaich 
iad gu’n robh aireamh mhor shluaigh rompa, a chruinnich 
’nuair a chunnaic iad na loingeis, a’ taisbeanadh ’nan 
gitlan gu léir an t-iongantas agus an t-uamhas leis an do 
mhothaich iad gach sealladh coimheach, agus cuspair ur 
a bha nis ’nam beachd. B’ e Columbus a’ cheud duine 
o’n Roinn-Eorpa a sheas riamh air an t-saoghal ur so a 
fhuair e féin mar soa mach. Bhae air ’éideadh ann an 
culaidh dhreachmhoir eireachdail; bha claidheamh 
ruisgte “na laimh. Lean a chuid daoine e; agus a’. 
tuiteam air an gltinibh, phog iad am fearann a bha na 
- h-uiread fhadail orra chum a ruigheachd. Thog iad crois, 

agus ’gan sleuchdadh féin, thug iad taing do Dhia a thug 
ceann-criche co sdlasach air an turus. Ghabh iad an sin 
seilbh san dithaich, ann an ainm ban-righ na Spainne, 
leis gach cleachdadh a bha cumanta san linn sin. Chuart- 
aich muinntir na dithcha iad, a’ tabhairt aire le ioghnadh 
agus le urram fiamhach do na nithibh a bha na Spain- 
nich a’ deanamh ; ged is beag a bha fios aca, mo thruaighe! 
ciod bu chiall da. _Bha éideadh nan Spainneach, gilead 
an craicinn, am feusagan, an airm, agus gach ni eile “nan 
‘aobhar ioghnaidh doibh. Lion na soithichean mor anns 
an d’ thainig iad o’n chuan, a bha, air led, a’ gluasad air 
an fhairge mar gu’m b’ ann le sgiathaibh, agus o’n d’ 
thainig fuaim co uamhasach lasrach, le tairneanach, le 
dealanach, agus le smuid co eagalach ; lion na soithichean 
so iad le oillt agus uamhunn. Smuainich iad gach 
bithean cruthaichte bh’ annta, ach clann na gréine, a 
theiring, car tamuill, a dh’ ionnsuidh an t-saoghail so. 
Ma bha iongantas air na h-Innseanaich bhochda, ’s gann 
a bu lugha bha air na sedladairibh: bha gach craobh, 
agus gach lus annasach dhoibh. Bha’m fearann, do reir 
coslais, tarbhach, ge nach do threabhadh riamh e. Bha 
’n cearna so do’n domhan teith leis na Spainnich, ach an 
déigh so uile, ro thaitneach. Bha ’n luchd-aiteachaidh 
gu ldm ruisgte ann an neo-chiontas naduir. Bha ’m falt 
fada dubh a’ snamh air an guaillnibh, no air fhigheadh 
’na chaisreagaibh dualach mu thimchioll an cinn. Bha 
neul nan daoine, ruadh; bha ’n aogas neo-chosmhuil ri 
aon ni riamh a chunnaic iad san Roinn-Eorpa; ach an 
déigh sin, gun bhi idir mi-thaitneach: bha sealladh an 
gntise caoimhneil, caomh, agus fiamhach. Ge nach robh 
iad ard, bha iad air dheagh chumadh, éasguidh, fuasg- 
ailteach. Bha ’n aghaidhean agus earrannan eile d’ an 


cuirp air an dath gu guanach, amaideach.  Bha iad. 


narach, athach air tts; ach ann an wine ghoirid chinn 
iad ro ionmhuinn mu na Spainnich, agus le gairdeachas 
anabarrach ghabh uatha cnaipeanan, aigileanan gloine, 
agus faoineachd eile do’n t-sedrsa sin, ann an iomlaid 
airson aon nia bh’ aca r’a sheachnadh. Thill Columbus 
mu fheasgar a dh’ ionnsuidh na luinge; lean moran do 
na h-Innseanaich e, ann an sgothaibh fada caola a chladh- 
aich iad a mach o chalpa chraobh mora a leag iad, a 
shnaidh iad gu cumadh, agus a dh’ iomair iad gu h-eutrom 
seolta. 

Mar so fhuaradh a mach America; agus mar so, ann 
an cairdeas, agus deagh run, choinnich luchd-aiteachaidh 
an t-seann saoghail agus an t-saoghail wir, lan-thoilichte 
taobh air thaobh le chéile. Bha na Spainnich fiosrach, 
edlach, agus sanntach; thuig iad cheana co luachmhor 
’*s a bhiodh na cearna so do’n dithaich; ach ’s beag fios 
a bh’ aig na h-Innseanaich bhochda aineolach, ged a bha 
iadsan sdlasach, co liuthad amhghar, uamhas, agus. 
foirneart a bha ’na lorg so ri éiridh dhoibh. 


LABHINIA. 


Bua cairdean aon uair aig Labhinia og, 

An ainnir aillidh. Dh’ fhag iad i gu moch ; 

‘Na naoidhein chaill i ’h-uile earbsa ’s taic, 

A h-uile dion—ach neod-chiontas a’s néamh. 

Le ’mathair, banntrach uireasbh’ach a’s lag, 

*Am bothan iosal chomhnuich iad le chéil’ ; 
Folaicht’ o dhaoinibh ’n diomhaireachd nan gleann 
Fo dhubhar chraobh an uaigneas samhach séimh, 
Gu mor ni’s mo le macantachd a’s beus. 

Le chéile sheachain iad mar so an tair, 

Tha daoine deanamh tha air at le uaill, 

Air maise ’s beusachd ann an 1a an airc. 

Bu ghann an én, ’s cha mhor nach b’ ionann fos 
A’s edin nan geug, a thalaidh iad gu suain, 

Tad sona ’n diugh, suarach mu’n am ri teachd. 

Bu chibhraidh ’dealbh na blath a’ chéitein tir 

Fo dhealt na maduinn mhoch, bu ghloine ’snuadh, 
Na ’n canach féin, no’n sneachd air uchd nam beann. 
Bha macantas co caoin ’na suil ghuirm chitin 

A’s gann a thog i, ’dearcadh sios le baigh 

Air snuadh nan nednan ’s air na blaithibh maoth ; 
No ’nuair a dh’ éisdeadh i ri sgeul a’ bhroin, 

Mu chaochladh ddchais bha aon uair co ard, 

Mar reul an anmoich dh’ aomadh iad a sios 

Fo dhealta tlath nan deur.—B’ aillidh a dealbh, 

A mhaighdean dhreachmhor so bu mhaisich’ fiamh ; 
Le trusgan eutrom dh’ éideadh i gu grinn, 

Ni b’ fhéarr na riomhadh ard:—a h-ailleachd-sa 

Cha ’n iarradh sgéimh no snas o riomhadh fos ; 

Gun riomhadh idir ’s ann bu riomhaich’ i; 

Suarach m’a h-ailleachd, b’ ailleachd i air fad, 

An ribhinn aonarach ’an uaigneas ghleann. 

Mar ann an doimhneachd dhiomhair tir nam beann, 
An coire fasg’ach, no ’an glacaibh blath, 

A chinneas sodbhrach fad’ o shealladh sul, 

Le faile fallain ’mach air feadh an raoin; 

Mar sin gu cubhraidh a’s gun fhios do’n t-saogh’I, 
Gu lurach aluinn chinn Labhinia suas. 


LEABA-BHAIS AN FHOIRBHICH. 


Scurr an seann duine a labhairt; agus bha ’ogha a nis 
comasach air na bha e faicinn fhulang. Theann e gu 
samhach a null chum a’ bhiird far a robh a’ chiingaidh- 
leighis a dh’ uidheamaicheadh airson a sheanar, ’s ’ga 
ghitlan a nall ann an soire beag, chim e suas e le lAimh 
chaoimh ri beul an t-seann-duine. Dh’ dl e, agus an sin 
thubhairt e, “ Thig ni ’s dliithe dhomh, a Sheumais bhig, 
agus thoir dhomh podg air do shon féin, agus air sgath 
t’ athar” ; agus mar a dhlithaich an leanabh gradhach a 
bhilean cibhraidh air beul seachdta a sheanar, thuit na 
dedir gu frasach o shuil an aosda, agus shil iad air ceann 
leadanach an leinibh, a bha nis ’na shineadh agus ag 
osnaich air a bhroilleach. “A Sheumais bhig,” ars’ esan, 
“ dhichuimhnich t’ athair féin thusa a’ d’ leanabas, agus 
mise, am shean aois; ach na dichuimhnich thusa t’ athair 
no do mhathair; dir tha fios agad, agus is aithne dhuit 
gur h-i sin aithne Dhé.” Bha cridhe an leinibh an impis 
sgaineadh, agus cha robh e ’na chomas labhairt. Dhruid 
e ni bu dluithe ’s ni bu dltithe ris an t-seann duine 
ghradhach, agus bha e nis gu bronach ’na shineadh air 
uchd a sheanar. Thuit a mhathair sios air a glainibh, 
agus dh’ fhalaich i a gnuis le lamhaibh. “O!” deir ise, 
“nam biodh fios aig m’ fhear-pdsda air so cha ’n fhagadh 
e ’athair air leabaidh a’ bhais.” Agus bha fios agam a 
nis gu’n robh am foirbheach ag urnuigh airson a mhic 
easumhal agus aingidh. San am dheuchainneach so ghlac 
am ministeir am Biobull air a ghlin, agus thubhairt e, 

oe Seinneamaid, chum clit agus moladh Dhé, earrann do’n 
chiigeadh-salm-deug ’; agus leugh e le cridhe lan agus 
le guth bristeach na rannan taitneach sin. 


“Co dh’ fhanas ann ad phailliun shuas? 

A. Thighearna co é? 

Air do chnoe naomh cd ’n ti sin leat 
A chdmhnuicheas gach ré? 

An ti a ghluais gu tréibhdhireach, 
Is ionracas a chleachd, 

*Labhras an fhirinn sin a mach 
A ta ’na chridhe steach.” 


Mun gann a sheinn iad an t-salm, dh’ fhosgladh an 
dorus, agus thainig duine ard tlachdmhor a steach; ach 
bha gruaim air a mhala, agus a thaobh coslais, bha e fo 
bhrén, fo dhoilgheas, agus fo agartas goirt. Air a 
ghluasad, fo amhluadh, agus air a bhualadh le dubhachas 
le cluinntinn a’ chedil thiamhaidh chrabhaich a chual, e, 
shuidh e sios air ionad-suidhe, agus le aghaidh ghlas- 
neulaich throm thug e siil air leaba-bhais athar. “Nuair 
a sguir na sailm, thubhairt am foirbheach, le guth tursach 
trom, “ A mhic, thainig thu ’s an am a dh’ fhaighinn 
peannachd deireannach t’ athar. Gu’n tugadh na tha ri 
tachairt san t-seomar so air an oidhche nochd, ortsa 
pilleadh o d’ dhroch shlighibh! Tha thu’n so gu fianuis 
a thogail air trocair do Dhé agus do Shlanuighir, air an 
ad rinn thu co fada dearmad.”” Dh’ amhairec am ministeir, 
le gntis, mur robh i le gruaim, a bha air a’ chuid bu 
lugha, achmhasanach, air an dganach a bha fhathast ’na 
thosd, agus thubhairt e, “ Uilleam! o chionn tri bliadhna 
cha do dhorchaich t’ fhaileas stairsneach tighe an Tigh- 
earna. lIadsan a chuireas an suarachas an tairneanach, 
feudaidh iad criothnachadh ris a’ ghuth chitin shamhach. 
A nis ann an im an aithreachais—gu’n gitlaineadh 
spiorad t’ athar suas do neamh sgeul air aon anam 
aithreachail a thearnadh o chuideachd pheacach.” Le 
mor-shaothair, dhlithaich an t-Oganach gu taobh na 
leapach, agus mu dheireadh fhuair e comas a radh, 
“Athair, cha’n ’eil mise as eugmhais baigh naduir ; agus 
ehreas mi ahachaidh co luath ’s a chuala mi gu’n robh am 

ministeir a’ marcachd a dh’ ionnsuidh an tighe, Tha 


88 


dochas agam gu faigh sibh a’ chuid a’s féarr dhe so 
fhathast ; agus ma chuir mi campar riamh oirbh, tha mi 
’g iarraidh maitheanais; oir tha cridhe daonnachdail 
agam, Athair! Bha mi mi-dhleasnach, ach cha ’n ’eil mi 
mi-chneast. Tha mi a’ guidhe maitheanais.”—“ Thig a 
nall ni’s dluithe dhomh, Uilleam; lib do ghlin ri taobh 
mo leapach agus fairicheadh mo lamh ceann mo mhic 


ghradhaich ; oir tha dorchadas gu dian a’ teachd thairis: 


orm. Bu tu mo cheud-ghin, agus an diugh cha ’n ’eil 


mac beo agam ach thu. Tha do bhrathairean agus do 
pheathraichean geala gaolach, fo’n fhdid sa’ chladh ud 
thall, dluth dh’ ise, céile mo ghraidh, a thug t’ eudann 
féin, Uilleam, gu tric gum’ chuimhne. Is fada bha thu a” 
d@’ chulaidh-aoibhneis agus a’ d’ aobhar-uaill ; oir cha robh 
anns an sgireachd uile aon duine no mac cosmhuil ri m’ 
Uilleam féin. Ma thainig atharrachadh air do chridhe 
o’n am sin, ’s réidh do Dhia smuaintean ceart alseag air 
ais duit. Ghuil mi gu goirt air do shon; ’seadh, Uilleam, 
‘nuair nach robh aon am chdir—eadhon, mar ghuil 
Daibhidh airson Absallom—air do shonsa, a mhic, O mo 
mhac!” B’ e ’m freagradh a thug Uilleam, aon osna 
throm dhomhain. Bha a cholann gu léir fo thrdm spairn, 
’s e fhathast air a ghlin; ach b’ fhurasd’ fhaicinn gun 
robh e fulang fo aithreachas, agartas coguis, agus an- 
dochas anama. Thubhairt am ministeir, le guth bu 
sgaitiche agus le aogas bu ghruamaiche na b’ Abhaist da, 
“ Am bheil fios agadsa cd ’n lamh a tha nis ’na luidhe air 
do cheann ceannairceach?”—“O! na buin ro-chruaidh 
ris,” ars’ a chéile bhronach, ’s i teachd am folluis o chuil 
dhorcha san t-sedmar, far an d’ thug i oidheirp air i féin 
fholach fo mhulad agus fo naire, “O! caomhnaibh m’ 
fhear-posda, caomhnaibh e,” ars’ ise, “bha e do ghnath 
dleasnach cacimhneil riumsa.”’ Agus le so a radh, thuit i 
air a gliinibh lAimh ris, agus chuir i a gairdeana fada 
geala gu baigheil cianail mu’n cuairt d’ a mhuineal. 
“Falbh thusa cuideachd, a Sheumais bhig ghradhaich,” 
ars’ am foirbheach ; “ falbh eadhon o m’ bhroilleach, agus 
leig fodhad do ghlin laimh ri ¢’ athair agus do mhathair, 
chum gu’m beannaicheam sibh uile, le aon urnuigh dhur- 
achdaich mun dealaich sinn.” Rinn an leanabh mar a 
dh’ iarradh air, agus chaidh e air a ghlun le caileigin do 
sgath ri taobh ’athar. Cha d’rinn an duine truagh 

dearmad air an leanabh a ghabhail a nis ’na ghlacaibh a 
dhi-chuimhnich e tuille ’s fada; bu toigh leis fhuil féin 
a dh’ aindeoin cumhachd marbhanta a’ mhi-chreidimh a. 
fhuair gus a so buaidh air. “ Cuiribh focal Dé,” ars’ an 
_foirbheach, “ann an lamhaibh mo mhic, agus leughadh 
e mach d’a athair a tha dlith air a chrich, an 25, 26, 
27th rann do ’n aona-caibdeil-deug do Shoisgeul Eoin.” 
Chaidh am ministeir d’ an ionnsuidh-san a bh’ air an 
gluinibh, agus thubhairt e le guth truacanta civin, 
caoimhneil, “ Is cuimhne leam, Uilleam, ’nuair nach robh 
a h-aon a b’ fhearr a leughadh focal Dé na thusa. Am 
feud e bith gu’n do dhi-chuimhnich mac mo charaid 
foghlum ’oige?”’ Cha do dhi-chuimhnich e; cha ruigeadh 
am peacach truagh aithreachail a leas a shiilean a thogail 
o thaobh na leapach. Chaith sruth naomh an t-soisgeil 
clais ‘na chridhe, agus bha na h-uisgeachan a ris a’ 
brichdadh a mach. Le guth fann tachdta, labhair e: 
“Thubhairt Iosa rithe, is mise an aiseirigh agus a’ 
bheatha; an ti chreideas annam-sa, ged gheibheadh e 
bas, bithidh e beo: agus ge b’e neach a ta bed agus a’ 
creidsinn annam-sa, cha ’n fhaigh e bas am feasd. Am 
bheil thu creidsinn so? Thubhairt i ris, Tha, a Thigh- 
earna: tha micreidsinn gur tusa Criosd, Mac Dhé, a bha. 
gu teachd chum an t-saoghail.’”—“ Cha ’n e so guth ana- 
creidich,” ars’ an seann duine, gu buadhar air leabaidh 
a bhais; “is ni ’bheil agadsa, Uilleam, cridhe an ana- 
creidich. Aidich gu ’bheil thu creidsinn na leugh thu 
air an am, agus gheibh t’ athair bas ann an sith.”—“ Tha 
mi a’ creidsinn; agus mar tha thusa toirt maitheanas 
dhémhsa, gu’n dednaicheadh m’ Athair a ta air néamh 
dhomh maitheanas mar an ceudna.” Bha am foirbheach 
mar neach air ’ath-bheothachadh gu h-obann le beatha as 
tr. Las a shiilean fann—thainig ruiteag ‘na ghruaidh 
bhain—air leat gu’n d’ fhas a lamhan critheach, laidir, 
agus bha a ghuth gu glan soilleir mar ann an aird’ a 
neart. ‘Ad’ lamhaibh-sa, O mo Dhia, tha mi tiomnadh 
a suas mo spioraid!” agus le so a radh, thuit e gu citin 
seachad air ceann-adhart na leapach, agus air leam gu’n 
cuala mi osunn. Bha samhchair fhada ann ’na dhéigh 
so; bha gach aon ’nan tosd. Dh’ éirich an t-athair, a’ 
mhathair, agus an leanabh o’n gliinibh. Bha stil gach 
aon air aogas citin a’ chuirp sin a bha nis sinte ann am 

fois shiorruidh ; agus gun bhas-bhualadh no ard-chumh- 
adh, ach ann am bron samhach an anama striochdta, 
sheas sinn mu’n cuairt air LEABA-BHAIS AN FHOIRBHICH. 


MU MHIONNAN MI-NAOMHA. 


Do gach droch cleachdadh d’ am bheil muinntir shean 
agus og buailteach, is iad mionnan mi-naomha an t-aon 
a’s ain-diadhaidh agus a’s dalma—an t-aon a’s masluiche 
agus a’s taireala—an t-aon a’s lugha tuigse agus a’s lugha 
dh’ fheudar d’ a leisgeul a ghabhail. Gidheadh, mo 
thruaighe! c’ait an téid sinn nach cluinn sinn a’ chainnt 
ghraineil sgreataidh sin. Nach tric a chluinneas sinn, 
cha ’n e amhain clann dg amaideach, ach muinntir a ta 
teachd gu aois, a chuir Dia os ceann theaghlaichibh, a 
tha fo ainm agus fo aidmheil Chriosduidhean, a’ luadh 
‘nan cainnt ghnathaichte, ainm urramach an Dé a’s airde, 
gun suim gun umhail; a’ leigeadh gu fianuis an ainm 
ghlormhoir sin na nithe a’s faoine; ’ga mhi-naomhachadh 
fo ’n bhrosnuchadh a’s lugha; a’ guidheadh mhallachdan 
air an cinn féin agus dhaoin’ eile, ann an cainnt nach 
feud gun sgreamh a chur air neach air bith aig a’ bheil 
am meas a’s lugha air moralachd agus meas an Ti a 
chruthaich e. 

Ts furasda ole agus cunnart a’ pheacaidh so fhaicinn. 
Tha e a’ taisbeanadh naimhdeas an aghaidh Dhé: feudar 
barail a thoirt air staid a’ chridhe leis a’ chainnt a thig 
on bheul. Mar tha ’n tobar, ’s amhuil a bhios na 
sruthain a thig uaithe. “Tha an inntinn fhedlmhor,” 
ars’ an t-abstol, “’na naimhdeas an aghaidh Dhé”; ach 
cha ’n ’eil aon pheacadh a’ nochdadh an naimhdeis so 
ni ’s mo na a’ cheart aon mu’m bheil sinn a’ labhairt. 
Tha luchd nam mionn air éiridh, mar gu’m b’ ann, ann 
an ceannairc an aghaidh Righ nan righre. Leis a’ 
chleachdadh so tha iad a’ cur a mhoralachd, a chumhachd, 
agus ‘ughdarras gu’n dilan. Fo’n t-seann Tiomnadh agus 
fo’n Tiomnadh-nuadh, tha Dia ann am briathraibh laidir 
a’ toirmeasg a’ pheacaidh so. Is moch a thubhairt e le 
guth o néamh, ann an cainnt a sgriobh e le ’mheur féin 
air clar cloiche, “ Na tabhair ainm an Tighearna do Dhia 

an diomhanas,” agus tha an aithne cheudna air a toirt 
dhuinn air iomadh doigh anns an t-Soisgeul. Tha Criosd 
ag radh, “ Na mionnaich idir; aon chuid air néamh no 
air an talamh, no le mionn air bith eile”; agus thug e 
rabhadh folluiseach dhuinn, “ Nach measar iadsan neo- 
chiontach a bheir ’ainm ’an diomhanas” ; ach airson gach 
focal diomhain a labhrar, gu’n toirear breith oirnn air 
chionn an latha mhoir. ’Nuair a tha Dia ag radh nach 
meas e neo-chiontach esan a bheir ’ainm an diomhanas, 
tha sin co’-ionnan ri ’radh gu’m meas e ciontach e: ’s e 
sin, nach di-chuimhnich e iad; taisgidh e suas iad *na 
mheomhair, sgriobhaidh e iad ’na leabhar. Bheir e aon 
1a chum breitheanais iad; bheir e iad gu cunntas air an 
son an lathair saoghail comh-chruinnichte, ’nuair a thig 
am binn a mach, agus a thaosgas e orra “fhearg chum a’ 
chuid a’s faide. Agus gu dearbh, anns an t-saoghal so 
féin, ’s tric a chi sinn breitheanas Dhé a’ teachd orra, 
ionnus gu bheil moran a tha comharaichte airson a’ 
pheacaidh so, air an gearradh as ann am meadhon an 
guidheachaibh féin; air an sguabadh gu h-obunn do 
shiorruidheachd, le mhallachadh ’nam beul a’ ta, gun 
aithreachas gun mhaitheanas, air an cinn. Ann an ifrinn 
*g i so cainnt an deamhain agus a chuid aingeal; agus O! 
’s uamhasach an ni a bhi foghlum na cainnte so air 
thalamh, agus ’na lorg so a bhi ’g ullachadh fa chomhair 
jonad na doruinn. Tha ’m peacadh so, abradh daoine 
mar a thogras iad, ’na lan-dearbhadh air iad a bhi an 
taobh a mach do Dhia, agus air iad a bhi ned-iompaichte. 
Tha eagal Dé ann an cridheachaibh a shluaigh ; ach iad- 
san a tha ciontach do’n pheacadh so, tha iad a’ leigeil 
fhaicinn nach ’eil ’eagal ’nan cridheachaibh. Tha fiamh 
orra an lathair dhaoine, agus fuirichidh iad o’n pheacadh 
so, “nuair a shaoileas iad gu bheil e sgreamhail le aon 
duine measail san éisdeachd; ach cha ’n ’eil fiamh aca 
roimh Dhia, agus tairgidh iad eas-urram dha as an 
eudann. Buidheachas do Dhia, cha chluinnear a’ chainnt 
so a nis ann an cuideachda mheasail air bith. ’S i ’s 
cainnt amhain do’n chuid a’s suaraiche do’n chinne- 
dhaonna, a tha ’smuaineachadh gu faoin gu’m builich so 
am barrachd snas air an seanachas, mionnachadh agus 
mallachadh a bhi do ghnath aig bun ’s aig barr an teanga. 
- Ma’s e so gné agus cunnart a’ pheacaidh so; ma tha e co 

sgreamhail ann am beachd dhaoinibh matha; ma tha e 
co fuathach le Dia—cha ’n fheud e bith nach ’eil am 
buaireadh a tha teumadh dhaoine g’a ionnsuidh, cumh- 
achdach air mhodh sonruichte, no gu bheil tairbhe ro- 
mhor ’na lorg. Ach ged is iongantach, gidheadh is fior, 
nach ’eil aon bhuaireadh a’ tarruing g’a ionnsuidh, agus: 
ni mo ’bheil toileachas-inntinn no meas, no tairbhe sam 
bith a’ sruthadh uaithe; ach, air an laimh eile, mulad, 
naire, agus bas. Agus a nis am bheil a h-aon agaibhse 
ciontach anns a’ pheacadh ghraineil so, a’ saltairt gu 
h-easurramach air ainm an Ti naomha sin, a tha sibh ag 
aidmheil mar bhur Dia agus ’ur Slanuighear, agus d’ am 
bheil na h-aingil a’s dirde tha air néamh a’ toirt aoraidh 
le faicill agus le urram naomha? Guidheam oirbh, bithibh 
air “ur n-earalas an aghaidh a’ pheacaidh so, cia eagalach 
an staid anns am bheil sibh, leis an dearbhadh a th’ 
agaibh anns a’ cheart chleachdadh so gu bheil sibh 
fhathast ann an staid neo-iompaichte—fo mhallachd Dhé 
—gu cuthaichte a’ ruith gu léir-sgrios, agus le ‘r lan- 
fhiosrachadh féin buailteach do pheanas siorruidh. Dh’ 
asluichinn oirbh, ann an cairdeas do ’r n-anamaibh rabh- 
adh a ghabhail ’na thrath. Feudaidh sibh a nis uaill a 
dheanamh as ‘ur tedOmachd ann an cainnt a’ mhallach- 
aidh ; ach tha la a’ tarruing dlith, ‘nuair nach bi e ’nur 
comas masladh a chur air Dia ni’s faide; 1A anns an 
tionnda’r bhur gaire gu bron, agus bhur giirdeachas gu 
dolas. Feudaidh luchd nam mionn dol as 0 dhaoinibh ; 
ach an Dia ris am bheil bhur gnothach, thubhairt e nach 
meas e neo-chiontach esan a bheir ’ainm ’an diomhanas. 


MU BHREUGAN.--EARAIL DO’N OIGRIDH. 


Tua e anabarrach feumail, mo chairdean, gu’n labhair 
sibh do ghnath an fhirinn. Ma tha sibh co sona ’s gu’n 
do ghnathaich sibh an cleachdadh so an Am na h-dige, is 
dual da gu’n lean e ribh an déigh laimhe; ach ma ghnath- 
aicheas sibh san 4m so breugan agus mealltaireachd, ciod 
ris an ion fiughair a bho ach gu’m fas sibh ni’s cealgaiche 
mar théid sibh an aois. 


*Nuair a dh’ éireas duibh aon olc a dheanamh, 
theagamh gur math leibh a chleith le breug innseadh do’r 
parantaibh, no do’r maighstiribh; ach bithibh air ‘ur 
faicill roi’ a leithid sin do cheilg. Cha bhiodh ann ach 
aon chionta chur ri cionta eile, agus mar sin bhiodh bhur 
gitlan ni bu mhiosa na bha e roimhe. Ach ma ni sibh 
aideachadh saor, soilleir, ’s docha gur lughaid an aire 
bheirear do ’ur mearachd ; ach ma gheibhear a mach gu’n 
d’ rinn sibh coire, agus gu’n d’ oidheirpich sibh a chleith 
le bréig, ’s du gu’m bi ’ur peanas ni’s truime. Ma b’aill 
leibh a bhi saor o bhi cleith ’ur lochdan le breugaibh, 
thugaibh oidheirp air a bhi co neo-lochdach ’s a dh’ 
fheudas sibh. Bithibh citramach m’ar foghlum agus 
mur n-obair. Seachnaibh droch cleasachd agus gitlan 
mi-shuairce, agus bithibh curamach gu bhi umhal do’r 
parantaibh agus do’r maighstiribh. 

Ma tha bhur companaich ole agus mi-bheusach, 
theagamh gu’n iarr iad oirbh am mearachdan a chleith 
le breugaibh innseadh ; agus mur dean sibh e bheir iad 
beum dhuibh, agus their iad ribh luchd innse’-tuaileis. 
Ma dh’ éireas duibh a bhi ann an tigh far am bheil 
seirbhisich, theagamh gu’n oidheirpich iad a thoirt oirbh 
a shaoilsinn gur ciatach an ni am mearachdan-san a 
chleith le bréig innseadh. Gun teagamh is neo-fhiachail 
agus mi-chiatach a thig e bhi do ghnath air ‘ur faicill gu 
mearachdan fhaotainn a mach, ’s an uair a gheibhear a 
mach iad, a bhi ro-dhednach air an leigil ris; ach “nuair 
a dh’ fheoruichear dhibh mu ghitlan dhaoin’ eile, ’s coir 
dhuibh a bhi ’nur tosd, no an fhirinn shoilleir innseadh 
umpa. Ma theirear luchd innse’-tuaileis ribh air a shon 
sin, cha’n’eil arach air. Bithidh do thoileachadh agaibh 
@ smuaineachadh nach do thoill sibh sin a radh ribh ; 
agus gur mor a’s taire bhi ’g innse’ bhreug na bhi ’nur 
luchd innse’-sgeoil. 

A dh’ aon fhocal, ge b’ e ni a bhrosnuicheadh sibh gu 
breug aithris, na géillibh dha. Is comharradh air inntinn 
mhiuthair agus neo-fhiachail a bhi ’g aithris bhreug. Ged 
a dheanadh e air uairibh ’ur dion o ana-goireas, agus 
theagamh caileigin do bhuannachd a chosnadh dhuibh, 
cha b’fhiach an gnothuch an dragh. 'S éiginn gu’m 
faighear a mach an wine ghéarr luchd aithris bhreug, 
agus an sin cha toirear creideas doibh. A thuillidh air 

so, tha breugan “nam mathair-aobhair air ioma droch- 
bheirt eile; tha iad a’ fagail a’ ghitlain gu h-iomlan 
mi-mheasail ; agus chuireadh iad fodha sibh mu dheireadh 
ann am beag toirt agus mi-chliu. 

Air an laimh eile, thugaibh fa ’near a’ bhuaidh a 
tha ’n lorg a bhi labhairt na firinn; an toileachadh a 
bheir e do’r n-inntinn féin. Nach taitneach an ni dhuibh 
a chuimhneachadh nach robh sibh ciontach do ni co mi- 
chlititeach ri bhi ’g aithris bhreug? Tha gntis a’ 
bhreugaire ’ga bhrath; tha a shealladh iosal, tha e fo 
iomaguin ; tha sgath air do shiil a choinneachadh; tha a 
choltas air fad a’ leigeil ris co iomaguineach ’s a tha e, 
agus cia fiosrach ’s a tha e air a chionta. Ach cha ruig 
an neach a labhras an fhirinn a leas eagal a bhi air; agus 
tha sdlas aig a chridhe a chionn gu bheil e fiosrach air a 
thréibhdhireas. Nach taitneach ma ta an ni meas fhaot- 
ainn o chach? agus ciod a’s luachmhoire na ’n fhirinn? 
Ciod a’s urramaiche ’s urrainn duinn a radh mu ghille no 
mu nionaig dig, mu dhuine no mu mhnaoi, na ’nuair a 
their sinn, Is aon so a dh’ fheudar a chreidsinn anns gach 
ni, agus leis nach b’ fhit breug a dheanamh? 

Tha sibhse fhathast dg, agus theagamh nach h-aithne 
dhuibh an solas agus an t-sochair a tha ’g éiridh o dheagh 
chlit ; ach feudaidh sibh mo chreidsinn, ma bhitheas tre 
bheannachadh Dhé, an stéigh air a suidheachadh gu bhi 
ionraic agus firinneach ‘nur gitlan, trid ‘ur cuairt sa’ 
bheatha so, bithidh aobhar agaibh gairdeachas a dhean- 
amh, gu’n deachaidh gu trathail a theagasg dhuibh tair a 
dheanamh air a’ bhréig agus gradh a thoirt do’n fhirinn. 

Thar gach ni, thugaibh fa’near na tha air a radh ann 
am focal Dé mu thimchioll bhreug. Ma sheallas sibh air 
eachdraidh nan Iudhach, chi sibh gur breugan agus 
mealltaireachd a b’ fhior chion-fath air na truaighibh 
eraiteach a dh’ fhuiling iad. ‘ Meallaidh gach neach a. 
choimhearsnach, gun bhi labhairt na firinn ; dh’fhoghlum 
iad d’an teangaidh breugan a labhairt, agus iad féin a 
sgitheachadh ann an deanamh uile. Airson nan nithe 
so, nach tig mise ’g an amharc? deir an Tighearna ; air a 
leithid so do chinneach, nach dean m’ anam dioghaltas?” 
Tha e air ‘innseadh dhuibh ann an Gnath-fhocail Shol- 
aimh, gur grainealachd leis an Tighearna bilean nam 
breug; agus ann an Leabhar an Fhoillseachaidh, ge b’ e 

air bith a ghradhaicheas agus a ni breug, nach feud iad 
dol a steach do neamh. Smuainichibh gu dirachdach. 
mo chairdean oga, air an nithibh cudthromach sin; agus. 
na di-chuimhnichibh am feasd, mur toir sibh spéis do’n 
fhirinn, agus fuath do gach slighe chealgach, nach com- 


-asach dhuibh Dia a thoileachadh, no bhi air ’ur gabhail 


a steach d’a rioghachd ghlormhor. 
LAOIDH, 


Cia maiseach taitneach ann an cloinn 
Bhi triall gu trath san t-slighe cheart— 
Bhi seasmhach anns an fhirinn ghloin 
A chosnas creideas agus feairt. 


Am breugaire cha ’n earbar ris, 

Ged is i ’n fhirinn tha e ’g radh ; 
Esan a ni aon olc le ’fhios, 

Le bréig g’a chleith gu’n dean e dha. 


Nach cuala sibh, ’s nach d’ fhuair sibh fios, 
Gur grain le Dia gach cealg ‘nur sgeul ; 
’S gu’n mharbhadh Ananias leis, 
’Nuair ghlacadh e le bréig na bheul? 


Mar so a bhean, Sapphira, dh’ eug, 
’Nuair thainig i a stigh co mear, 
’S a dhaingnich i co dalma ’bhreug 
Thug bas an uamhais air a fear. 


Luchd gaoil na firinn ’s ait le Dia, 
A labhras i gun cheilg an gradh ; 
Ach luchd nam breug gu ’m fuadaich e 
Gu piantaibh siorruidh broin a’s craidh- 


Do ghnath air m’ fhaicill bithidh mi, 
Mun toir mi léir-sgrios air mo cheann ; 

Oir cinntas cruaidh tha ’n leabhar Dhé ; 
Air gach breug a dh’ innseas clann. 

MU DHROCH CUIDEACHD. 


Seacuainn droch cuideachd. Labhrainn na briathra so, 
agus bheirinn a’ chomhairle do gach duine, ge b’ e air 
bith is aois da; ach tha ’n earail so gu h-araidh feumail 
dhuibhse a tha 6g. Tha sibh aineolach air an t-saoghal, 
agus ullamh gu bhi air ‘ur tarruing air falbh gu godraiche 
agus peacadh. Mani sibh cOmpanas leis an aingidh, 
fasaidh sibh co aingidh ris féin. Labhraidh sibh an 
cainnt, leanaidh sibh an gitlan, foghlumaidh sibh am 
beusan, nithe nach feud, luath no mall, gun “ur sonas 
agus ‘ur clit san t-saoghal so a mhilleadh; agus faidh- 
edidh sgrios a thoirt air an anam neo-bhasmhor. Is 
iomad dearbhadh muladach a th’ againn air a’ chiis so . 
agus og ’s mar tha sibhse, ’s dearbh chinnteach mi gun 
do mhothuich sibh féin dha so iomadh uair. Uime sin, 
seachnaibh mar am bas, gach companach a tha taisbean- 
adh dhuibh *na chainnt no ‘na ghitlan, gu bheil e as 
eugmhais eagail Dé. Seachnaibh iadsan a tha titheach 
air mionnachadh, air breugaibh, air comhstri, air brist- 
eadh na sabaid, no droch cainnt, no aon ni eile tha air a 
thoirmeasg ann am focal Dé. Cronaichibh am mear- 
achdan le thoirt orra a thuigsinn gu’n caill iad ’ur cdirdeas 
agus ‘ur meas mur tréig iad an gnathachadh. Taghaibh 
‘ur cOmpanaich o aireamh na muinntir a tha deagh- 
bheusach, a tha ’gluasad gu stuama, neo-choireach, agus 
ionraic; a mhuinntir sin is urrainn deagh chomhairle 
thoirt oirbh, agus a nochdas deagh chaithe-beatha 
dhuibh ; iadsan a tha ‘gabhail tlachd ann an aitheanta 
Dhé, agus a bheir misneach dhuibh gu gluasad air an 
t-slighe tha a’ tredruchadh gu sith agus gloir. Cuimhnich- 
ibh briathran Dhé—“An ti a shittbhlas le daoinibh glice, 
bithidh e glic; ach sgriosar companach nan amadan.” 


MU URNUIGH. 


‘Cua ’N ann ann am briathra snasmhor air an taghadh le 
curam, air an cur gu riaghailteach an tadh a chéile, air 
an labhairt gu stdlda le fonn crabhaidh, a tha urnuigh 

thaitneach a’ co’-sheasamh ; ni md is ann ann an lubadh 
nan glin, togail suas nan lamh, no ann an uirghioll bedil. 
Feudaidh iad sin uile a bhith ’s gun ghne do urnuigh 
thaitneach a bhi’nan lorg. Tha urnuigh a’ co’-sheasamh 


_ann an cur an céill ar n-iarrtuis, a’ ddrtadh a mach ar 


ceridheachan, a’ togail suas ar n-anama a dh’ ionnsuidh 
Dhé, le lan-earbsa, socraichte air toillteannais agus eadar- 


ghuidhe an Tighearna Iosa Criosd, ar Fear-sacraidh 
' beannaichte. Cha ’n ann an gaothair meomhair no 


meamnadh tha urnuigh air a deanamh a suas, ach ann an 
saothair dhurachdach spiorad neo-bhasmhor an duine, air 
« dhusgadh, air a bheothachadh, agus air “ungadh le 
tionnsgnadh agus cumhachd o néamh. Tha urnuigh air 
a cur an céill mar ag iarraidh Dhé, ag amharc ri Dia, a’ 
tarruing dluth do Dhia, a deanamh greim air a’ chamh- 


_hanta, a dortadh a mach_a’ chridhe ’na fhianuis, a’ gul 


agus a’ caoidh ‘na lathair. Ann an wrnuigh ’s e ’n cridhe 
an t-aon ni; oir ciod i irnuigh ach co’-chomunn diomhair 
an anama ri Dia trid Chriosd; agus mur ’eil ar cainnt a’ 
cur an céill iarrtuis agus imcheist a’ chridhe, cha ’n tirn- 
uigh tha sinn a’ deanamh, cha ’n airidh e air an ainm. 
Mur ’eil an eridhe ’s an inntinn an sas, cha ’n ’eil ann an 
lobairt na h-urnuigh ach amaideachd fhaoin, fanaid 
ladurna air moralachd an Ti a’s Airde. ’S fhurasda 


‘fhaicinn uaithe so gur hi sin an trnuigh a’s taitniche 


anns am mo am bheil an cridhe air a tharruing a mach 
a dh’ ionnsuidh Dhé, air a bhlathachadh le gradh agus 
taingealachd dha; agus air ’ardachadh le bhi ’cuimhn- 
eachadh air cionfath na misnich a tha aige ann an Criosd 


. gu teachd le danachd naomh chum caithir nan gras. 


Feudar an urnuigh so a dheanamh gun aon fhocal a 


ghnathachadh ; tha cainnt aig a’ chridhe a thuigeas Dia, 


‘nuair nach comasach a lanachd aithris: ‘nuair a dh’ 
fheumar an gearan bochd a dheanamh ann an osnaichibh 
le deuraibh goirt. 

Se Dia cuspair an fhior aoraidh; ’s ann dasan is 
cubhaidh do gach glin libadh, agus do gach beul aidmheil 
a dheanamh. ’S esan IpHosyan, agus ’na lathair ’s 
éiginn do gach neach teachd. Ach ’nuair tha sinn ag 
radh gur h-ann ri Dia amhain a tha wrnuigh r’a toirt 
suas, is feumail dhuinn a chuimhneachadh gu bheil tri 
pearsaidh anns an Diadhachd, an t-Athair, am Mac, agus 

an Spiorad Naomh, an trivir sin gur aon Dia iad, ionann 
ann an nadur, coimeas ann an cumhachd agus ann an 
gldir. Tha aoradh agus urram dligheach do gach pearsa 
san Trionaid uile-bheannaichte, gun an eadar-dhealach- 
adh ’nar n-inntinn; ach ar cridhe thogail d’an ionnsuidh 
mar an t-aon Dia bed fior. 

’S gann a ruigear a leas a dhearbhadh gur i trnuigh 
a dheanamh dleasnas an duine; tha solus naduir féin a’ 
teagasg so; tha ’n dleasnas so air a dheargadh air clar 
cridhe mhic an duine le meur diomhair an Uile-chumh- 
achdaich, air chor ’s gur doirbh a dhubhadh a mach. 
Ma’s iad na Cinnich a tha aineolach air an Dia bhed, ma 
’s iad na h-Innseanaich fhiadhaich a tha siubhal gu lom 
ruisgte tre choilltibh fas, teichidh iadsan an am gabhaidh 
a dh’ ionnsuidh an diathan bréige. Tha sinn am.barail 
nach deachaidh aon neach riamh troimh ’n t-saoghal so, 
ge b’ e air bith co dall aindiadhaidh ’s a bha e, nach do 
choinnich ni-eigin uair no uair-eigin, a thug air urnuigh 
a chur suas. Ach cha ’n ’eil sinn air ar fagail ann an 
taice ri solus naduir ann an ctis co cudthromach. Gun 
tighinn air gach daimh anns am bheil Dia a’ seasamh do 
thaobh dhaoine, a tha leigeil ris duinn co dleasnach ’s a 
tha trnuigh, tha so air “aithneadh dhuinn anns a’ chainnt 
a's laidire agus a’s soilleire ann am focal Dé. Do thaobh 
so feudar gu firinneach a radh, gu bheil aithne againn air 
aithne, rann air roinn, beagan an sud agus beagan an so,. 
chum ’s nach biomaid ann an amharus mu thimchioll ni 
ris am bheil ar sonas siorruidh co mor an earbsa. Bu 
diomhain a chomharachadh a mach gach earrann anns 


am bheil so air ’Aithneadh. ‘“Tarraibh,” deir Criosd, 
“agus bheirear dhuibh ; siribh agus gheibh sibh ; buailibh 
an dorus agus fosglar dhuibh e.’—“ Deanaibh trnuigh,” 


deir an t-abstol Pol, “ anns gach aite a’ togail suas lamha 
naomh, gun fheirg gun amharus.” Tha ’n dleasnas so air 
a sparradh oirnn le eisimpleir nan daoine matha, a thug 
eradh do Dhia anns gach linn do’n t-saoghal; bha abstoil 
Chriosd seasmhach, durachdach san dleasnas so; ann an 
honmhoireachd an saoithreach agus meud am fulangais, 
cha d’ iarr iad riamh leisgeul a ghabhail gu dearmad a 
dheanamh air trnuigh. Bha fios aca as eugmhais so, 
gum biodh an saothair gun bhuaidh agus am fulangas 
gun bhuannachd. Ach tha eisimpleir Chriosd a’ sparradh 

an dleasnais so oirnn air an ddigh a’s cudthromaiche. ’S 
tric a thar esan air falbh o tinich dhaoinibh agus 0 othail 
an t-saoghail, chum sith agus suaimhneas fhaotainn ann 
an uaigneas na h-urnuigh. Is iomad oidhche ’chuir esan 
‘seachad a muigh air an t-sliabh, ann an diomhaireachd 
naomh, a’ conaltradh r’a Athair néamhaidh. ‘ Dh’ éirich 
e,” deir Marcus, “ sa’ mhaduinn fada roimh latha; chaidh 
e mach, dh’ imich e gu aite fasail, agus ann an sin rinn e 
urnuigh.” Ma ghabhas sinn ris mar ar Tighearna agus 
ar Maighstir, oidheirpicheamaid gluasad mar rinn esan, 
agus urnuigh a dheanamh mar sheol e. 

Ach ’s bochd cor an duine sin, agus is aobhar-truais e 
gu dearbh, air an imirear urnuigh a sparradh mar a 
dhleasnas ; oir’s i trnuigh an t-sochair a’s airde ’s urrainn 
do’n Chriosduidh a bhos an so a shealbhachadh ; oir is i 
so a’ chuibhrionn a’s airde d’a shonas, do bhrigh gu bheil 
i ’ga tharruing dluth do Dhia, agus ‘ga charamh ann an 
co’-chomunn spioradail maille ris. Is sochair so bha air a 
ceannach gu daor le fuil Chriosd; is soirbh o sin a thuig- 
sinn cia luachmhor ’s a thai; oir is i so an saorsa cloinne 
leis am bheil a Iuchd-leanmhuinn air am fagail comasach 
air teachd dlith dha. So sochair a chaill na h-anama 
truagha sin a tha ann an ionad na doruinn; cha ’n ’eil 
comas aca teachd a dh’ ionnsuidh Dhé, agus a chaoidh 
cha ’n éisdear an gearan bochd. Agus an e gu’n dean 
sinne dearmad air an t-sochair a’s priseala tha againn air 
an taobh so ’n uaigh? 


LAOIDH NA H-URNUIGH. 


’S 1 trnuigh iarratas nan naomh, 

’S am bheil an déigh ’s an tlachd ; 
Fadadh an teine dhiomhair ghrais 
Tha lasadh anns an uchd. 


’§ i drnuigh suim na h-osna bhroin ; 
’S i trnuigh drichd nan deur, 
Aomadh nan sul an aird gu néamh, 
’S gun neach ach Dia d’an léir. 


’§ i arnuigh cainnt an leinibh bhig, 
An uirghioll ged is maoth ; 


100 


’°S i urnuigh ’chainnt a’s buadhaire 
A ruigeas cathair Dhe. 


*S 1 urnuigh anail beatha naomh, 
Faileadh ait an duthcha féin, 

An ded mu dheireadh ’n glac a’ bhais 
Sgiath an anmanna gu néamh. 


*S 1 urnuigh ‘guth an aithreachain, 
’*S e ’g iompachadh air ais; 

A’s aingle ’g radh le gairdeachas, 
Feuch e ri trnuigh nis! 


Na naoimh, an trnuigh tha mar aon, 
An cainnt, an gniomh, ’s an smuain; 
"Nuair shealbhaichear, le Dia ’s a Mhac, 
Co’-chomunn cairdeil, buan. 


Cha’n ann san t-saogh’ls’ tha trnuigh ‘mhiin ; 
Ag guidhe tha ’n Spiorad Naomh; 

Tha Iosa air ar son gun sgios 

Ag asluchadh air néamh. 


*S esan an t-itl tha triall eu Dia, 

A’ bheatha, ’n fhirinn fos; 

Slighe na h-trnuigh, dh’ fheuch thu féin, 
O! teagaisg dhuinn i Ios’! 


MU’N T-SUIDHEACHADH INNTINN A THA 
FREAGARRACH DO URNUIGH. 


Is cudthromach an dleasnas agus is luachmhor an 
t-sochair urnuigh. Is ro iomchuidh, uime sin, a thuig- 
sinn an suidheachadh inntinn leis am buineadh dhuinn 
dluthachadh ri Dia. Mun tog am fear-cittil am fonn le 
cach, ’s éiginn gu’m bi an t-inneal-cidil ann an deagh 
ghléus; agus feumaidh an t-anam a bhi ann am fonn 
iomchuidh, fo ghléus spioradail, mun urrainear dol mu 
thimchioll an dleasnais so le tlachd no tairbhe. 


: 
. 
| 
| 
: 
: 


101 


_ _’S G&iginn a bhi tréibhdhireach ann an irnuigh: is 
- spicrad Dia, agus is éiginn aoradh a thoirt di ann an 
spiorad agus ann am firinn. Chan ’eil ni a’s fuathaiche 
le Dia na cealgaireachd. B’ fhiosrach righ Daibhidh air 
so ‘nuair a ghuidh e, “ Thoir fa’near mo ghlaodh agus 
_ ¢cluinn m’ urnuigh, oir ann am bheul cha ’n ’eil breug no 
go.” —“ Rannsaich mo chridhe,” deir e ann an 3it eile, 
“agus thoir fa’near mo smuaintean, feuch nach ’eil ole air 
bith air a chleith ann am chridhe.” ’S iomad achmhasan 
geur a tha Criosd a’ toirt do na Phairisich airson an 
cealgaireachd, le ‘n trnuighibh fada gun an cridhe bhi 
sa’ chuis. Ma’s aill leinne gu’n éisd Dia ruinn ’s éiginn 
duinn dlithachadh ris le aigne an naoidhein, a’ toirt 
fa’near nach labhair am beul ach na th’ anns a’ chridhe, 
a’ caramh Dhé fa chomhair an anama, a’ cuimhneachadh 
gu bheil gach ni soilleir d’a shuil uile-léirsinnich, a’ 
guidheadh airson nan sochairean a tha sinn do rireadh ag 
iatraidh, agus ag asluchadh saorsadh o na peacaibh a’s 
fuathach leinn agus bu mhiann leinn a thréigsinn. 

Is cubhaidh dhuinn tarruing dlith do Dhia leis an 
urram a's airde. “ Na bi bras,” a deir an duine glic, “ ’le 
d’ bheul, agus na luathaicheadh do chridhe gu ni a labh- 
airt ’an lathair Dhé; oir tha Dia air néamh, agus thusa 
air thalamh; uime sin biodh do bhriathran tearc.”’ Am 
bheil e comasach dhuinn smuaineachadh air gloir an Ti 
ris am bheil sinn a’ labhairt, gun an t-urram a’s airde. 
Bhuineadh dhuinn oidheirp a thoirt trid comhnadh grais, 
an saoghal a dhruideadh a mach, ar smuaintean luaineach 
a chumail fo smachd, agus a bhi le eagal urramach mar 
ann am fianuis Dhé. ’S ann le fiamh agus urram a tha 
na h-aingil naomha tha cuairteachadh a righ-cathrach, ard 
agus glormhor mar tha iad, ’gan sleuchdadh féin ‘na 
lathair, a’ falach an gnuis le ’n sgiathaibh le mothachadh 
air a mhoralachd. 

’S ann le irisleachd, mar an ceudna, a bhuineas do 
dhaoinibh dlithachadh ri Dia. As eugmhais irisleachd 
cha chomas duinn teachd ’na lathair. Ciod i trnuigh, ach 
athchuinge bhochd an anama, iarrtas a’ chridhe leonta, 
aideachadh a’ pheacaich aithreachail. ’S éiginn, uime sin, 
gach ardan agus uaill a bhi air ’isleachadh mum bheil e 
comasach do dhuine tairbhe fhaotainn ann an trnuigh, 
no gairdeachas a dheanamh ann an solus gnuis an Tigh- 

earna. “ Tha Dia a’ cur an aghaidh luchd an ardain, ach 
bheir e gras dhoibhsan a tha iriosal ” ; oir mar so deir an 
“Ti ard agus uasal d’an Aite-comhnuidh siorruidheachd, 
d’an ainm an Tinaomh. Anns an ionad ard agus naomh, 
gabhamsa cOmhnuidh maille ris-san fos a ta leonta agus 
iriosal ’na spiorad.” Cuimhnichibh am Phairiseach agus 
an Cis-mhaor. Gu ma h-ann leis a’ Chis-mhaor a gheibh- 
ear sibhse a’ gul, agus ni hann mar am Phairiseach 
uaibhreach. Gu ma h-e a’s cainnt dhuibhse, A Thigh- 
earna, ciode an duine? Dean trocair orm, O Dhé! ’s mi 
m’ pheacach ann ad lathair. 

Dluthaicheamaid ri Dia ann an urnuigh agus ann an 
taingealachd. Le mothachadh ceart air maitheas agus 
caoimhneas a fhreasdail agus sochairibh a ghrais d’ ar 
taobh. Am feadh a ta sinn ’gar n-irioslachadh féin airson 
ar peacaidh, na cailleamaid sealladh airaobhar gach 
sdlais; oir cha ’n ’eil sin air ar gairm gu gul mar 
mhuinntir aig nach ’eil ddchas. Na crochamaid ar clars- 
aichean do ghnath air na craobhaibh seilich, a’ gul agus 
a’ diultadh drain thaingealachd a sheinn ; oir ’s cubhaidh 
an gleusadh chum moladh an Ti a’s airde chur an céill 
Is taitneach, tarbhach an ni taingealachd, ’nuair is ann o 
ghras a tha e a’ sruthadh, ’nuair is e Dia a th’ aige mar 
chuspair. Na ceadaicheamaid air 4m sam bith do’n teine 
naomh tha air fhadadh air an altair a bhi air a mhichadh 
leis an luaithre a tha m’a thimchioll: no dol as le cion 
brosnuchaidh: biodh e air a bheothachadh le irnuigh 
anns am bheil an t-anam a’ cuimhneachadh air sochairibh 
a’ choimhcheangail, agus na nithibh mora tha Dia ann an 
Criosd a’ deanamh airson an anama; agus am feadh a tha 
sinn mar so a’ sedladh a mach air a’ chuan mhor so, 
maitheas agus trocair Dhé, aig nach ’eil cladach no crioch, 
caramaid ann an taingealachd anama. ‘‘ Beannaich an 
Tighearn, O! m’ anam, agus moladh gach ni tha ’n taobh 
a stigh dhiom t’ ainm naomh.” 

Ann an urnuigh is iomchuidh do dhaoinibh a bhi 
durachdach, gun bhi fuar, trom, no meagh-bhlath; fo 
an-tlachd no mharbhantachd inntinn. 


Le m’ uile chridhe féin, a Dhé, 
Do iarr mi thu gach ]a. 

“ An uair a ni thu trnuigh,”’ arsa diadhair araidh, 
<‘ ey’m b’ fhéarr leat do chridhe bhi gun bhriathraibh na 
do bhriathran a bhi gun chridhe.” Cha ghlic an ni 
wrnuigh mharbh a chur suas ris an Dia bhed; uime sin 
theirear gu bheil idbairt nan amadan ‘na grainealachd le 


Dia. Mar thubhairt aon do aithrichibh na h-eaglais, 


Cha ’n e guth binn, ach guidhe treun ; 
Cha téud ach cridhe ceart ; 

Cha ghlaodh ach gradh, ni fuaim gu geur, 
’An cluasaibh Dhé nam feart. - 


Tha durachd ann an urnuigh, mar bha ’n teine do ’n 
jobairt loisgte san tiiseir dir, a’ toirt air diridh gu 
néamh, agus boltrach ro-chtbhraidh a thoirt seachad. 
Ts cudthromach na nithe a tha sinn ag iarraidh air Dia 
ann an urnuigh ; mur buannaich sinn iad tha sinn caillte 
gu siorruidh. Cha ’n ’eil e comasach dhuinn, ma smuain- 
icheas sinn air so, a bhi fuar no saobh-chrabhach. 
“Nuair tha sibh a’ dol a dheanamh trnuigh,” a deir 
Baxter diadhaidh, “cuiribh m’a timchioll mar gu ’m 
faiceadh sibh Dia ’na ghldir, néamh, agus ifrinn; 
spioradan nan ionracan agus nan aingidh, agus Iosa 
Criosd a’ tagradh bhur ciis air deas-laimh an Athar.” 

Aon uair eile, bithibh seasmhach foighidneach ann 
an urnuigh, fo dheagh dhochas, gu’n tig beannachd Dhé 
oirbh mar chi e féin iomchuidh chum bhur leas a chur 
air aghaidh. Cuimhnichibh a bhan-Sirophenisianach : 
ge nach d’ thug Criosd feairt air a ceud athchuinge, ged a 
fhuair i innseadh dh’i nach robh e ceadaichte aran na 
cloinne thoirt do na madraidh; gidheadh cha do chaill i 
a misneach, ach lean i air guidheadh ni bu durachdaiche, 
gus an d’ thubhairt Criosd rithe, “O! bhean, is mor do 
chreidimh; bitheadh e dhuit mar is aill leat!” Na 
smuainich gu bheil Dia a’ ditltadh t’ irnuigh éisdeachd, 
‘muair nach ’eil thu mothachail air a freagradh. ’S ann 
mar so a tha esan a’ dearbhadh a mhuinntir féin, ’gan 
deanamh ni ’s dtrachdaiche na bha iad riamh, le ’n 
tilleadh air an ais a ris gus am beannaich e thu, ag radh 
maille ri Daibhidh, 

Ri Dia tha mise feitheamh, fds 
Tha m’anam feitheamh ris; 
’*S ’na fhocal naomha firinneach 

Mo dhoéchas cuiridh mis’. 


Tha m’ anam bochd ni ’s furachair’ 
A’ feitheamh Dhé do ghnath, 

Na bhios luchd-faire maidne fds 
Ri sgarachdainn nan trath. 


Ni ’s furachaire, deiream fds 
'Ga fheitheamh-san gun ghd, 

Na bhios luchd-faire anns an oidhch’ 
Ri teachd a steach an 1d. 


COMHNADH AN SPIORAID ANN AN URNUIGH. 


Smuainicy leat féin fiath air a’ chuan, an long a mach air 
aghaidh na fairge, gun chomas gluasad. Tha gach sedl 
air a sgaoileadh chum an soirbheas fann a ghlacadh, ach 
’s diomhain an oidheirp. Tha ’n long gun ghluasad, ach 
mar tha i air a tulegadh a ninn agus a nall le Jinn na 
fairge. Tha na sedladairean ag amhare a mach le fadal 
airson an t-soirbheis a ghitlaineas iad air an turus ; agus 
theagamh gur h-ann ‘nuair bha iad a’ toirt céill, agus an 
uair a’s md bha dh’ fheum air, a tha iad a’ mothachadh fa 
dheireadh coltas soirbheis a’ tarruing dluth dhoibh. Tha 
neoil ag eiridh eadar iad agus faire; tha caitein dubh 
air an fhairge a’ teannadh g an coir; tha na siuil a’ 
tarruing a mach, agus a nis lAn gaoithe, ’s an soitheach 
‘na lan uidheam, a’ gearradh air a h-aghaidh gu buadhar 
chum a’ chala bha ’na beachd. Mar so tha e air uairibh 
a’ tachairt do’n Chriosduidh. Tha feum aige-san air an 
t-soirbheas 0 néamh: as eugmhais so cha .’n ’eil e ’n 
comas da dol air aghaidh ’na shlighe. Air uairibh an 
déigh dha uile mheadhona nan gras a ghnathachadh, tha 
‘anam mar bha ’n long neo-ghluasadach air a’ chuan; 
tha fadal air ’anam airson Am a’s buadhaire. Tha ’shitul 
air an sgaoileadh, tha e a’ feitheamh a chothrom, tha e 
air a rathad, tha fiuthair aige ri aile fabharrach o néamh. 

_ ‘Tha dail air a chur ’an so car tamuill, a leigeil ris da a 


laigse féin agus co mor ’s a tha e ’n earbsa ri cOmbnadh 
an Spioraid, saor thiodhlac Dhé. Ach tha e ’feitheamh 
gu foill, agus faidhedidh tha ’ghaoth a’ teachd, tha gach 
sedl lan, agus uile cheud-faithean agus chumhachda an 
anama air an cur air ghleus. Tha e nis a’ dol gu 
sunndach air aghaidh air a shlighe, agus tha e air a 
ghitlan air aghart chum a chala bha ’na mhiann. 

As eugmhais comhnadh an Spioraid Naoimh, tha Pdl 


_ ag innseadh dhuinn nach aithne dhuinn a dheanamh mar 


bu choir dhuinn. Feudaidh sinn, gu dearbh, mothach- 
adh a bhi againn air ar truaighe gun meud an leigheis 
a thuigsinn ; feudaidh daoine dall fios a bhi aca gu bheil 
iad air an cuairteachadh le cunnart, ’s a bhi aineolach 
cionnus a dh’ fheudas iad a sheachdnadh. Cha ’n ’eil e 
comasach do dhuine as eugmhais soilleireachd an 


‘Spioraid, truaillidheachd a naduir gu h-iomlan a thuig- 


sinn, no idir lanachd agus gloir an Fhir-shaoraidh. Ach 
ged a bhitheadh fiosrachadh againn, cha b’ urrainn duinn 
ruigheachd air an t-suidheachadh a tha feumail ann an 
urnuigh as eugmhais comhnadh crais. Feudaidh gné na 
h-trnuigh anns gach dodigh eile bhi freagarrach, ’s gun 
an cridhe bhi mar bu choir dha; ’s e Dia amhain a’s 
urrainn so a dheanamh, agus is ann ris-san a’s cubhaidh 
dhuinn amharc suas air a shon. 

Tha ’n Spiorad Naomh gu soilleir air a ghealladh do’n 
eaglais. Tha e mar so air a roimh-innseadh: “ Dodirtidh 
mi mach mo Spiorad air do shliochd, agus mo bheannachd 
air do ghineil.”” “ Agus cuiridh mi mo Spiorad an taobh 
a stigh dhiot.”’ ft 

Tha ’n Spiorad Naomh air a ghealltainn chum 
comhnadh a dheanamh ruinn ‘nar n-trnuighibh. Tha ’n 
gealladh sin a’ co’-chordadh ri: “ Doirtidh mi air tigh 
Daibhidh, agus air luchd-aiteachaidh Ierusaleim, spiorad 
nan gras agus nan athchuingean.” Tha’n t-abstol a’ 
eur an céill féin-fhiosrachadh Chriosduidhean: “Tha ’n 
Spiorad féin a deanamh comhnadh le’r n-anmhuinneachd ; 
oir cha ’n aithne dhuinn ciod a ghuidheamaid mar bu 
choir dhuinn; ach tha ’n Spiorad féin a deanamh eadar- 


- ghuidhe air airson le osnabh do-labhairt.”’ 


Tha cOmhnadh so an Spioraid ann an urnuigh ‘na 
shochair mhor a bhuineas do uile chloinn Dé. “A chionn 

gur mic sibh, chuir Dia a mach Spiorad a Mhic féin ‘nur 
cridheachaibh, ag- éigheach, Abba, Athair.” —“ Fhuair 
sibh Spiorad na h-uchdmhacachd, tre ’n glaodh sinn, 
Abba, Athair.” 

Am bheil sibh a’ fedraich cionnus a tha “n Spiorad 
’gar comhnadh? Tha na Sgriobtuirean gu bitheanta ’ga 
ainmeachadh, mar a’ ‘“ cuideachadh le’r n-anmhuinn- 
eachd ” agus “ a’ deanamh eadar-ghuidhe”’ as ar leth. 

Tha ’n Spiorad Naomh a’ deanamh cdmhnadh le’r 
n-anmhuinneachd, le earrann do’n uallach leis am bheil 
sinn luchdaichte a ghabhail air féin, agus cha ’n ’eil e 
deanamh codmhnadh faoin leinn, ach tha e gu h-éifeachd- 
ach ’gar cuideachadh le’r n-uallach a ghitlan maille ruinn. 

Tha cumhachd soillseachaidh agus naomhachaidh an 
Spioraid ro-chudthromach, leis mar tha iad feumail a 
dh’ ullachadh ar cridhe fa chomhair co’-chomunn naomh 
a chumail suas ri Dia, a dh’ iarraidh nan nithe sin a 
chuireas gloir air, agus a bhios feumail d’ ar n-anamaibh 
féin. 

Tha eadar-ghuidhe an Spioraid Naoimh a’ dealachadh 
o eadar-ghuidhe Chriosd. ’S ann air néamh a tha Criosd 
ag eadar-ghuidhe aig righ-chathair na gloire, leis féin, 
eadar-dhealaichte uainne. ’S ann a tha ’n Spiorad 
Naomh ag eadar-ghuidhe annainn, agus maille r’ar 
cridheachaibh aig cathair nan gras. ’S e eadar-ghuidhe 
an Spioraid Naoimh toradh agus tairbhe eadar-ghuidhe 
Chriosd, neach, ‘nuair a chaidh e suas do néamh, a thug 
bruid am braighdeannas, agus a fhuair an t-sochair so, 
eadhon do na ceannairceich. 

Gun amharus, tha moran do obair an Spioraid diomh- 
air. Tha sinn aineolach air iomad ni a tha ’na thaic. 
*S ann a thaobh a thoraidh, ’s cha’n ann a réir a dhoigh 
oibreachaidh, is aithne dhuinn e. Tha ’ghaoth a’ séid- 
eadh, far an aill leatha, agus tha thusa ’ga cluinntinn, ach 
cha ’n urradh dhuit innseadh cia as a thainig i, no cia ’n 
taobh a tha idol: is amhuil a tha gach neach a ghineadh 
leis an Spiorad. Tha fios aig a’ Chriosduidh gur tric a 
lub e a ghlin gu urnuigh gu marbhanta, neo-shinndach, 
gun tuigse; gu inbhe bhig gun déigh air na sochairibh 
bu choir dha iarraidh ; agus an déigh sin uile, ’nuair bha 
fiuthair aige ri cOmhnadh an Spiorad, agus trnuigh 
dheanamh mar rinn Daibhidh, “A Thighearna, fosgail 

mo bhilean agus cuiridh mo bheul an céill do chliu”; 
agus le ’ghnath-bhuanachadh ann an jarraidh, ann an 
sireadh, agus ann am bualadh, mhothaich e air mhodh 
ro-chomharaichte lathaireachd Dhé, a lion e le aoibhneas 
do-labhairt agus le ddchas lan gloire. Dh’ fhairich e air 


-uairibh, ’s gun duil aige ris, an t-tngadh sin, am meud- 


achadh fiuthair sin a bha co fada thairis air an ni a mheas 
e roimhe ’an co™-chuideachd ris na tograidh bheothail 


_ agus dhian sin a’ miannachadh Dhé, agus naomhachd 


agus gloir, a bha co soilleir d’a inntinn, a’ comharachadh 
a mach cumhachd Diadhaidh “a tha deanamh eadar- 
ghuidhe as ar leith.” 

Cha ’n ’eil e air a chiallachadh gu’m feud sinn air an 
Am so, no gur h-ion duinn fiuthair a bhi againn ri soch- 
airibh ro-chomharaichte sin an Spioraid Naoimh, a 
neartaich na ceud Chriosduidhean gu trnuigh a dheanamh 
ann an cainnt air an robh iad aineolach, no a sheol doibh 
gach focal a ghnathaicheadh iad. Ach tha ’n Spiorad 
Naomh a’ buileachadh nan grasan sin, eadhon gradh, 
eagal, ddchas, agus gairdeachas a bhuineas do ’n dleasnas 
so, a’ brosnuchadh tograidh naomha a dhuisgeas naomh- 
dhéchas, agus a dh’ oibricheas mianna naomh annainn ; 
tha iad, tha dearbh-chinnt againn, gu minic ag aomadh 
ar n-inntinn chum irnuigh a chur suas, agus a’ deanamh 
edmhnadh leinn ann an urnuigh, a’ toirt duinn barailean 
soilleir, deas-labhairt, agus danachd iriosal: agus tha ’n 
cdmhnadh so glan-shaor 0, agus fada os ceann, a’ chomh- 
naidh choitchionn sin a tha freasdal Dé, a’ buileachadh 
air daoinibh am bitheantas, chum gu’n coi’lion iad 
gniomharra eagsamhuil na beatha so. 

Nach sdlasach an ni gu bheil gealladh soilleir againn 
gu’n toir ar n-Athair neamhaidh a Spiorad Naomh 
dhoibhsan a dh’ iarras aire! Cha’n ion duibh uime sin, 
eagal a bhi oirbh, ge b’ e air bith co neo-shinndach, 
mharbhanta, no fhionnar ’sa tha bhur cridhe, gu cur mu 
thimchioll an dleasnais so. Jarraibh, agus feudaidh sibh 
Jan-fhiuthair a bhi agaibh gum faigh sibh na h-uiread 
chomhnaidh o’n Spiorad a chuidicheas sibh, ’s a bheir air 
‘ur n-aghaidh sibh “nur n-uile airc. Bithibh, uime sin, 
etramach ann an leughadh bhur Biobuill, ann an teachd 
chum Chriosd, agus ann an asluchadh gu dirachdach 
tiodhlac a Spioraid. Ma b’ aill leibh saoibhireachd do 

chumhachd so an Suioraid fhaotainn, caithibh ’ur beatha. 


ann an taic r'ur Slanuighear aig am bheil e r’a phairt- 
eachadh. 


AN CUAN. 


Cia oirdheire, aillidh, agus air uairibh cia uamhasach ri 
amhare air, an cuan mor! Cia dhitbh bheachdaicheas. 
sinn air ’nuair tha e fo bhruaillein air at le doinionn a’ 
gheamhraidh, na marcaichean sionta mach ’nan uile 
uamhas, a’ sguabadh na fairge le cathadh mara tha ’g 
éiridh chum nan neul; no ‘bheachdaicheas sinn air ann 
am fiath nan eun, air feasgar citin samhraidh, ’nuair nach 
‘eil ded a’ séideadh agus gach gaoth ’nan suain, cha’n ’eil e 
comasach smuainteachadh air ni a’s cumhachdaiche chum 
am mothachadh a’s airde thoirt duinn air cumhachd agus 
moralachd an Ti sin a chruthaich an cuan—a tha dol a 
mach air na tonnaibh uaibhreach, ’s is urrainn a radh 
riu, An fhad go théid sibh, agus cha téid ni’s faide. Cha 
neil aon ni eile a dh’ fheudar a choimeas ris a’ chuan 
mhor, a tha le ’uisgeachaibh a’ ruigheachd air céarnaibh 
iomallach an t-saoghail so, agus ‘ga chuairteachadh o 
thaobh gu taobh. Tha a thri uiread do’n t-saoghal so 
fo’n fhairge ’s a tha ‘na thir-mdr. Cha ’n urrainnear 
doimhneachd a’ chuain fhaotainn gu h-aiomlan a mach. 
Se da-cheud-deug aitheamh an doimhneachd a's md air 
an d’ rainig daoine, ged tha iad a’ baralachadh gu bheil o 
cuig no séa mile ann an iomad dite. Fhad ’s a fhuaradh 
a mach e, tha aigean na fairge cosmhuil ri tir-mor, le 
*bheanntaibh le *ghleanntaibh, le ‘chreagaibh corrach agus. 
‘uamhaibh dorcha. Tha tobraichean fior-uisge, agus uillt 
agus aibhnichean ag éiridh ga’ chuain ann an iomad dite. 
*Senia’s iongantaiche tha ann, an salann, a tha cumail 
an wisge do ghnath fallain, agus ’ga fhagail ni’s truime: 

uaithe sin tha.e ni’s usa do gach ni snamh air ’uachdar na 
air uachdar fior-uisge. Anns gach punnd saile, tha da 
unsa shalainn. Tha gach abhuinn air an t-saoghal a’ 
sruthadh a stigh do ’n chuan, agus a’ tarruing leo anabas 
gach baile-mhoir agus gach ni a dhtisgeadh euslainte no 
tinneas, agus a tha ’sioladh gu iochdar a’ chuain. Chum 

uisgeachan a’ chuain a chumail air ghluasad, tha sruthan 
air an orduchadh le Dia, trid am bheil an cuan a’ 
traghadh ’s a’ lionadh da uair anns na ceithir uairibh 
fichead. Cha ’n ’eil teagamh nach e cumhachd dlath- 
thairngeach na Gealaiche am meadhon tre ’m bheil na 


sruthan feumail so air an toirt mu’n cuairt. Tha sruth- 


reothairt ann ri mighadh agus airde na gealaich’, agus 
contraigh eadar an da am sin. Tha aobhar taing aig an 
t-saoghal gu bheil iad mar so air an riaghladh, agus fo 
smachd. Anns a’ chuan, tha saoghal ur lan iongantais 
againn, anns am bheil anabharra do bhed-chreutairibh 
nach urrainnear aireamh; agus cuid diubh co mor ’s 
nach ’eil air tir-mor na dh’ fheudar a choimeas riu. Tha 
cuid do mhuca-mara tha ceud troidh air fad, agus theirear 
gum mair iad bed corr agus ceud bliadhna; agus, ma 
chreidear daoine teisteil, tha beathaichean eile ann a’s md 
gu mor na iad sin. Cha bu leabhar beag a chumadh 
ainm, coltas, agus aireamh na tha aithnichte dhiubh, a 
bharr air creutairibh tra tha iad a’ faotainn a mach o Am 
gu h-am.- Cia glérmhor cumhachd agus gliocas an De 
sin a chruthaich an cuan ’s na bheil ann! Is mor am 
feum a tha ’n cuan a’ deanamh do’n t-saoghal: mur bhith 
e, cha bhiodh uisge againn, no uillt, no aibhnichean, no 
taisealachd, no drichd, no fionnachd. ’S ann o’n fhairge 
tha gach drichd uisge ’g éiridh: tha e air a dheothal suas 
do na neoil le teas na gréine, ’s a’ braonadh a ris air ais 
air an talamh. Nam biodh an cuan ni bu lugha na tha 
e, b’ éiginn gu’m biodh barrachd mor do’n t-saoghal ’na 
fhasach aimrid, gun fhas gun chinneas. ’S ann trid 
farsuingeachd a’ chuain a tha rioghachdan iomallach an 
domhain a’ cumail suas edlas agus malairt r’a chéile. Leis 
a’ chuan tha sinn a’ dol ni’s faide na b’ urrainn do’n eun 
a’s laidire sgiath dol air iteig. Tha sinn a’ faighinn edlais 
air na h-Innseanaich a tha ’gan crion-losgadh fo dhian- 
theas na gréine, agus air na Laplannaich a tha ’gam 
meileachadh le fuachd, gun a h-aogas aghmhor fhaicinn 
leth na bliadhna. ’S ann trid a’ chuain a tha malairt a’ 
dol air aghaidh eadar rioghachdan, leis am bheil bathar 
na dara diithcha *teachd do’n dtthaich eile. Mar so tha 
sinn air ar n-éideadh san t-samhradh le sioda agus riomh- 
adh na h-airde deas; agus air ar clumhachadh gu blath 


sa’ gheamhradh le bianaibh molach na h-airde tuath. 

Mar so tha saoibhreas nan Innsean a’ ruigheachd ar 
dithcha, agus tha ar loingeas a’ sedladh le’r bathar do 
dhuthchannaibh agus eileanaibh céin ; agus slighe mar so 
air a fosgladh gu Soisgeul ar Slanuighir a chraobh-sgaoil- 
eadh air feadh gach rioghachd agus anns gach canain. 
Ann an aon fhocal, ’s eu-comasach gach sochair ainmeach- 
adh a tha ’g éiridh o’n chuan mhor so. Nan toisicheamaid 
ri iomradh thoirt air na tha do theachd-an-tir dhaoine a’ 
teachd as, agus an t-anabharra sluaigh a taa faotainn 
cosnaidh air ‘uachdar, cha b’ fhios duinn c’aite ’n 
stadamaid. 


AN CUAN UMHAL DO DHIA. 


O! Tuusa a chruthaich an cuan, 
*S a luaisgeas a thonna trom ; 
’S tu chaisgeas an onfhadh a ris 
’"S a ni iad citin mar am fonn. 


Mar so anns an doimhne mhoir 
Chitear do ghloir, a Dhé; 

Luchd-siubhail a’ chuain cia baoth, 
Mur toir iad dhuit aoradh ’s géill! 


Cia tric a shin thu do lamh, 
Sa thug thu 4 gabhadh cruaidh, 
Dream nach toir urram no géill 
*Nuair chi iad am fé mu’n cuairt. 


"‘Seadh, ged a ghlacas an doinionn 
Cuid diubh ’na tonnaibh baithte, 

Tha fathast na mhaireas gun chiall, 
Gun urram do Thriath na slainte. 


O! Dhia thug mis’ as gach gabhadh, 
Bheir mi gradh dhuit fad mo ré; 

’*S am bas an trath tha e ’n dan domh, 
Ceanglaidh mi gu brath riut féin. 


SE 

MU REUL-IUIL NA H-AIRDE-TUATH. 


Tua ’n reul so furasda chomharachadh, a thaobh nach 
’eil i ’g atharrachadh a h-ait anns an speur ach ro-bheag. 
Leis mar tha i do ghnath r’a faicinn goirid o’n aon aite, 
tha i ’na reul-itil do ’n mharaiche, gu h-araidh a mach 
air a’ chuan. Mun d’fhuaradh a’ chombaist a mach, cha 
robh riaghailt stitraidh a b’ fhéarr aig a’ mharaiche na’n 
reul so; agus eadhon san am so, “nuair a tha na speuran 
soilleir, feudaidh iad, ann an iomad aite, barrachd earbs’ 
a dheanamh aisde na 4 tarrang-art na combaiste. Tha so 
gu nadurra ’gar tarruing gu smuaineachadh air maitheas. 
Dé, a tha mar so, le suidheachadh agus gluasad nan reul, 
a’ toirt fiosrachadh do dhaoinibh air amannaibh agus air 
ionadaibh. Innsidh esan a tha eodlach air gluasad nan 
reul, ann an duthaich anns nach robh e riamh roimhe, a’ 
cheart ait anns am bheil e. Is aithne dha am mios, an 
latha, agus an t-am do’n latha, co cinnteach ’s ged a 
bhiodh an t-uaireadair a b’ fhéarr aige. Is furasda so a 
thuigsinn ma bheachdaicheas sinn gu bheil na reultan a’ 
teachd gach oidhche ceithir mionaidean ni’s luaithe chum 
an Aaite d’ an d’ thainig iad an raoir: agus, uaithe sin, gu 
bheil iad a’ teachd da uair an uaireadair an comhair a’ 
mhios ni ’s traithe. Mar so chi sinn an rionnag a tha 
sinn a’ faicinn an nochd aig deich uairean, ma sheasas 
sinn san aite cheudna mios o’n nochd, sa’ cheart aite sin 
aig ochd uairean; agus gheibh thu an rionnag a tha air 
a’ mheadhon oidhche ’n nochd calg-dhireach os ceann do 
chinn, bliadhna o’n nochd, sa’ cheart aite. An so aidich- 
eamaid trocair chaomh an Tighearna do ’n t-saoghal. Se 
so am feum a’s suarraiche tha na reultan a’ freagradh ann 
an cruthachadh Dhé; gidheadh tha so féin ’na aobhar 
taingealachd. 


MARBH-RANN DO’N ARD-URRAMACH, MR 
SEUMAS BEATTIE A BHA ’N OBAIREADHAIN. 


Ocu nan och! mar a ta mi! 

Thréig mo shtgradh, mo mhanran,’s mo cheol ! 
’§ trom an aiceid tha m’ chradh-lot ; 

’S goirt am beum a rinn sgainteach a’ m’ fheoil. 

Mi mar anrach nan cuantan, 

A chailleas astar feadh stuaghan sa’ ched ; 
‘O’n bhuail teachdair a’ bhais thu, 

A charaid chaoimh, bu neo-fhailteumach gloir. 


A Ghaoil! a ghaoil do na fearaibh! 

’S fuar an nochd air an darach do chréubh; 
*S fuar an nochd air a’ bhord thu, 

Fhitrain uasail, bu stoild’ ann ad bheus! 
An lamh gheal, fhuranach, chairdeil, 

A’s tric a fhuair mi le failte gun phldid, 

Ri d’ thaobh san anart ’na sineadh, 

"Na meall fuar creadha, fo chis aig an eug. 


A mhiog-shuil donn bu tlath sealladh, 

A nis air tionndadh gun loinnir a’ d’ cheann! 
*Samhach binn-ghuth na h-ealaidh! 

’S duinte ’m beul ud o’m b’ annasaich’ cainnt! 
An cridhe firinneach soilleir, 

Leis ’m bu spideil duais foille, no sainnt; 

An nochd gun phlosg air an déilidh, 

Sian mo dhosguinn, nach breugach mo rann. 


Gun smid tha ’n ceann anns na tharmaich 
Bladh gach edlais a b’ dird’ ann an miagh; 
Gliocas eagnuidh na Gréige, 

na thuig an Eadailt bu gheur-fhoclaich brigh! 
’S balbh fear-réitich gach teagaimh 

Anns a’ Bheurla chruaidh, spreigearra, ghrinn! 
Nuair bhios luchd-foghluim fo dhubhar, 

Co ‘na @’ ionads’ a dh’ fhuasglas an t-snuim? 


’S balbh an labhruiche pdngail ; 

Bu tearc r’a fhaotainn a chdmpanach bedil ; 
’Am briathraibh snaidhte, sgeimh-dhealbhach, 
A chur na h-ealaidh no’n t-seanchais air neodil. 
Ge b’ e Bard an dain cheutaich, 

Mu chian-astar Enéais 0 Throdidh ; 

8 firinn cheart nach bu div leis, 

E féin thoirt mar Ughdair do sgedil. 


ee 

Gun smid tha ’n Gliocair a b’ edlaich’ 
Air fad na cruitheachd a dh’ drduich Mac Dhé! 
Gach gné an saoghal na fairge, 


Sa’ mhachthir chomhnaird, no’n garbhlaich an t-sléibh: 


Gach bileag ghorm a tha libadh, 

¥o throm-eallaich nan drichd ris a’ ghréin: 

’S an rioghachd mheatailteach b’ Aghmhor 

Do phurp, ag innseadh dhuinn nadur gach seud. 


’'S balbh fear aithne nan raidean, 

A shoillsich aingil a’s Faidhean o this; 

A’s Soisgeul glormhor na slainte, 

Thug fios air trocairibh Ard-Righ nan dil: 

An stéigh gach teagaisg bu ghrasmhoir’, 

’S teare Pears-eaglais thug barr ort, a ruin! 
Dochas t’-anama bu Jaidir 

San fhuil a dhoirteadh gu Parras thoirt dhiinn. 


Riaghlaich t’-edlas do ghitlan, 

Modh na foirfeachd a b’ iwl duit ’s gach ceum 

Do mhor-chridh’ uasal gun tnith ann, 

Gun ghoimh, gun uabhar, gun liban, gun bhreug. 
‘Cha b’ uailse tholgach an fhasain, 

Cha dealradh saoibhreis a dh’ atadh do spéis: 

*S 1 ’n inntinn fhior-ghlan a b’ fhit leat, 

A’s foghlum dichill ’ga stitradh le céill. - 


Mo chreach léir! an tigh muirneach, 

’S am faict’ a’ ghreadhain gu stunndach mun bhord, 
Dredis na céire ’toirt soillse ; 

Gach fion bu taitniche faoileais fo chroic: 

Do chuirm bu chonaltrach, failteach, 

B’ aiseag slainte dhuinn manran do bhedil ; 

Bu bhinn a thogail na téis thu, 

’*S8 a’ chruit fhonnmhor ’ga gleusadh gu cel. 


*Nuair dh’ éireadh coisridh bu choinnealt, 

A dhanns’ gu lithar ri pronnadh nam pong ; 
Gum b’ éibhinn cridh’ do mhna-comuinn, 

Do chrdilein maoth ’s iad gu tomanach, donn; 
A ghearradh leum air bhord loma, 

Dol seach a chéile mar ghoireadh am fonn ;— 

Ach dh’ fhalbh sud uile mar bhruadar, 
No bristeadh-builgein air uachdar nan tonn. 


A righ! gur cianail mo smuaintean, 

Ri linn do t’ aros bhi faontrach gun mhtirn! 
Sguir a’ chuirm ’s an cedl-gaire, 

Chaidh meoghail ghreadhnach a’s manran o’r cul 
Chinn an talla fuar fasail ; 

’S e chuir mullach na fardoich “na smur, 

Ceann na didinn, ’s na riaghailt, 

A bhi sa’ chadal thrdm shiorruidh nach diisg! 


Do bhanntrach bhochd mar eun tiamhaidh, 

Ri truagh-thirsa, ’s a sgiathan mu ’h-al ; 

A neadan creachta, ’s i ddineach, 

Mu ’gaol a sholair an lon doibh gach trath ; 

O’n dh’ imich Fir-eun na h-ealtainn, 

Tha ’n t-searbh-dhile ’teachd thart as gach aird! 
A Righ nan aingeal! bi d’ dhion doibh, 

’S tionndaidh ascaoin na sine gu tlaths. 


’S ioma suil a ta silteach, 

A thaobh Uigh nam fear glic gun bhi buan: 

Tha miltean trnuigh ’ga d’ leantainn, 

Le miltibh dirachd, a’s beannachd gu t’ uaigh ; 

A liuthad ditlannach ainnis, 

A dh’ ardaich t’ ionnsachadh ainneamh gu h-uaill ; 
’S gach 1a bhios cairdeas air foighneachd, 

A Bheattie chlititich! bidh cuimhn’ air do luach. 


Rinn t’ eug sinn uile gun solas ; 

Tha teach nan innleachd, ’s an oigridh fo phramh ; 
Chaidh Albuinn buileach fo éislein ; 

Sguir na Cedlraidhean Greugach do’n dan: 
Thainig dall-bhrat na h-oidhch’ oirnn, 

O’n chaidh lochran na soillse ’na smal ; 

B’ e sud an crith-reothadh céitein, 

A mhill am fochann bu cheutaiche barr! 


Bu tu craobh-abhull a’ gharaidh, 

A chaoidh cha chinnich ni ’s aillidh fo ’n ghréin! 
Dealt an t-samhraidh mu ’blathaibh, 

Luisreadh dhuilleag air chrachdaibh a geug ; 


Se 

Ach thilg dubh-dhoirionn a’ gheamhraidh, 
A bheithir theinntidh le srann as an speur ; 
Thuit an Gallan ir riomhach, 

’S ’uile mhaise ghrad-chrion air an fheur! 


A Thi tha stitradh na cruinne! 

’S tu leig d’ ar n-ionnsuidh am buille bha cruaidh! 
’S sinne chaill an t-sar ulaidh, 

Neonaid phriseil nan iomadaidh buaidh !— 

Dh’ fhalbh a’ chombaisd, ’s na sitil oirnn 

Chaidh an gaisreadh ’s an fhitbhaidh ‘nam bruan; 
Gach creag ’na cunnart do ’n itraich, 

O luidh duibhr’ air Reul-itil an taobh tuath. 


Och nan och mar a ta mi! 

Mo chridhe ’n impis bhi sgainte le bron! 

Tha ’n caraid cuirt an déigh m’ fhagail, 

A sheasadh dirachdach dan’ air mo choir: 

Bidh sud a’ m’ chliabh mar bheum cnamhain, 
Gus an uair anns an tar mi fo ’n fhoid; 

Ach ’s glic an t-Aon a thug cis dh’ inn, 

’S d’ a ordugh naomh biomaid striochdta gach 10. 


SGRIOBHADH AIR LIC-LIGHE ANN AN 
CLACHAN-AN-DISEIRT. 


Tua ’N so ’na luidhe té san Innis, 
Bean bu duilich leam bhi ann; 
Beul a’ chiuil, a’s lamh a’ ghrinneis, 
Tha iad a nis an so nan tamh. 


Tuillidh cha toir am bochd ort beannachd ; 
An lomnochd cha chomhdaich thu ni’s mo; 
Cha tiormaich deur o shuil na h-ainnis 
Co tuillidh, O! laig, a bheir dhuit treoir? 


Cha ’n fhaic sinn tuillidh thu sa’ choinneamh ; 
Cha suidh sinn tuillidh aig do bhord ; 

Dh’ fhalbh uainn suairceas, seirc a’s grinneas: 
Tha bron ’s bith-mhulad air teachd oirnn. 

AN CLAIGEANN. 


7S mr m’ shuidh’ aig an uaigh, 

Ag amhare mu ’bruaich, 

Feuch! claigeann gun snuagh air lar; 

Do thog mi e suas, ag tiomach gu truagh, 
’Ga thionndadh muw’n cuairt a’ m’ laimh. 


Gun aille gun dreach, 

Gun aithne gun bheachd, 

Air duine théid seach ’na dhail ; 

Gun fhiacail ’na dheud, no teanga ’na bheul, 
No slugan a ghleusas cail. 


Gun ruiteag ’na ghruaidh, 

’*S e ruisgte gun ghruag; 

Gun éisdeachd ’na chluais do m’ dhan, 
Gun anail ’na shrodin, no aile do ’n fhoid; 
Ach lag far ’m.bu choir bhi ard. 


Gun dealradh ’na shuil, 

No rosg uimpe din’ 

No fradhare ri h-itl mar b’ abh’st 

Ach durraga crom, a chleachd bhi san tom 
Air cladhach da tholl ’nan ait. 


Tha ’n eanchainn bha ’d chil, 

Air tionndadh gu smir, 

Gun tionnsgal ri strd air t’ fheum ; 

Gun smuainteach’ a’ d’ dhail 

Mu philleadh gu brath 

A. cheartach’ na dh’ fhag thu ’d dhéigh. 


Cha ’n innis do ghnitis, a nise cd thi, 

Ma’s righ no ma’s ditc thu féin ; 

’S ionann Alastair-Mor a’s trailll a dhith ldin 
A. dh’ eag air an otrach bhreun. 


Fhir deanamh na h-uaigh’, 
Nach cogair thu ’m chluais 
Co ’n claigeann so fhuair mi m’ laimh, 


eS EEE 


Ti? 


’S gu’n cuirinn ris ceisd mu ghnath mun do theasd ; 
Gar am freagair e ’m feasd mo dhan. 


*M. bu mhaighdean deas thu, 

Bha sgiamhach a’ d’ ghniis, 

’*S deadh shuidheach’ a’ d’ shuil d’a réir? 

Le d@’ mhaise mar lion, a’ ribeadh mu chridh’ 
Gach oganaich chi thu féin. 


Tha nise gach agh bha cosnadh dhuit graidh, 

Air tionndadh gu grain gach neach ; 

Marbhphaisg air an uaigh a chreach thu do’n bhuaidh 
Bha ceangailt’ ri snuagh do dhreach. 


No ’m breitheamh ceart thu le tuigs’ agus iul, 
Bha réiteach’ gach cutis do ’n t-sluagh ; 

Gun aomadh le pairt, ach diteadh gu bas 

Na h-eucoir bha daicheil cruaidh ? 


No ’n do reic thu a’ choir air ghlacaid do ’n or, 
O’n dream ’gan robh storas pailt? 

A’s bochdan an t-sluaigh fo fhoirreart ro chruaidh 
A’ fulang le cruas na h-aire. 


’*S mur robh thusa fior, ann ad oifig am binn, 
’S gu’n d’ rinn thu an direach fiar ; 

Is cinnteach an ni, ’nuair thainig do chrioch, 
Gu’n deachaidh do dhit’ le Dia. 


No ’n robh thu a’ d’ léigh a’ leigheas nan creuchd, 
’S a’ deanamh gach eucail slan? 

A’ @ ioc-shlaintibh mor a’ deanamh do bhosd, 
Guwn dibreadh tu ’choir o’n bhas. 


No ’n seanailear thu, a choisinn mor-chlit, 

Le d’ shedltachd a’ stitradh airm? 

Air naimhdibh toirt buaidh, ’gan cur anns an ruaig, 
’S ’gam fagail ‘nan cruachaibh marbh? 


’"N robh do chlaidheamh gun bheart, no ’n d’ fhag thu 


do neart, 
’Nuair choinnich thu feachd na h-uaigh’, 

’Nuair b’ éigin duit géill, a dh’ aindeoin do dheud 
Do armailt a bhéistibh truagh? 


No ’m fear thu bha poit’ gu tric san tigh-6sd’, 
’S tu cridheil ag ol an dram? 

Nach h-iarradh dhuit fein, do fhlaitheanas Dé 
Ach beirm a bhi ’g éiridh ’d cheann? 


No ’n duin’ thu bha gluas’d gu ceanalta suaire, 
Gu measarra stuam’ mu d’ bhord ; 

Le miannaibh do chré fo chuibhreachadh geur, 
’N am suidhe gu féisd ’s gu sogh? 


No ’m morair ro mhor a thachair a’ m’ dhorn, 
Neach aig an robh coir air tir; 

Bha iochdmhor ri bochd, a’ climhach’ nan nochd, 
’Réir pailteas a thoic ’s a ni? 


No ’n robh thu ro chruaidh, a’ fionnadh do thuath, 
’S a’ tanach’ an gruaidh le mal; 

Le h-agartas geur, a’ glacadh an spréidh’, 

’*S am bochduinn ag éigheach dail? 


Gun chridh’ aig na daoin’ bh’ air lomadh le h-aois, 
Le ’n claigeeannaibh maola truagh ; 

Bhi seasamh a’ @’ choir, gun bhoineid ’nan dorn, 
Ged tholladh gaoth redt’ an cluas: 


Tha nise do thraill, gun urram a’ d’ dhail, 

Gun ghearsom, gun mhal, gun mhdd; 
Mor-mholadh do ’n bhas, a chasgair thu trath, 
’S nach d’ fhuiling do straic fo ’n fhoid. 


No ’m ministeir tht, bha tagradh gu dlith, 
Ri pobull ’an ughdarras Dé ; 

’Gam pilleadh air ais, bha ’g imeachd gu bras 
Gu h-ifrinn na casgradh dhéin? 


No ’n robh thu gun sgoinn, mar mhuime mu chloinn, 


Gun chtram 4 h-oighreachd Dhé; 
Nam faigheadh tu ’n risg’ bha coma co dhitbh, 
Mu ’n t-sionnach bhi stitradh ’n treud? 


a 

Leam ’s cinnteach gu’n d’ fhuair do dhéanadas duais, 
*Nuair rainig thu ’m Buachaill mor: 

*Nuair chuairtich am bas a steach thu ’na lath’r 
Thoirt ctunntas a’ d’ thalainn do. 


No ’n ceann thu ’n robh ciall, a’s edlas air Dia? 

’*S gu’n d’ rinn thu a riar ’s a choir; 

Ged tha thu ’n diugh riisgt’, gun aithne gun 1ul, 
Gun teanga, gun suil, gun sron; 


Gabh misneach san uaigh, oir éiridh tu suas, 

*Nuair chluinneas tu fuaim an stuic; 

’S do thruailleachd gu léir shios fagaidh tu d’ dhéigh, 
Aig durragaibh breun an t-sluic: 


Oir deasaichidh Dia do mhaise mar ghrian, 
Bhiodh ’g éiridh o sgiath nam beann ; 

Cur fradhare ro gheur ’s na suilibh so féin, 
’S iad a’ dealradh mar reul a’ d’ cheann. 


Do theanga ’s do chail ni ghleusadh gun dail, 

A chantainn ’na 4aros cliu ; 

A’s fosglaidh do chluas a dh’ éisdeachd ri fuaim, 
A mbholaidh th’ aig sluagh a chuirt. 


’Nuair dhealraicheas Criosd ’na thigheachd a ris, 
A. chruinneach’ nam firean suas, 
-N sin bheir thu do leum, thoirt coinneamh dha féin, 


Mar iolair nan speur aig luath’s. 


’Nuair dh’ éireas tu ’n aird, grad chuiridh ort failt’, 
A mhealtuinn a chairdeis féin, 

Gun dealach’ gu brath r’a chomunn no ’ghradh, 
A steach ann am Parras Dé. 


Fhir chluinneas mo dhan, dean aithreachas trath, 
"M feadh mhaireas do shlaint’ ’s do bheachd ; 
Mun tig ort am bas, nach leig thu gu brath 

Air geata nan gras a steach. 

TAISBEAN MHIRSAH. 


Air a’ chiigeadh 1a do ’n ghealaich, a choimhead mi 
naomh, a réir gnath mo shinnsir, an déigh dhomh m’ 
ionnlad, agus m’ wrnuigh mhaidne a chur suas, dhirich 
mi ri beanntaibh arda Bhagdait, chum a’ chuid eile do’n 
la a bhuileachadh ann an co-chainnt ri m’-chridhe féin,. 
agus ann an urnuigh dhiomhair. ‘Nuair a bha mi a’ 
mealtuinn fionnachd an t-soirbheis air mullach na beinne,. 
thuit mi ann an doimhne smuaintean mu dhiomhanas 
beatha mhic an duine; agus a’ dol mar so 0 aon smuain 
gu smuain eile, Gun amharus, thubhairt mi, cha ’n ’eil 
ann an duine ach faileas, agus tha bheatha mar aisling 
na h-oidhche. ‘Nuair bha mi mar so a’ smuaineachadh, 
thionndaidh mi mo shiil gu mullach craige nach robh 
fada uam ; far am faca mi neach ann an dreach buachaille 
chaorach, agus inneal-citil ’na lAimh. Mar dh’ amhaire 
mi air, chuir-e r’a bhilibh e, agus thdisich e air cedl a 
sheinn. Bha ’n fhuaim anabarrach milis, agus chluich e 
ioma port a bha cedlmhor taitneach r’a chluinntinn, agus 
air na h-uile ddigh mi-chosmhuil ri aon ni ’chuala mi 
riamh. Thug iad a’ m’ chuimhne an ced! néamhaidh sin 
a tha ‘failteachadh anama nan naomh air an ir theachd 
a steach do fhlaitheanas, chum am fulangas deireannach 
agus acain a’ bhais fhuadach air falbh, ’s iad féin 
uidheamachadh fa chomhair sdlais an aite shona sin. 
Leagh mo chridhe an taobh a stigh dhiom, ann am mor- 
shubhachas diomhair. Chuala mi gun robh Urra-ghlic 
gu tric a’ taghall na craige so, gun cuala iomad aon a 
chedl-sith-bhruth ; ach cha b’ fhiosrach mi gum facas. 
riamh roimhe e. An uair a thog e mo smuaintean leis 


a’ chedl bhinn a sheinn e, gu tlachd a ghabhail d’ a — 


sheanachas, air dhomh beachdachadh air mar fhear fo. 
ioghnadh, sméid e orm, agus, le aomadh a laimhe, shedl e 
dhomh dol far an robh e. Tharruing mi g’a chdir leis an 
urram sin a dhlighear do ard-ghni, agus mar a thugadh 
buaidh iomlan air mo chridhe leis a’ bhinn-chedl a chuala 
mi, thuit mi sios aig a chosaibh, agus thoisich mi ri 
caoineadh. Dh’ amhairc e orm le fiamh ghaire, le 
caoimhneas agus caomhalachd co mdr ’na choslas, ’s gu’n 


do chaill mi air ball am fiamh leis an @’ thainig mi ’na 

lathair. Thog e suas mi, agus ‘gam ghlacadh air laimh, 
thubhairt e, ‘‘ A Mhirsah, chuala mi do cho-sheanchas. 
Thig,” ars’ esan, “ lean mise.” Thug e mi’n sin gu ard- 
bhinnein na craige, agus le m’ charamh air a mullach, 
thubhairt e, “ Tionndaidh do shuil ris an aird-an-ear agus 
innis dhomh na tha thu faicinn.” Fhreagair mi, gun 
robh mi ’faicinn gleann mor domhain, agus sruth mor 
uisge a’ ruith gu bras troimhe. “An gleann sin a tha 
thu faicinn,” ars’ esan, “’s e sin gleann na truaighe ; agus 
an abhuinn a tha dol troimhe, is earrann i do shruth mor 
na siorruidheachd.” Dh’ fhiosraich mi dheth, Cionnus a 
bha tuil na h-aibhne, a bha mi ’faicinn a’ sruthadh a 
mach 4 ced tiugh-dhorchadais aig an darna ceann, agus 
_ gu grad a dol as an fhradare ann an ceo a bha co dorcha 
aig a’ cheann eile? “Na tha thu ’faicinn,” ars’ esan, “ si 
sin a’ chuibhrionn do shiorruidheachd ris an abair iad 
‘aimsir,’ air a tomhas le gluasad na gréine, agus a’ 
ruigheachd o thoiseach gu deireadh an t-saoghail. Ranns- 
uich a nis,” ars’ esan, “le d’ shail, an fhairge sin a th’ air 
a’ eriochnachadh le tiugh-dhorchadas aig gach ceann, agus 
innis domh ciod a tha thu a’ faicinn.””—“Chi mi drochaid 
ann am meadhon an t-srutha.”—‘“An drochaid a tha thu 
faicinn,” ars’ esan, “’s i sin beatha mhic an duine, —- 
rannsuich i gu mion.” Air dhomh am barrachd beachd 
a ghabhail, mhothaich mi gu’n robh aice deich a’s tri 
fichead bogha slan, a bharrachd air iomad bogha briste ; 
ionnus gu’n robh eadar shlan agus bhriste mu cheud 
bogha ann air fad. An uair a bha mi ’g aireamh nam 
boghachan, dh’ innis an Urra-ghlic dhomh gun robh 
mile bogha air tus san drochaid ; ach gu’n d’ thug tuil 
mhor air falbh an corr, agus gu’n d’ fhag i ’n drochaid 
san staid bhredite san robh mi nis ’ga faicinn. “ Ach 
innis domh a thuilleadh ciod tha thu ’faicinn oirre.”— 
“ Chi mi mor-shluagh,” a deir mise, “ a’ dol a nunn oirre, 
agus is léir dhomh neul dorcha ’n crochadh os gach ceann 
di.” Mar bheachdaich mi gu furachair, chunnaic mi 
iomad aon do luchd-turuis a’ tuiteam tre ’n drochaid san 
t-sruth bhras a bha ’ruith gu dian foidhpe ; agus, le barr- 
achd mothachaidh, thug mi fainear gu’n robh aireamh 
mhor do ghné dhorsan air urlar na drochaid, air an cleth 
gu h-innleachdach o’n t-suil, air nach luaithe shaltair na 
coisichean, na dh’ fhosgail iad fodhpa, ionnus gu’n do 

thuit iad sios rompa do’n t-sruth, ’s air ball chaidh iad 
as an t-sealladh. ~Bha na tuill fo lar so ro lionmhor aig 
ceann na drochaid, far an deach an sluagh a stigh, air 
chor ’s nach luaithe thainig dumhladas dhaoine ‘maeh as 
an neul thiuzh na thuit moran sios annta. Dh’ fhas iad 
ni bu teiree mu mheadhon na drochaid, ach mheudaich 
an aireamh gu mor, agus bha iad ni bu dluithe aig ceann 
nam boghachaibh a bha slan. 

Bha gun amharus aireamh éigin, ach bu teare iad, a 
ghabh greis air an aghaidh air na boghachaibh briste le 
ceum turamanach ned-chdmhnard ; ach thuit iad a h-aon 
an déigh a cheile, air dhoibh a bhi air an claoidh leis an 
turus shaoithreachail. 

Bhuilich mi tamull beag a’ smuaineachadh air a’ 
ghnothach iongantach so, agus a liuthad ni a b’ fhiach 
fhaicinn agus a thuigsinn a bh’ ann am fhradharc. 
Mheataich mo chridhe le brdn, ri bhi faicinn mdran a’ 
sleamhnachadh air falbh as mo shealladh, gun duil r’a 
leithid, agus sin ann am meadhon an sugraidh agus am 
fleadhachais, agus a’ deanamh greim-bais air gach ni a 
dh’ fheudadh iad a ghlacadh chum an teasraiginn. Bha 
cuid ag amhare ri neamh mar ann an trdm-smuaineach- 
adh, agus ann am meadhon an smuaintibh thuislich iad, 
agus thuit iad as mo shealladh. Bha aireamh lionmhor 
a’ saothaireachadh gu dian ann an toir air faileis, no air 
faoineachd nach b’ fhit, a bha ’boillsgeadh gu bdidheach 
fa chomhair an sul, ’s a’ mireag rompa; ach gu tric ‘nuair 
a shaoil iad gu’n robh e ’nan glaic, dh’ fhosgail an drochaid 
fo bhonnaibh an cos, agus fodha chaidh iad. Anns an 
uprait choimhich so, chunnaic mi cuid do dhaoinibh le 
claidhnibh agus lanaibh, air an ais agus air an aghaidh 
air an drochaid, ‘gam fdirneadh air na tuill fo lar so, a 
dh’ fheudadh iad a sheachnadh, mur rachadh an cur a 
dh’ aindeoin orra. 

Air do’n Urra-ghlic m’ fhaicinn a’ buanachadh fada 
ni ’s ledir air an t-sealladh mhuladach so, thubhairt e 
rium nach bu teichd fhad ’sa bha mi ‘g amhare air. “ Tog 
do shtil bharr no drochaid,” ars’ esan, “ agus innis domh 
am bheil thu ’faicinn ni air bith fhathast nach ’eil thu 
‘tuigsinn.” Air dhomh amhare suas, thubhairt mi, 
“ Ciod is ciall do’n sgaoth mhor eun a tha mi ’faicinn do 
ghnath ag itealaich mu’n drochaid, agus a’ luidhe oirre 

© am gu ham? Is léir dhomh am fitheach ’s am fang, 
agus iomad eun creiche eile nach urradh dhomh ainm- 
eachadh.” ‘Sud agad,” ars’ esan, “farmad, sannt, 
saobh-chrabhadh, eu-ddchas, agus a h-uile curam agus 
an-togradh eile a tha ’n dual do bheatha mhic an duine.” 

An so tharruing mi osna throm. “Mo thruaighe!” 
thubhairt mi, “chaidh an duine a chruthachadh gu 
diomhain! Cionnus a tha e air a thoirt thairis do 
thruaighe, agus do neo-chinnteachd beatha, air a chlaoidh 
na bheatha, air a shlugadh suas ann am bas?” Air don 
Urra-mhath truas a ghabhail diom, “ Fag,” ars’ esan, “an 
taisbean muladach so. Na h-amhairc tuille air mac an 
duine ann an ceud thoiseach a laithean, ‘na wr-imeachd 
chum siorruidheachd ; ach beachdaich air a’ ched dhorcha 
sin chum am bheil an sruth gu dian a’ giulan uile linne 
dhaoine a tha tuiteam ann.” Dh’ amhaire mi mar dh’ 
aithn e dhomh, agus (co dhitbh a neartaich esan mo 
fhradhare, air mhodh nach do thuig mi, no dh’ fhuadaich 
e cuid do’n ched a bha roimhe so tuillidh ’s deacair do’n 
+-siil amharc troimhe), chunnaic mi ceann thall a’ ghlinne 
a’ fosgladh gu farsuing, agus a’ sgaoileadh a mach ’na 
chuan mdr, anns an robh cruaidh sgeir a’ dol tre a 
mheadhon, agus ’ga roinn ’na dha earrainn co-ionann. 
Bha na neoil a’ sior shocrachadh air an dara h-earrainn, 
air chor ’s nach b’ urradh dhomh aon ni fhaicinn ann: 
ach bha’n t-aon eile ’na chuan mor, anns an robh eileinibh 
gun aireamh a bha lan meas agus bhlaithean, ioma mile 
muir bheag, agus lochan boidheach ag iathadh gu seimh 
samhach ‘nam measg. Chunnaic mi sluagh air an 
Sideadh ann an earradh ghlormhoir, le blath-fhleasgaibh 
air an cinn, ag imeachd feadh nan craobh, a’ luidhe sios 
ri taobh nan tobar, a’ gabhail fois air an leapaichibh 
+latha; agus chuala mi co-sheirm aig edin chedlmhor, 
torman nan allt, guth dhaoine agus inneil-chiuil. Dh’ 
fhas mi ait le sealladh co taitneach fhaicinn. Mhiannaich 
mi sgiathan iolaire bhi agam, chum gun rachainn air 
iteig do na h-ionadaibh taitneach sin; ach dh’ innis e 
‘dhomh nach robh ddigh gu ruigheachd far an robh iad 
ach tre dhorsa a’ bhais, a chunnaic mi gach mionaid a’ 
fosgladh air an drochaid. “Thana h-eileanan,” a deir e, 
“9? tha co rar ghorm fa d’ chomhair, agus leis am bheil 
aghaidh a’ chuain air a bhreacadh co fad ’s a chi thu, ni 

’s Honmhoire na _gaineamh na fairge; tha iomadaidh 
eilean air chul na tha thus’ a’ faicinn, agus a’ ruigheachd_ 
gu mor ni ’s faide na ’s urrainn do shiil fhaicinn, no 
eadhon do t’ inntinn a smuaineachadh. ’S iad sin flath- 
innsean nan naomh an déigh am bais, a tha a réir tomhas. 
am maitheis air an roinn air feadh nan eilean sin, anns 
am bheil gach aon diubh a’ sealbhachadh sdlais a tha 
‘co-fhreagradh d’an cail agus do ’n tomhas fhoirfeachd air- 
an d’rainig iad. Tha h-uile eilean ’na fhlaitheanas air a 
dheasachadh fa chomhair an luchd-aiteachaidh a th’ air 
an socrachadh ann. Agus a nis, O! Mhirsa, nach airidh 
na h-ionadan-comhnuidh sin spairn a dheanamh chum 
an cosnadh? Am bheil a’ bheatha sin taireil a tha toirt 
cothrom gu ruigheachd air luigheachd co ard? Am bheil 
am bas sin ’na chulaidh-eagail a ghitlaineas tu gu beatha 
co sona? Na smuaintich gu’n do chruthaicheadh an 
duine an diomhain, aig am bheil siorruidheachd mar so 
‘na bheachd. Dhli-bheachdaich mi le h-anabharra tlachd 
air na h-eileanaibh sona sin.” —“< Faidhedidh,” thubhairt 
mi ris, ““Nochd dhomh a nis an diomhaireachd a ta ’n 
cleith fo na nedil dhorcha tha os ceann a’ chuain taobh 
thall na craige mdire.” Cha d’ thug e freagradh dhomh, 
thionndaidh mi ris a labhairt ris, ach dh’ fhag e mi. 
Thionndaidh mi a ris a dh’ fhaotainn ath-shealladh do’n 
taisbean air an robh mi ‘beachdachadh ; ach an iiite an 
t-srutha chais, na drochaid le ‘boghachaibh, ’s na h-eil- 
eanan sona, cha ’n fhaca mi ’bheag ach gleann domhain 
Bhagdait, le ’dhaimh, le ‘chaoraich, ’s gach spréidh eile 
ag ionaltradh air ’uachdar. 


MU CHALL A’ BHATA D’ AM B’ AINM 
MAIRI O IONA. 


Cua’n ann chum deur a tharruing o’n t-suil, no _osna 
bhroin o’n chridhe, a tha ’n eachdraidh chianail so air a 
sgriobhadh ; ach ann an ddchas gum feud i bhi tarbhach 
chum leas spioradail na muinntir a leughas i a chur air 
aghaidh, le iadsan aomadh gu edlas trath a ghabhail air 
Dia, mothachadh ceart a bhi aca air buntuinneas a 
fhreasdail, truas altrum ‘nan cridheachaibh airson 


ant 
\ oy 

fulangas an co- chreutairibh, agus iad féin a bhrosnuch- 
adh chum uidheamachadh trathail a dheanamh fa 
chomhair uamhas bais agus breitheanais a tha ’feitheamh 
dirnn air fad, ’s nach ’eil, ’s math a dh’ fheuidte, fad’ 
air falbh. : 

_ Ann am fior thoiseach an fhogharaidh, dh’ fhag an 
soitheach beag so a’ Ghaeltachd le séa ’s da fhichead 
pearsa air bord; agus an uair a bhai mar uidhe thri no 
ceithir do mhiltibh o Ghrianaig, ceann-crich a turuis, 
tamull beag roimh mheadhon oidhche, thainig a h-aon do 
na soithichibh tra innleachdach sin a th’ air an gluasad 
le neart teine, gun suim do raimh no shiuil, da’m b’ ainm 
an Hercules, a nuas oirre ’na ’lan-chumhachd, agus o 
dhorchadas na h-oidhche, leis an t-siubhal mhor a bha 
roimpe, cha do mhothaich iad d’a chéile, gus an robh iad 
co dluth ’s nach robh tilleadh, no seol-seachnaidh comas- 
ach. Cha luaithe bhuail an Hercules an soitheach beag 


. eile na rinn i da bhloidh dh’i. Is usa gu mor a smuain- 


eachadh na chur sios ann am briathraibh, na thachair 
anns an 4m so. Ghlac cuid ditbhsan a bha innte greim 
air crann agus acfhuinn a’ bhata, fhad ’s a shnamh 1; 
ach cha robh sin fada, oir lion i gu luath, agus chaidh 1 
fodha. Thuit cuid do na buanaichibh bochda fo chuibh- 
lichibh eagallach na luinge a chuir as doibh, leis an robh 
jad air an liodairt air an doigh bu déistinniche smuain- 
eachadh air; ach chaidh a’ chuid bu mho dhiubh, gun 
chomas air oidheirp sam bith a thoirt chum iad féin a 
shabhaladh, gu grad sios ’an coinneamh a’ bhais sin a 
thainig orra air mhodh co uamhasach. As am meaesg air 
fad cha do théarnadh ach cearthar,—da fhirionnach agus 
da bhoirionnach ; agus chaochail a h-aon diubh sin féin 
ann an tine ghéarr. Ma bha aon ni a dh’ fheudadh an 
ealldach so a dheanamh ni bu ditbhalaiche na chéile, ’s 
e ’n dli-dhaimh san robh iad. Chaill a h-aon ditbhsan 
a fhuair gu tir, a bhean, a mhathair, agus a phiuthar- 
chéile; chaill a h-aon eile dhiubh a mhac agus a nighean ; 
’g an treas duin’ a fhuair gu tir, a bhrathair agus a 
phiuthar; air chor ’s gu’n robh fir-phosda agus am 
mnathan, parantan agus cuid cloinne, brathairean agus 
peathraichean, ann an so a’ dol fodha le chéile ann an 
glaic a’ bhais, agus na h-uisgeachan gu 1a bhrath a’ 
dinadh thairis orra. 


126 


*S e ’n ni araidh a bha ’m beachd nan daoine sin a” 
fagail an duthcha air an am so, cosnadh fhaotainn ré an 
fhogharaidh air machraichibh nan Gall. Bu shunndach 
a bha iadsan ag amharc rompa chum an la anns am 
pilleadh iad air an ais a cho-pairteachadh le comunn an 
gaoil toradh an saoithreach: ach so cha do dheodnaich Dia. 
Dhoibhsan chaidh am fogharadh gu gradh seachd, agus. 
bha ’n samhradh gu h-obann air a _ chriochnachadh. 
Chaidh a’ ghrian fodha orra gu brath, agus ghearradh 
air falbh iad ann am meadhon an dochais. Cia anfhann 
gearr-fhradharcach clann nan daoine! ’s beag a tha fios 
aca ciod a bheir la mu’n cuairt. Tha ar laithean, gu 
deimhin, mar leud boise: gu firinneach tha mac an duine 
‘na staid a’s fearr, ’na dhiomhanas. Tha e ’teachd a 
mach mar bhlath, ach seargaidh e; teichidh e mar sgaile ; 
cha bhi e ni’s fhaide r’a fhaotainn. 


GLIOCAS AIR A THARRUING O'N SGEUL 
CHEUDNA. 


Bu neo-mhothachail sinn gu dearbh mur h-oidheirpich- 
eamaid gliocas a tharruing o’n eachdraidh mhuladach 
roi’-ainmichte. Bha aireamh mhor d’ ar luchd-dithcha 
féin, air an gairm gu grad ann an lathair Dhé air ddigh 
ro eagallach. C’uin a dhi-chuimhnichear an calldach so 
ann an Eilean Iona? Ach am bheil guth Iehobhah, ann 
am bas obann nam buanach bochda sin, a’ labhairt ri 
neach air bith ach rit-san? B’ e ’n amaideachd dhuinn 
so a smuaineachadh. Tha gliocas ri fhaotainn uaithe 
leis gach aon a dh’ éisdeas ris an sgeul mar bu choir dha. 
O gum biomaid glic, gu’n tuigeamaid so, agus gu’n 
tugamaid ar crioch dheireannach fainear! Am bheil 
sinne a’ gitlan do ghnath air ar cridhe a’ chuimhne 
fheumail, gur creutairean bochda bas-mhor sinn, aig nach 
eil aon latha barantas air bhi bed o Dhia; gu bheil sinn 
gach uair d’ar n-aimsir buailteach do fheirg Dhé airson 
na rinn sinn anns a’ cholainn. Am bheil thusa tha a’ 
leughadh so ag uidheamachadh fa chomhair biais agus 
siorruidheachd, agus do ghnath a’ deanamh faireadh a 
thaobh ’s nach ’eil fios agad ciod an t-Am a lA no dh’ 
oidhche is toileach leis-san do ghairm air falbh? Theag- 

amh gu bheil thu og an tréine do neart; agus, air leat, 
moran do bhliadhnachaibh fhathast romhad. O! b’ dg, 
laidir, agus fallain moran ditbhsan air am bheil sinn an 
drast a’ labhairt; ach bu ghrad, gun rabhadh, gun 
bhairlinn a dhutin tonna na fairge thairis orra, ’s a bha 
*m binn gu siorruidh agus gu neo-chaochlaideach air a 
socrachadh, ionnus gu’n robh gach aon do’n da fhichead 
pearsa so a chaidh fodha air an am so ann am priobadh 
na sul ann an glor do-labhairt maille ri Dia, no gu siorr- 
uidh air am fogradh as ’fhianuis. B’ ait da rireadh an 
smuain gu’n deach iad so uile no néamh a dheanamh 
gairdeachais fa chomhair cathrach Dhé agus an Uain; 
agus ma bha iad ’nan creidich dhileas ann an Criosd, ’se 
so gun teagamh an cor. Cha b’ aithne dhuinn iad, ’s 
ged a b’ aithne, bu dana dhuinn breith a thoirt orra; 
ach ’s i ’cheist a thigeadh dhuinne a chur le curam agus. 
iomaguin, cha ’n e am bheil, no nach ’eil, gach aon 
ditbhsan sabhailte; ach nam b’ e toil Dé sinne a ghairm 
air falbh le sanus co gearr, am bheil sinne deas agus 
ullamh? Cha ’n fhiosrach sinn ciod a’ ghne bais a tha 
*feitheamh oirnn: tha fios cinnteach againn gum feum 
sinn falbh; ach cuin, no c’aite, no cionnus, aig Dia a 
mhain a tha brath. ‘Cha ’n ’eil bas obann a’ feitheamh 
air gach aon neach: tha cuid ann do ’m bheil Dia a’ 
dednachadh sanus a thoirt fada roimh-laimh, air chor ’s 
gu bheil iad ’gan uidheamachadh féin airson an namhuid 
dheireannaich, am feadh a tha cuid eile air an gairm air 
falbh, mar bha buanaichean Iona, gu grad, gun fhair- 
eachadh sam bith. A leughadair, bi thusa glic: ’s math 
a dh’ fheuidte nach ’eil a’ ghairm fada uait. 

’S ann air mheadhon-oidhche a thachair an sgiorradh 
so: gun teagamh mheudaich so an t-uamhas. Tha ni- 
eigin ann an sambhchair, agus ann an dorchadas 
mheadhon-oidhche nach feud gun gach aobhar-eagail eile 
antromachadh gu mor. Tha iolach a’ bhais eagallach air 
am sam bith, ach cha’n ’eil e comasach dhuinn sgread 
oillteil a’ bhais air mheadhon-oidhche o bhuillsgein cuain 
a chluinntinn gun ghoirisinn agus ball-chrith; agus gu 
h-araid ’nuair tha so air a thogail, cha’n ann le aon no 
dha d’ar co-chreutairibh ann an gabhadh ; ach le aireamh 
mhor a’ dol fodha san aon 4m, mar thachair ann an so. 
Chualas an glaodh fada o’n aite san deachaidh an soith- 

each fodha, agus tha iadsan a chual’ e ag radh nach deach 
a’ ghaoir mhuladach sin fad iomad 1a agus oidhche as an 
cluasaibh ; nach chual’ iad riamh, ’s gu bheil ddchas aca 
nach cluinn, aon ni co déistinneach. 

O choslas nan corp a fhuaradh, agus o theisteas nan 
-daoine a théarnadh, cha ’n ’eil teagamh nach robh moran 
ditbhsan a chailleadh, ‘nan suain, “nuair chaidh iad 
fodha, agus is docha nach do mhosgail iad gus an d’ 
fhosgail iad an sutlean ann an siorruidheachd. ’S ann 
an so a’ bha ’n caochladh grad; agus ma fhuair iad bas 
ann an Criosd bu sholasach an t-atharrachadh; ach 
-dhoibhsan nach robh ullamh, cia uamhasach! Bithibhse, 
uime sin deas, a deir Criosd; oir cha ’n aithne dhuibh an 
t-am a la no dh’ oidhche, san tig Mac an duine. Theag- 
amh gu bheil cuid agaibhse a leughas so fathast ann an 
suain a’ pheacaidh; duisg thusa tha a’ d’ chadal, agus 
gairm air do Dhia. Dean aithreachas; gabh ri Criosd: 
tha la na trocair a’ dol gu luath seachad, agus tha ’n 
oidhche ‘tarruing dluth anns nach dean aithreachas 
feum. 

"Nuair a rainig an sgeula muladach so eilean I, sgaoil 
e gu luath o dhorus gu dorus; cha robh tigh as an robh 
smuid, anns nach robh gul agus bas-bhualadh: bu déist- 
inneach r’a chluinntinn gaoir nan daoine bochda. Bha’n 
so banntraichean a’ caoidh am fear pdsda ris an do 
dhealaich iad 0 chionn 1a no dha ann an tréin an neart. 
Bha ceithir paranta fichead a’ caoidh an cuid cloinne, taic 
an laithean, agus cas-sheasaimh an sean aois. Bha seachd 
agus da fhichead dilleachdan ag ionndrain an athar agus 
na mathar sin nach pilleadh tuillidh d’ an ionnsuidh. 
Cruadalach agus fearail mar tha luchd-aiteachaidh nan 
Eileana; air an saruchadh, mar is tric a tha iad, le 
annradh cuain, air an claideirt air tir le saothair ghoirt, 
tha acasan na cridheachan a’s caomhaile agus a’s blaithe ; 
agus cha ’n ’eil air aghaidh an t-saoghail daoine ’s toigh- 
iche air a chéile na iad. ’S furasda uaithe so a thuigsinn 
cor truagh muinntir I Chalum-Chille, ’nuair a chual’ iad 
sgeul a’ bhroin. Cha b’ ioghnadh ged a bha iomad 
glaodh tiomail r’a éisdeachd ‘nam measg.—La no dha 
thairis, agus ’s éigin duinn air fad dealachadh ; fuasglar 
gach snuim a tha ’g ar ceangal r’a chéile. Tha 31 a’ 
teachd agus al a’ falbh, mar bhuaileas tonn an d4ich 

tuinne air traigh. Tha gach blath a’ fosgladh, ach ’s ann 
chum seargaidh, agus basachaidh. Ciod i ar beatha ach 
sgeula goirid gearr—mar bhoillsge’ gréne air faire, no 
mar bhadan ceo air guala beinne, a dh’ fhuadaichear air 


falbh leis an oiteig a’s faoine. 


LAOIDH. 


M’ athchuinge oirbh a chual’ an sgeul, 
Mosglaibh gun dail, ’s bithibh deas ; 

Co bheir buidheachas san uaigh, 
’S cha tig a h-aon do ’n t-sluagh air ais. 


Deanaibh obair fad an 1a, 

*S dorchadas nan trath d’ ur coir ; 
Mum fas an teanga gun chli, 

’*S uinneagan a’ chinn mar cheo. 


Is amhuil mi a’s earb ’am preas, 
Gadhar ’ga caol-ruith ’na h-airc ; 

’Nuair tharlas i ann an cluain, 
Cha chuimhnich i ruaig no cath. 


Mar luing gun seol mi ann an cuan, 
Doinionn mhor ri *bhord a’ stri: 

Fhir a dh’ fhuasglas air gach cas, 
Glac an stitir, a’s sabhail mi. 


Réitich, a Shlanuighir, nam buadh, 
Cala seimh do m’ anam sgith ; 

O ’s tusa ’cheannaich mi o’n bhas, 
A Thriath nan gras, sabhail mi! 


INNSEANACH AMERICA. 


Dn’ erricn fear do Innseanaich America gu moch aon la 

a dhol shealg. “Tha mise,” a deir e r’a mhnaoi, “a’ 

dol do’n choille a shealg; ‘nuair a mharbhas mi fiadh, 

thig mi dhachaidh a’ d’ ionnsuidh-sa ‘nuair théid a’ ghrian 
9 

fodha air cul na beinne.” Rainig e ’choille, agus ré tine 
mhor cha do thachair fiadh air ; ach mu dheireadh chunn- 
aic e damh-féidh, chuir e ’ghunna r’a shiuil, loisg e air, 
agus thuit an damh; ach cha robh e ach air a leonadh ; 
dh’ éirich e agus thar e as. Lean an t-Innseanach e, a’ 
cumail seallaidh air; ach cha robh e “na chomas teachd 
am fad urchair dha. Mar so lean e air a thoir, gus an 
d’ fhag e ’choille, agus thug e car-muthom dha, agus 
chaill e fradharc airs Bha’n t-Innseanach ’ga lorgachadh 
mar a b’ fhéarr a dh’ fheudadh e; ach dh’ fhartluich air 
cur ris. Chaidh e o chnoc gu cnoc, agus o bhearradh gu 
bearradh; ach cha b’ urradh dha ‘fhaotainn. *Nuair 
bha e gu h-airsneulach sgith, rinn e suidhe, agus le 
h-aimheal smuaintich e air a mhishealbh. ’Nuair a leon 
e ’m fiadh, shaoil e gum bu chiis da féin e; agus am 
feadh a bha e ‘ga ruagadh, bha fiuthair laidir aige gu’n 
tigeadh e suas ris, agus gum biodh aige féin agus aig 
a chairdibh, cuirm shdlasach air, ’an co-chaidreamh a 
chéile. Luidh mothachadh a challdaich gu trom air. 
Bha, ré seal, uiread iomaguin air uime, agus nach d’ 


thainig e ‘na aire gu’n robh e ann an cearna do’n duthaich’ 


air an robh e tur-aineolach; ’s gun robh dorchadas nan 
trath ag iathadh uime. Faidhedidh mhosgladh as an 
neo-shinnt so e le sgréachail nan eun a’ fagail na lombair 
a ghabhail am fois sa’ choille. Ghrad dh’ Girich e, a’ 
gabhail beachd air an tir m’a thimchioll, agus air faicinn 
dha gu’n deach a’ ghrian fodha, thuig e ’n cunnart anns 
an robh e. Bu chunnartach dha fuireach far an robh e; 
agus a thuillidh air sin bha ’m beagan loin a bh’ aige air 
teireachdainn agus bha e fann, sgith, agus acrach. 

Chuir e roimhe pilleadh dhachaidh; agus ge nach 
robh aon fhiuthair aige gum b’ urrainn e ’bhothan féin a 
ruigheachd an oidhche sin, air leis gu feudadh e teachd 
gu tigh fialaidh éigin far am faigheadh e biadh car na 
h-oidhche sin. Leis an dochas so, chaidh e air aghaidh ; 
ach cha deachaidh e fada gus an d’ fhas an oidhche ro- 
dhorcha, ’s gu’n do mhothaich e gwn robh e ann an 
gabhadh mor, le dol a stigh feadh cuilce ann am feur- 
lochan agus ann an lathaich dhomhain. Ach fhuair e as 
a chunnart so le faicill agus le teomachd; agus cha 
luaithe thainig e as, na thilg se e féin *na shineadh air 
an talamh, gun fhios ciod an taobh a rachadh e. 

_ Bha tigh tuathanaich dlith do’n ait air an robh ’n 
sealgair “na shineadh. Chunnaic e rionnag sholuis 0 aon 
do na h-uinneagaibh ’nuair a sheall e thaobh tuiteamais 
san aird sin. Dh’ éirich e, ’s a’ cumail an t-soluis ‘na 


__ bheachd, dh’ fhalbh e, le 1An-fhiuthair gun gabhadh 
". muinntir an tighe ris le fialachd. Cha b’ ann gun stri a 


rainig e, agus chaidh e gu neo-sgathach a stigh. Bha 
acras mor air, agus dh’ iarr e gu luath greim arain; ach, 
ni a chur mor-ioghnadh air, fhuair e gu gruamach an 
diultadh. Chuir e ’n céill gu snasmhor an cunnart as an 
d thainig e, agus am bas eagalach a bha feitheamh air, 
mur deonaicheadh iad cobhair dha: ghnathaich e gach 


deas-chainnt a bha ‘na chomas: ach cha d’ thug iad 


feart as an tuathanach. Cha’n e mhiain sin; ach ’s ann 
a thug e lamh air gunna, agus dh’ iarr e air gu h-iargalta 
e theannadh a mach, no gu’n spadadh se e. Dh’ fhalbh 
an sealgair bochd: b’ fhaoin da tuillidh briodail a ghnath- 


- achadh; agus le oidheirp a thoirt air fuireach leis an 


laimh-laidir, cha deanadh e ach sgrios obann a tharruing 
air féin. Lan feirge, dh’ fhag e ’n tuathanach an-iochd- 
mhor, agus dh’ oidheirpich e ’choille a ruigheachd, agus 
leig se e féin “na shineadh aig bun craoibhe. Bha a 
chridhe duineil ag aomadh fo mhulad, ’nuair a chual’ e 
fuaim direach os a cheann. Thainig so o dha @un mhor 
a bha gabhail taimh ’na geugaibh. Chuir e gu samhach 
urchair ‘na ghunna, agus leag e fear dhiubh. Ghrad 
thug e leis e, agus chaidh e ni b’ fhaide a stigh sa’ choille, 
air eagal nan cluinneadh an tuathanach an urchair gum 
feudadh e teachd air a thoir. Bheothaich e teine agus. 
roist e ’n t-eun; ’s an déigh a shath itheadh, chodiil e 
gu trom gu maduinn. Dh’ éirich e, agus gun tuillidh 
sgiorraidh rainig e dhachaidh. 

Mu thimchioll da mhios an déigh so, bha gnothaichean 
aig an tuathanach a thug air dol fad’ air astar o ’thigh 
féin ; agus an uair a bha e air a thurus dhachaidh, chaidh 
e air seachran ann an coille. Bha’n t-Innseanach a mach 
a’ sealg, agus thachair e air a thaobh tuiteamais, agus 
dh’ aithnich e gu grad am fear a bhuin co mi-chneasta 
ris. Thainig e ‘na aire gu h-obann dioghaltas a dheanamh 
air; ach ghrad-smuainich .e gum bu neo-fhiachail an 
cothrom a ghabhail air duine nach robh fo armaibh. 
Cha d’ aithnich an tuathanach e; agus dh’ asluich e gum 

biodh e co math.’s a shedladh air a shlighe. Thubhairt 
an t-Innseanach gu citin ris, gum bu chunnartach dha 
oidheirp a thoirt air a thurus an oidhche sin; ach nan 
rachadh e leis-san chum a thighe, agus fuireach an nochd, 


gum b’ e a bheatha gus an ni a b’ fhearr a bha ‘na. 


bhothan bochd-san. Dh’ aontaich an tuathanach gabhail 
ris a’ chuireadh, air dha bhi feumail air gabhail mu 
thamh, a thaobh sgios agus acrais. Chaidh e leis an 
Innseanach a dh’ ionnsuidh a thighe, agus bhuin e ris le 
sar-bhiatachd. 

Air a’ mhaduinn am maireach, thairg e co-leasachadh 
dha airson a dhragha ; ach cha ghabhadh an t-Innseanach 
ni air bith ’na éiric, ag radh, gu’n robh toileachadh gu 
ledir aige, a chionn gu’n tug e aoidheachd do dhuine a 
dh’ fheudadh le bhi as eugmhais, bhi air a chall sa’ choille. 
Agus an aite luach-saothaireach a ghabhail uaithe, thairg 
e dha dol leis uidhe araidh air a thurus. 

An déigh dol greis air an aghaidh, thainig iad gu 
mullach ard, ’an sealladh tighe an tuathanaich. Sheas 
an t-Innseanach gu grad, agus thubhairt e r’a cho-fhear 
turuis, “Am bheil thu ’ga m’ aithneachadh? Mu thuair- 
eam da mhios roimhe so, thainig mi air éiginn a chum 
do thighe gu fann sgith.” Ghrad-aithnich an tuathanach 
e, mhothaich e agartas-coguis, agus bha e dol a ghabhail 
a leisgeil airson mar rinn e; ach chuir an t-Innseanach 
*na thosd e, agus thubhairt e ris, “ Dh’ iarr mi ort greim 
arain; dhitlt thu mi. Dh’ innis mi dhuit gu’n robh mi 
dluth air a’ bhas; thug thu do ghnath an ditltadh 
dhomh. Dh’ iarr mi ’n sin ort e ann an ainm do Dhé; 
ghlac thu do ghunna. B’ oillteil do ghniis. Dh’ amhaire 
mi oirre: dh’ fhag mi do thigh. Thionndaidh mi 0 @’ 
dhorus, ag radh, Feuch so far am bheil an duine geal a 
chomhnuidh, namhuid a’ choigrich! Am bheil a nis 
eagal ort gu’n tog mi mo lamh a’ t’ aghaidh? Cha ruig 
thu leas; na biodh eagal ort; sud agad do thigh; rach 
dhachaidh, agus bi subhach maille ri d’ mhnaoi agus ri 
d’ chloinn; ach cuimhnich nach cuir thu ’m feasd an 
t-acrach air falbh o d’ dhorus; oir cha ’n fhios duit ciod 
a tharlas duit féin.” 

MU BHAS MATHAR. 


Is muladach do mhuinntir 6g, os ceann aon ni eile, bas 
mathar; bas na bana-charaid sin a’s dluithe, a’s dilse a 


bl’ aca air thalamh, ris am bu chleachdadh dhoibh 


amhare suas leis an urram a b airde, d’ am b’ abhaist 
doibh an iomaguin innseadh, an cridheachan fhosgladh, 
agus air ‘n do chairich iad an lan-earbsa gun eagal gun 
sgath. Cha ’n ’eil deuchainn eile is urrainn teachd an 
rathad muinntir oig do ’n du barrachd broin a dhisgadh 
na bas mathar chaoimh. Tha so soilleir ma bheir sinn 
fainear nach ’eil gradh san t-saoghal a dh’ fheudar a 
choimeas ri gradh mathar d’ a shochd. Feudaidh foill 
a bhi anns gach cairdeas eile, ach foill cha robh ’s cha 
bhi sa’ chairdeas so. Feudaidh gradh muinntir eile bhi 
blath, ach cha ’n fheudar a choimeas ri blathas a’ ghraidh 
sin a tha ann an uchd na mathar. Is suarach leatha-se 
fois agus tamh, suain na h-oidhche, agus saothair an la 
air sgath a cloinne. Ma tha iadsan ceart, tha ise 
toilichte. Nach dt do’n leanabh a bhi bronach le bas 
na mathar! Bu taitneach leamsa, a deir e, ’s e’ga caoidh, 
cainnt a caoimhneis agus uirghioll a gradh; ach ’s fuar 
an nochd anns an wir an cridhe leis am b’ ionmhuinn 
mise ; agus na gairdeinean leis an tric a dh’ altrum i mi le 
eradh : tha na bilean sin as am minic a thainig comhradh 
a’ chaoimhneis, agus comhairle na céille, a nis ‘nan tosd 
"ann an suain a’ bhais. 

Ann am bas mathar tha clann a’ call a’ churaim 
fhaicillich nach mothaich iad am feasd tuillidh. Cha ’n 
’eil e comasach an imcheist a tha mathair a’ fulang airson 
a cloinne a thuigsinn, ach led-san a dh’ fhiosraich e. Am 
bheil, gu dearbh, aon aobhar imcheist eile aig mathair 
ach a teaghlach ; agus cha ’n iomaguin thulgach a bhios 
aice, ach a 1a ’sa dh’ oidhche fhad ’s is bed i, agus gu tric 
ann an glaic a’ bhais, anns an osna leis am bheil an deo 
a’ fagail a’ chuirp, tha ‘h-trnuigh dheireannach a’ dol 
suas as an leth. "‘Nuair dh’ fhalbhas ise an ioghnadh 
iadsan a bhi fo bhron! Co ris a nis a chuireas iad an 
comhairle ann an 1a na h-aire; agus cd bheir dhoibh 
misneach ann an am am broin? Dh’ fhalbh ise a rinn 
faire orm mar aingeal frithealaidh ; dh’ fhalbh i air an 

t-slighe as nach pilli. °S nadurra dhoibh, uime sin, gu’n 
ionndrain iad a baigh. *An am tinneis, cd bha co fur- 
achair? An robh lamh eile ann a laimhsicheadh a’ 
chreuchd gun a ledn, mar dheanadh ise? Co a cheart- 
aicheas a’ chluasag air adhart leabaidh na h-euslainte 
mar dheanadh ise? Riamh cha d’ thug i suas a duil: ged 
a bha ’suil a’ sileadh, cha chualas a gearan. Ged a 
thigeadh a’ chlann gu bochduinn cha ’n fhaicte caochladh 
air a gnuis. Roinneadh i riu an greim mu deireadh: ge 
nach biodh aice ach lan an duirn do mhin, bu ledsan e 
fhad ’s a mhaireadh e. Ged a bheireadh teanga a’ mhi- 
ruin beum dhoibh, cha ’n éisdeadh i ri tuaileas, agus cha 
chreideadh i droch sgeul. 

Ann am bas mathar tha muinntir dg a’ call na comh- 
airle a’s priseala. Tha clann dg aineolach mu’n t-saoghal, 
agus mu chuilbheairtibh an t-sluaigh: tha iad gach 4m 
ann an cunnart a bhi air am mealladh le baoth-chairdeas 
mi-dhileas ; ach cealg cha’n ’eil ann an comhairle mathar. 
Cha ruigear a leas ni sam bith a chleith uaipe; agus 
bheir i a comhairle ann an caoimhneas cainnte le caomh- 
alachd agus baigh. Nach d’ fhiosraich cuid agaibh so 
ann an laithibh ‘ur n-dige ; agus nach bronach ri smuain- 
eachadh, nach ’eil a gliocas ni’s faide agaibh?2 (Cd a stitr 
sibh gu cathair nan gras ‘nur leanabas? Cd a theagaisg 
dhiubh an glin a lubadh, ’s a chuir briathran freagarrach 
‘nur beul? Co labhair ribh mu ghradh ‘ur n-Athar 
néamhaidh, a dh’ innis duibh mu Chriosd, agus a dh’ aom 
sibh gu cobhair agus stitradh Spioraid nan gras asluch- 
adh? A chaoidh cha ’n fhedraich i dhibh tuillidh, An 
do chuimhnich sibh an diugh air Dia? Cha tog i leibh 
tuillidh an laoidh: cha téid i tuillidh roimhibh do thigh 
Dhé: cha suidh sibh tuillidh leatha a dh’ éisdeachd an 
fhocail. Tha ’n t-ait am b’ Abhaist di suidhe aig bord 
a’ chomanaich,—am Biobull as am bu ghnath leatha focal 
na slaint’ a leughadh,—an leaba as an do chuir i suas a 
choilion trnuigh air mo shon, air an do ghabh mi a cead 
deireannach, nach di-chuimhnich mi a chaoidh ; tha so 
uile a’ toirt ann am chuimhne na chaill mi: gun tugadh 
Dia comas domh feum iomchuidh a dheanamh dheth. 

MU CHO-FHURTACHD AN DEIGH BAIS 
MATHAR. 


Tua bas mathar, da rireadh, ’na aobhar-broin; ach 
buidheachas do Dhia, cha’n ’eil clann air am fagail gu 
bron mar mhuinntir aig nach ’eil dochas. Tha solas a’ 
sruthadh o’n fhiosrachadh gur h-ann o laimh Dhé féin a 
tha ’n deeuchann so a’ teachd. ’S e so a thug air righ 
Daibhidh a radh ann an 1A a bhrodin, “Tha mi balbh, 
cha ’n fhosgail mi mo bheul; oir is tusa féin, a Dhé, a 
rinn e.” Is amaideach faoin an ni do chreutairibh gearr- 
sheallach, mar a ta sinne, a bhi ri monmhur fo bhuint- 
inneas freasdail an Ti naoimh sin a tha glic ‘na chomh- 
airle, agus glormhor ann an neart. ‘S ann ris féin a tha 
sinn an earbsadh airson gach sochair agus sdlas a th’ 
againn. Nach mi-chiatach a thig e gearan a dheanamh, 
agus ditltadh striochdadh ’nuair is dednach leis-san aon 
bheannachd a bhuilich e féin dirnn, a ghairm air falbh. 
O! b’ fhéarr gu’n robh e againn mar chainnt, ’S tu féin 
arinn so, O mo Dhia, gu ma beannaichte t’ ainm ! 

Thigeadh dhuinn a chuimhneachadh, nach bith fearg- 
ach gun iochd a tha toirt gach atharrachadh do ’n ghné 
so mw’n cuairt ; ach esan, Athair caomh nan uile throcair, 
aig am bheil an gradh a’s airde d’a mhdr-theaghlach. ’S 
e Dia a thug mu’n cuairt an nia dh’ fhag mise co cianail ; 
*s e féin a dh’ aithn an t-am agus an doigh bu fhreagar- 
aiche. Ann an gliocas neo-mhearachdach, ann am 
maitheas neo-chriochnach, bha e uile air a shocrachadh ; 
agus uair no uaireigin, san t-saoghal so no san t-saoghal 
ri teachd, tuigidh sinn gur h-ann mar so a bha. Tog, 
uime sin, do mhisneach, thusa tha fo bhrén: bi taingeil 
gu’n robh ise ‘dh’ fhalbh air a caomhnadh co fada ; abair 
ann an creidimh striochdta mar thubhairt Iob, “Se Dia 
thug dhomh, ’se féin a thug uam; gu ma beannaichte 
gun robh ainm an Tighearna.” 

Nach culaidh-shdlais dhuit a thoirt fainear nach robh 
aon sachair a thainig riamh a’ d’ ionnsuidh o d’ mhathair 
a dh’ fhalbh, nach ’eil r’a fhaotainn o Dhia, anns an 
tomhas a’s airde agus a’s iomlaine. Bu mhor gradh do 
mhathar do d’ thaobh; ach an coimeas e ri gradh Dhé a 
tha dol thar gach uile edlas? Ann an oidhche *bhroin 

tog do ghuth, agus seinn moladh agus clit na trocair sin 
a mhaireas gu brath, agus a’ ghraidh chaoimhneil sin a’s 
fearr na beatha. B’ i so laoidh-bhais do mhathar, agus 
am bi i air a di-chuimhneachadh leatsa ann an 1a do 
bhochduinn ? 

An robh baigh aig do mhathair do d’ thaobh, agus 
an do ghabh i ctram dhiot? tilg gach ciram air Dia, oir 
cha diobair esan thu, ’s cha tréig. Eadhon a nis féin, 
‘nuair a tha thu ’n impis failneachadh tha esan a’ togail 
suas air do shon cairdean, agus tha sdlais aige air an 
tasgaidh fa d’ chomhair na Am math féin. Aon osna 
cha ’n éirich 0 t’ uchd gun fhios da: dean do ghearan ris, 
gheibh thu cobhair agus sdlas. 


Gheibh thu co-fhurtachd ann am bas mathar le bhi 


*coimhlionadh, mar bheir Dia cothrom dhuit, gach deagh 
run a bha ’na cridhe. Smuainich leat féin ciod an nia 
bheireadh am barrachd sdlais d’ ise nam biodh i ‘lathair ; 
oidheirpich sin a dheanamh, agus gheibh thu toileachas- 
inntinn mor ann an 1A a’ bhrdin. Am bheil braithrean 
no peathraichean 6ga maoth agad ; ciod, air leat, mar bu 
mhath le d’ mhathair gu’n gnathaicheadh tu iad? Oidh- 
eirpich so a deanamh; ’s ged a robh an rathad duilich, 
cha bhi do shaothair gun duais. An robh lomaguin 
oirre-se mu “muirichinn ’an Am dealachaidh riu? Ags 
uchd na rinn ise riamh air do shonsa, bi thusa mar is 
urradh dhuit an aite paranta dhoibhsan. An robh 
Sonas an anama, os ceann gach ni eile, a’ disgadh suas 
ctiram “na cridhe? saoithrich thusa, agus cleachd gach 
dichioll, chum gum bi jomhaigh Chriosd air a chruth- 
achadh annta. Mar so, cha’n ’eil uair a smuainicheas 
tu oirre-se a dh’ fhalbh, nach faigh thu sdlas; cha’n ’eil 
uair a shuidheas tu air an fhdid ghuirm a tha thairis 
oirre, nach mothaich thu subhachas inntinn: 3 an uair 
a choinnicheas sibh air néamh, cuiridh i failte ort le 
deothas co ard ’s nach ’eil e nis comasach do d’ chridhe a 
thuigsinn. 

Am bheil thu fo bhrén airson bas mathar chaoimh, 
‘s am bu mhiann leat co-fhurtachd fhaotainn? Bi thusa 
mar bha ise, cuimhneachail air Dia, gradhach mu qd’ 
Shlanuighear, agus do ghnath a’ leagail do thaic air an 
Spiorad. Cha’n ’eil aon sdlas a’s dirde na bhi stri gu 
ruigheachd air na grasaibh agus air na beusaibh airson 

an robh na daoine math o’n d’ thainig sinn co ainmeil. 
Am bi sinne ‘nar cealgairibh, agus iadsan, ’s math a dh’ 
fheuidte, a’ toirt fainear ar gitlain? Nar leigeadh Dia 
gu’n tugamaid tamailt air cuimhne no deagh ainm nam 
paranta matha o’n d’ thainig sinn. Nach brosnaich e 
sinn gu bhi faicilleach, ann an ddchas ard gu bheil an 
t-m a’ teachd anns an abair iadsan, ’s iad ’gar tiomnadh 
suas do Dhia, Feuch, a Thighearna, an so tha mise agus 
na leanabain a thug thu dhomh. 

Anns an aite mu dheireadh, tha co-fhurtachd againn 
fo bhas mathar o chreidsinn gu bheil ise sona, gun 
coinnich sin faidhedidh ann an dithaich aghmhoir 
bheannaichte, far nach bi dealachadh ni ’s mo; far nach 
bi airsneul, no caoidh, no bas tuillidh. 

Dh’ fhag spiorad do mhathar a’ cholann, ach c’ait an 
deachaidh e? Fosgail Soisgeul Chriosd agus chi thu gu 
bheil spioraid nam firean maille ri Dia; agus am feadh 
a tha thusa ri bron, gu bheil iadsan a’ sealbhachadh 
sodlais bhuan mhaireannach. Dh’ ise dh’ fhalbh, tha gach 
curam agus othail shaoghalta am feasd seachad. Tha i 
maille ri Criosd far an deachaidh e dh’ uidheamachadh 
aite-comhnuidh d’a luchd-leanmhuinn. Chuala tu 1 ’g 
radh riut gu’n robh fiuthair aice do choinneachadh air 
néamh ; agus chuir i mar fhiachaibh ort, a bhi dileas gu 
bas: éiridh a’? cholann sin a chunnaic thus’ air a caramh 
fo’n fhoid, san tir far am bu mhiann leatsa an déigh 
bais codal, fathast, neo-thruaillidh agus neo-bhasmhor. 
Buailidh an cridhe sin a bu bhlaithe, ni’s blaithe na rinn 
e riamh; agus fosglaidh na suilean sin a bha lan do 
chaoimhneas, an déigh so, ni ’s carthannaiche na bha 
iad riamh. Paisgidh na gairdeana sin a ghiulain thu a’ 
t’ dige le baigh, thu fathast ‘nan glacaibh; agus canaidh 
na bliean sin le failt’ an aigh—Gu’n robh Dia grasmhor 
dhuit, O! mo mhac! 


MU NA H-AINGLIBH NAOMHA. 


Tua na h-aingil naomha air an leigeil ris duinn ann am 
focal Dé mar bhithean arda a tha aluinn, glic, cumh- 
achdach, math, agus sona os ceann aon ni is urrainn 

duinne a thuigsinn no a smuaineachadh. ‘Se seadh an 
fhocail so Aingeal, teachdaire. Tha iad air an ainm- 
eachadh ’nan ard-chaithrichean, tighearnais, uachdaran- 
achd, agus cumhachd: tha iad, mar an ceudna, air an 
ainmeachadh Cherubims anns am bheil lanachd eodlais, 
agus Seraphims, no bithean lasrach ; ainmean a tha leigeil 
ris duinn gu soilleir an inbh ard anns am bheil iad air an 


caramh le Dia. ‘Tha iad air uairibh air an ainmeachadh - 


Reulta na maidne, a’ leigeil ris duinn ailleachd agus maise 
nam bith naomha so, teachdairean Chriosd, ard Ghrian 
na fireantachd. Tha na bithean cruthaichte eile fodhpa 
ann an urram, ’s nan iochdarain doibh ann aninbh. Tha 
so soilleir ma bheir sinn fainear an t-ionad anns am 
bheil iadsan a’ gabhail an naomh-chomhnuidh. “Is 
mise Gabriel,” deir an t-aingeal a thainig a dh’ ionnsuidh 
Shecharias san teampull, “ Is mise,” deir esan, “ a sheasas 
’an lathair Dhé”; agus tha ’n diadhair Eoin ag radh, 
“Ann am meadhon na righ-chathrach, agus mu’n cuairt 
do’n righ-chathair, sheas na h-aingil, agus cha do sguir 
iad a 1a no dh’ oidhche ag radh, Naomh, naomh, naomh, 
an Tighearna Dia uile-chumhachdach, a bha, a ta, agus a 
bhitheas ” ; agus ann an ait eile, ‘‘ Sheas na h-aingil uile 
timchioll na righ-chathrach, agus rinn iad aoradh do 
Dhia.” Tha ’n ni ceudna air a leigeil ris duinn ann an 
iomad aite do na Scriobtuiribh naomh mu thimchioll nan 
aingeal, gu bheil iad a’ seasamh ann an lathair Dhé, a’ 
cuairteachadh a chathair-rioghail, agus do ghnath ag 
aoradh aig a chosaibh. ’S furasda thuigsinn uaithe so 
gur h-ard agus urramach an inbh anns am bheil iad air 
an caramh, agus gur h-ann doibhsan a bhuineas an 
t-urram a’s dirde am measg nan uile bhithibh cruthaichte. 
Tha ’n fhirinn cheudna soilleir o dhealradh gldir nan 
aingeal sin a chunnacas air uairibh san t-saoghal so. An 
uair a thainig an t-aingeal a thogail air falbh na lice a 
bha air uaigh Chriosd, “ Bha ’ghntis mar dhealanach, 
agus ’eudach geal mar shneachda.”—“ Chunnaic mi,” a 
deir an diadhair Eoin, “aingeal cumhachdach eile a’ 
teachd a nuas o néamh air a sgeadachadh le neul, agus 
bogha-frois air a cheann, agus ’aghaidh mar a’ ghrian.” 
B’ iso a’ ghloir agus a’ mhaise a chOmhdaich na bithean 
arda so, air dhoibh a bhi mach air teachdaireachd Dhé, a’ 
cur an céill a thoile. 

. Tha na buaidhean a’s Airde ’s urradh creutairean 
¢cruthaichte a chleachdadh air am buileachadh air na 
h-ainglibh. Oir, anns a’ cheud aite, tha cumhachd iong- 
antach aca; tha iad air an ainmeachadh ‘“ cumhachda ” 


néimh, mar tha ’n Salmadair ag radh, “ aingle treun ’an 


neart.” Is ioma soilleireachd a th’ againn air cumhachd 
nan aingeal anns na leabhraichibh naomh. Thug aingeal 
sgrios ann an tri laithibh air deich mile ’s tri fichead do 
mhuinntir Iudah agus Israeil, airson peacaidh Dhaibhidh 
ann an aireamh an t-sluaigh. Thug aingeal sgrios air 
armailt mhor Shenacherib ann an aon oidhche. Tha 
aingeal air a nochdadh dhuinn ann an leabhar taisbein 
Eoin, a’ glacadh ceithir ghaothan an athair ‘na dhoarn- 
aibh, agus a’ toirt a mach breitheanais an Tighearna ann 
an aghaidh saoghail aingidh. Anns an leabhar cheudna 
tha ioma soilleireachd againn air cumhachd nan aingeal, 
mar chi iadsan leis an aill a rannsachadh. 

Tha na h-aingil naomha sitbhlach, ealamh, ullamh, 
ann an tomhas a tha do-thuigsinn dhuinne. 


“Se féin a rinn na h-aingil fos, 
"Nan spioraid laidir thréun’ ; 
’Se rinn nan teine lasarach, 
A theachdairean gu léir.” 


Tha ’n luathas air a choimeas ri luathas na gaoithe ag 
oibreachadh le cumhachd teine lasarach. Tha eachdraidh 
againn ann an leabhar Dhanieil ix. caib., far am bheil e 
air ‘innseadh dhuinn gu’n do chuir Daniel ‘aghaidh ris an 
Tighearna Dia, ’ga iarraidh le trasgadh, a’ deanamh 
irnuigh agus aidmheil ; agus am feadh ’s a bha e ‘labhairt, 
tha sinn a’ leughadh gu’n d’ thainig an t-aingeal Gabriel 
‘a nuas mu am na hiobairt-fheasgair, a thoirt gliocais agus 
tuigse dha, eadhon o néamh, am feadh ’sa bha e ri 
wrnuigh ; luathas a tha fada os ceann aon ni is comasach 
dhuinne a thuigsinn. 

Tha dige shiorruidh nach searg ’s nach failnmich mar 
bhuaidh ard aig na h-ainglibh. Bha na h-aingil a 
chunnaic Muire aig uaigh Chriosd, ged bha iad san am 
sin ceithir mile bliadhna dh’ aois, mar dhaoinibh oga air 
nach d’ thainig atharrachadh no cadchladh crutha. Bha 
orra blath aluinn a bha irar, dg, agus a mhaireadh mar 

sin gu brath. Riamh cha d’ fhiosraich iad uireasbhuidh 

no dith. Cha do dhochainneadh riamh iad le tinneas, 
cha mho a dh’ fhairich iad ddlas. Air goirteas tha iad 
aineolach, agus tha aoibhneas agus sith a’ gabhail tamh 
‘nan uchd. 

Tha edlas ard aig na h-ainglibh naomha. Thugadh 
ceudfaithean inntinn doibh freagarach do mhic Dhé, a 
chruthaicheadh gu seasamh mu thimchioll a chathrach- 
rioghail, agus an-t-aite ’s airde a lionadh ‘na rioghachd 
shiorruidh. Bha iadsan do ghnath a chdmhnuidh san 
t-saoghal sin far am bheil firinn gun truailleadh a’ riagh- 
ladh, far am bheil edlas neo-mhearachdach alg gach aon, 
anns am bheil gach diomhaireachd air a dheanamh soilleir, 
agus uile bhuintinneas Dhé, ann an lionmhoireachd ’oibre, 
air feadh farsuingeachd an domhain mhdir gu h-uile air a 
thuigsinn. San aite bheannaichte sin tha na h-aingil a 
nis a chomhnuidh os ceann séa mile bliadhna, a lA ’s a 
dh’ oidhche a’ breithneachadh air oibribh glormhor Dhé. 
Fadal no sgios cha ’n aithne dhoibh; oir cha ’n fhailnich 
neart agus cail an inntinn: tha iad a’ sior-mheudachadh 
ann an edlas, a’ dol air an aghaidh o linn gu linn. Tha 
uil’ oibre an Dé mhodir a’ fosgladh a mach ni ’s farsuinge 
rompa, air chor ’s gur soirbh dhuinn a thuigsinn gu bheil 
elas ard mar bhuaidh aig na h-ainglibh naomha. 

Cha lugha ’n tomhas anns am bheil naomhachd aca. 
Cha ruigear a leas so a dhearbhadh. Tha ’n iolach ait a 
thog iad ’nuair a chruthaicheadh an saoghal,—an laoidh 
bhinn a sheinn iad ’nuair a rugadh an Slanuighear,—an 
gairdeachas caomh a tha ’nam measg co luath ’s a ni 
peacach aithreachas ; tha so uile a’ soilleireachadh dhuinn 
naomhachd agus ailleachd anama nan aingeal. Tha iad 
alr an ainmeachadh bithean lasarach, a’ leigeil ris duinn 
a’ ghraidh shiorruidh a th’ air fhadadh ‘nan uchd, nach 
much ’s nach téid as, ach a tha ’sior ghabhail le lasair 
dhealrach an taobh a stigh dhiubh. So an gradh gun 
chaochladh a fhreagras dhoibhsan a tha ’seasamh ’an 
lathair Dhé, a tha chomhnuidh maille ris, a’ sealbhachadh 
a chairdeis, agus a’ cur an céill dreuchdan glormhor a 
rioghachd. ’S ann doibh féin a thig an t-dran binn sin 
a sheinn, “’S naomh thusa, O! Thighearna ’s a Dhé; tha 


néamh agus talamh lan do d’ ‘ghldir, O Thighearna nam 
feart!” 

Mu thimchioll gnathachadh nan aingeal, agus an obair 
anns am bheil iad a’ saoithreachadh, feudar a radh, gu 
bheil iad a’ seasamh ’an lathair Dhé, a’ toirt gloir d’a 
ainm, ’s ag aoradh dha. ‘Nuair a leag e stéigh an 
domhain, bha na reulta maidne so, ann an toiseach am 


‘bith, maille ris; agus an uair a bha ’n obair criochnaichte, 


sheinn iad le chéile, agus rinn iad gairdeachas mor. Bha 
iad san lathair “nuair a thugadh seachad an lagh air 
Sinai; lean iad Criosd a dh’ ionnsuidh an t-saoghail so: 
bha iad leis ann an ioma cruaidh-chas; dh’ éirich iad 
maille ris nuair a thug e buaidh air a’ bhas, agus a chaidh 
e suas do néamh, a’ toirt bruid ’am braighdeanas; agus 
’an deireadh an t-saoghail, ‘nuair thig e thoirt breth air 
beothaibh agus air marbhaibh, cuiridh e aingil a mach 
roimhe, a dhisgadh nam marbh o’n leapaichibh-taimh ; 
agus dealaichidh iad na h-ionracain o na h-aingidh, ceart 
mar thearbas buachaille na caoraich o na gabhraibh. Tha 
Dia ’gan gnathachadh ann an oibribh a fhreasdal san 
t-saoghal so, a nuas o’n 1a sin san d’ fhag ar ceud sinnsir 
garadh Edein. Gu h-araidh tha iad a’ freasdal do 
mhuinntir dhileas Dhé. Tha iad, mar tha Pol ag radh, 
*nan spioradaibh frithealaidh, air an cur a mach a fhrith- 
ealadh do oighreachaibh a’ gheallaidh; a’ direadh ’s a’ 
téarnadh o néamh gu talamh, ’s o thalamh gu neamh, 
mar chunnacas le Iacob iad a’ coimhlionadh an dleasnais 
mhoir. 

Agus a nis, nach sdlasach a bhi smuaineachadh air na 
h-ainglibh naomha: tha gach ni tha air a leigeil ris duinn 
umpa, taitneach, ma ’se amhain na h-ainmean a bhuineas 
doibh ; tha so féin a’ dusgadh smuaintean arda. ’S iad 
so na spiorada Aluinn sin a dh’ éirich gu bith fo chumh 
achd Gréin na fireantachd ann an 6g-mhaduinn an latha 
shiorruidh, a dh’ éirich, a dh’ fhosgail suas, agus a thainig 
fo bhlath fo na gathaibh neo-chruthaichte aig bruaich 
aibhne na beatha, ’s a dh’ araicheadh suas fo dhrichd na 
neo-bhasmhoireachd. Is spiorada iad a tha ’siubhal gun 
sgios le cumhachd nach d’ fhiosraich airsneul, ’s nach iarr 
tamh. Tha’n cdOmhnuidh ann an néamh nan néamh,, an 
ceud saoghal, an saoghal a’s fearr a chruthaichear gu 
brath, ionad-comhnuidh an Dé bhed, far am bheil sith 
agus gradh agus sdlas buan nach caochail air feadh 

linntean na bith-bhuantachd. Is iadsan, ma ta, da 
rireadh maithean, armuinn, agus flaithean an domhain. 

Ach ’s feumail dhuinn fhedraich ciod anns am bheil 
maise nan aingeal a’ co-sheasamh? Tha ‘cheist soirbh 
r’a freagradh: tha ’nan naomhachd; ’se so an tobar o ’m 
bheil sruthan an Ailleachd agus an gldir gu h-uile ag 
éiridh, Tha aingil ann nach ’eil naomh, a bha aon uair 
co ard dhealrach ritsan mu ’m bheil sinn a’ labhait, aig 
an robh na h-aon bhuaidhean ritsan, agus aig am bheil 
fathast moran d’ an cumhachd ’s d’ an edlas 3 ach chaill 
iad an naomhachd; thuit iad o so, “nuair a dh’ éirich iad 
ann an ceannaire ’an aghaidh Dhé. Chinn iad suas o’n Am 
sin ‘nan deamhnaibh, agus ’s e ifrinn is Aite cOmhnuidh 
dhoibh. ’S e ’m peacadh a dh’ fhag an t-dite sin co dubh 
dhorcha, co oillteil agus co eagalach. ’S e ’m peacadh a 
lion e le dodlas, le bron, agus eu-dochas. ’S e ’m peacadh 
a chruthaich ifrinn, a thog balla a’ phriosain dhoinich, a 
chuir na croinn air na dorsaibh iaruinn, a sgaoil nedil an 
dorchadais thairis air, a dh’ fhadaidh an teine nach 
much, a dhitisg na h-osnaidh eagalach ’s an tath-ghairm 
mhallaichte a tha air an aithris ann an ionadaibh na 
doruinn, agus air nach téid casg gu suthain no gu siorr- 
uidh. ’S e ’m peacadh a rinn na h-aingil sin, a bha aon 
uair a’ cuairteachadh cathair Dhé ‘nam breugairibh, ’nan 
luchd-ditidh, ‘nan naimhdibh, ’nan luchd-sgrios agus 
millidh. Nach iongantach, nach uamhasach an t-atharr- 
achadh. Cia sgreamhail, eagalach an ni a thug so uile 
mu’n cuairt ! 

Mothaicheamaid cia mdr an dealachadh a th’ eadar na. 
h-aingil naomh agus clann nan daoine. Cha ’n ’ej] e 
comasach dhuinn smuaineachadh mar bu chdir dhuinn 
orrasan gun bhi air ar n-irioslachadh ‘nar barail féin. 
Aingil agus daoine! is uamhasach an t-eadar-dhealachadh ! 
Iadsan co ard, co beusach, co sona ; clann nan daoine co. 
suarach, co peacach, co truaillidh! °S math a thig dhuinn 
a bhi iriosal; gabhamaid niire gar n-ionnsuidh féin as 
leth ar cealgaireachd, ar n-an-diadhachd, ar n-uaul, ar 
n-ardan, agus ar n-amaideachd! Ged is iosal ar n-inbh 
san t-saoghal so, gidheadh tha sinn uaibhreach, féin- 
spéiseil. Ard ged a tha na h-aingil arda, cha’n ’eil uabhar 
annta, a chionn nach ’eil iad peacach ; oir is ann o pheac- 
adh a tha ardan agus uaill. Dlith mar tha na h-aingil 

air caithir Dhé, cha suarach ‘nam beachd an t-ionracan 
a’s isle air thalamh, agus cha leasg leo frithealadh dha. 
Bu bhochd Lasarus truagh: rinn daoine dimeas air; ach 
co luath ’s a thilg e ’n ded, theiring na h-aingil a dh’ 
iomchar ’anama do thigh agus do lathaireachd a Dhé. 

_ Agus a nis, nach bu bheannaichte ’n t-atharrachadh a 
thigeadh air an t-saoghal, nan cinneadh daoine cosmhuil 
ri ainglibh; nan ruigeadh iad air an spiorad, ’s nan 
leanadh iad an gitlan? Cha’n ’eil edlas aig na h-ainglibh 
air leisg, air ceilg, air foill, eud, farmad no mi-run; cha 
mheall na h-aingil, cha thruaill, ’s cha bhrath iad. Cha 
chleachdadh ledsan an aimsir a chaitheamh ann am faoin- 
eachd gun sta, no ann am baoth-shtgradh: cha dean iad 
tarcuis air a chéile: cha ’n aithne dhoibh comhstri no 
iorghuill, agus sannt cha d’ fhiosraich iad riamh. O! 
nam biodh muinntir an t-saoghail mar so, bhiodh an 
talamh ’na shamhladh air néamh ; oir ciod anns am bheil 
an t-eadar-dhealachadh a’-co-sheasamh, ach gu bheil fior 
naomhachd san dara iite, agus peacadh san ait’ eile? 
Tha na h-aingil naomha; ach tha sinne peacach: tha ’n 
t-ionad-comhnuidh acasan, uime sin, sona, subhach ; agus 
an t-ionad-comhnuidh againne dubhach, bronach. 

Cia gldrmhor cor nam firean ! air chionn 1a a’ bhreith- 
eanais, bithidh iad, deir Criosd, cosmhuil ris na 
h-ainglibh, agus dealraichidh iad mar a’ ghrian ann an 
rioghachd an Athar. Cosmhuil ris na spioradaibh aillidh 
eile sin, bithidh iad ‘nam mic agus ‘nan righribh, agus 
‘nan sagartaibh do Dhia, a’ co’-riaghladh maille riu gu 
suthainn agus gu siorruidh. 

Diisg, O m’ anam! gairm air do Dhia, agus oidh- 
eirpich ann an neart an Spiorad do lan-thaic a charamh 
air Criosd, agus ruigheachd air an oighreachd a tha 
feitheamh air na naoimh ann an rioghachd na gloire. 


Amen. 


MU MHORACHD DHE. 


Crcp e Dia, no ciod e ’ainm? 

Cha tuig na h-aingil ’s airde ’n gloir. 
Tha e ’na sholus dealrach glan, 

Far nach ruig suil no smuain ’na choir. 

Uaith féin-a ta a Bhith a’ sruth, 
Neo-chruthaichte ‘na uile bhuai’bh ; 
Neo-chriochnaichte ‘na nadur féin, 

’S féin-dhiongmhalta g’an cumail suas. 


Cha robh e 6g, is sean cha bhi, 

O shior gu sior gun chaochladh staid ; 
Cha tomhais grian no gealach ‘aois; 
Oir ’s nithe caochlach iad air fad. 


‘Nuair thaisbeanas e ‘ghldir ‘na ghris, 
Bi'dh la neo-bhasmhor ’teachd o ’shuil ; 
’S grad chuiridh sluagh nan néamha Ard, 
Le ’f sgiathaibh sgaile air an gniis. 


’S ma thaisbeanas e ‘ghniis ’an gruaim, 
Grad sgaoilidh uamhunn feadh nan speur : 
Roimh ’achmhasansa teichidh ’n cuan, 

’S le geilt-chrith gluaisiah ’n cruinne-cé. 


Ta obair naduir ’searg ’s a’ fas, 

O chaochladh tha ’d gu caochladh ruith ; 
Ach ‘uile thionnsgans’ tha ’d ’nan aon, 
Gun trao’dh no lionadh air a Bhith. 


*Nuair chuala neo-ni guth a bhebdil, 

Ghrad leum ’na bith a’ chruitheachd mhor, 
An cruinne so le ’uile lAn, 

*S na néamha ard le ’n uile shloigh. 


’N sin dheare air ’oibrichibh gu léir, 

’S gach creutair bheannaich e ’nan staid ; 
’S cha d’ fheum ath-leasachadh air ni 
Am measg a ghniomharaibh air fad. 


Air clar a dhearn’ tha dol mu’n cuairt 
Gach reull a ghluaiseas anns an speur ; 
An cruthach’ gu léir tha stigh ‘na ghlaic, 
*S a’ deanamh taic d’ a ghairdean treun. 


Co chuairticheas do Bhith a Dhé? 
An doimhne shluig gach reusan suas 


Tua am focal “ Biobull” a’ ciallachadh “leabhar”’; do 
bhrigh gur e an t-aon leabhar e a’s airidh bhi air a 
leughadh gu dtrachdach, agus air a chreidsinn gu h-iomlan 
leis gach neach aig am bheil curam d’a anam neo-bhas- 
Tha e da rireadh na leabhar priseil ; oir tha e a’ 
teagasg dhuinn gach ni a ta feumail gu’ deanamh glic 
san t-saoghal so, agus sona san t-saoghal ri teachd. Tha 
an sluagh nach cuala riamh iomradh air, a dhith edlais 


mhor. 

*Nan oidheirpibh tha aingil ’s daoin’ 
Mar shligibh maoraich ‘glacadh ’chuain. 


O bhith-bhuantachd tha thus’ a’ d’ righ, 

’S cha ’n ’eil san t-saoghal ach ni o’n dé; 

O’s beag an eachdraidh chualas diot, 

*S cha mhor do d’ ghniomh a tha fo ’n ghréin. 


Ged thionndadh ’ghrian gu neo-ni ris, 

’S gach ni fo chuairt a soluis mhodir ; 

*S co beag bhiodh t’ oibre ’g iunndrain uath’ 
*S an cuan ag iunndrain sil’ a’ mheoir. 


An cruthach’ cha dean le ’uile ghloir, 
Lan fhoillseachadh air Dia nam feart, 
Cha ’n ’eil ’s na h-oibribh ud gu léir, 
Ach taisbean earlais air a neart. 


Le ’r tuigse thana ’s diomhain duinn 
Bhi sgridadh ’chuain a ta gun chrioch ; 
An litir ’s lugha dh’ ainm ar Dé, 

Ts tuillidh ’s luchd d’ ar reuson 1. 


Oir cha ’n ’eil dadum cosmhuil riut, 

Am measg na chruthaich gu léir ; 

’S am measg nan daoine cha ’n ’eil cainnt 
A labhras t’ ainm ach t’ fhocal féin. 


MU THIMCHIOLL A’ BHIOBUILL.* 


* From Dr A. Thomson’s Collection, by J. M‘Donald. 
10 

air an Dia a chruthaich iad, air a lagh naomh agus fior- 
ghlan, air staid thruaigh an duine a thaobh naduir, agus 
air slainte tre an Tighearna Iosa Criosd. Agus air 
dhoibh bhi aineolach air na nithibh sin, cha ’n urrainn 
iad Dia a thoileachadh, agus cha’n ’eil e ’n comas doibh 
dol as o’n pheanas sin tha a cheartas ag iarraidh o gach 
neach nach ’eil air a shaoradh o thruaillidheachd na fedla. 
agus air a sgeadachadh le fireantachd an t-Slanuighir. 

Cia co taingeil is cdir dhuinne a bhith nach d’ fhag 
Dia sinn ann an aineolas; agus ciod an t-aobhar buidh- 
eachais agus molaidh a ta againn gu’n d’ thug e dhuinn 
am Biobull anns am bheil e a’ foillseachadh dhuinn ciod i 
a thoil bheannaichte, agus ciod an ddigh air an dionar sinn 
o fheirg shiorruidh, agus air am faigh sinn sealbh air 
rioghachd néimh. Gun teagamh is cdir dhuinn bhi ro- 
churamach mu’n leabhar so os ceann gach leabhair eile; 
do bhrigh gu bheil e a’ foillseachadh dhuinn focail na 
beatha maireannaich ; agus tha e mar fhiachaibh oirnn 
a nochdadh, le ’r creidimn agus le ’r gitlan, gu bheil sinn 
‘ga mheas mar an ni a’s luachmhoire tha sinn a’ sealbh- 
achadh san t-saoghal so. Cha ’n urrainn e bhith gu bheil 
sinn a’ deanamh so, ’nuair nach ’eil mdr-thlachd againn 
bhi ’ga leughadh gu minig,—’nuair nach ’eil sinn a’ 
creidsinn gach ni tha e ’foillseachadh dhuinn mu 
thimchioll ar Slanuighir,—no ’nuair nach ’eil sinn a’ 
gluasad a réir lagh ar Tighearna, agus a’ co’-chumadh ar 
beatha r’a thoil naomh agus fhior-ghloin. 

Ghabh sluagh aosda aithreachas gu minig gu’n do dhi- 
chuimhnich iad am Biobull a rannsachadh ann an laithibh 
an oige. Ach cha chuala sinn riamh iomradh air duine a 
ghabh aithreachas ’nuair a bha e aosmhor, no ’na luidhe 
air leabaidh a’ bhais, gu’n do chaith e tuillidh ’sa chdir 
d’a aimsir a’ rannsachadh an leabhair sO,—no neach air 
bith a rinn gearan do bhrigh gu’n do thaisg e a bhriathra 
fallain ’na chridhe, agus gu’n do chuir e ’an gniomh iad 
‘na chaithe-beatha. 

Is caraid fior agus dileas am Biobull ann an lA ar 
trioblaid ; agus ’nuair a thréigeas gach ddchas saoghalta 
sinn, agus a bheir doilghiosan na beatha so ar cos gu 
bruaich na h-uaighe, eadhon an sin bheir e misneach do 
’r cridhe, agus altrumaidh e ddchas an taobh a stigh 
dhinn a ghitlaineas sinn an taobh thall do ’n uaigh. 

Bithidh e ’na lochran do ’r cosaibh agus ‘na sholus-itil do 
*y ceumannaibh ; soillsichidh e an dorchadas tha ’cuairt- 
eachadh ghlinn sgaile a’ bhais, agus ath-bheothaichidh e 
ar spiorad le dochas na beatha maireannaich, ’nuair a tha 
am bas a’ teachd ’nar dail, agus a’ criochnachadh ar 

_beatha san t-saoghal so. O, mata, gu’n deanadh sean agus 
og focal an Tighearna ‘na riaghailt-stiuraidh dhoibh—gum 
bitheadh iad a’ beachd-smuaineachadh air an cOmhnuidh, 
—gu’n tairngeadh iad solas uaith ann an la an trioblaid,,. 
agus gum biodh an dochas ri sonas siorruidh air a shuidh- 
eachadh air na geallaidhnibh priseil agus trocaireach tha 
e a’ cumail a mach dhoibh. 


NA SOCHAIREAN SPIORADAIL A THA NA 
GAIDHEIL A NIS A’ SEALBHACHADH. 


Cua ’N ’EIL e comasach do neach aig am bheil gradh d’a. 
dhuthaich smuaineachadh air an atharrachadh bheann- 
aichte a thainig air Gaidhealtachd, agus air Eileanaibh 
na h-Alba, leis a’ chothrom a tha nis air a bhuileachadh 
orra, chum foghlum feumail fhaotainn, gun a chridhe bhi 
air a’ lionadh le solas. Is fada gu dearbh o shearmon- 
aicheadh Soisgeul Chriosd san duthaich sin. °S ann am 
mach 4 aon do eileanaibh na Gaidhealtachd a chraobh- 
sgaoileadh Soisgeul Chriosd air feadh Bhreatunn agus: 
iomad cearn eile do ’n Roinn-Eérpa. Sheas na Cuildich, 
luchd-leanmhuinn Chalum-Chille, a sgaoil o Iona a mach 
air feadh na tire, gu duineil fad ioma linn an aghaidh 
dealas Pap na Rodimhe; ach bhuadhaicheadh faidh- 
edidh ’nan aghaidh. Dh’ fhogradh na Cuildich as an 
duthaich ; agus sgaoil aineolas gu luath a mach air feadh 
na tire gu fada farsuing. Dhuineadh suas na tobraichean 
do uisge bed, a bha air am fosgladh. Chinn an droigh- 
ionn agus an dris far an robh an giubhas agus am miortal 
air a shuidheachadh. Sgaoil ced an aineolais air na 
beanntaibh sin air an d’ éirich roimhe sin Grian na 
fireantachd le leigheas fo a sgiathaibh. Dh’ fhas an duth- 
aich gu luath mar fhasach neo-thorach, gu dubh, tiamh- 
aidh, dorcha. Bha mort, agus ar, agus foirneart air feadh 
na tire; bha cinn-fheadhna ag éiridh an aghaidh a chéile, 

cinneach an aghaidh cinnich ; agus cha ’n ’eil e comasach 
dhuinn na th’ againn do eachdraidh nan linn sin éisdeachd 
gun sgreamh agus déistinn. Bha na cinn-fheadhna borb, 
agus na ceatharnaich fiadhaich; agus, leis a sin, bha 
*chomh-stri a bh’ eatorra fuileachdach, agus millteach. 
*S ioma ni a cho’-aontaich chum a’ Ghaidhealtachd a 
chumail tine mhor ann an dorchadas. ‘Nuair bha ’n 
Creidimh ath-leasaichte air a shochrachadh san tir, cha do 
ghabh uachdarain na rioghachd moran suim do staid na 
Gaidhealtachd. Ghabh iad g’an ionnsuidh féin saoibhreas 
na h-eaglais, agus dh’ fhag iad ministeirean an t-soisgeil 
fo bhochduinn chraitich. Chum gné bheathachaidh a 
dheanamh suas dhoibh, an aite na thug iad uatha, cho’- 
cheangail iad ri chéile a dha, a tri, agus mar thachair ann 
an Ceann-loch-Chille-Chiarain ’an Earraghaidheal, ceithir 
sgireachdan, far an robh roimhe sin ceithir eaglaisean 
agus a’ choilion pears’-eaglais a’ saoithreachadh. Agus air 
feadh na Gaidhealtachd air fad, tha ’n sedrsa sgireachdan 
a rinn iad co farsuing, co fiadhaich le monaidhnibh mora, 
beanntaibh arda, coilltibh dorcha, aibhnichibh cas gun 
drochaid, glinn aimhreidh gun slighe, eileanaibh fad’ o 
chéile le caoil bhuan, linntibh salach, sruthaibh bras 
cunnartach ; ionnus gur beag a b’ urrainn aona mhinisteir 
a dheanamh, ged a bhiodh dealas abstoil aige, agus neart 
os ceann cuimse, ’na leithid sin do sgireachd. Ach os 
ceann gach aobhair eile, ’se cion a’ Bhiobuill a b’ fhaide 
bha ’n aghaidh nan Gaidheal: cha robh e aca, ’s ged a 
bhitheadh, cha b’ urradh dhoibh a leughadh. Cha’n ’eil 
ach mu thri-fichead bliadhna o’n a bha ’n Tiomnadh- 
Nuadh air ’eadar-theangachadh gu Gaelic. Roimhe sin 
cha robh e comasach dhoibh ’fhaotuinn, ged a b’ Aill leo ; 
agus cha ’n ’eil ach séa bliadhna-fichead o’n a bha leabh- 
raichean an t-Seann-Tiomnaidh gu h-iomlan sa’ Ghaelic. 
Feoraich do ’n t-seann duine tha gearan, nach ann gu 
math a tha gach caochladh a tha teachd air a’ Ghaidh- 
ealtachd a’ tionndadh ; fedraich dheth cia lion sgoil a bha 
‘na dhithaich r’a linn féin; co liuthad aon a b’ urrainn 
focal Dé a leughadh ; agus, ciod na leabhraichean a bha 
aca ra leughadh. H4isd ri ‘fhreagradh, agus aidichidh tu 
gur ann air a’ Ghaidhealtachd a thainig an t-atharrachadh 
sona. Ciod a bu chonaltradh do na daoinibh a dh’ fhalbh, 
ri fasgadh ’n tuim, air ctl gaoithe, ’s ri eudann gréine, air 

laithibh seachduin agus sabaid? Ciod, ach aislingean, 
sgeulachd nam Fiann, amaideachd fhaoin mu thaibhseir- 
eachd, mu’n da shealladh, eachdraidh mu chogadh agus 
mu chreachadh. Cha robh beinn, no dun, no tulach uaine 
san duthaich aig nach robh sithiche no ban-sithiche ; 
cha robh gleann dorcha no doire tdlaidh gun a thannasg 
féin; cha robh carn no crom-leac gun an uruisg féin aca ; 
cha robh cladh gun uamhas, no eas gun a ghlaistig. Bha 
mar so spiorad bréige no fiosachd, druidheachd agus 
buidseachais anns gach sgireachd. Bha daoine cealgach 
cuilbheartach a’ teachd bed air an ais-innleachdaibh 
mallaichte, a’ mealladh dhaoine socharach baoghalta le ’n 
gisreagaibh agus le ’n dearnadaireachd. Bha seun aca, 
air leo, airson gach cunnart; agus soisgeul agus eolas, 
mar theireadh iad ris, airson gach urchuid agus dosguinn. 
Agus ciod an gnathachadh a b’ abhaist a bhi aig daoinibh 
’s na linntibh a dh’ fhalbh? An robh coinneamh mhor 
gun tuasaid? An robh torradh gun mhisg gun chomh- 
stri? An robh caithris nam marbh féin gun chleasachd, 
gun ol, gun chedl, gun dannso? Am feudar a nis 
‘aicheadh nach d’ thainig caochladh beannaicht’ air 
Gaidhealtachd agus air Innse-Gall na h-Alba? Gu truagh, 
tha mdran amaideachd fathast a’ dol air a h-aghaidh ’s na 
h-ionadaibh sin, agus cd ’n tir anns nach ’eil? ach tha 


‘obair a nis a’ dol air a h-aghaidh san duthaich sin nach 


feud, le beannachadh Dhé, gun tairbhe éifeachdach a bhi 
’*na comh-lorg. 


CRAOBH-SGAOILEADH AN T-SOISGEIL. 


Tua aoibhneas a’ lionadh mo chridh’, 

’S cha traghadh do shith mo chuim ; 
Tha naigheachd ni’s taitnich’ san tir, 

Na chualas ri linn mo chuimhn’: 

Cha naigheachd air Oisein nam Fiann, 
No gaisgeach bha riamh am feachd ; 

Cha naigheachd air sealgaireachd fhiadh, 
No ’gitlan am bian gu teach ; — 


Cha naigheachd air creacnadh nan Gall, 
Le ceatharn nan gleann, ’s nan sttc ; 


150 


No idir air siubhal nam beann, 

‘San éideadh nach ceangladh glin 

Cha naigheachd air tapadh nan Gaidheal, 
No treubhantas ard an lann, 

A leagadh an naimhdean gu lar, 

No sgoltadh an cnamh, ’s an ceann ;— 


Cha naigheachd air fineachaibh treun, 

A chogadh, ’s nach géilleadh bed: 

Clann Ghriogair bha aineolach, gleusd’, 

*S nach tric a bha réidh ri coir ; 

Clann Démhnuill le ’m b’ aiteas lamh-dhearg, 
Clann Chamshroin bha calma gun chéill ; 
Mar sin ’s gach clann eile b’ fhéarr ainm, 

’S gach ceannard bu ghairg’ na chéil’ ; — 


Ach naigheachd air Soisgeul nan gras, 
Bhi sgaoileadh ’s gach aird mu’n cuairt ; 
*S am Biobull le focal na slaint’ 

Bhi ruigheachd gach ait le buaidh; 
Toirt caochladh air inntinn an t-sluaigh, 
Gan citineach’ mar uain gu sith; 

A’ claoidheadh gach ardan a’s uaill, 

’S a’ cur gach droch bhuaidh fo chios. 


MU CHUIDEACHD NAN SGOILEAN 
GAIDHEALACH. 


THA nis corr agus seachd bliadhna deug o shocraicheadh 
an Comunn so. Mhothaich iad le mdr dhoilghios, ged a 
rinneadh moran airson nan Gaidheal leis gach cuideachd 
eile, gu’n robh anabharra fathast r’a dheaanmh. . Ged a 
bha ’m Biobull air ’eadar-theangachadh do’n Ghaelic, 
saor r’a cheannach, agus soirbh r’a fhaotainn, cha robh 
mor sheadh dhoibh ann, do bhrigh nach robh e ’nan 
comas a leughadh. 

‘Se ’n ni araidh a tha comharachadh a mach na cuid- 
eachd chairdeil so, agus a chuir na Gaidheil co mdr ’nan 
comain, gum b’ iad a’ cheud Chomunn a thug fainear, 
gur ia’ chainnt a tha daoine ‘labhairt a’s usadh dhoibh 

fhdghlum; agus thionnsgainn iad air na Gaidheil a 
theagasg a réir na ddigh so. Ann an aite toiseachadh 
anns na sgoilibh le leabhraichibh Beurla, mar a rinn a’ 
Chuideachd urramach eile, agus na sgoilean sgireachd, 
thdisich iadsan sa’ cheud dol a mach anns a’ Ghaelic ; agus 
do thaobh so, ann an tine ghoirid thug iad dearbhadh 
sdlasach seachad air a’ ghliocas co math ’s air a chaoimh- 
neas leis an do thdisich iad air an obair so. Dh’ ionnsuich 
na Gaidheil, mar dh’ fheuidte smuaineachadh, ann an 
trian na h-wine a ghabhadh iad anns an ddigh ghnath- 
aichte. Thuig iad na bha iad a’ leughadh, mar bha iad 
a dolair anaghaidh. Bha’n inntinn san obair. Bha’n 
edlas air a mheudachadh, agus bha iad air an deasachadh 
san 2m cheudna air teachd gu dian air an aghaidh anns 
an oilean Bheurla. Tha gach aon a tha mion-edlach uime 
so, agus as am feudar earbs’ a charamh, a dh’ aon-inntinn 
sa’ chuis so. Agus bhuineadh do Ghaidheil a thoirt 
fainear, ge nach robh luach-saoithreach a b’ airde ’an 
lorg na doigh theagaisg so na ruigheachd air a’ Bheurla, 
ni gun teagamh a tha feumail, gum bu choir dhoibh co- 
aontachadh leatha. Ach cha ’n ann idir chum foghlum 
saoghalta thoirt seachad, a chuireadh a’ Chuideachd so 
air bonn: ’se cor spioradail nan Gaidheal a dhiisg baigh 
a’ Chomuinn. B’e’m miann, gu h-araidh, comas a thoirt 
do dhaoinibh focal Dé a leughadh anns a’ chanain anns 
an deachaidh an teanga an tus air chomhradh. Mun do 
thdisich a’ Chuideachd so b’ ainneamh an ni Biobull 
fhaotainn ann an tigh air bith sa’ Ghaidhealtachd. Is 
mor gu dearbh a rinn an Comunn Lunnuinneach chum an 
sgaoileadh, gidheadh, bha iad direach dhoibh mar leabhar 
glaiste do-thuigsinn ; ach a nis anns a’ bhothan a’s aon- 
aranaiche tha ’n leabhar naomh so va fhaotainn; agus 
ma shoirbhicheas Dia leis gach saothair a th’ air a 
chleachdadh, cha bhi ’n leanabh a’s bochda san dithaich 
gun bhi ’na urrainn a leughadh. 

Cha ’n ’eil na sgoilean Gaelic seasmhach, suidhichte 
ann an aon Rite, mar sgoilean eile; ach o ghleann gu 
gleann, ’s 0 eilean gu eilean, chum cothrom a thoirt 
dhoibhsan a bha ana-goireasach air ruigheachd air 
foghlum air aon doigh eile. ’Nuair a thdisich iad air tus, 
bha iad mar thobair bheaga san fhasach; ach tha iad a 
nis mar shruthaibh laidir leis am bheil tir nan gleann ’s 

nam beann gu pailt air a h-uisgeachadh. ’S e’n doigh 
ghluasadach san robh iad a dh’ fhag iad co freagarach do 
chor na duthcha, agus bu chdir da so a bhi ’na aobhar- 
brosnachaidh dhoibhsan a tha sealbhachadh sochairean 
nan sgoilean Gaelic, feum math a dheanamh dhiubh am 
feadh ’s a tha iad aca. ’S e miann dirachdach a’ Chom- 
uinn so gu’n deanadh na Gaidheil chmhnadh ri cach a 
chéile chum am foghlum a tha iad a’ faotainn uathasan 
a cho-roinn ri muinntir eile aig nach ’eil an cothrom 
ceudna; agus cha b’ ioghnadh ged a dheanadh iadsan 
sin, “nuair a tha coigrich a’ deanamh na h-uiread air an 
son féin. 

Tha aon ni a thachair ann an lorg nan sgoilean so, 
nach feud gun sdlas a thoirt do’n chridhe cheart: ’se sin 
an tlachd, cha ’n e ’mhain a th’ aig an digridh, ach, mar 
an ceudna, aig a’ mhuinntir a thainig gu aois, ann am 
foghlum na Gaelic, chum cothrom a bhi aca gu focal Dé 
a thuigsinn ‘nan cainnt féin. Chunnacas an sean-athair 
’s an t-ogha ‘nan seasamh taobh ri taobh san sgoil ; 
chunnacas an seann saighdear air tilleadh le creuchdaibh 
ga dhuthaich a’ foghlum as ir briathran na sithe, 
iocshlaint gach ledn ; chunnacas an sedladair leis an aon 
laimh a dh’ fhagadh aige latha a’ bhlair, a’ togail an 
leabhair bheannaichte sin os ceann an t-sruth tre’n robh 
e dol do’n bhothan bheag a bh’ air an raon, chum comas 
fhaotainn air a leughadh, ann an citineachd an leinibh, 
agus le dtrachd fir d’ an robh ’anam mar churam ! 

Agus an ion duinn so a bhi ’na joghnadh oirnn? 
Nach nar do dhuine a bhi aineolach air cainnt a dhithcha, 
’s an sar chothrom a th’ aige aig an dorus. Cha ’n abair 


mi a bheag san Am mu shnas na Gaelic, ceud chanain ar. 


duthcha : 


Si labhair Padruig ’n Innse-fail nan righ, 
’S am faidh caomh sin Calum naomh ’an I. 


Ach so a their mi, gur narach agus gur peacach do 
dhaoinibh a bhi eucomasach air teachdaireachd thrdcair- 
each Dhé dhoibh féin a leughadh, am feadh ’sa tha 
daoine iochdmhor, ann an caoimhneas nach fheudar a 
chur an céill, a’ cur sgoilean far am feud iad ruigheachd 
orra chum na ceart chriche so. 


a 

DAN DO CHOMUNN NAN SGOILEAN 
GAIDHEALACH. 


Bip a’ Chuideachd ud eile ’am sgeul, 
Tha ’m baile Dhunéideann cruinn, 
Tha tarruing gach inneal a’s teud, 

A dh’ ionnsuchadh leughaidh dhuinn ; 
Tha ’cruinneachadh airgid a’s Gir, 

O dhaoinibh tha coire, stuam ; 

’S ’ga chaitheamh le ctiram ro mhor, 
Chuir sgoilean gu h-ordail suas. 


Los gum faighear le sean, a’s le h-og, 
Deagh theagasg is foghlum suairc ; 

*S gu’n leugh iad na comhairlean coir, 
Thug Dia dhuinn gu’r sedladh suas ; 

Oir ged a bhiodh Biobuill gu ledir, 

Aig big a’s aig moir an t-sluaigh, 

Mur b’ aithne dhoibh ’n leughadh air choir, 
Cha ’n fhaigheadh iad eolas uap’. 


AN T-URRAMACH G. H. BAIRD, D.D., AGUS NA 
SGOILEAN GAIDHEALACH. 


*S anns a bhliadhna 1824, a thugadh cor cianail nan 
Gaidheal a thaobh easbhuidh Sgoil agus mheadhon edlais 
fo bheachd Ard-Sheanaidh Eaglais na h-Alba le caraid co 
dileas ’s a dh’ fhosgail a bheul riamh as an leth; agus aig 
am bheil an leas spioradail co mor “na bheachd, ’s ged a 
bhiodh e air a bhreith ‘nam measg, agus air ’arach ann 
an tir nam beann o laithibh a leanabais. ’Se ’n diadhair 
urramach sin G. H. Baird, D.D., Priomh cheannard Ard- 
Oil-thigh Dhunéideann, agus aon do mhinisteiribh a’ 
bhaile mhdir sin, neach a dh’ ainmichear le baigh linntean 
an déigh so ’nar duthaich, a tharruing aire na h-Kaglais 
agus na Rioghachd a dh’ ionnsuidh staid nan Gaidheal, 
agus am feum a bh’ aca air barrachd sgoilean ajus 
meadhonan edlais na chaidh fathast a ghnathachadh, ged 
is mor agus clitiiteach an t-saothair a ghabh gach Cuid- 

eachd chairdeil fhiachail eile chum math spioradail na 
duthcha sin a chur air aghaidh. ‘Se ’m Freasdal féin a 
chuir ann an cridhe an duine mhaith so an obair a 
ghabhail os laimh. Bha e air gach doigh ro-fhreagarrach 
chum gean-math na h-Eaglais agus na Rioghachd a 
chosnadh. Bha meas aig gach aon air; agus bha aige 
féin cridhe agus ceann, run agus comas gu soirbheachadh 
le dealas agus gliocas. Bha’anam gu mor san obair, agus 
uime sin thoisich e, agus, thuige so, chaidh e air aghaidh 
le dtrachd agus togradh, a dh’ fhartluich air doilghiodais 
a lughdachadh, no saothair a chlaoidh. Chruinnich e 
edlas mion mu gach cearn’ agus eilean sa’ Ghaidhealtachd ; 
agus mu gach ana-cothrom fo’n robh muinntir na dithcha 
sin san am a chaidh seachad a’ luidhe. Thugadh na 
nithe sin uile fa chomhair an Ard-Sheanaidh, leis-san agus 
le aireamh do mhinisteiribh na Gaidhealtachd, a thainig 
air an aghaidh san am, a dhaingneachadh le ’n edlas féin, 
na chuir esan, air a chOmhdhail sin, ’an céill. Chual’ an 
Eaglais an eachdraidh a thugadh seachad le ioghnadh 
agus truas. Dh’ aidicheadh gun robh an treud spioradail 
sa’ Ghaidhealtachd air an dearmad leo tuillidh ’s fada. 
Bha iad san aon inntinn gu’n robh e iomchuidh, gun dail, 
oidheirp a thoirt air sgoilibh agus foghlum, a bharrachd 
air na bh’ aca, a chur “nam measg; agus gum biodh na 
sgoilean tra sin fo ughdarras agus riaghladh na h-Eaglais. 
Bha so uile dligheach do na Gaidheil, chum ’s nach biodh 
sliochd nan Jaoch treuna sin, a choisinn doibh féin agus 
dan dithaich, meas agus clit, ann am buillsgein gach 
cruadail, anns gach cearna do’n t-saoghal anns an do 
sgaoileadh bratach Bhreatunn ri crann, air deireadh air 
Gaill no Sasunnaich ann am fiosrachadh no ann an edlas, 
ni ’s lugha na bha iad ann an deagh bheus, agus anns gach 
gniomh fearail. O’n fhiosrachadh a fhuaradh, air an am 
sin, bha e soilleir gu’n robh moran sgoilean a dhith air 
an duthaich, air tir-mdr na Gaidhealtachd, agus gu 
h-araidh ’am measg nan eilean. Bha e gu soilleir air a 
dheanamh a mach, gu’n robh os ceann deich mile a dh’ 
digridh fo chtig-bliadhna-deug a dh’ aois comasach air 
foghlum a ghabhail, ach aig nach robh an cothrom, a 
bharr air aireamh mhor a thainig gu h-aois, a bha dian- 
thogarrach gu uiread foghlum fhaotainn ’sa dh’ fhagadh 
comasach iad air focal Dé a leughadh ann an cainnt an 

duthcha. Fhuaradh a mach gun robr sgireachdan ann, 
anns nach robh trian do’n t-sluagh comasach air leughadh, 
agus gun robh focal Dé ’na leabhar glaiste dhoibh. Cha 
robh e ’n comas do mhuinntir na rioghachd so a chluinn- 
tinn gun duilichinn mu’n chtis. Bha meas mor san 4m 
sin air na Gaidheil, mar tha dochas againn a bhitheas 
anns gach linn: cha do dhi-chuimhnicheadh an cogadh 
fathast, anns an do sheas iadsan ri guala an righ gu calma 
dileas, ann am iomad latha teith, far nach b’ e ’n abhaist 
a bhi air deireadh: bha ’n clit ann an eachdraidh gach 
blair; agus a nis, “nuair a chuireadh an uireasbhuidh 
spioradail an céill, thaisbein Albuinn o thaobh gu taobh 
an deagh rin doibh, air a’ mhodh ab’ fheumala. ’S gann 
a bha baile-mor no sgireachd san rioghachd anns nach 
robh airgiod air a thional chum na sgoilean so a chur a 
mach. Shonraich Ard-Sheanadh na h-Eaglais a mach 
buidheann do mhinistiribh agus do fhoirfich gu riaghladh 
na cuis a ghabhail os laimh; agus faidedidh thoisich an 
obair a bha ann am beachd an duine mhaith a dh’ ainm- 
icheadh, agus chuireadh e féin air ceann a’ ghnothuich. 
Shoirbhich e gus a so, trid beannachd Dhé, air doigh nach 
feud gun mhor shdlas a thoirt do gach cridhe ceart. Cha 
robh ac’ air a’ cheud bhliadhn’ ach da sgoil, agus a nis 
féin air an treas bliadhna, tha aca corr is leth-cheud, anns 
am bheil eadar tri agus ceithir mile air an teagasg! Tha 
so gu cinnteach ’na aobhar taingealachd do Dhia. 
Fhuair a’ bhuidheann ris an d’ earbadh na sgoilean 
so cheana os ceann fichead mile leabhar sgoile air an 
ullachadh, mar tha ’n t-aon so, gu sonruichte air an son 
féin ; agus cha’n e leabhraichean sgoile airson na h-digridh 
a mhiin a tha iad a’ cur a mach; ach chuir iad cheana 
air bonn ann an da fhichead aite air feadh na Gaidh- 
ealtachd “‘ Leabhar-lannan,” no, “ Cruinneachadh leabhr- 
aichean ” do iomad seorsa, ’an Gaelic ’s ’am Beurla, air an 
taghadh le faicill agus curam, gu bhi air an toirt chum 
an leughaidh do gach teaghlach ann an coimhearsnachd 
nan sgoilean. Ona leabhraichibh so gheibh Gaidheil san 
oidhche gheamhraidh, culaidh fhiosrachaidh agus eodlais 
thaitneach; ’an dite bhi suidhe mu ’n ghriosaich, ag 
innseadh, no ’g éisdeachd sgeulachdan faoine ; no dol air 
chéilidh o thigh gu tigh, gun tairbhe no buannachd ‘na 

*S ann mar so a thoisich na sgoilean a tha mach fo 
ughdarras na h-Eaglais. Eadar a’ bhuidheann ris am 
bheil iad so an earbsadh ann an Dunéideann, agus gach 
Cuideachd chneasdt eile, a tha saoithreachadh airson 
math na Gaidhealtachd, cha’n ’eil falachd no farmad, ach 
farpuis a’ ghraidh ann an obair na trocair. “Se ’n t-aon 
ni tha “nam beachd: tha ’n irnuigh ri Dia airson soirbh- 
eachadh cach a chéile. Tha ’n duthaich d’ am bheil iad 
a’ dol a mach farsuing, agus eadar buachaillean Abrahaim 
agus Lot cha ’n ’eil cionfath connsuchaidh: “'Thubhairt 
Abraham ri Lot, Na bitheadh, guidheam ort, comhstri 
eadar mise agus thusa, agus eadar mo buachaillean-sa 
agus do buachaillean-sa; oir is braithrean sinn: nach ’eil 
an tir uile romhainn? ” 

Am feud sinn sa’ chunntas aithghearr so a th’ againn 
air na cochairibh spioradail a tha na Gaidheil a nis a’ 
sealbhachadh, gun ghairm air ar luchd-dithcha ionmh- 
uinn, a bhi dileas doibh féin, agus feum iomchuidh a 
dheanamh do gach cothrom a tha gu saoibhir air a bhuil- 
eachadh orra. 

Bha la ann ‘nuair nach robh mor bhaigh eadar Gaill 
agus Gaidheil; ach dh’ fhalbh an 1a sin, agus bu neo- 
shuairce na Gaidheil mur falbhadh ; oir gu cinnteach bu 
truagh an cor mur bhith na tha daoin’ eile a’ deanamh 
air an son. O! ’s priseil soisgeul Chriosd a tha fogradh 
gach miruin air falbh, agus a’ sgaoileadh graidh braithreil 
agus sith air feadh gach tire! 

Le duirachd ar n-anama dh’ asluicheamaid air parant- 
aibh, ma thig an leabhar so ‘nan ciramh, iad os ceann 
gach ni, a dh’ oidheirpeachadh foghlum a thoirt d’ an 
cloinn. Is beag is urrainn Gaidheil bhochd fhagail aca 
do shaoibhreas; ach ma tha edlas math aca, tha e ni’s 
luachmhoire dhoibh na crodh no caoraich. Anns na 
sgoilibh so tha Gaelic agus Beurla ri bhi air an teagasg ; 
tha ’n da chainnt feumail, agus feudar an teagasg san aon 
am; ach, le ’r n-iomaguin mun Bheurla ionnsuchadh, ni 
a tha roiomchuidh, na dearmaidaibh a’ Ghaelic: fhad ’s 
a’s bed sibhse, ’s ann innte ’s fearr a thuigeas sibh focal 
Dé: ’s ann leatha ruigeas luchd-teagaisg ’ur cridhe, agus 
’s ann leatha a’s fearr a thaomas sibh a mach diomhair- 
eachd ’ur n-anama aig cathair nan eras. 

_ Sibhse, oigridh mo ghraidh, aig am bheil an cothrom, 
na deanaibh dearmad air. Thugaibh fainear gur h-i 
*Ghaelic a’ chainnt is fearr arthuigeas ’ur n-athair agus ’ur 


- mathair, coimhearsnaich aosda agus ‘ur cairdean ; ’s 1 so 


eainnt an doill agus a’ bhacaich, nach faigh gu eaglais 


-agus nach d’ fhuair foghlum. Cia sdlasach dhuibhse am 


focal naomh a leughadh dhoibh, agus eolas an t-Slanuighir 
bheannaichte a run-phairteachadh ritsan a tha as 
?eugmhais a’ dol sios do ’n uaigh fa chomhair “ur sul. 

Aon fhocal eile labhrainn ri 6g agus aosda. Guidhibh 
aig cathair nan gras gun soirbhicheadh Dia leis gach 
comunn a tha saoithreachadh san obair bheannaichte so. 
Tha iadsan a’ gnathachadh nam meadhona; ach ’se Dia 
bheir am fas. Guidhibh gu dirachdach ris: is mor fath 
’ur dochais, oir is dileas esan a thubhairt, Gum bi lion- 
mhoireachd nan eilean ait, gu’n seinn luchd-aiteachaidh 
nan creag, agus gum bi ‘n talamh lan do edlas an Tigh- 
earna, mar tha ’n t-uisge a’ cdmhdachadh aigean na 
fairge. 


DAN DO CHOMUNN A’ BHIOBUILL: 


Gu ma mairionn do ’n Chuideachd is uaisle 
Fhuair urram is buaidh thar chach ; 

_ Bhios cruinn ann an Lunnuinn an t-sluaigh, 
"Nam tighinn mw’n cuairt a’ Mhaigh. 
Sud cuideachd a dh’ éirich ’nar n-airc, 
’Chur Bhiobull am pailteas a nall, 
Na dhiolas ar bochdan air fad, 
’§ na lionas gach srath a’s gach gleann. 


Cuirear Biobuill am pailteas ’an clo, 

’An cainntibh nan slogh gu léir ; 

Cainntibh coimheach a dh’ iomadaidnh seors’ 
Mu nach -cuala sinn sgled no sgeul. 

Théid an Sgriobtuir gu grad do ’n taobh-tuath, 
Gu: Ruisianaich ghruamach bhorb ; 

Gu Lochlannaich, ’s Laplannaich fhuar, 
Agus Tartaraich luath gun cholg. 

Ni ’n fhirinn iad callda gun dail, 

Is lionar le gras an cridh’: 

Cha mhair iad ’nan coigrich air gradh, 
No cleachdannaibh blath na sith ; 

Oir tréigidh iad buirbeachd an gne, 

A’s leanaidh iad seimheachd Chriosd : 
Thig creidimh g’an ionnsuidh o neamh, 
Chuireas mais’ air am mein gu sior. 


Ge farsuing tha Asia mhor, 

Ge lionar a sloigh thar meas ; 

Ge h-iomadh an canain, ’s an doigh, 

’S ge pailt tha gach sogh “nam measg ; 

Ge daingeann tha ceangal an cridh’ 

Ri aoradh nan iodhol balbh, 

Ruigidh ’n sgriobtuir gach cearna d’ an tir, 
’S bheir e leis iad le sgriob air falbh. 


Daoin’ odhar is dubh an taobh deas, 

’An Afric fo theas na gréin’ ; 

Ged bha iad ’nan traillibh, ’s ’nan creich, 
Aig muinntir gun seirc, gun chéill, 

Ni ’m Biobull ’s an soisgeul iad saor, 

Is bidh iad ’nan laoich aig Criosd ; 
Gabhaidh ’n anam ra fhirinn, ’s r’a ghaol; 
’S bheir a Spiorad dhoibh naomhachd fhior. 


Théid an soisgeul le ’sholus mar ghrian, 
A. dh’ ionnsuidh an iar mw’n cuairt ; 
America, ’s Innseanaich fhiat’, 

A’s Eileanaich chian a’ chuain: 

Tha iad aineolach, alluidh gun chiall, 
Tha iad buaireasach, fiadhaich, coirbt’, 
Tha iad diorrasach, dioghaltach, dian, 
Bras, ardanach, iargalta, borb. 


Sar-chothrom do shoisgeul na slaint’ 

’S do chumhachd nan gras aig Criosd ; 
Bheir maitheanas saor dhoibh gun dail 
Is creidimh bhios laidir fior ; 

A. ghlanas an cridhe gun chaird, 

O’n truaillidheachd ghraineil, bhréin ; 

A cho-chumas ri Dia iad le gradh, 
’S le naomhachd ‘nan cail, ’s ‘nan gléus. 


Bidh gach aidmheil a’s creidimh ‘nan aon, 
Gun seachran, gun aomadh clith: 

Thig na Papanaich thugainn gu saor, 
*An ceanglaichibh gaoil, a’s sith; 

Thig Arabaich, ’s Turcaich le chéil’, 

Is éighear Mahomet a sios ; 

Thig na h-Iudhaich le dirachd ‘nan déigh, 
Thoirt imhlachd a’s géill do Chriosd. 


Cha bhi dithaich no rioghachd fo’n ghréin, 
No fine, no treubh, no clann, 

Air nach soillsich an soisgeul gu réidh, 
Mun dibir an fhéill a th’ ann. 

Nach aoibhinn an obair do dhaoin’, 

Am Biobull a sgaoileadh ’an céin? 

Bhi gnathach’ an dichill ’s am maoin, 
’Chur innleachdan gaoil ’an ceill. 


DAN AIR AN T-SEALLADH THAITNEACH A 
THA ’M BEACHD NAN GAIDHEAL. 


Bua na Gaidheil ro-aineolach, dhall, 

Bha ionnsuchadh gann ’nam measg, 

Bha ’n edlas co tana, ’s co mall, 

’*S nach b’ aithne dhoibh ’n call a mheas: 
Cha chreideadh iad buannachd no sta, 
Bhi ’n sgoileireachd ard d’ an cloinn; 
Ged dh’ fheudadh iad fhaicinn gach la, 
Gur h-i thog o lar na Goill. 


Ach b’ annsa leo ’n airgiod ’s an or, 

A. chaithe gu gorrach truagh, 

Ri amaideachd, oranaibh, ’s ol, 

Ri bainnsibh ’s ri ceol d’ an cluais. 
Cha ’n ioghnadh ged bha iad gun chail, 
Do fhocal na slaint’ aig Dia ; 

Ged choisinn an namhuid an gradh, 
’S ged bha iad toirt da a mhiann. 


160 


Ach théid aineolas nis as an tir, 

’S gach cleachdadh neo-dhireach crém ; 
A’s mealaidh sinn sonas a's sith 

Gun fharmad no stri ‘nar fonn. 

Théid sgoilean chur suas anus gach cearn’, 
Bidh leabhraichean Gaelic pailt ; 

Bidh eodlas a’s diadhachd a’ fas, 

Thig gach duine gu sta, ’s gu rath. 


Nis “ togaidh na Gaidheil an ceann, 
*S cha bhi iad ’am fang ni ’s md”: 
Bidh aca ard-fhoghlum nan Gall, 

A’s tuigse neo-mhall ’na choir: 

Théid innleachdan, ’s oibre air bonn, 
Chuireas saibhreas ‘nar fonn gu pailt; 
Bidh an dibli co laidir ri sonn, 

*S am bochd cha bhi ldm le h-aire. 


Thig na linntean gu cinnteach mu’n cuairt, 
Tha ’n Sgriobtuir a’ luaidh thig dirnn, 

San téid Satan a cheangal.gu cruaidh, 

*S nach meall e an sluagh le sgleo. 

Bidh firinn, a’s siochaint, a’s gaol, 

A’ ceangal chloinn daoin’ ri chéil’ ; 

Cha ’n fhaicear fear dona mi-naomh 

Théid ole as an t-saogh’l, a’s beud. 


MU GHRIAN NA FIREANTACHD.* 


An uair a bheir sinn buidheachas do Dhia airson 
aimsirean suidhichte na bliadhna, thugamaid gu taingeil 
moladh dha airson gu’n d’ éirich Grian na Fireantachd 
oirnn, agus gu’n cuala sinn a Shoisgeul glérmhor: ni as 
eugmhais a bhiodhamaid gus an t-am so air seachran, ann 
an dorchadas spioradail, agus fo sgail a’ bhais; as 
‘eugmhais b’ éiginn duinn a bhi air iomrall ann an neo- 
chinnteachd dho-rannsachaicdh, gus an tuislicheamaid air 
sléibhtibh dorch’ a’ mhearachd, agus gu’n rachamaid fodha 
ann an slochd-gun-iochdar an léir-sgriosaidh. 


* From “ Harvey’s Meditations,” by Patrick Macfarlane. 

An eugmhais na gréine nadurra, ciod a bhiodh san 
domhan so, ach torr gun bheatha, meall mdr gun bheoth- 
alachd? Cha ’n fhasadh duilleach air na craobhan, no 
blaithean air na luibhean. Cha ’n fhaiceamaid na 
machraichean strachdta le h-arbhar craobhach, no na 


glinn gu h-trar gorm le feur ndsar. No, le radh ann an 


cainnt mhaisich an fhaidhe, Hab. iii. 17, “ Cha tugadh an 
crann-fige uaith blath, agus cha bhiodh cinneas air an 
fhionain ; dh’ fhailnicheadh meas a’ chroinn-ola, agus cha 
tugadh na machraichean uatha lon; bhiodh na treudan 
air an gearradh as o’n mhainnir, agus cha bhiodh buar 
air bith anns na buailtibh.” Tha ’ghrian a’ cur a gathan 
dealrach air uile luis-bhed agus mheacana na machrach, 
a’ cur ailleachd chiatach air an earrach, agus a’ cur tarbh- 
aichead anns an fhogharadh. Tha a teas a’ drighadh 
air an fhion-lios agus air an abhall-ghart, ’s a’ cur gluasad 
fo ‘n t-snothach shaughmhor, a tha direadh tre nan cuislibh 
diomhair o ’bheil am pailteas fiona agus meas a’ sruthadh. 
Cha ’n e gu bheil a gathan aigh air an cuibhreachadh ri 
aghaidh na cruinne so, ach tha iad a’ ruigheachd air a’ 
chuid a’s doimhne do’n chruitheachd. Tha a cumhachd 
a’ drughadh agus a’ sgiamhachadh na cruitheachd air fad. 

“Cha ’n ’eil ni folaicht’ o a teas.” 

Direach air a’ mhodh cheudna bha ’n Cinne-daonna 
marbh ann an eu-ceartaibh agus ann am peacaibh, as 
eugmhais cumhachd beothachaidh Tosa Criosd. “’S esan 
an ais-eirigh agus a’ bheatha,” tobar saoibhir an dara 
aoin, agus aobhar uile-chumhachdach an ni eile. Tha ’n 
dara Adhamh ’na spiorad beothachaidh, agus is ann trid- 
san a tha anaoimh uile bed. Tha e ’dealradh air an ceud 
faithibh, agus tha iad a’ fas suas ‘nan grasa néamhaidh, 
agus a’ sior-mheudachadh ann an toradh na fireantachd. 
’S iad creidimh neo-chealgach, agus gradh neo-chlaon an 
toradh a’s aghmhoire a tha sruthadh o’n nadur ath- 
nuadhaichte, agus is iad toraidh ’oibreachaidh air an 
inntinn. Cha robh uiread agus aon rim diadhaidh, na 
aona chleachdadh Criosduidh, ‘nan urrainn sgaoileadh no 
fas, as eugmhais cumhachd cairdeil a ghrais. 

Mar nach ’eil tarbhaichead no suilbhearrachd as eug- 
mhais na gréine’ ‘nuair dh’ éireas i gu flathail boillsgeil, 
’s a sgaoileas ia gathan aigh, tha i ’g ath-bheothachadh 


subhachais nach gabh cur an céill. Tha na milte creutair 

sgiamhach a’ mosgladh suas gu bith le a teas, agus gan 
grianadh ’na blathas. Tha na h-edin a’ dusgadh o’n clo- 
chodal, ’s a’ taosgadh a mach an ceileirean cedlmhor ann 
-anco’-sheirm bhinn. Tha ’mheanbh-spréidh, le ’m méilich 
chitin, a’ cur failt’ air an og-mhaduinn. Tha ’m buar le 
’n sruth-ghéimnich, a’ cur an céill an ait-sholais. Tha na 
glinn air chrathadh le canntaireachd ; tha na h-aonaichean 
le’m mac-talla ag aithris an co’-cheileirean. Tha ’cheol- 
raidh air fad a’ co’-aontachadh leis a’ choi’sheirm; tha 
gach ni anns a’ bheil beatha ri gairdeachas anns an 
drighadh sholasach.—Ach nam biodh gathan dealrach na 
gréine air call an teas, thigeadh gruaim neo-éibhinn air 
gach ni, Cha’neambhain sin, ach thigeadh sgail orra car 
tune bhig, agus chuireadh nadur air fad uime, mar gum 
b’ ann, culaidh-bhroin. Tha na néamha féin dubhach. 
Tha na creutairean a’s sunndaiche a’ cromadh an cinn le 
bron. Tha coisridh chedlmhor an doire ’nan tosd: chaidh 
a’ ghlas-ghuib orra air fad. Tha fiadh-bheathaichean an 
fhasaich ag ulfhartaich airson an creich; tha na h-edin 
le ’m fios-fithich a’ sior-sgriachail; tha cridhe an duine 
a’ failneachadh, no tha cradh obann ’ga ghrad bhualadh. 
-——’Samhuil a’ chtis “nuair dh’ fholaicheas Criosd a 
ghniuis ; “nuair chailleas creidimh sealladh air sdlas Israeil, 
nach dubhach neo-shubhach beachd an anama! Air 
leinn gu bheil ar Dia ’na theine dian-loisgeach, agus gu 
bheil ar peacaidh gu h-ard labhrach ag éigheach diogh- 
altais. Tha na smuainte craiteach o’n leth a stigh, tha ’n 
Criosduidh ag imeachd gu tursach; tha gach ni o’n leth 
a muigh maidheanach, gach ni o’n leth a stigh bronach. 
Tog suas, mata, Iosa ghrasmhoir, an tr-mhaduinn a’s 
aghmhoire o’n ionad a’s airde dirnn: O! tog suas solus 
do ghntis air do phobull! Leig ris doibh uile-fhoghaint- 
ichead t’ eadar-mheadhonaireachd, dean ar coir air an 
t-saorsadh mhoir so lan-shoilleir dhuinn. 

Leanaidh mi fhathast air a cho’-samhlachd sin. Tha 
a’ ghrian a’ sgaoileadh a dealradh m’a timehioll, air gach 
aird. Gu fialaidh fiughantach tha i a’ soillseachadh agus 
a’ deanamh ait uile chriocha na talmhainn, agus uile 
chuairt nan speur. Tha rughadh san aird-an-ear ’an Am 
dhi éiridh, agus tha beannta na h-aird-an-iar air an dradh 
le dealradh boillsgeil. Tha dtthchanna fuar na h-airde- 
tuath air am blaiteachadh le gathan mathasach, am feadh 

a tha ’n airde-deas le dian-theas air an claoidh.—Mar sin 
tha cumhachd Grian na Fireantachd rin-phairteach, neo- 
chuibhrichte. Bha na linntean a bh’ ann o chian "gam 
faireachduinn, agus ni na h-ail a tha fhathast gun bhreith, 
gairdeachas annta. Bha toillteanais a bhais luachmhoir 
a ruigheachd air a’ cheud mhuinntir, agus craobh- 
sgaoilear iad do linntibh deireannach a’ chinne-dhaonna. 
Gu'n ruig iad, ’an dine ghearr, air iomall criche gach tir ! 
Aithn do d’ shoisgeul, O Shlanuighir bheannaichte, e 
‘ghabhail sgiathan na maidne, ’an co-imeachd ris a’ 
ghréin. Rachadh e air sgiathaibh laidir a dh’ ionnsuidh 
gach sluaigh, duthaich, agus cainnt; chum gum bi edlas 
umad fhad ’s a tha teas na gréine a’ ruigheachd, agus am 
fuachd a’ reothadh ; chum gum bi thu air t’ aidmheil agus 
aoradh air a thoirt duit; chum gum bi iadsan a tha 
aineolach air t’ ainm, agus naimhdean do d’ theagasg, air 
an soillseachadh le edlas, agus air an taladh ris le gradh 
do t’fhirinn! O gu’n tigeadh an t-am taitneach sin; an 
t-am ion-mhiannaichte sin ; an uair a chuimhnicheas gach 
sluagh orra féin agus gum pill iad ris an Tighearna; agus 
gu’n dean gach cinneach aoradh dhuit! 


AM MESIAH. * 


A. NIGHEANAN Shaleim! tionnsgnaibh oran réidh, 

*S na puinne a’s airde gluaisear dan nan speur. 

Na fuarain bhiair, le sgail nan gorm-choill tr, 

’S na bruadair Ghreugach,—theich gu léir fa ’r cul. 

A Righ thug cail do’n fhaidh a ghleusadh ceoil’ 

Le éibhleig naoimh, cuir blaths ’an laoidh mo bheoil! 
Mu linn na slainte sheinn am bard o chian, 

Bidh Mac aig Oigh, aig Oigh is torach siol! 

O fhreumhaich Iesse faic le teas a’ fas 

A suas san speur a’ Gueue is cubhraidh blath: 

Bidh Spiorad Dé ’ga ghluasad féin mu “barr; _ 

’S san dos neo-sheargta téarnaidh Columan neimh. 

Silibh, a nedil, an dealt o’n aird gu dluth, 

Trodm-shamhach, maoth-bhog, frasach, braonach, citin! 


* This beautiful translation of Pope’s Messiah is by the late Ewer 
M‘Lachlan of Aberdeen. 

°§ ann duibhs’ tha anmhunn, tinn, gun neart, gun treoir, 

A bhrichdas drichd na slaint’ air bharr gach meoir. 

Le tamh fo ’sgail gu brath cha loisg a’ ghrian ; 

’S o stoirm nan gaoth ni ’m fasgadh caomh ‘ur dion. 

Tréigidh an t-olc, ’s gach ceilg a lot an sluagh, 

’S air slighe *pheacaidh coisnidh ceartas buaidh ; 

Bidh Oilibh ghrais na siochaint sinte ‘mach, 

’S thig neo-chiont’ aigh o néamh, san deise ’s aillidh dreach. 
A linntean fada, siubhlaibh as gu luath! 

Grad éireadh fiamh na maidne ‘nios o ’n chuan, 

A bheir gu crich do bhreith-sa, “Righ nan slogh! 

O Leinibh uasail! duisg a suas gu d’ ghloir! 

Faic Nadur féin, ’s gach fltir an ceud am fais 

Fo chomhdach éibhinn! mil a’ séideadh tlath! 

Faic! Lebanon gu h-ard mar thog e ’cheann, 

’S gach dos-chrann ard ’s na coilltibh aigh a’ danns’! 

Faic, smuidreadh spiosraidh Sharoin suas ’s na nedil, 

A’s Charmeil tr nan seud a’s drichdach ced! 

Nach cluinn thu luath-ghair ait san fhasach chéin, 
“Thig Dia, thig Dia g’ar coir!” gach rdd biodh réidh ; 
“Thig Dia, thig Dia!” co-fhreagraidh fuaim nam 

beann ; 

Gach creag ni gair m’ an Ti a’s Airde t’ ann! 

Tha ’n saogh’l ag éiridh ; lub an speur a nios! 

Gach ni le gradh ’cur failt’ air teachd an TriatH! 

Na seudair riomhach cromadh sios an ceann! 

Fodha na sléibhtean! éireadh lar nan gleann! 

Gach creag biodh min! biodh sith air tuiltibh luath! 

Roimh sholuis gniise Slanuighir chitin nam buadh! 

Faiceadh na doill! a bhodhair, cluinn do Dhia! 

Sud Righ nan gras mar sheinn na baird o chian. 

Fograidh e ’n oidhche dhuibhreach o gach suil, 

A’s chi na doill a’ Ghrian is boillsgeil itl ; 

Grad fhosglaidh ’fhocal toll na claisneachd suas ; 

’S o ’cho’-sheirm citil thig sdlas tr do ’n chluais. 

Bidh teanga ’bhalbhain deas a dhealbh nan rann, 

*S mar mheang nan sttchd gu’n leum an critbach mall. 

Cha chluinnear éubh no osnaich chraidh ni ’s md, 

’S o ghruaidh gach creutair suathar deur a’ bhrdin. 

"An geimhlibh praise glaisear suas am bas: 

Gheibh prionns’ an t-sluichd an lot nach dain gu brath. 
Mar bhiadhas Aodhair feumail treud nan risg 

*S na loin a’s fearr tha fas fo’n bhlath-ghaoith chitin, 

Shireas le suil-bheachd duirachd na th’ air chall, 

*S a ghleidheas cach o thriall troimh rdidean cam ; 

*Nuair bhrichdas sgail an dorcha, ’s e ni ’n dion, 

*S an taic san la, ged chaochlas ardan shion ; 

Thogas na h-uain ‘na uchd g’an cumail blath, 

Toirt doibh gu caomh nam fann-lus maoth o ‘laimh ; 

Mar sud ni Ti nan gras a ghealladh dhiinn, 

Ar dion gu brath le aithne ’s grasmhor iil. 

Cha ghluais na sloigh ni’s mo gu comhrag arm ; 

’*S na gaisgich threun cha chath ri chéil’ am feirg. 

Co’-ghair nan trompaid phrais cha chluinnear ann; 

An t-sleagh no cruaidh cha bhoillsg ’an strigh nan lann ; 

Cromar gu speala fedir an gath gun fheum, 

*S gu soc a’ chroinn bidh ruinn a chlaidheimh ghéir. 

Grad-€iridh aitreabh uasal suas ’s gach tir, 

’S na thionnsgain ‘athair, bheir am mac gu crich. 

Sgaoilidh an fhionain ard a dosrach gheug 

Fo iomlain blath mar sgail do ’n t-sliochd ’na dhéigh. 

Na lamhan fial a sgap an siol san fhonn, 

Gum buain an t-arbhar sguabach, reachdmhor, trom ; 

A’s chi na buachaillean gach cruaidh dhruim fais 

Ur-bhog le feur, ’s le liligh ’s ceutaich’ barr. 

Le ioghnadh éibhinn éisdidh iad ri toirm 

An uisg ’steallraich feadh nan craim-chreag garbh. 

Mu nead na nathrach bais bu chraiteach beum, 

Tha ’chuile air chrith, ’s an luachair thric ’na déigh. 

Sa’ ghleann bha fas fo bharr do’n sgitheach dhoirbh 

Tha ’m bocsa grinn, ’s an giubhas sniomhain gorm. 

An 2ite chuiseag sheisg, a’s luibhean searbh, 

Ni miortal fas, ’s am pailm a’s aillidh dealbh. 

Bidh iarmad sgrios a’ mhadaidh-alluidh ghairg, 

’S na h-uain ’nam measg ag ith’ air slios gach leirg : 

Caillidh an tiger guimeach, citirrach, ‘fhearg, 

’S an sréin nam flur do chloinn cha diult e falbh: 

Ni ’n damh ’s an ledmhann san aona phrasaich tamh, 

’S bidh nathair gun bheum ri cois fir-chéilidh tlath. 

Togaidh an leanaban ciche *bhéisd o’n lar, 

’S i bheithir bhreac a chleachd an ruinn-ghath bais ; 

Le gair thoil-inntinn chi e lith nan lann, 

’S m’ an teangaidh ghdbhiaich cluichidh ’n t-og gun fheall. 
A Bhan-righ Suatem! arduich gloir do chriin! 

*Am morachd t’ uaisle tog a suas do shuil! 

A’ d’ chuirtibh rioghail seall na milte sloigh, 

’S na h-ail nach d’ thainig, ’s aill leo teachd a’ d’ choir! 
Tha linn air linn a’ tairgs’ am breith gun dail, 

Gun fhusgais gus am faic iad soills’ an la! 

An sliochd gun chunntas seall tu dusgadh suas, 
Thoirt modh do ’n Ribhinn aigh is aillidh snuagh ! 
Gabh beachd air feachd nan rioghachd fad o laimh, 
Air ghluinibh lubt’ ag urnuigh ‘d theampull aigh! 
’S gu’n diol iad iobairt cheart do Thi nan dul! 

Nach seall, tha ’n luchd th’ air t’ altairibh gun smal, 
Do ’n spiosraidh phriseil thig o’n aird-an-ear ! 

Tha dosraich Edoim dhuits’ a’ séideadh blath, 

‘S do dhearg an oir tha sléibhtean Ophir lan. 

Seall! Geata boillsgeil rionnagach nan speur 

A’ fosgladh suas ort! sud a’ ghloir nach tréig! 

A’ mhaduinn chitin ni’s mo cha dealraich grian, 

’S cha ’n éirich gealach shéimh fo sgail nan nial; 
Grad-bhrichdaidh tuiltean soillse *‘nuas o néamh ; 
Lan-dealraidh sruth na gloir a’ d’ chiirt gach trath ; 
Mu d’ thimchioll dearsaidh aird an t-souurs féin ; 

*S gu saogh’l nan saogh’l gur leatsa 1a do Dhé! 

Ni ’n fhairge triall, ’s an iarmailt théid ‘na smiuid; 
Gu'n leagh na sléibhtean as mar chéir roi ’ghniis ; 
Na creagan siorruidh tuitidh sios ‘nan dir ; 

Ach seasaidh firinn dhileas Righ nan dul! 

Riaghlaidh tu féin ’s Mesiah ’n éibhneas néimh, 

’S air gloir tr riogh’chd ni ’m faicear crioch gu brath! 


NA DEISCIOBUIL ANNS AN STOIRM. 


Aw déigh do ar Slanuighear beannaichte an sluagh mor 
a shasachadh le da iasg agus ctiiguilionnan arain, bha 
iad air an lionadh le iongantas co mor agus gum bu 
mhiann leo a ghlacadh agus righ dheanamh dheth: ach 
bu shuarach esan mu choronaibh agus mu mhdralaehd an 
t-saoghail thruaigh so. Cha bu rioghachd saoghalta an 
rioghachd aigesan. “ Air ball cho-éignich e a dheisciobuil 
gu dol anns an luing, agus dol roimhe dh’ ionnsuidh an 
taoibh thall gu Betsaida, gus an cuireadh e an sluagh air 

falbh.” Is furasda dhuinn a smuainteachadh co leasg ’s 
a bha iadsan dealachadh ris. Shaoileamaid gum feuch- 
adh iad ri fuireach maille ris—ach focal cha d’ thainig 
as am beul. Thuirt e riutha, Imichibh, agus air ball 
dh’ imich iad gun ghearan gun diiltadh. Chuir e air 
falbh iad, ach cha b’ ann ann an corruich. Cha b’ ann 


- gun aobhar, ged nach d’ innise sin dhoibhsan. Feudaidh 


toil Dia air uairibh amhare cruaidh leinn, agus doirbh ri 
géilleachdainn dhi, agus, maith-dh’fheuidte, gum bi slighe 
air a cuimseachadh a mach dhuinn air am bi e duilich 
imeachd—slighe dhorcha. Ach ma ni sinn foighidinn, chi 
sinn nach ’eil a bheag ann am beachd Dhé ach leas ar 
n-anama ; agus luath no mall gum foillsich e a mhaitheas 
agus a ghradh dhuinn. 

An uair a chuir e air falbh iad, chaidh e féin gu beinn 
a dheanamh trnuigh—esan aig nach robh peacadh r’a 
aithris, no dith no uireasbhuidh nach b’ urrainn a lamh 
uile-chumhachdach féin a riarachadh—gidheadh rinn e 
trnuigh. Rinn e urnuigh ’na bhron, rinn e wrnuigh ’na 
shdlas; rinn e trnuigh ’na aonar, rinn e urnuigh maille 
ris na deisciobluibh, ’an lathair an t-saoghail. Ann an 
uaigneas nam beann, mun d’ éirich a’ ghrian, bha esan 
air a chois a’ deanamh trnuigh. San fheasgar rinn e 
tirnuigh ; agus fad na h-oidhche tha sinn a’ leughadh gu 
robh e air uairibh ri trnuigh. Ma bha so math dhasan, 
cia feumail an ni ceudna dhuinne! dhuinne, creutairean 
bochda peacach air am bheil co liuthad dith, agus co tric 
ann am bron agus fo dhubhachas inntinn! Cia feumail 
duinn trnuigh a dheanamh gu tric, aig am bheil feum 
air maitheanas peacaidh co maith agus air aran lathail. 
Ach ciod am feum a bh’ aig Iosa beannaichte air urnuigh 
a dheanamh? Bha eadar-ghuidhe aige-san r’a dheanamh 
airson feadhnach eile, agus bha e a mach air an t-sliabh 
ri trnuigh. Is cinnteach mi nach do dhi-chuimhnich e 
na deisciobuil bhochda bha ’mach fo anradh a’ chuain. 
A luchd-leanmhuinn Chriosd, a dheisciobuil bhochda tha 
gu tric air ‘ur tulgadh le doinionn an t-saoghail-sa, tha 
air uairibh fo anradh gun chombaist gun solus, fada, fada 
mar tha duil agaibh a tha sibh o Dhia agus air ’ur di- 
chuimhneachadh leis, tha e dlith dhuibh—tha luchd a’ 
chridhe bhriste, bhriite, taitneach priseil ’na bheachd. 
Am feadh a tha iadsan a’ gleachd ri deuchainnibh na 


168 


beatha so, agus marannan gabhaidh an t-saoghail a’ 
bristeadh thairis orra, tha Iosa sa’ bheinn a’ guidhe as an 
leth. Tha sinn a’ leughadh anns an eachdraidh th’ againn 
air na deisciobluibh san stoirm, ‘An uair a bha ’n 
t-anmoch ann, bha an long am meadhon na mara, agus 
esan “na aonar air tir. Agus chunnaic e iadsan air am 
pianadh ag iomramh ; oir bha a’ ghaoth ‘nan aghaidh.” 

Do réir coslais bha na h-uile nithe a’ cothachadh ’nan 
aghaidh, chum an truaighe agus an cunnart a mheud- 
achadh. Bha’n oidhche dorcha; bha ’ghaoth a’ séideadh 
gu cruaidh, agus a’ séideadh calg-dhireach ‘nan aghaidh ; 
bha ‘mhuir air at gu gailbheach ; agus, an ni bu chruaidhe 
led na so uile, cha robh Tosa maille riutha. Nam biodh 
esan maille riu, a dh’ aindeoin cruaidh-ghleachd nan 
dtulean, cha bhiodh eagal orra; bhiodh iad téaruinte. 

Gu tric tha Dia ‘na Fhreasdal a’ gairm nan cairdean 
a’s gradhaiche leis gu deuchainnibh moéra. Tha e ’toirt 
orra imeachd air slighe chumhann, dhorcha, ‘gan toirt gu 
bhi ann an teinn co mdr agus gu’n tuig iad gur h-ann o 
’laimh féin amhain a’s urrainn téaruinteachd tighinn, agus. 
nach ’eil cobhair no slainte o laimh eile. B’ fhurasda 
dhasan gach doilgheas a chumail air an ais 0 a chairdean 
dileas; ach ‘na ghliocas agus ’na chairdeas. tha e ‘gan 
ceadachadh, chum a throcair a ghldrachadh anns an 
tearuinteachd a tha e ’dednachadh. 

Ach ged bha a’ ghaoth an aghaidh nan deisciobluibh, 
cha do phill iad air an ais. Dh’ aithn am maighstir 
dhoibh imeachd gu taobh eile a’ chaoil eadhon chum 
Betsaida, agus do bhrigh gu’n d@’ iarr esan so orra, dh” 
iomair iad air an aghaidh gun ghearan. 

Beachdaich air so, 0 m’ anam! Chuir Criosd a 
dheisciobuil gu druim a’ chuain ged bha fios neo- 
mhearachdach aige gu’n robh an stoirm dlith. Seadh, 
chuir e ‘mach iad le ‘dhedin agus a dh’ aona ghnothuch 
chum bhi air an luasgadh leis an doininn. C’arson, O: 
m’anam! tha thu uime sin air do thilgeadh sios, agus 
a ta thu fo bhuaireas an taobh a stigh dhiom? Earb 
‘na ghras, lean a reachdan, agus éiridh gu maith dhuit 
faidhedidh. 

“Mu cheathramh faire na h-oidhche thainig e d’ an 
ionnsuidh air a’ mhuir.” 

Ré na h-oidhche gu h-uile, agus b’ i sin an oidhche 
fhada agus stoirmeil, bha na deisciobuil bhochda sin a 
mach air an fhairge, gun dion, gun fhasgadh, gun tamh, 
ach a’ saoithreachadh gu cruaidh chum an cladach a 
ruigheachd. Air tuiteam na h-oidhche cha robh sealladh 
air Criosd ; ach an déigh dhoibh a bhi ré na h-oidhche gu 
buileach air an luasgadh gu bochd leis an doininn, iad 
fann, sgith, mu cheathramh faire na h-oidhche, tamull 
beag roimh bhristeadh na maidne, thainig Iosa d’ an 
ionnsuidh. Rinn e so chum an creidimh agus am foigh- 
idinn fheuchainn; chum an crabhachd a bheothachadh, 
agus an tearuinteachd a bha ’na bheachd a thoirt doibh, 
a dhéanamh ni bu luachmhoire. O a Thighearna, 's 
beag tha fios againn ciod tha ‘nad bheachd as ar leth! 
Cd ’s urradh do cheumanna dorcha a lorgachadh, no 
buntuinn do Fhreasdail a thuigsinn! Na tha thu a’ 
deanamh a nis, cha tuig sinn; ach tha lan earbs’ againn 
ann ad gheallaidhnibh priseil féin, agus is aobhar- 
aoibhneis leinn a smuainteachadh gu’n tuig sinn e uile 
na dhéigh so. 

Cosmhuil ris na deisciobuil bhochda sin, theagamh 
gu bheil cuid agaibh tha ’ga leughadh so, mar air druim 
cuain bhuaireasaich: tha *ghaoth a’ séideadh, tha ‘n 
fhairg’ air at, tha ’n oidhche dorcha, tha Iosa as an 
t-sealladh, gun fhios c’aite; ach na caillibh ‘ur misneach 
agus na tugaibh céill. Cha d’ thainig an t-am fhathast 
chum fuasgladh oirbh, cha ’n ’eil ann fhathast ach a’ 
mheadhon-oidhche, fuirghibh chum an ceathramh faire, 
agus gun teagamh thig e chum “ur saoradh. 

“ Thainig Criosd chum nan deisciobul ag imeachd air 
a’ mhuir,” agus b’ aill leis dol seachad orra. 

Bha so cruaidh da rireadh ; ach ’s beag tha fios againn 
ciod tha ann am beachd ar Slanuighir. Cha ’n e na tha 
diil againne tha ’na bheachd, a nie: tha e mar gum 
bitheadh e ri dol seachad dirnn air amannaibh araid, 
‘nuair tha e teachd chum cobhair agus sdlas a thoirt 
dhuinn, ‘nuair tha a shuil dirnn, agus caomh-thruacantas 
aige r’ar deuchainnibh. Ma tha Criosd a’ tionndadh air 
falbh uainne air am air bith agus sinn fo anradh, bith- 
eamaid lan-chinnteach nach h-ann le dith graidh no dl’ 
easbhuidh caoimhneis. Cha dean e tair oirnn—cha di- 
chuimhnich e sinn gu dilinn—na cailleamaid gu siorruidh 
ar dochas ann. 

“Ach an uair a chunnaic iadsan e ag imeachd air a’ 
mhuir, shaoil iad gu’m bu tannasg a bh’ ann: agus 
ghlaodh iad.” 

‘Nuair chunnaic iad e, ghabh iad eagal mor. Is 
minig ‘nar n-aineolas a ghabh sinne eagal mar an ceudna, 
‘nuair bha Criosd a’ teachd ann an caoimhneas, agus gun 
fhios againn cd e; bu mhiann leinn teicheadh nam 
b’ urradh dhuinn, eadhon o’n téaruinteachd a’s priseala. 
“ Ach air ball labhair Criosd riu.” “Nuair chunnaic esan 
gu’n robh eagal-mor orra, ghabh e truas ditbh, cha b’ 
urradh dha bhi ni b’ fhaide na thosd. Ma bhaa choslas, 
a’ teachd air a’ mhuir, eagalach, bha a bhriathran sdlas- 
ach; thuirt e riutha, “ Biodh misneach mhaith agaibh ; 
is mise ta ann, na biodh eagal oirbh.” 

A Chriosduidh thruaigh a tha fo thrioblaid, éisd na 
briathra sOdlasach, agus gabh a’ mhisneach tha do 
mhaighstir a’ ceadachadh dhuit ; tiormaich do shuil, tilg 
air falbh do ghruaim, dean giirdeachas anns an Tigh- 
earna. “Is mise ta ann,” arsa Criosd. Cha’n ’eil e”’ 
radh co é, cha d’innis e ’ainm, cha robh sin feumail ; 
carson a dh’ innseadh? B’ edlach a chuid caorach féin 
air a ghuth am measg nam miltibh. “Is mise ta ann,” 
arsa Criosd ; mise, Ard-Uachdaran agus Tighearna néimh 
agus talaimh !—mise, aig am bheil smachd thairis air a’ 
ghaoith agus air an fhairge, agus do’n éiginn doibh géill- 
eachduinn! mise, ‘ur Tighearna agus “ur Slanuighear, 
agus ‘ur caraid, a chuala sibh an raoir air a’ bheinn a’ 
guidhe air ‘ur son! B?’ iad sin na focail shdlasach do na 
deisciobluidh thruagha. O Iosa bheannaichte! a mhain 
abair ruinne, “ Is mise ta ann,” agus an sin, a dh’ aindeoin 
gaoithe agus fairge, a dh’ aindeoin cogadh nan diilean gu 
h-uile, a dh’ aindeoin dhaoine agus dheamhan, tha sinn 
téaruinte ! 

“Agus chaidh e suas d’an ionnsuidh do ’n luing; 
agus luidh a’ ghaoth: agus bha uamhas mor thar tomhas 
orra, agus ghabh iad iongantas. Oir cha d’ thug iad 
fa’near miorbhuil nam builinnean ; oir bha’n ecridhe air 
a chruadhachadh.” 

Co, O Thighearna, tha cosmhuil riutsa! tha deanamh 
air néamh agus air talamh na nithe tha dednach leat féin ; 
agus ni bheil a h-aon ann a’s urradh stad a chur air.do 
laimh, no a radh riut, Ciod a thu a’ deanamh? 


Areal 


CRIOSD A’ CIUINEACHADH NA FAIRGE. 


* RacHAMAID thairis,” arsa Criosd r’a dheisciobluibh, “ air 
muir Ghalile”; agus, air ball, thug iad leo esan anns an 
luing mar a bha e, agus bha longa beaga eile maille ris 


'“maranceudna. An do shnamh long riamh air cuan anns 


an robh luchd co priseil? An do chuireadh urram co mor 
riamh air muir Ghalile, no air aona mhuire eile?’ Dh’ fhag 
na loingeis bheaga an traigh. Bha fé ann agus citine 
‘nuair thog iad na siuil agus chuir iad fo sgaoil; ach cha 
b’ fhada bha iad air falbh ‘nuair shéid a’ ghaoth agus 
thdisich an stoirm. Is tric tha so a’ tachairt, is honmhor 
iad tha a’ togail o thir le déchais arda, nach ’eil fada o 
chladach an dige, “nuair tha nedil dhubha, dhorcha, a’ 
cruinneachadh, a’ mhuir ag at, a’ ghaoth a’ séideadh, agus 
anradh a’ dlutthachadh air gach laimh. Mar so thachair 
do na deisciobluibh. “ Dh’ éirich doinionn mhor ghaoithe, 
agus leum na tonnan a steach do’n luing, air chor as gu’n 
robh i nis lan.” Ghlac sgios an naduir-dhaonna Criosd, 
agus ghéill uachdaran naduir, car tamuill, do lagh agus 
do chumhachd naduir. Bhae ann an deireadh na luinge, 
agus thuit e “na shuain. Ged bha esan ’na Dhia, bha e, 
mar an ceudna, ‘na dhuine, agus ‘na nadur daonna bha 
laigse naduir fuaighte ris; bha e sgith, agus ghabh e 
tamh ann an deireadh na luinge, bha cluasag fo ’cheann 
air na claraibh daraich, agus gun fhasgadh os a cheann 
ach na speuran dorcha duaichni. Cha robh e fada “na 
thamh ’nuair a thainig an oidhche, agus an cois na 
h-oidhche bha dorchadas, agus an cois an dorchadais bha 
an doinionn mhor. Tha na nedil air an riasladh as a 
chéile, tha ’n dealanach a mach, tha fuaim an tairneanaich 
oillteil, thoisich an dile mhor, bha na tonnan a steach san 
luing air chor ’s gun robh i nis lan, bha cridheachan nan 
deisciobul fo bhuaireas, gun fhios ciod a dheanadh iad, 
no cia mar thigeadh iad as. Bha iad an impis céill a 
thoirt, agus ’na lorg sin an impis dol fodha, “nuair a 
chuimhnich iad gu’n robh Criosd, am maighstir, san 
luing. Ghreas iad far an robh e. Feuch! sin e ‘na 
shineadh air clar na luinge ’na shuain. Cha robh e ann 
an suain ni bu shamhaiche ’na naoidhean ann an uchd 
Muire, na bha e nis ann an airde na stoirm. Cha robh 

eagal no imcheist no agartas coguis san inntinn sin: bha 
sith san anam bheannaichte. Am b’ urradh dhuitse tha 
’ga leughadh so, cadal san stoirm? Is dacha nach 
b’ urradh. Bha Iudas san luing so; tha mi a’ lan- 
chreidsinn nach b’ urradh dhasan cadal. Far am bheil 
coguis saor o olc, agus cridhe lan do ghras Dhé, far am 
bheil earbsa ann an Dia, tha an cadal simhach. An 
cuimhne leat Iacob? Bha e mach air thurus ’na aonar, 
thainig an t-anmoch air fada o thigheadas dhaoine, gidh- 
eadh cha robh eagal air-san; ghabh e clach mar cheann- 
adhairt, agus luidh e sios gu tamh. Chaidil e ann an 
sith. An cuimhne leat Daibhidh a mach air an raon, 
‘nuair dh’ éirich Absalom suas ann an ceannaire ‘na 
aghaidh, agus “nuair bha e ann an cunnart a bhi air a 
mhilleadh agus air a sgrios, thubhairt e— 


Nach lionmhor iad, mo naimhde, ’Dhia, 
’Sior dhol am meud gach la; 
Is luchd mo thrioblaid, iomadh iad 
Ag éiridh rium a ghnath. 


B’ e so cor Dhaibhidh; ach sheinn e le misnich agus 
dochas ard— 


Air Dia do ghairm mi féin le m’ ghuth, 
Dh’ éisd as a thulaich naoimh ; 

Luidh, chaidil, agus mhosguil mi, 
Chim Dia mi suas gu caomh. 


An t-abstol Peadar, an oidhche mun robh a mhiann 
orra a chur gu bas, bha e ’na shuain eadar da shaighdear ; 
agus ann an suain co trom, ’s gum b’ éiginn do ’n aingeal 
buille trom a bhualadh agus coinneal a lasadh mun do 
dhuisg se e. Bheir Dia tamh do luchd a ghraidh. Is 
sona, gu la-bhrath is sona iadsan a dh’ fheudas luidhe 
sios anns an anmoch, coun eagal gun imcheist; ’gan 
tasgaidh féin seachad ann an lAmhaibh an Cruith-fhir 
le dochas agus earbsa laidir. 

Air an lionadh le oillt agus fo uamhas mor, ghreas na 
deisciobuil a dh’ ionnsuidh Chriosd, agus thubhairt iad 
ris, A mhaighstir, nach ’eil suim agad gu’n caillear sinn? 
O!’s lionmhor iad a ghairmeas air Chriosd san stoirm a 

ta dearmadach air ann an la nacitine. ‘S iomad trnuigh 
nitear ann an am na doininn, ann an am na h-éiginn, 
ledsan a ta caoin-shuarrach mu Chriosd air amannaibh 
eile, ann an latha grianach na slainte agus an aoibhneis. 
Tha feadhain ann nach gairm air Dia air am air bith ach 
-fhad ’s a tha a lamh thairis orra, agus an t-slat-sgitrsaidh 
san laimh sin. Ciod a’ bharail a bhiodh agad air a’ 
echaraid sin a dheanadh dearmad ort, agus nach tigeadh 
a’ d@’ choir air am air bith ach ‘nuair a bhiodh iasad no 
coingheall a dhith air? Ciod a’ bharail a bhios aig Dia 
air na hduirnuighibh sin a tha air am fasgadh asaibh le 
éiginn agus bochduinn? Gidheadh ’s ann le buntuinn 
mar so a ta Dia a’ tredrachadh dhaoine d’ a ionnsuidh 
féin. Tha e ‘gan coinneachadh air tus anns an fhuirneis 
air a dearg-theasachadh. ’S e gradh tha ann am beachd 
Dhé le gach deuchainn tha e a’ leigeil ‘nar caramh. "Nuair 
chi mi an t-Athair naomh a’ caramh neach air bith ann 
an trioblaid, agus a’ leigeil deuchainn air bith ’na rathad, 
tha ddchas agam d’a thaobh: ceart mar bheachdaicheas 
mi air gobhainn, ‘nuair chi mie ’cur gad iaruinn san teine, 
tha mi air ball a’ tuigsinn gu bheil e ‘dol g’a chur gu 
feum, a’ dol a dheanamh ni-igin leis nach b’ urradh dha 
fhad ’s a bha e fuar agus cruaidh. Tha e ’ga chur san 
teine chum ’oibreachadh gufeum. ’Na thrioblaid ghairm 
Manaseh air Dia; agus is lionmhor iad air talamh, agus 
O! ’s lionmhor iad ann an gldir a’s urrainn a radh’ ’S 
maith dhdmhsa gu’n robh mi fo thrioblaid! Thusa ta 
‘ga leughadh so, innis dhomh , ’n do thionndaidh na 
stoirmean a choinnich thu ‘nam beannachadh dhuit, air 
neo nam mallachd? Na chruadhaich no ’n do leagh iad 
do chridhe? Na dhiisg iad thu chum irnuigh, air neo 
an d@’ fhuadaich iad thu ni ’s faid’ air falbh o d’ Dhia? 
*Bheil thu ri gearan fo d’ dheuchainnibh, no ’bheil thu a’ 
caramh do chuis fa chomhair an Tighearna. Dhuisg na 
deisciobuil Criosd, agus chronuich e iad; ach c’arson? 
An ann chionn gwn do bhrist iad air a shuain! Tha 
cunntas againn air seachd fichead Sasunnach a bh’ ann 
am priosan cumhann ann an Innsibh na h-aird-an-ear, 
ann an gainntir dhubh Chalcutta, nach robh ach ochd- 
troidhe-deug air fad agus air leud, agus gun fhosgladh 
sam bith ann ach aon toll aimhleathan chum aile fionnar 
a leigeil a steach, agus so uile fo theas loisgeach na gréine, 

agus a’ chuid bu mho do na daoine treuna sin a’ call fola 
agus air an lot gu truagh. Bha fulangais nan daoine so, 
agus an gearan truagh a rinn iad, co mor ’s gu’n do ghabh 
aon do na h-Innseanaich truas diubh, agus chaidh e gu 
h-iochdmhor chum ceann-feadhna an fheachd d’ am buin- 
eadh e, a dh’ iarraidh cead na daoine so a theasraiginn. 
Ach ’an tiota bheag phill e, ag radh, gun robh an ceann- 
feadhna ’na shuain, agus gum bu bhas dasan a dhtisgeadh 
e roi’n am. Mun do dhiisg esan bhasaich mdran do na 
Sasunnaich bhochda; ach cha ’n ann mar so dhuitse, Iosa 
bheannaichte! thusa, Slanuighear an t-saoghail! Cha 
dean thusa tair no di-chuimhn’ air na priosanaich. Cha 
‘n ’eil do chluas dtinte chum ’s nach éisd thu. Tha 
osnaichean a’ chridhe bhriste, bhrwite, co milis, bhinn leat. 
ri ceileiribh nan aingeal. Chronuich e na deisciobuil, cha 
b’ ann airson a dhusgadh, ach airson an diobhail misnich, 
an gealtachd, an eagail. Bha eagal orra gu’n rachadh iad 
a dhith; cha d’ thug iad fainear cd bha maille riu san 
luing. C’arson a ta sibh eagalach? deir esan, sibhse air 
bheag creidimh! B’e laigead an creidimh fath an eagail. 
Ann an 1a na doininn tha creidimh lkidir feumail, creid- 
imh a dhli-cheanglas an t-anam ris féin, agus a dhuisgeas 
gradh, agus diéchas, agus earbsa ’na gheallaidhnibh. Agus 
cia mar chronuich e iad? Is dearbh-chinnteach mi gu’n 
robh barrachd graidh, agus iochd, agus caomhalachd ’na 
ghuth agus ’na chainnt na bha do chorruich. B’ e cron- 
uchadh caraid thruacantaich, theas-chridheich a bh’ ann, 
esan aig an robh comh-fhulangas airson an laigse, agus a 
chuimhnich gum bu duslach a bh’ annta. 

“ An sin dh’ éirich e, agus chronuich e na gaothan 
agus an fhairge; agus bha citine mhdr ann.” 

’S ann an so bha ’n sealladh iongantach! Air leam 
gu bheil mi ’ga fhaicinn a’ fosgladh a shtilean, ach cha’n 
ann le clisgeadh no uamhas. Faic e a’ seasamh air clar- 
uachdair na luinge, cha ’n ann le deifir no fo ghealtachd ; 
faic e ag amhare ’an uchd na gaillinn; agus ciad a 
thubhairt e? Chronuich e na gaothan agus an fhairge! 
Dh’ éisd a’ ghaoth, dh’ éisd an fhairge ; chual’ iad guth 
an Ti chuir fo ghluasad iad air tus,—gheill iad; agus 
feuch, bha citine mhdr ann! Shiolaidh gu grad, mar ann 
am priobadh na stl, na gaothan agus an fhairge, agus 
bha ann fé nan eun! Bha ann citine mhor; cha robh 

fuaim no stoirm r’a éisdeachd ach farum samhach nan 
ramh, torman trom a’ chuain, agus osnaichean taingeil 
nan deisciobul. Ghabh na daoine iongantas, agus cha bu 
neonach ged a ghabh. “Ciod e ghné dhuine so,” ars’ 
iadsan, “gu bheil na gaotha féin agus an fhairge tmhal 
dha.” <A leughadair, gabh aire do na chual’ thu agus a 
liuthad trioblaid agus teinn a thig air an fhirean choir,— 
’s lionmhor trioblaid *na theaglach agus ’na phearsa ; 
dearbhaidh Dia e air ioma doigh, buailidh a shlat gu 
cruaidh, tuitidh na buillean gu tric, beucaidh na h-uisge- 
achan gu garbh, agus tonn an déigh tuinne bristidh iad 
thairis air. C’ait am bheil e ’n sin ri amharc airson solais 
agus cul-taic? C‘ait ach ris-san a smachdaich an doinionn 
agus a’s urrainn gach doinionn eile a smachdachadh mar 
an ceudna, a’ labhairt an fhocail, Tosd! agus air ball bidh 
citine mhor ann. Cha ’n ’eil e furasda do ’n duine bhi 
uile gu léir na thosd an 4m na stoirm, ann an oidhche a 
bhrdin ’an 4m na deuchainn. Tha e ceadaichte dhuinn 
ar gearan a dheanamh ri Dia, ged nach feud sinn gearan 
‘na aghaidh: ach buinidh e dhuinn a bhi striochdta,— 
mothuchadh a bhi againn air an laimh a tha ’gar bualadh 
—a bhi ’nar tosd, do bhrigh gur h-e Dia tha buntainn 
ruinn. Tha Dia a’ leigeil anradh agus trioblaid an car 
na feaghnach a’s taitneach leis. Ged shedlamaid san aon 
luing ri Criosd, eadhon ’na chuideachd féin, choinnich- 
eadh a’ ghaillionn sinn, shéideadh a’ ghaoth, agus bhith- 
eamaid do réir coslais an impis dol fodha. Thachair so 
do ’n da-fhear-dheug; agus tachraidh e do gach caraid a 
th’ aige. Cuimhnich so, O m’ anam! agus earb ’na 
ghradh. Theagamh gu bheil thu ’g radh, O bu shona na 
deisciobuil sin aig an robh Criosd maille riu san luing, 
agus comas an gearan a dheanamh ris! Nam biodh e, 
ars’ thusa, dlith dhdmhsa, rachainn mar an ceudna d’a 
ionnsuidh, dh’ innsinn da fath mo bhroin, gheibhinn 
faothachadh do m’ chridhe briite. Thig!’s e do bheatha. 
Ged nach ’eil e r’a fhaicinn, tha e dlith; ma ghlaodhas 
tusa, éisdidh esan ; freagraidh e, Tha mi’n so! agus bheir 
e dhuit an teasraiginn sin a’s fearr dhuit-sa, agus a bheir 
am barrachd gloire d’a ionnsuidh féin. Theagamh gur 
h-i a’ choguis lednta an doinionn tha cur riut agus ’gad 
fheuchainn. Tha eagal ort roimh chorruich Dhé—tha 
thirneanach a’s miosa na tairneanach nan speur a’ dean- 

amh fuaim uamhasach a’ d’ chluasaibh,—tha lagh ‘gad 


agairt,—os do cheann cha léir dhuit ach Dia mor naomh, 


glormhor a’ d’ aghaidh. Dia ’am feirg riut. Tha thu — 


*g amhare fathast agus cha léir dhuit ach slochd gun 
ghrinneal, loch oillteil far am bheil an teine nach bi 
chaoidh air a mhuchadh. Tha thu ’g amhare an taobh 
stigh dhiot, agus chi thu ’n sin cridhe cealgach, fuar; 
cionta agus truaighe. Ciod a’s éiginn tachairt ach uamhas 
agus oillt. Am feadh ’s a tha ’n doinionn a’ mairsinn, 's 
éiginn do ’n anam teicheadh gu fasgadh ; ach c’aite ‘bheil 
am fasgadh aige r’a fhaotainn? ~C’aite “bheil cala_ na 


sith? Cia mar a chitinichear corruich Dhé? Co labhras— 


as do leith? Falbh d’a ionnsuidh a ta “na shuain ann an 
deireadh na luinge. Esan, agus esan amhain tha comas- 
ach air labhairt ris a’ choguis leénta, Tosd! bi samhach ! 
Shaor mise thu, riaraich mise ceartas an Athar, thug mise 
iobairt-réite air do shon, ghiulain mi do bhron, dh’ fhuiling 
mise cruas na gailinn ann ad dite. A nis cha ’n ’eil 
diteadh dhuit. Thig dluth, bi fo dheagh mhisnich, tog 
do shuil chum néamh, agus can, Faic, O Dhé! mo sgiath ; 
amhaire orm ann an gnuis t’ fhir- ingta féin. 

Ach ged a sheachnadh deisciobuil Chriosd gach doin- 
ionn eile, tha latha bruailleanach a’ bhais a mach orra. 
*S &iginn ‘duinn uile teachd, luath no mall, chum bruaich 
Jordain, agus an t-aiseag deireannach a ghabhail. ha 
‘n t-aiseag sin, air uairibh, dorcha agus stoirmeil. C’aite 
‘bheil sith san am sin r’a faotainn? Cd a sheasas r’ar taic 
‘nuair tha taic an t-saoghail agus na bheil air ’uachdar 
a’ failneachadh? san, agus esan amhain, ’s urrainn, 
eadhon an sin, a radh, Tosd! leig le m’ sheirbhiseach friall 
ann an sith. Cuiridh so dran binn ’na bheul. 


“Se Dia is tearmunn duinn gu beachd, 
Ar spionnadh e ’s ar treis’: 
An aimsir carraid agus teinn, 
Ar cobhair e ro-dheas. 


“Mar sin d’ an gluaist’ an talamh trom 
Ni h-aobhar-eagal leinn : 
D’ an tilgte fos na sléibhte mor 
Am buillsgein fairg’ is tuinn’. 


. 

“Na h-uisgeacha le beuca bhurb, 
D an rachadh thair a chéil’: 
Le ’n ataireachd d’ am biodh air chrith 
Na beannta ard gu léir. 


“Ta abhuinn ann, ni cathair Dhé 
Le ’sruthaibh séimh, ro-ait: 
Fior-aite naomh an Ti a’s aird’; 
Am bheil sior-chomhnuidh aig’.” 


A leughadair, chunnaic thu eagal nan deisciobul air 
chuan san doininn. Cia mar sheasas tusa air latha mor 
an Tighearna, ’nuair bhios na duilean uile a’ leaghadh le 
dian-theas ; ’nuair chluinnear tairneanach an Tighearna ri 
fuaim eagalach o thaobh gu taobh do’n t-saoghal mhor? 
*nuair tha ’n domhan ’na chaoiribh dearga lasarach, ’nuair 
bhios a’ ghrian mar theine agus a’ ghealach dearg mar 
fhuil? ’nuair bhios an talamh air am bheil sinn a nis a 
chomhnuidh, le gach sliabh agus beinn agus monadh ‘nan 
lasraichibh arda? An sin cluinnear tromp an ard-aingil ; 
seasaidh Criosd ann an gldir—Mac an duine ’na Bhreith- 
eamh air an t-saoghal! Mun todisich e air ’oifig ard a 
chur an gniomh, gairmidh e le guth a chluinneas an 
domhan, Tosd! bi samhach !—Bithidh samhchair ann mar 
shamhchair na meadhon-oidhche ’nuair tha gaoth nan 
speur ’na suain. Jarraibh an Tighearn am feadh ’sa tha 
e v’a fhaotainn; siribh e am feadh a tae dluth. Tréig- 
eadh an t-aingidh a shlighe, agus an duine eucorach a 
smuainte ; agus pilleadh e ris an Tighearna, agus nochd- 
aidh e, trocair dha, agus r’ ar Dia-ne a bheir maitheanas 


gu pailt. 


TAISBEAN CHAOMHAIN.* 


B’ = Caomhan addhaire spioradail an t-sluaigh ann an 
Gleann-Ormaig. Bha laithean a bheatha ag imeachd 
geachad co réidh, shamhach, shitbhlach ri sruth na 
h-aibhne bha ’ruith troi ’n ghleann. Bha an t-slighe air 


* This article is translated from Dr Smith of Cam pbeltown’s admir- 
able work on the Pastoral Office. 

an robh e a’ gluasad do ghnath glan. Cha robh e bed a 
b’ urrainn, eadhon ann an gamhlas, an ni a b’ fhaoine 
chur as leth Chaomhain ach na bha chum a chlit. Bha 
meas air Caomhan an aigh. Dh’ éisd a threud le aire 
agus furachas mor ris, oir bu taitneach a ghuth. Thuit 
a chombradh o bhilibh mar bhraona do ’n druchd air 
na blaithibh maoth. Bha spiorad Chaomhain malda, 
iriosal. Bha a chridhe fitranta caoin. Ach ma bha e 
ann an tomhas mor caoin, malda, bha e ann an tomhas a 
b’ airde meath-chridheach, gealtach. Mur a duisgeadh a 
ghuth citiin an t-uan as a shuain, cha robh do mhisnich 
aige a ghuth a thogail gu colgarra ard, seadh eadhon ged 
robh an leomhann no ’n sionnach dluth, ged chitheadh e 
caora bhochd amaideach a’ dol air seacharan chum bile 
nan creag, no gu coire sgithich nan dris; cha deanadh 
Caomhan malda ach sanas séimh sitheil a thoirt doibh, 
air eagal an cur gu geilt, no oidheirp shaothaireach a 
thoirt as an déigh: b’ fhéarr leis leigeil leo siubhal mar 
a b’ aill leo agus gabhail air an aghart ‘nan siubhal 
seacharanach gorach. Labhair e riutha gu tric mu 
chas-chreagaibh arda cunnartach; labhair e riutha an 
sgitheach ’s an dris a sheachnadh ; dh’ iarr e orra fuireach 
o bhilibh nan sgairneach ard, agus o bhruachaibh corrach 
nan eas: ach air eagal corruich a chur air a threud, rinn 
e so uile ann am briathraibh coitchionn. Cha d’ thubh 
airt e ri h-aon seach aon diubh, ’S tusa a’ chaora sheachar- 
anach, ’s tusa tha a’ tathaich coire nan dreas, is tusa eile 
tha ag iarraidh bruaich an eas ud thall. Labhradh e 
riutha gu coitchionn mu thimchioll neart an leémhainn 
agus mu sheoltachd charach an t- sionnaich ; ach cha robh 
do mhisnich aige na theireadh ris a’ chaoirich so, no ris 
an aon eile, Tha thusa gu h-araid ann an cunnart mor. 
Cha b’ urrainn daa shantainn ri aon seach a h-aon diubh, 
Tha an lebmhann na an sionnach sa’ cheart Rite do ’m 
bheil a mhiann ortsa air an am so triall. Cha’n e idir 
gun robh Caomhan gun ghradh do ’n treud; ach bha 
eagal air oilbheum a thoirt wok agus bha e fein deonach 
alr a bheatha chur seachad gu citiin, samhach. Chreid a 
threud gu’n robh gradh BRA es oes 5 aige orra, a chionn 
nach do ‘chronuich e iad, agus bha oradh acasan air. Bha 
iad, a’ chuid bu honmhoire dhiubh ’ nan treud soirbh 
simhach; agus ged nach robh Caomhan eudmhor, 

iomaguineach, smachdail, cha robh e uile gu léir dearmad- 
ach, leasg. sn dite bhi déigheil air barrachd a dheanamh, 
bha e sona gu’n d’rinn e na h-uiread. Thug e taing do 
Dhia gw’n robh a shaothair co feumail, gun agartas coguis 
nach robh e ’deanamh na dh’ fheudadh e. Bha na h-uile 
m’a thimchioll toilichte le Caomhan; cha robh focal ‘na 
aghaidh; bha a chliit anns gach gleann muw’n cuairt. 
Smuaintich e air aodhairibh eile. “ Mur ’eil mi rompa,” 
-ars’ esan, “tha mi a dh’ aon chuid suas riutha.” Bha 
e lan-thoilichte leis féin; agus smuaintich e gu’n robh 
Dia, mar an ceudna, toilichte. War so chuir Caomhan 
seachad a laithean—la a’ falbh, agus [a a’ tighinn; agus 
bha a dhochas, ‘nuair a dh’ fhosgladh e a shiilean ann an 
siorruidheachd, gum b’ ann ann an gldir, agus gum b’i 
so an fhailte sholasach, Thig, a dheagh sheirbhisich, 
sealbhaich an rioghachd a dh’ uidheamaicheadh air do 
shon mun do leagadh bun-stéigh an t-saoghail. 

A chridhe lan do na smuaintibh sdlasach sin, dhirich 
e, air feasgar aillidh samhraidh, uchd na beinne, a 
choimhead na gréine ‘dol fodha sa’ chuan. “O! cia 
sona,” ars’ esan, an duine sin a ghabhas gu tamh agus a 
dh’ fhagas an saoghal so mar tha ’n léchran glérmhor sin 
a’ dol gu clos san anmoch. Is sona esan, gu dearbh, a 
tha ‘luidhe mar a’ ghrian ann an sith an déigh a chuairt 
a ruith; agus a luidh mar a’ ghrian gu éiridh a rithist, 
le ailleachd a’s soillse a’s glormhoire ann an saoghal eile. 
Gu ma h-ann mar sin a thig m’ fheasgar-sa, agus mar sin 
a dh’ éireas mise air maduinn na h-aiseirigh ! ” 

Cha luaithe labhair e na briathra sin na chual’ e mar 
gum b’ann, aingeal an anmoich feadh dhuilleach nan 
eraobh air a chul. Thionndaidh e agus faicear “ Bith ” 
na “ Urra aillidh aig an robh aogas ni bu dreachmhoire 
agus ni bu mhalda na gath-gréine an anmoich air an robh 
e o chionn tamuill a’ beachdachadh. Bha ’eidéadh mar 
aile fior-ghlan nan speur,—a ghuth co tlath, fharasda, 
fhoil ri fuaim dheireannach nan teud air a’ chlarsach 
-bhinn, ’nuair thogas digh a’ chiuil air falbh a lamh.— 
Lub Caomhan a cheann gu lar—focal cha d’ thainig as a 
bheul. “Sith dhuit,” ars’ an t-aingeal. Uaith so, ged 
bha uamhas naomh air a chridhe, cha robh geilt. 

“A Chaomhain,” ars’ an t-aingeal, “ beachdaich air 
a ghleann ud shios, agus thoir fainear na chi thu.” 

Thionndaidh Caomhan ris a’ ghleann, agus bheachdaich 
e gu geur. Bha solus ni bu shoilleire na gath-gréine a’ 
mheadhon-latha a’ dearsadh air cluaintibh a’ ghlinne. 
Ann an soillse an t-soluis so, chunnaic e aitreabh ‘ga 
togail a thug barr ann an ailleachd ’s ann an dreach air 
teampull Sholaimh no pailliun Thadmoir an Fhasaich. 

Bha deich mile agus deich uair deich mile lamh a’ 
comh-oibreachadh chum a togail; agus ceart mar bha e 
fathast a’ beachdachadh oirre, bha i, mar gum biodh i 
cheana ullamh criochnaichte. Mhothuich e slochd mor 
air ’ullachadh ann an aigean a’ ghlinne, agus sios san 
t-slochd sin bha gach ni gun fheum, fuigheall nan clach, 
an aoil agus na gainmhiche gu ler air an tilgeadh. Bha 
’m fiodh a bh’ aig an luchd-oibre mar -lobhtaichibh- 
seasaimh mu thimchioll na h-aitreabh, air an robh na 
clachan air an snaidheadh agus air an uidheamachadh, 
gach aon air son a h-aite féin, fhathast gun toirt as a 
chéile ; agus dh’ fhedraicheadh do ’n Ard-fhear-togail ciod 
a dheanadh iad dhitbh. “ Gabh,” ars’ esan, “ a’ chuid a’s 
fearr dhiubh agus dean puist dhiubh ann am Phailliun, 
far an seas iad gu siorruidh ; ach a’ chuid eile, cha ’n ’eil 
barrachd feum againn dhiubh, cha’n ’eil feum ni ’s md 
annta ; tilg iad far na chairich thu am fuigheall eile, agus 
anns an ionad sin loisg iad leis an teine a's sgaitiche.” 
Cha luaithe thugadh an aithne seachad, na air ball thois- 
icheadh air a cur an gniomh. Sail an déigh saile thugadh 
a nios ; bha iad air an dealachadh o chéile, am maith agus 
an t-ole; cuid chum a bhi ’nam puist san teampull, cuid 
chum bhi air an tilgeil san t-slochd. Mar a laimhsich 
iad a h-aon do na sailthean sin, agus mar bha iad ’ga cur 
gu taobh air son a losgadh san t-slochd, dh’ fhairich 
Caomhan a chruth uile a’ criothnachadh; ghrad chlisg e 
le oillt, mar gum biodh deich mile droch-spiorad an taobh 
a stigh dheth; thainig tuainealaich agus uamhais ’na 
cheann ; ghlaodh e mach fo oillt, ““O! mo Dhia! caomhain, 
sabhail mi! trocair do m’ anam, O Thighearna! mur ’eil 
e nis ro-anmoch trécair a ghuidhe agus irnuigh a 
dheanamh !” 

“Nam biodh e ro-anmoch,” ars’ an t-aingeal, “agus 
nam biodh la na trécair gu brath seachad, cha robh mise 
air mo chur air teachdaireachd nan gras do d’ ionnsuidh. 
Cha ’n ‘eil do latha uile gu léir seachad. Eisd, bi glic, 
agus gabh rabhadh.” 

“Och! mo thruaighe mi, O Dhé! ciod a’s ciall do na 
chunnaic mi? Tha caileiginn do mhothuchadh agam mu 
sheadh an taisbein so. Labhair, aingeil an aigh! agus 
gun deonaichear dhomhsa gras chum éisde chd.” 

“ An aitreabh a chunnaic thu,” ars’ an t-aingeal, “’si 
sin Eaglais Dhé, agus is iad aodhairean an t-sluaigh, na 
meadhonan tha e a’ cleachdadh chum a togail. Moran 
diubh an déigh dhoibh saoithreachadh ann an togail na 
h-aitreabh so, ach nach robh co dichiollach, eudmhor, 
dhurachdach ’s a dh’ fheudadh iad, agus mar bu choir 
dhoibh a bhi, do bhrigh nach ’eil feum tuilleadh-orra, tha 
iad air an diteadh. Chunnaic mi do chunnart-sa; ghreas 
mi thoirt sanais duit, dh’ oilltich mi ’nuair mhothuich mi 
do d’ leisg, do d’ dhi-misnich, agus do ’n bheag saothair 
a bha thu a’ cleachdadh. Cha’n fhoghain duit a bhi 
beusach, citin, malda; ’s éiginn duit,.mar an ceudna, bhi 
durachdach, treun, furachail, smachdail. Nach do spion 
mi thu mar aithne as an teine? Imich ann an sith, 
cuimhnich do chunnart, bi deanadach, dana. Bi ann ad 
fhear-cronuchaidh co maith ’s ‘nad fhear-comhfhurtachd. 
Bi eudmhor nam b’ aill leat a bhi ann ad phost snasmhor, 
buan, ann am pailliun dreachmhor an Ard-Righ ! 

Dh’ amhaire Caomhan. Cha robh ’n urra spioradail 
ra fhaicinn! sgaoil e a sgiathan airgiodach aillidh, agus 
shiubhail air imeachd na gaoithe gu néamh. Bha ’fhuaim 
mar chiuin-thorman an uillt ’an gleann Lora nan sruth, 
‘nuair chluinnear e gu borbhanach, séimh, air oiteag na 
h-oidhche. 


FAOGHAID AN FHEIDH. 


Bu chitin, aillidh a’ mhaduinn air an cualas tathunn nan 
gadhar ann an aird Choire Linndai. Dhutisg am fiadh 
air a leabaidh luachrach, thog e ’cheann fiadhaich, chual’ 
e’n fhuaim a’ tighinn air aile glan nam beann. Dh’ fhag 
e ‘leaba luachrach san lagan uaigneach aig bun nan stic, 
’s thug e air troimh ’n aisridh chumhaing, chas, gu bearr- 
adh nan creag. Le ’chuinnein fiadhta san t-soirbheas, 
agus a chroc chabarach ard r’a faicinn eadar iad ’s faire, 
mhothaich an t-sealg do’n fhiadh. Sheas e car tamuill— 

ced glas, tana na maidne a’ snamh seachad air—sheas an 
laoch, ag amharc, mar gum b’ ann, le tair air an fhaoghaid 
mhall-shitbhlach a bha teachd air a thoir; ach co luath 
's a thog iad ri uchd na sgairneich air ’aisridh chorraich 
féin, thar e as. Sitbhlar gu eutrom, uallach, troi’n 
mhointich ’s mu ghuaillibh bheann ag iarraidh dubhair, 
agus diomhaireachd na coille ann an gleann a’ bharraich. 
Ann an lan-earbsa a ’chail agus a luathas féin, pillear gu 
grad air an t-slighe cheudna, a’ ruith calg-dhireach an 
coinneamh na seilg. Anns gach car a’s lub a’s iathadh, 
tha ’n fhaoghaid ’ga lorgachadh agus gu dian air a thodir. 
Thionndaidh e romhpa agus thugar as le luathas nan 
eang, gu dian, sitbhlach. Leagar a’ chrdca mora air a 
dhruim, agus sinear as le luathas na gaoithe, lan-earbsach 
’na lus féin, agus suarach mu’n fhaoghaid fhaoin a bha 
*"garuagadh.. Tha na gadhair mall, ach neo-mhearachdach 
air luirg. Troimh mhdinteich a’s bhruthaichibh, troimh 
choille ’s troimh dhoire, troimh ’n fhridh uile gu seasmh- 
ach neo-sgitheil, faic iad air a luirg. Tha e ’nan sealladh, 
chual’ e ’n tathunn, agus thug e as le luathas ir. Faic e 
‘na dheann-ruith sios troi’n choire, a mach troimh bheal- 
ach nam bd, ninn troimh shlochd nan sionnach, suas ri 
uchd a’ mhill aird, agus faidhedidh, gabhar fasgadh agus 
tairngear ’anail ann an doire na Beinne?mdire. Ach ciod 
so an fhuaim tha ‘ga ruigheachd? Feuch an fhaoghaid a 
nis gu teann a’ dlithachadh! Air a luirg tha gach gadhar 
a’ ruith ; agus tha mac-talla o gach craig a’ freagairt d’an 
tathunn. Ghabh am fiadh mor-eagal, agus teichear air 
toir na greigh. Am measg chiich, air leis gum biodh e 
tearuinte, ach iadsan suarach mw’n chor anns am faic iad 
e, seachnaidh e agus fograidh as a’ ghreigh e gu tur. 
Air a thréigsinn le gach aon, agus fuaim nan gadhar ‘na 
chluais, tha e fo uamhas, tha e ’clisgeadh, tha e togail 
air a rithist, agus le uile luathas agus lis nan eang, tha 
e ‘teicheadh ’s gun fhios c’aite. Tha ’chail, a chridhe. a 
spiorad uile anns an t-siubhal. Mo thruaighe! ’s diomhain 
a shaothair. Tha tathunn na h-oillt a’ dlathachadh. tha 
iad san t-sealladh, dh’ fhalbh a mhisneach, tha ’chail air 
fannachadh, thainig a luathas gu moille. Faic e san 
lagan ud thall a’ saoithreachadh troi’n allt le ceum 
anmhunn, le gluasad na critbaiche. Tha uaislean na 
seilg, tha luchd na faoghaid a’ mothuchadh dha so, éisd 

an iolach ard! tha beothachadh tr ann an tathunn nan 
gadhar, tha iad aige! ciod so nie? Cha ’n ’eil fath 
dochais. Fo chuthach theich an t-eagal, thionndaidh an 
laoch cabrach, ’an taic stuic seana chraoibhe dharaich, 
seasar, ‘s cuirear an fhaoghaid uile gu dilan. Faic a’ 
cheud ghadhar glas a rainig e, air barr a chroice, éisd 
donnalaich nan con!—tha ’m fraoch dearg le ’m fuil, ’s 
tha ladhair an fhéidh a’ saltairt ‘nan gaorr, tha ’dhdchas 
arithist air dusgadh, thug e aona chruinn-leum ard thairis 
orra agus a mach uapa fhuair e: ach mo thruaighe! b’ i 
so an oidheirp mu dheireadh, tha iad fhathast ’na dhéigh, 
cha ’n ’eil tearuinteachd dha air tir; leigear e féin a mach 
air an t-sruth agus gabhar gu snamh. Bha eilean boidh- 
each coillteach a mach o thir, agus deanar g’a ionnsuidh ; 
rainig e ’n traigh, air a chlaoidh gu goirt, gun chail gun 
mhisneach a’ feitheamh na faoghaid, faic e a’ fannachadh 
le sgios, agus ag ospagaich le geilt. Tha ’n t-sealg dluth ; 
thogadh caithream na buaidh; tha ’n deur nach robh 
riamh roimhe air an t-suil a nis a’ tuiteam ; tha e gabhail 
aon sealladh eile aar a’ choille ’s air an doire air an robh 
e edlach ’s a thaoghail e ann an Jaithibh a shonais. Slan 
leo gu brath !—A chaoidh cha siubhail e iad; tha luchd a 
chasgairt a nis r’a thaobh; strigh cha ’n ’eil ’na chomas ; 
tha’m buille dol g’a bhualadh ; ach co é uasal an aigh tha 
le aon fhocal a’ smachdachadh na faoghaid? cd é tha 
tighinn a nios ’na dhian-ruith, tha ’faicinn an fhéidh, tha 
‘gabhail truais? Co e tha gairm, “ Leigibh ase!” Faic 
gach gadhar air a cheangal suas; tha luchd ‘na seilge 
balbh, ‘nan tosd; tha cead nam beann aig an fhiadh; 
tha saorsa agus sith, fasgadh agus téaruinteachd a nis 
*na shiubhal ’s ’na ghluasad! Ach co é an t-uasal ard? 
Tha an Righ d’ am buin a’ bheinn—righ na duthcha, ’s e 
thubhairt, Caomhnaibh am fiadh ; thugaibh saorsa dha! 

A leughadair! éisd agus thoir fainear: tha gliocas r’a 
tharruing 0 Fhaoghaid an Fhéidh. 

An cual’ thu riamh iomradh air, no ’n d’ fhiosrach thu 
féin faoghaid an anama le lagh Dhé—mar tha ’n t-anam 
air a chur air theicheadh o gach téaruinteachd bhreugach, 
mheallta, le iarrtais an lagha air a thoir, 0 aite gu aite, 
aig faidhedidh am bheil an t-anam air a shaoradh o fhéin- 
earbsa, agus air a tharruing gu a dhochas uile chur ann 
an Criosd agus annsan amhain airson téaruinteachd. 

Tha an duine air a dhisgadh gu iomaguin mu chor 
’anama, ’an lorg so tha e a’ treigsinn a dhroch cleachd- 
ainnean agus a ghniomhara aindiadhaidh. Tha e faicill- 
each mu latha na sabaid, cha dean e lochd no euco’r air 
a choimhearsnach, ach tha ’n Lagh ag innseadh dha nach 

-ledir so, gu bheil tuilleadh na umhlachd do ’n t-sedrsa so 
feumail, nach ledir sgur do ’n olc, gur h-éiginn maith 
fhoghlum agus a dheanamh. Tha ea nis a’ cur roimhe 
bhi ’na dhuine nuadh, tha e ’tdiseachadh air naomhac'id 
a leantuinn agus gniomhara maith a dheanamh, tha e ii 
trnuigh, tha e ‘dol a dh’ éisdeachd focal Dhé, tha e-gu 
ctramach, faicilleach a’ feitheamh air uile drduighibh =. 
t-soisgeil agus air meadhonaibh grais, tha duil aige eu 
bheil e tearuinte ; ach, mo thruaighe ; ann an tine ghear: 
’s léir dha gu bheil so uile diomhain. Tha atharrachadh 
air an duine o’n leth a muigh, ach cha ’n’eil atharrachadh 
air bith air an duine anns an leth a stigh. Tha e nis ag 
amhare air cor a chridhe, tha e ‘saoithreachadh uabhar a 
chridhe a chumail fo smachd, agus ’ana-mianna gu léir a 
cheannsachadh, agus peacadh spioradail fhuadach o 
‘anam. A dh’ aindeoin gach faicill agus furachras tha 
‘choguis a’ strigh ’na aghaidh, tha’n lagh air a thdir, cha 
’n ’eil fois no sith, no tamh aige, tha e dearmadach air a 
dhleasdanais a thaobh-eiginn, no ciontach ann am peac- 
adh ; tha tathunn an lagha as a dhéigh, tha e ’g éisdeachd 
na fuaim—’S mallaichte esan nach ’eil a’ deanamh na 
h-uile nithe, agus a’ buadhachadh air an lagh gu h-uile, 
agus air no h-uile nithibh tha sgriobhta san lagh. Tha 
a chreuchdan air am fosgladh as ur, tha cungaidh-leigheis 
ur a dhith air. Chum Dia a dheanamh réidh ris, agus 
chum deanamh suas airson a pheacannaibh, tha e ga 
aicheadh féin ; tha e ’toirt dhéircean gu neo-obann do na 
bochdaibh ; tha e ag osnaich gu trdm; silidh a dhedir eu 
frasach ; ach, am foghain so? ’Bheil iobairt-réite ’n so 
uile? Am measg gach deanadas agus gniomh a rinn e, 
bha ’chridhe agus ’anam gun atharrachadh, gun chaoch- 
ladh. Ciod a nie? Diol cha ’n ’eil ’na chomas, déire 
iarraidh ’s nar leis, b’ aill leis a bhi air a théarnadh, ach 
cha ’n urradh dha striochdadh do ghras saor an t-soisgeil. 
Chum fois fhaotainn d’a anam tha e a’ tionndadh a shal 
chum néamh, agus chum an Fhir-shaoraidh ghrasmhoir, 
cha ’n ann uile gu léir chum earbsadh as, no air ’fhir- 

eantachd gu h-uile, ach chum fhaotainn uaithe na dh’ 
fhoghnas mar ris na tha aige féin. Fois cha ’n ’eil e 
fhathast a’ faotainn; tha ’n lagh air a thdir, agus ’ga 
lorgachadh o aon teéaruinteachd agus o aon fhasgadh gu 
fasgadh eile; tha ’n fhuaim eagalach o 4m gu ham ’ga 
ruigheachd agus ‘ga dhusgadh le oillt. ’S mallaichte 
esan nach ’eil seasmhach anns na h-uile nithibh ’gan 
deanamh, mallaichte esan a tha tighinn an déigh-laimh 
ann an coimhead an lagha gu h-iomlan. Tha a dhochas 
*ga fhagail; tha e ’toirt céill, ciod a nie? Dh’ fheuch e 
gach doigh, chleachd e gach oidheirp ; tha gach deuchainn 
mar fhigheachan an damhan-alluidh ; tha ’dhochas mar 
neach a tha toirt suas na deo; tha ’anam air a ruith gu 
dian leis an lagh, air a chur gu geilt agus oillt, air a thoirt 


- gu dorsaibh a’ bhais, gu bruaich an ann-dichais. Faic 


an duine truagh san dus; tha e balbh, ciontach ; a cheud 
fhocal, A Dhé dean trocair orm ’s mi peacach a’ d’ lathair. 
A nis, feuch! Prionnsa na Sith, Tighearna na fireantachd, 
a’ teachd chum a theasraiginn agus a thearnadh: éisd an 
guth, “O Israeil, sgrios thu thu féin, ach annam-sa tha 
do chobhair.”” Air a ruagadh mar a bha ’m fiadh o aite 
gu aite, o gach fasgadh agus ionad-dion, tha e air a 
tharruing leis an Spiorad Naomh, agus a’ teachd fo sgios 
agus fo throm-eallaich chum Chriosd, lan-fhiosrach air 
peacannaibh a naduir agus peacannaibh a bheatha, agus 
a dhleasdanais, tha e air ‘irioslachadh fa chomhair Dhé, 
cha ’n ’eil déchas ’na anam ach trid Chriosd agus esan 
air a cheusadh. ’Se Criosd ’uile iarratas agus uile 
shlainte; tha e le iongantas ag éisdeachd an fhocail 
shdlasaich sin, Esan a thig do m’ ionnsuidh-sa, cha dean 
mi air chor air bith a thilgeadh a mach. Tha creidimh 
air a dhtsgadh ’na chridhe, ’an déigh iomad comhstri 
agus deuchainn, tha e air a thoirt gu creidsinn gu’n do 
bhasaich an Ti a’s airde ’na ionad, agus gu’n robh e 
tmhal chum esan fhireanachadh ; gu bheil uile shaoibhreis 
beatha agus bas Chriosd air an tasgaidh suas airson 
pheacach, airson a’ pheacaich a’s mo, eadhon air a shonsan. 
Trid cumhachd a’ chreidimh so, ’an lorg gabhail ri Criosd, 
agus sochairean a shaorsa, tha a chridhe air a ghlanadh 
agus air a bheothachadh; tha e a’ fuathachadh gach 
droch shlighe agus air ’uidheamachadh air son gach ni 
maith. Thigeadh buaireannan ’na charaibh, tha e ’faot- 

ainn neart o’n t-Slanuighear; tha e ‘cur an aghaidh 
Shatain, agus tha e dileas chum bais. Ged tha coirbeachd 
’ga thruailleadh tha e a’ teicheadh thun an fhuarain a 
dh’ fhosgladh airson neo-ghloine. Tha e gach la agus uair 
a’ dol chum fola a’ chrathaidh ; tha e ’g éisdeachd guth © 
’ Dhé ag radh, Tha mi ’n sith ris, leig as e!—fhuair mise 
saorsa dha;—agus ’an lorg so tha e ’g imeachd air a 
thurus, a dheanamh solais ann an Dia a shlainte. 


LEABHAR-LANN A’ gCHRIOSDUIDH. 


Tua nis da mhile agus ochd ceud bliadhna o’n thubhairt 
Righ Solamh, “ Air moran leabhraichean a dheanamh cha 
‘n ’eil crioch ; agus tha moran leughaidh ’na sgios do ’n 
fheoil.” Ma bha so fior ann an laithibh Sholaimh, tha 
e gu mor ni ’s firinniche anns na linntibh so. Tha do 
leabhraichean tr a’ tighinn a mach na h-uile latha nach 
‘eil e ’n comas a h-aon air bith edlas fhaotainn air a h-aon 
sa’ mhile dhiubh ; agus da rireadh is suarach an call, oir 
's beag a’s fiach a’ chuid a’s md dhiubh. Ged bhiodh e 
‘n comas duine am faotainn uile agus an leughadh uile, bu 
bhochd an caithe-beatha dha a laithean a chur seachad 
san t-saothair dhiomhain. Cha ’n e nach ’eil iomad 
leabhar maith a’ teachd a mach, agus is fhada ghabh e 
uamsa tair a dheanamh orra, no an diomoladh. Bu choir 
dhuinn a bhi taingeil airson an tomhais mhdir fhiosrach- 
aidh agus edlais tha nis r’a fhaotainn o leabhraichibh, 
agus an comas tha aig daoine bochda nis cuid diubh a 
leughadh. Ach ann an leughadh a’ chuid a’s fearr 
dhiubh, ’s iomchuidh do dhuine bhi ‘na earalas. Tha 
hatadean mearachdach ann am moran diubh, agus tha e 
duilich air uairibh am moll fhasgnadh o’n chr uimenchdee 
an. fhirinn o’n chuid tha mearachdach. Tha h-uile gné 
edlais tha feumail chum ar deanamh sona r’a fhaotainn 
ann an ceithir leabhraichean luachmhor air am feud gach 
. duine bochd ruigheachd—ceithir leabhraichean tha air an 
ullachadh le ar Cruith-fhear grasmhor air ar son, agus 
air am feud sinn a bhi beachdachadh o am ar n-Oige ou 
sean aois, agus gidheadh nithe wr fhaotainn annta do 
ghnath. Tha cheud aon do na ceithir leabhraichean so, 

ssaor, furasda ghitlan, soirbh r’a fhaotainn, agus tha ’n 
duine ’s bochda san duthaich gun leisgeul mur ’eile aige. 
Tha an tri eile do ghnath fa chomhair ar sil, fosgailte 
mur coinneamh, agus ’gan tairgseadh féin d’ ar beachd 
anns gach aite *n urradh dhuinn a bhi feadh farsuing- 
eachd an t-saoghail. 

_ ‘Se ’cheud leabhar tha ann am bheachd, am Biosutt, 
an leabhar priseil anns am bheil na tha sinn r’a chreidsinn 
mu thimchioll Dhé, agus an dleasnas tha Dia ag iarraidh 
air mac an duine. Tha na teagasgan naomh, na firinnean 
. mora, a’ chainnt ard, dhreachmhor, bhuadhmhor anns am 
bheil na firinnean sin air an cur sios, a’ dearbhadh gu 
bheil an leabhar so air a dheachdadh leis an Spiorad 
Naomh. Cha ’n ’eil e dad ni’s soilleire gur h-e Dia a 
‘chruthaich a’ ghrian, agus a chairich i shuas san iarmailt, 
na gur h-e thug seachad am Biobull. Tha a lanachd 
agus ‘lomlanachd ag innseadh cd is tighdar dha. Anns 
an ionmhas luachmhor so, tha ullachadh airson gach cor 
agus cas—geallaidhnean freagarrach do gach buaireadh. 
Anns an leabhar phriseil so tha bainne airson naoidhean- 
aibh—biadh airson dhaoinibh laidir—cungaidh-leigheis 
-do’n euslan—faothachadh agus suaimhneas do’n mhuinn- 
tir sgith. San leabhar so tha eachdraidh linntean agus 
rioghachdan, agus fiosrachadh o thus an t-saoghail. Esan 
a leughas an leabhar so gu curamach, feudaidh e a chor 
_ féin, a bhuaireannan, a deuchainnean, a chunnart, agus 
a dhleasdanais fhaicinn, air an caramh co firinneach m’a 
choinneamh, agus air an cuimseachadh a mach, ’s ged 
robh an t-iomlan sgriobhta air a shon féin amhain. Ged 
tha doimhneachd agus diomhaireachd san leabhar so nach 
urrainn an t-aon a’s foghluimte air aghaidh an t-saoghail 
a thuigsinn gu ceart, tha ann ni ’s ledir anns an am 
-cheudna, airson an aoin a’s aineolaiche agus aig an lugha 
*bheil do dh’ fhoghlum an t-saoghail so. Ma tha moran 
‘ga leughadh nach ’eil a’ buannachd gliocais, ’s ann do 
-bhrigh gu bheil iad a’ deanamh tair air earail an leabhair 
tha ag iarraidh orra cumhachd an Spioraid Naoimh a 
ghuidhe chum gu’n tairngeadh iad maith agus tairbhe 
uaithe. TIadsan a dh’ iarras stitradh agus comhnadh an 
Spioraid, bidh na seulachan air am bristeadh dhoibh, an 
sgail air a tarruing gu taobh, agus slighe na slainte air a 
-deanamh taisbeanta. °S eso an leabhar tha comasach air 

ar deanamh glic chum slainte, agus oglach Dhé dheanamh 
coimhlionta, lan-deas chum gach uile dheagh oibre. 

*S e an dara leabhar ann an leabhar-lann an duine 
bhochd, LzaspHaR MOR NA CruITHEACHD. Tha na. 
néamhan a’ foillseachadh gloir Dhé, agus na speuran a’ 
taisbeanadh gniomhara a lamh—agus cha ’n ’eil e comas- 
ach dhuinn beachdachadh air ni no aite gun mhothuchadh 
do mhile agus deich mile dearbhadh air glioacs, cumhachd, 
maitheas, agus lathaireachd Dhé. Tha Dia air a leigeil 
ris anns na nithibh a’s lugha co maith ’s anns na nithibh 
a's mo. Tha a’ ghrian, agus a’ mheanbh-chuileag, an 
domhan mor agus a’ bhileag fhedir a’s faoine, a’ gairm a 
bhith agus a’ foillseachadh ‘iomlanachd. Ach ged tha ’n 
leabhar so fa chomhair muinntir an t-saoghail gu h-uile, 
cha ’n ’eil iad comasach le foghlum naduir a leughadh. 
Se am Biobull iuchair an leabhair so, agus as eugmhais: 
na h-iuchrach so cha ’n ’eil e comasach do dhuine air bith 
a leughadh no a thuigsinn. Bha ’n leabhar so, ’se sin 
leabhar mor na cruitheachd, fosgailte do na Cinnich, ach. 
cha do thuig iad e, agus cha d’ fhuair iad a mach cd rinn 
e—ni mo a gheibh aon air bith nach gabh air tts am 
Biobull. TIadsan tha edlach air Dia a’ Bhiobuill tha iad 
a’ faotainn tlachd ann am beachdachadh air leabhar na 
cruitheachd, agus is léir dhoibh a bhuaidheannan ann an 
oibribh alamh. Tha creidmheich a’ faotainn fiosrachaidh 
anns gach duilleig do ’n leabhar so. Mur ’eil iad ’nan 
speuradairean foghluimte do réir nds an t-saoghail-sa,. 
gidheadh, le beachdachadh air na speuraibh ann an 
leabhar na cruitheachd, air a’ ghréin, air a’ ghealaich 
agus air liomhorachd nan rionnag, agus nan reulta, tha 
iad a’ faotainn soilleireachadh air cumhachd, gliocas, 
fireantachd agus mdralachd Dhé. Anns a’ bhogha-fhrois: 
is léir dhoibh comharadh air cumhnanta graidh Dhé; ann 
an gloir na gréine chi iad samhladh air gldir Gréine na 
Fireantachd, tobar na beatha agus an t-soluis do ’n anam. 
Anns gach cuspair air am beachdaich iad, tha iad a” 
faicinn ni-eiginn tha ’tarruing an smuaintean chum Iosa. 
agus a’ soilleireachadh feum spioradail nan gealladh 
spioradail doibh. Dhoibhsan aig am bheil gradh do ’n 
Bhiobull tha leabhar na cruitheachd ldm-lan do theagasg” 
agus do dh’ fhiosrachadh. 

‘S$ e an treas leabhar tha air a dheasachadh air son 
an duine bhochd, agus leis am bheil iadsan air am bheil 
eagal an Tighearna air an deanamh glic, ’se sin LEABHAR 
AN Fureaspart. Tha ’n leabhar so mar an ceudna do 
thuigsinn ledsan tha aineolach air a’ Bhiobull. Ann an 
leabhar an Fhreasdail tha na h-uile nithe tha sa’ Bhiobull 
air an leigeil ris duinn, tha sinn ’gam faicinn a’ tachairt 
fa chomhair ar sul. Tha ’n creidmheach a h-uile 1a a’ 
faotainn dearbhadh ann am butainneas freasdail Dhé, 
air a chiram, a chaoimhneas, agus air aghradh. An lorg 
so tha a chridhe socruichte, agus tha ’earbsa ann an Dia. 
Am feadh a tha muinntir eile air an luasgadh air aghaidh 
cuan mor doinionnach an t-saoghail so, mar luing gun 
stitir gun fhear-edlais, an eisimeil gaoithe agus fairge, 
tha esan a’ sedladh air aghaidh gu ciiin, téaruinte, gu 
h-aotrom, buadhmhor, a’ deanamh gairdeachais gu bheil 
Dia ann, agus gur h-ann ’na laimh tha stitir an domhain 
mun iath a’ ghrian. ’S Esan Righ nam fineachan; as 
’ eughais a chead cha ’n fheud an t-eun a’s faoine san 
ealtainn tuiteam gu lar, no fuiltein o cheann mhic an 
duine. Leughaibh leabhar freasdail Dhé, tuigibh e, 
faicibh a lamh anns gach ni, thugaibh clit dha! 

Se ’n ceathramh leabhar a tha ’n comas an duine 
bhochd a leughadh, ’se sin LeaBHar a’ CHRIDHE, an 
leabhar anns am bheil na h-uile nithe tha ‘dol air an 
aghaidh ‘nar n-uchd féin r’a leughadh. Tha cridhe an 
duine domhain, dorcha; ach esan a tha eodlach air a’ 
Bhiobull, feudaidh e leabhar a’ chridhe a leughadh. “Se 
’m Biobull iuchair an leabhair so mar an ceudna. Tha 
na h-uile doigh air am bheil an cridhe air ’oibreachadh 
no air a ghluasad le peacadh, le Satan, leis an t-saoghal, 
le gras ann an diomhaireachd, ann an cuideachd, a latha 
no ’dh’ oidhche, ann am bochduinn no ann an saoibhreas, 
tha so uile air a leigeil ris duibh sa’ Bhiobull. Is lion- 
mhor iad tha uaibhreach ard-bheachdail as an eolas air 
iomad ni, ach a ta ’na dhéigh so uile tur-aineolach air an 
cridheachaibh féin. Do bhrigh gu bheil iad aineolach air 
na Seriobtuiribh, tha iad aineolach mar an ceudna air an 
cridheachaibh ; cha ’n ’eil togradh no déigh aca amharc 
a stigh annta, ach tha ’m Biobull a’ teagasg dhuinn, an 
leabhar dorcha, domhain so, a leughadh, a’ leigeil ris 
duinn cionfath agus crioch ar dochais, ar n-eagail, agus 

ar deuchainnean. Is beannaichte esan tha, leis De 
Bhiobull ’na laimh, a’ leughadh leabhar dorcha a chridhe 
féin. 

Esan a leughas na ceithir leabhraichean sin le curam, 
mothuchadh, agus toirt fainear, is glic, e; agus esan air 
an laimh eile, a ni tair orra agus a dhearmadaicheas an 


leughadh, ged robh foghlum an t-saogbal aige tha e “na — 


dhuine bochd, agus ’na dhuine aineolach. Mur ’eil tlachd 
aige do ’n Bhiobull, mur toir e fainear do dh’ oibribh na 
cruitheachd, do bhuntainneis an Fhreasdail, agus do dh’ 
fhiosrachadh a chridhe féin, cha ’n ’eil an t-edlas aige ’ni 
maith dha mar chreutair géarr-shaoghalach bochd a tha 
*triall troimh ’n bheatha so chum siorruidheachd. Anns 
na ceithir leabhraichean sin a dh’ ainmich mi, am Biobull, 
—Leabhar na Cruitheachd, Leabhar an Fhreasdail, agus 
Leabhar a’ Chridhe, tha ionmhasan ni ’s luachmhoire 
dhasan a rannsuicheas iad na tha r’am faotainn ann an 
leabhar-lann mor a’ Phapa san Roimh. 


MU CHOMUNN BREATUNNACH AGUS CEIN- 
THIREACH A’ BHIOBUILL. 


SHUIDHICHEADH a’ Chuideachd mhér so sa’ bhliadhna 
1804. “Se ’n ni araidh a bha ’nam beachd na Scriobtuire 
naomh a chraobh-sgaoileadh feadh an t-saoghail, ann an 
cainnt gach duthcha, am focal fior-ghlan féin, gun mhin- 
eachadh sam bith; is gniomh so mu ’m b’ éiginn do gach 
neach a bhi aon-sgeulach. Agus thachair e, mar bu 


dugh dhuinn a smuainteachadh, gu’n do cho’-aontaich gach 


gné Chriosduidhean, ge b’ e caochladh barail a bh’ aca mu 
nithibh eile; ann an so choinnich iad gun stri ann an 
cairdeas naomh, mar luchd-leanmhuinn an aon SlAnuighir, 
agus déigheil air an leabhar sin, a bha dhoibh féin co 
priseil, a chur a mach do dhaoinibh aig nach robh ‘m 
beannachadh ceudna, ’s a bha siubhal ann an dorchadas 
agus fo sgail a’ bhais. Tha saothair a’ Chomuinn so a 
nis a’ ruigheachd air céarnaibh iomallach an t-saoghail ; 
cha ‘n ’eil rioghachd nach cual’ iomradh orra, agus is 
gann gu bheil canain nach ’eil a’ labhairt an clit. Cha ’n 
eil baile-mor san rioghachd so air fad, ’s cha ’n e sin a 

mhain, cha ’n ’eil baile-mor ainmeil air feadh an t-saoghail 
anns nach ’eil cuideachda do’n t-sedrsa cheudna a nis air 
a suidheachadh, agus a co’-oibreachadh leo ann an spiorad 
a’ ghraidh, agus na seirc. ’S gann a dh’ fheudar direamh 
na chuir a’ chuidachd ann an Lunnuinn, agus gach 
comunn-comhnaidh eile a tha ’n dli-dhiimh riutha, a 
mach do Bhiobuill o’n a thdisich iad. Eadar an Seann- 
Tiomnadh agus an Tiomnadh-Nuadh, chuir iad a mach 
cuig muilleanaibh gu leth (5,500,000) ann an ceud-gu-leth 
canmhuinn, ach ’se ’n ni is feumala dhuinne thoirt fainear 
gun do chuir iad a mach (moran diubh a nasgaidh, agus 
a’ chuid bu mho dhiubh air an leth-luach) leth-cheud mile 
Biobull, agus an aireamh cheeudna do’n Tiomnadh-Nuadh 
ann an Gaelic. Faodar a radh ann am firinn, nach ’eil 
cainnt air a labhairt air aghaidh an domhain, air a’ bheil 
edlas againne, nach ’eil focad Dé air a thionndadh innte, 
no nach ’eil iad a’ deanamh deas fa chomhair a dheanamh. 
Is culaidh-iongantais mar dh’ fhas a’ chuideachd so, is 
math tha i air a coimeas ris an neul a chunnaic am fear- 
faire air sliabh Charmeil, ag éiridh as an fhairge, beag ’na 
cheud thoiseach, ach a’ meudachadh uidh air uidh, gus 
an do chomhdaich e aghaidh nan speur. Tha solus an 
t-Soisgeil a’ buadhachadh an aghaidh gach doilgheadais, 
tha dorchadas a’ teicheadh roimhe, tha rioghachdan na 
h-aird-an-Ear, le ‘n sloigh lionmhor a’ dusgadh a chur 
failt’ air. Tha Innseanaich fhiata America, ’s na h-eilean- 
aich a’s iomallaiche air aghaidh a’ chuain, na Tartaraich 
luatha, na Ruisianaich ghruamach, na Lochlannaich, ’s 
‘na Laplannaich, o’n dachaibh reddhta fhuaraidh, a’ failt- 
eachadh beatha an fhocail sin a tha toirt co’-fhurtachd 
agus sdlas do gach rioghachd agus neach a ghabhas ris 
mar fhocal na slainte. 

Tha suidheachadh na talmhainn san 4m a’ nochdadh 
gu bheil Dia ag uidheamachadh an t-saoghail fa chomhair 
na h-aimsir ghlormhoir agus shona sin ’nuair a chi 
criochan iomallach an domhain slainte ar Dé. Tha 
gairdein an Tighearna nis air ‘fhoillseachadh; tha ait- 
sgeul aoibhinn an aigh a’ sior sgaoileadh, tha eadhon a 
nis féin, ““Am fasach agus an talamh tartmhor a’ deanamh 
gairdeachais, bithidh an dithreabh ait, agus thig i fo 
bhlath mar an ros.” Greas a Dhé an 1a an lion edlas 
slainteil Chriosd an saoghal mar tha na h-uisgeachan a’ 

cdmhdachadh aigean na fairge ; anns am bi aoradh firinn- 
each air a thairgseadh dhuit-sa o éirigh gu dol fodha na 
gréine! 


Moladh. am pobull thus’ a Dhé: 
- Moladh gach pobull thu. 
Biodh gairdeachas air fineachaibh, 
Gu h-ait a’ seinn do chlit. 


Oir ceart-bhreth bheir thu air an t-sluagh, 
Riaghlaidh air thalamh iad. 

Moladh gach pobull thus’, a Dhé: 
Moladh iad thu ’s gach ait. 


MU BHAS IARLA EARRAGHAIDHEAL SA’ 
BHLIADHNA 1685. 


Cua ’N “grt fhios gu’n do thaisbeanadh riamh am barrachd 
suidheachaidh, agus moralachd inntinn na nochdadh leis 
an duine mhor so ’an 4m dha dol gu bas. Mun d’ fhag e 
Caisteal Dhun-Eideann air an la an do chuireadh gu bas 
e, ghabh e ’dhinneir aig ’uair ghnathaichte, le buidheann 
d’a luchd-edlais, co neo-smuaireanach ’s a b’ Aabhaist da. 
A réir a ghnath chaidh e a luidhe, agus choidil e gu 
soisneach mu thimchioll leth-uair. Am feadh a bha e’na _ 
luidhe, thainig aon do’n “ Chomhairle” aig an robh toil 
guth fhaotainn do’n Tarla, ris an dubhradh, nach feudadh 
e ‘fhaicinn a chionn gu’n robh e ’na luidhe, agus gu’n 
d’ aithn e gun dragh a chur air. Smuaintich an duine 
nach robh ’n so ach leisgeul, agus thuirt e le tinneanas 
gum b’ éiginn do ’fhaicinn. Dh’ fhosgail iad dorus an 
t-seOmair, agus chunnaic e an t-Iarla ’na chadal co citin 
shamhach ’s a chunnaic e aon duine riamh, ged a bha e 
dol gu bas an ceann beagan uairean. Air dha bhi air a 
ghlacadh le uamhas le ’ghnathachadh féin, agus a’ chuid 
eile do’n chomhairl’ a dhit an t-Iarla gu bas, ruith e mach 
as a’ Chaisteal, gu tigh caraid a bha dlith dha, agus thilg 
se e féin, ann an cruaidh-ghleachd eagallach anama, ’na 
shineadh air leabaidh. Thug a charaid gloin fhiona d’a 
ionnsuidh, a smuainteachadh gu’n d’ thainig laigsinn air 
le tinneas. Dhitlt e i, ag radh, Uam e! Uam e! Cha 

dean sin bonn sta dhomh; chunnaic mi air a’ cheart am 
so an t-Iarl’ Aodhrach, ann an trom shuain, a tha mar 
uair no dha do shiorruidheachd. Ach air mo shonsa— 
dh’ fhartluich air tuilleadh a radh, Beagan an déigh so 
dh’ fhag an t-Iarla ’n Caisteal, agus chaidh e sios do 
thigh a’ Mhoid far am bu ghnath do luchd na Comhairle 
cruinneachadh ; agus uaithe sin chum an Aite san robh e 
rifulang. ’Nuair a dhirich e suas air bha beagan cainnt 
eadar e féin agus da mhinisteir a bha ‘frithealadh dha. 
Rinn iad le chéile trnuigh air a shon, agus cho’-aontaich 
e féin le mor dhirachd le ’n guidhe. Rinn e féin an 
sin urnuigh. Na chainnt do ’n chomh-chruinneachadh 
shluaigh a bha san lathair, thuirt e nach bu chdir dhuinn 
tair a dheanamh air ar deuchainnibh, no fannachadh 
fodhpa ‘nuair a thigeadh iad. Agus nach bu choir 
dhuinn labhairt gu garg an aghaidh luchd ar dian- 
ruagaidh; no le sodal cealgach oilbheum a thoirt d’ ar 
coguis féin. Chuir e suas urnuigh as leth Albuinn agus 
Eirinn, ag guidhe grad chrioch a thighinn air an amhghar 
a bha iad a’ fulang. Le so chuireadh e crioch air na bha 
e dol a radh; ach chuireadh ’na chuimhne, nach d’ thug 
e iomradh air an teaghlach Rioghail; thuirt e gu’n do 
labhair e uime sin an 1a a chaidh a dh’ fheuchainn ; ’s 
nach robh nis aige ach a radh, gum b’ e diirachd ’anama 
gu’n seasadh iad ris a’ Chreidimh Ath-leasaichte. "Na 
dhéigh sin thionndaidh e riuthasan a bha muw’n cuairt da, 
agus thuirt e, “ Tha dochas agam nach toir sibh barail 
mhearachdach air mo ghitlan an diugh; mar tha fiuthair 
agam fhéin ri maitheanas, tha mi gu saor a’ toirt maith- 
eanais seachad.”’ An sin ghlaodh aon do na ministeirean 
le guth ard, “ Tha’m flath treun so a’ dol gu bas anns a’ 
Chreidimh Ath-leasaichte ”; Cha robh ni ’s ledir leis an 
Tarla an sin, ach ghlaodh e féin a mach, Nach b’ e a 
mhain gu’n robh e deanamh sin, ach gun robh mor 
fhuath aige air Papanachd, air an Eaglais-Shasunnaich, 
agus air gach gné shaobh-chrabhadh. Ghabh e ’n sin a 
chead d’a chairdibh, agus thug e caileiginn do chuimhn- 
eachan bais d’a chliamhuinn, am “ Moraire Maitland,” a 
gheibheadh a nighean agus a clann. An déigh dha 
urnuigh ghéarr a chur suas, thug e ’n sanas air an do 
shocraich iad seachad do’n fhear aig an robh ’n tuadh- 


mhillidh ’na laimh, agus le aona bhuille bhuin e ’n ceann 
13 

deth. B’ amhuil so crioch dheireannach an duin’ ainmeil 
so. Gu’n robh an suidheachadh sona ceudna aig inntinn 
gach aon a chairear ann an aon linn no dithaich, gu 
fulang le geur-leanmhuinn ann an cor co uamhasach agus 
co glormhor ! 


CumHa po’N [arLA CHEUDNA. 


Tua sgeul agam dhuibh r’a innseadh, 
’S cha chtis-ghaire, 

Gwn d’ chuireadh ceann-taice nan Gaidheal, 
An staid iosail. 


Co chumas coir ris an anmhunn, 
’S e ’na chruadhaig, 

No chumas casg air gach ana-gnath, 
Tha teachd nuadh oirnn? 


Co chumas coir ris an Eaglais? 
Dh’ fhas i dorcha, 
No chumas a suas luchd-teagaisg, 
Ris na borbaibh? 


Co chumas an creideamh catharra, 
Suas gu tredrach? | 

’‘S nach d’ fhuair Gilleaspuig cead éisdeachd, 
An taic corach. 


Co chumas tigheadas greadhnach, 
Gu buan faoilidh, « 

’S nach taghail an t-Iarla Duibhneach, 
’S an din-Aorach? 


Roghainn nan Albannach uile, 
Do ’n ard fhine! 

A dhaoine nam biodh spéis do dhuine, 
Bu bheud a mhilleadh! 


Tarla duais-mhor Earraghaidheal, 
Garg an leomhann, 

Ba mhor an cridhe dh’ fhearaibh Albann, 
’Fhuil a dhortadh! 

Dhaoine ged a fhuair sibh iite, 
Os ceann Ciirte, 

’S ole a chuir sibh gliocas Alba 
Gu strd mhillte. 


Ged a strachd sibh cdir gun cheartas, 
’"N taichd bhur mi-riin, 

Theagamh gu’n tig la nach fhasa 
Dhuibh g’a dhioladh. 


CONALTRADH NAN EUN. * 


*Nvair bha Ghaelic aig na h-edin, 

’S a thuigeadh iad gldir nan dan; 

Bu tric an cémhradh sa’ choill 

Air ioma ponc, ma’s fior am bard. 
Thainig pitheid luath na gleadhraich, 
Shuidh i air grod-mheur césach féarna ; 
Bha ’chomhachag ’na gurach riabhach. 
M’a coinneamh gu ciallach, samhach. 
Dh’ éirich a’ phitheid gu grad ; 

Thuirt i, ’s i stailceadh a bonn: 

“ An tusa sin a’ d’ mheall air stob? 
An-uair air do chiod-cheann trom! 

Am bi do theanga ’ghnath fo ghlais, 

’*S tu gun luaidh air neach no ni, 

Cho duinte ri seana-chloich bhric? 

A spuch-shuileach a chuaip gun bhrigh!” 
“ Pu-hu-ht-u! tha thu faoin,” 

Ars’ eun maol a’ mhothair choir, 

“ Os mis’ tha fiosrach sa’ chtis, 

Fheudail! ’s beag an tur tha ’d.ghloir. 
Cha bheus liumsa glige-ghlaige, 

Chaoidh cha ghabh mi tlachd do ’n luath-bheul 
Labhraidh mi ’nuair chi mi feum air; 

’S cha choisinn mo bheul dhomh bruaidlein. 
Ach ’s tric cach ort féin a’ magadh, 

’S a liuthad glug-mhearachd bristeach 
Thaomas le cladhaireachd fhocal, 

O shior-chlabar guib gun tuigse.” 


* By Ewen M‘Lachlan, Aberdeen. 

Bu ghreis doibh mar so sa’ chonnspoid, 
A’ géarr-bhearradh gloir a chéile ; 

Gus ’n do leum a nuas an glas-eun, 

’S rinn esan gach beairt a réiteach’ 

Air gach taobh ‘nuair chual’ e ’cht's, 
Thuirt e rit le run gun chleth: 

““Ma’s a fiach mo bhriathran éisdeachd, 
‘So mar dhearnainn féin duibh breth. 
’*S ioma barail am measg sluaigh ; 

’S toigh le cuid ni’s fuath le cach ; 
Pairt their direach na ni cutis, 

’S cuid nach dutraig sgur gu brath. 

Tha am gu labhairt, ’s am bhi samhach, 
Am gu crabhadh, ’s 4m gu cleasachd, 
Am gu bron, a’s am gu h-abhachd. 

’*S lionmhor iad d’ an ainm bhi tuigseach, 
O’n tig mile focal cearbach, 

Corr uair a mheasadh tu gorach, 

Le tuille ’s a’ choir do sheanachas ; 
Neach ’g am bi ’theanga fo smachd, 

’S ainmig leis gu’n gluais e lochd: 
Saoilear gum b i’n t-tmaidh glic, 

Nam b’ eol da bhi tric ‘na thosd.” 


COMHAIRLEAN EASBUIG CARSWELL D’A 
MHAC, ANNS A’ BHLIADHNA 1560. 


Larua bha sinn gu mear, uaibhreach, 
A mhacaidh ud a’s guirme siil : 

Aon fhocal air leas an anama, 

Gur seirbhe ’bhlas na ’m féarn’ ir. 


Tain a’ bhaile so shuas, 

Gur truagh nach tuigeadh tu ’m bas; 
Nach faic thu fear na h-uaille shios, 
’*S am feur uaine trid troi’ fas. 


Ge mor leat do ghitdhrain mhuc, 

’S do bhuaile bhuar bhallach, bhreac ; 
Uibhir an ubhaill ge beag, 

Cha téid do ’n uaigh chumhaing leat. 

A. dhuine thruaigh | nach gabh thu eagal ; 
’M faic thu ’n t-eug thugad ‘na ruith ; 
Ionann’s bhi air bhord na h-uaighe, 

Ged bu tu bu bhuain’ air bith. 


’Nuair bheirear uait an ceann-adhairt, 
’S a théid air fradharc do shil; 

Cuiridh iad thu sint’ air mhaidibh, 

’S cha ’n ann air leabaidh do ’n ane 


Cuiridh iad thu ’n ciste chumhaing, 
Aona bhrat lin do bhi mu d’ chorp, 
Druim do thighe ri cuinnein do shroine, 
’*S cumhang an teach comhnuidh dhuit. 


Tri slatan a dh’ anart margaidh, 

Théid mu d’ chorp, ’s gur beag a phris; 

’S bidh do chairdean, ’s do luchd-comuinn, 
’Ga ghearradh mu d’ bhonnaibh shios. 


Togaidh iad thu ’n darna-mhaireach, 
Sluagh m’ an seach a’ dol fo d’ chorp ; 
"Ille ge mor leat do mhire, 
Nitear cluich’-naCille ort. 


Carbad beag nach bi do shath 
Bheir iad leat gu beul an t-sluichd ; 
Lamb na ti bu chaomh air uairibh, 
Uir gu tiugh ’ga sluaistreadh ort. 


Bheir iad thu gu beul na h-uaighe 
Gun neart, gun fhradharc, gun luths ; 
Do chairdean a d’ dhéigh gu bronach, 
’S fagar shios a’ d’ onrachd thu. 


A dhuine thruaigh! nach gabh thu eagal, 
’M faic thu ’n t-eug thugad ’na ruith, 
Jonann’s bhi air bhord na h-uaighe, 

Ged bu tu bu bhuain’ air bith. 


158 


AN SOISGEUL FREAGARRACH DO CHOR 
DHAOINIBH. : 


Ma ghabhas sinn beachd air an duine mar chreutair a 
thuit, ’s e ’n Soisgeul an t-aona mheadhon a tha freagarr- 
ach d’a staid; tha ’n diadhachd o’n d’ thainig e, a’ buil- 
eachdadh air gach ughdarras a tha meadhon a chum na 
criche sin, ag iarraidh, am feadh a tha na dearbhanna 
mu dhiadhachd ’ga mholadh gu cumhachdach, gu’n creid 
an duine e. Mar a’s mo a gheur-bheachdaicheas e air, ’s 
ann a’s mo a thuigeas e ‘fhior fhreagarraichead d’a chor 
truagh ; tha e ’na sholus do dhorchadas a thuigse, ‘na 
shith do bhuaireas a choguis, ’na aoibhneas do iomaguin 
*inntinn, ’na dhéchas do dhubhachas eu-ddchais. A’ bheil 
e ciontach? Tha e cur an ceill Fear-saoraidh uile-fhogh- 
ainteach, iobairt-réitich, Dia a bheir maitheanas da. A’ 
bheil e truaillidh? Tha e ’fosgladh suas da tobar airson 
peacaidh agus neo-ghloine—tuil naomha, tha sruthadh o 
chrann-ceusaidh an Fhir shaoraidh—anns am feud an 
“duine dubh ” e féin ionnlad o shalchar a’s doirche na a 
chraicionn dubh. A’ bheil e fada o Dhia? ro-fhada o 
aon tobar an t-sdlais agus an t-suaimhneis? An so tha 
doigh gu teachd am fagus, rathad gu tighinn d’a ionns- 
uidh ; tha balla-meadhoin an dealachaidh air a bhristeadh 
sios—tha airde a’ pheacaidh air ‘isleachadh san duslach ; 
tha am mac stroghail air pilleadh, air a ghabhail a steach, 
maitheanas saor air a thoirt da, agus air ‘alseag chum an 
ionaid a bh’ aige roimhe ann an teaghlach ’Athar néamh- 
aidh, agus nach robh idir air chall o chridhe ’Athar 
neamhaidh. A’ bheil e lan aineolais agus mearachd? 
An so tha e air a theagasg le faidh néamhaidh; tha 
Spiorad. Dhé dha mar chaomh fhear-teagaisg; agus tha 
’n t-allamharrach neo-fhdghluimte air a dheanamh ni ’s 
glioca na’n draoidh oileanaichte, “ glic chum slainte.” A’ 
bheil e ’ga mhothachadh buailteach do an-tograidh a tha 
do ghnath ’ga tharruing air seachran o Dhia? Tha ’n 
Spiorad ceudna a’ gabhail cOmhnuidh ’na uchd chum ’an- 
tograidh a cheannsachadh, chum, ’ana-mianna a smachd- 
achadh, chum a thoil a riaghladh, agus an nadur a dh’ 
ath-nuadhaich e air tis a naomhachadh, agus a bhitheas 
faidhedidh air a ghlorachadh maille ri Criosd, Anns gach 

seadh, tha ’n Soisgeul freagarrach dha. A’ bheil e ’na 
pheacach? Tha e tairgseadh dha maitheanais. A’ bheil 
fiachan air? Thaea’ buileachadh saorsadh air. A’ bheil 
e’an ciomachas? Tha e ’ga chur fa sgaoil. An do thuit 
e o bhi “na oighre air gloir? Tha e ’ga aiseag chum a 
righ-chathrach, agus.’ga dheanamh a ris “’na righ agus 
‘na shagart do Dhia.” <A’ bheil e tartmhor? Tha e ’na 
abhuinn na beatha. <A’ bheil e sgith? Is culaidh-fhois 
thaitneach e. A’ bheil e aineolach? Tha e ’na fhear- 
teagaisg diadhaidh. <A’ bheil e euslainteach? Is slainte 
neo-bhasmhor agus beothalachd d’a anam e. A’ bheil e 
a basachadh? Tha e ’na bheatha shiorruidh dha. Tha 
gach cuireadh san t-Soisgeul fo ’n chlit so, mar a chi 
sibh :—“ Ho! gach neach air am bheil tart, thigibhse 
chum nan uisgeachan; agus esan aig nach ’eil airgiod, 
thigibh, ceannaichibh agus ithibh ; seadh, thigibh, ceann- 
aichibh gun airgiod agus gun luach, fion agus bainne.” 
Tha ’n Spiorad agus a’ bhean nuadh-phosda ag radh, 
Thig, agus ge b’e neach leis an aill, gabhadh e uisge na 
beatha gu saor. “Thigibh a’ m’ ionnsuidh-sa, sibhse uile 
a ta ri saothair, agus fo throm uallaich, agus bheir mise 
suaimhneas dhuibh. _Pillibh, pillibh; c’arson a bhas- 
aicheas sibh?” Tha; tha ’n lagh air a choimhlionadh, 
tha ceartas riaraichte, tha iomlanachdan Dhé a’ co- 
chordadh ann an saoradh an duine, agus tha Dia ann 
an Criosd a’ réiteachadh an t-saoghail ris féin. 


OIBRE NA CRUITHEACHD A’ TOIRT CLIU 
DO DHTA. * 


Tua feachda flathail nan néamh 
A’ striochdadh, a Dhé, a’ d’ lair; 
’S do mholadh ’nam beul ’ga luadh 
Le ceileiribh buadhachd ard. 


Ach ’s cian ro-fhada fo d’ ghloir 
Moladh nan slogh gu léir ; 

Cia géarr, mata, air do bhuaidhibh 
Luadh thig o bhileachaibh cre. 


* From Watts, by Dr Smith. 

Gidheadh am fan sinne ‘nar tosd, 
’*S gach duil a’ nochdadh do chlit? 
’S co’-sheirm aig t’ oibre le chéile, 
Mar theudaibh deagh inneil ciutil. 


Tha soillse dealrach nan speur, 
- Feadh gach ceum d’an astar dian, 
Gu balbh,-binn, a’ cur an céill 

Do ghloir eugsamhuil, a Thriath! 


Tha dealradh na maidne moich 
Air nialaibh soir ag innseadh, - 

Gur maisich’ thu féin gu mor, 
Na’n solus a dh’ Or an iarmailt. 


Tha anail chtbhraidh nan ros, 
A’s blath ro-bhdidheach nan lus, 
A’ taomadh tis air dile 
Dhasan a dhiisg iad o’n dus. 


Ceol nan ian, a’s fead na gaoith’, 
A’s torman aomaidh nan sruth, 

Chluinn mi ’g adhart d’a chéile, 
Gad mholadh-sa, Dhé, le ’n guth. 


Mar so tha t’ uil’ oibre, Dhé, 
A’ sior chur ’an céill do chlii; 

’S ma bhiomsa ‘nam measg am thosd, 
Biodh mo theanga ’nochd gun ligh. 


SGAILE NA CRAIGE MOIRE ANN AN TIR 
AIRSNEALAICH. 


Is ard buadhar a’ chainnt anns a’ bheil na faidhibh a’ 
labhairt mu theachd a’ Mhesiah. Air an soilleireachadh 
le Dia do thaobh nan nithibh a bha ri tachairt linntean 
‘na dhéigh sin, dh’ fhairich iad an anama air an ardachadh 

Agus bithidh duine mar ionad-fasgaidh o’n ghaoith, agus mar dhidein 


o’n doininn; mar shruthaibh uisge ann an ite tioram, mar sgiile 
craige moire ann an tir airsnealaich.— Isa, xxxii. 2. 

os ceann an t-saoghail. Cha deanadh cainnt chumanda 
feum ; chleachd iad, uime sin, gach comhsamhlachd agus 
samhladh bu bhrighmhoire agus bu dhreachmhoire na 
chéile, chum an teachdaireachd ard a dh’ earbadh riu a 
chur an céill. Chruinnich iad ’nan inntinn féin a mach 
as an t-saoghal mu’n cuairt doibh, gach ni a b’ aillidh, ’s 
bu luachmhoire, agus le samhluidhibh air an. tarruing 
uatha-san, dh’ fheuch iad maisealachd agus luach an Ti 
ghlormhoir mu’n robh iad a’ labhairt, a leigeil ris do 
dhaoinibh. 

Labhair iad uime mar Ghréin a bha ri éirigh orra-san 
a bh’ ann an dorchadas; bha e ri bhi ’na sholus do ’n 
t-saoghal—réul na maidne—suaicheantas a shluaigh— 
stéigh an dochais—a’ chlach luachmhor—am meangan 
clititeach—an tobar iocshlainteach—craobh na beatha air 
a’ bheil duilleach chum leigheis do na fineachaibh. <A 
thaobh an fhasgaidh a tha aig peacaich uaithe o’n fheirg 
a ta chum teachd ; a thaobh na fionnachd agus an t-sdlais 
a tha ‘luchd-muinntir a’ faotainn uaithe, am measg uil’ 
amhghairibh agus thrioblaidibh an t-saoghail so, ann an 
am bais, agus ann an dli-bheachd air siorruidheachd, tha 
e air a ghealltainn ann an stéigh mo theagaisg gum bi e 
mar ionad-fasgaidh o’n ghaoith, *na dhidein o’n doininn, 
mar shruthaibh uisge ann an aite tioram, agus mar sgaile 
na craige moire ann an tir airsnealaich. 

’*S gann gu’n ruigear a leas ’innseadh cd mu ’bheil na 
briathraibh so air an labhairt. Tha ’m faidh ann an so 
’ga ainmeachadh ’na dhuine; ach anns an rann air thois- 
each air stéigh mo theagaisg, tha e ’ga ainmeachadh ‘na 
Righ agus ’na Uachdaran. C6, uime sin, a b’ urrainn a 
bhi ’na bheachd, ach Esan, Prionnsa na sith, an duine 
Tosa Criosd, a bha co’-ionann ri Dia ann an cumhachd 
agus ann an gloir? ’Se so Esan mu ’bheil e a’ labhairt, 
agus is iad sochairean a rioghachd spioradail a tha e 
leigeil ris duinn anns na briathraibh a tha fo ar beachd. 

Mun lan thuigear cia freagarach ’s a tha na briathran, 
féumar caileiginn do mhineachadh a dheanamh orra. 
Chum na criche so, thugamaid fainear gur deacair dhuinne 
tha ’chémhnuidh ’s na céarnaibh so do ’n t-saoghal, lan 
chumhachd agus bhrigh nam briathran so a thuigsinn. 
Dheonaich Dia ar crannchur dhuinne ann an dtthaich far 
nach ’eil edlas againn air an teas loisgeach, no air an 


202 


doininn mhilltich a bha co deuchainneach air tir Iudea. 
’An sin is tric a dh’ fhas an t-athar mar iarunn agus an 
talamh mar umha; thraigheadh gach tobar, agus dh’ 
fhailnicheadh toradh gach machrach. Air amaibh eile 
do ’n bhliadhna, dh’ éireadh gaoth bhuaireasach a bheir- 
eadh lom-sgrios air gach coille agus ionad-cOmhnuidh. °S 
ann 4 fasach Arabia, a bha dluth do Iudea, a bha ’ghaoth 
sgriosach so a’ teachd ; agus ‘na cuideachd bha teas agus 
bas. Is iomad doigh air a’ bheil dosguinn na gaoithe so 
air a leigeil ris duinn ann am focal Dé: agus tha luchd- 
turuis o'r duthaich féin ag innseadh dhuinn an t-uamhas 
leis am mothaichear an doinionn eagallach so a’ cruinn- 
eachadh. Smuaintichibh ’n ur n-inntinnibh air na bha’m 
beachd an fhaidhe ’nuair a labhair e na briathran. Fear- 
turuis sgith, airsnealach, ag imeachd tre fhasach farsuing, 
fiadhaich ; gun fhasgadh, gun aite-dion; a’ coiseachd tre 
mhachraichibh loisgeach, gun drichd o néamh, gun tais- 
eachd mu’n cuairt da, fodha no os a chionn; an t-athar, 
mar gum b’ ann, ’na theine; e air a chlaoidh agus ’anam 
a’ failneachadh le tart. Smuaintichibh ’nuair a bha e mar 
so, ’an cunnart toirt thairis, gum fac’ e neoil dhubha a’ 
cruinneachadh, an doinionn a’ tdiseachadh. Chual’ e ’n 
tairneanach, agus tha ’n dealanach a’ boillsgeadh ; tha bas 
a’ bagradh air, agus, air leis, nach ’eil dol as aige; ach 
mar tha e ’togail a shil aon uair eile mun géill e, feuch 
fosgladh na h-uamha fo sgaile na craige mdire, a’ furan 
air teicheadh, ’s a’ gealltainn da téaruinteachd. Tha e 
‘ruith chum an fhasgaidh, ’s a leigeil ’eagail air chil. Tha 
e g éisdeachd fuaim na doininn a muigh, ach cha ’n ’eil 
so a’ cur sgath air ’anam. Feuch, a deir Isaiah, ann ame 
briathraibh mo theagaisg, Tha duin’ ann a bhios ’na 
ionad-fasgaidh o’n ghaoith, ‘na dhidein o’n doininn, agus 
‘na sgaile na craige mdire ann an tir airsnealaich. 

Is lionmhor doinionn a tha ’n saoghal agus nithe an 
t-saoghail a’ dtsgadh an aghaidh a’ chriosduidh, am feadh 
a tha e air a thurus sgith tre fhasach na beatha so. Cha 
‘neil e air a cheadachadh do neach air bith smuainteach- 
adh gum feud e triall troi ’n t-saoghal gun a chuibhrionn 
féin do amhghairibh na beatha so a choinneachadh. ’S 
iomad triobluid agus dosguinn bhochd d’ am bheil mac an 
duine buailteach, 0 dm a bhreith gu am a bhais: “ Tha ’n 
duine air a bhreith gu carraid mar dh’ éireas na srada 

suas.” Is neo-chinnteach an sonas a’s airde tha aig an 
t-saoghal so r’a thoirt seachad. Cd esan a dh’ fheudas a 
ridh, gu bheil a bheinn air a stéigheachadh gu h-ard, 
agus a chaoidh nach atharraich i? Ciod an ni air aghaidh 
an t-saoghail, as am feud neach ’earbsadh no a dhodchas a 
charamh! cha ’n ’eil anns an t-saoghal do shluagh Dhé 
ach fasach aimrid ; agus cha ’n ’eil air uachdar gu léir na 
riaraicheas miann anaim neo-bhasmhoir ; cha ’n ’eil ann 
ach tir airsnealach far nach ’eil uisge, gun sonas buan, gun 
aoibhneas maireannach. Mar thuirt an Salmadair, “ Tir 
thioram, thartmhor, theith, gun uisg’ air bith bhi ann” ; 
agus is tric leis a’ chriosduidh, ag osnaich, fo uallach a 
dheuchainn, éigheach a mach, “Och, nach robh agam 
sgiathan mar choluman! theichinn as air iteig, agus 
gheibhinn fois.” ‘“ Dheanainn deifir gu dol as a ghaoith 
laidir, agus o’n doininn.” Ach an uair a tha doimhne a’ 
gairm air doimhneachd, agus tonnan an Uile-chumhachd- 
aich a’ dol thar a’ chriosduidh; (oir is feumail dha bhi 
air ‘fhiosrachadh) ’an sin téichidh e dh’ ionnsuidh Chriosd, 
a bhios dha mar ionad-fasgaidh o’n ghaoith, agus mar 
dhidein o’n doininn. Bu lionmhor triobluidean Dhaibh- 
idh ; ach fo sgéith a’ Bhuachaille mhoir, cha robh eagal 
uile air. Tha luchd-muinntir Chriosd edlach air a 
chaomh-chaoimhneas, agus ’an am an aire teichidh iad d’a 
ionnsuidh, mar ni columain a dh’ ionnsuidh an ionadaibh 
taimh. Tha fhios aca gum buin gach cumhachd dha-san ; 
agus nach ceadaich e dhoibh a bhi air an deuchainn os 
ceann ni’s urrainn doibh fhulang. ’S ann uaithe-san a 
tha misneach r’a faotainn a chuireas gach deuchainn gu 
dibhlan, agus an fhoighidinn a chuireas suas leo gun 
ghearan. Tha fhios aca gach am, gu bheil a shiil féin 
orra; agus anns gach oidhche dhorcha, dhoinionnaich 
anns a’ bheil iadsan a muigh air a’ chuan, gu bheil esan 
air a’ bheinn a’ guidhe as an leth; agus an uair a tha ’n 
stoirm aig a h-airde, is léir le stil a chreidimh e ’tighinn, 
ag imeachd air aghaidh na fairge, agus cluinnear a 
bhriathra grasmhor féin ag radh, ‘“‘ Na biodh eagal oirbh, 
is mise tha ann; bithibh fo dheagh mhisnich, oir is mise 
bhur Dia.” An sin gheibh a shluagh comas a radh 
maille ri Daibhidh, “Is e Dia ar tearmunn agus ar neart ; 
ar cobhair ro dheas ann an teanntachdaibh: Air an 
aobhar sin cha bhi eagal oirnn, ged ghluaisear an.talamh, 

agus ged atharruichear na beannta gu meadhon na fairge : 
ged bhéuc a h-uisgeacha, agus ged chuirear thar a chéile 
iad; ged chriothnaich na beannta le a h-ataireachd.” 
"Na gheallainibh priseil féin, tha Criosd a’ fosgladh 
ionad-fasgaidh d’a shluagh. Tha e leigeil ris doibh c’arson 
a tha triobluidean a’ teachd ’nan caramh, agus tha e ’gam 
beannachadh chum am maith; tha e a’ toirt orra a thuig- 
sinn gur ann ann an trocair a tha deuchainnean air an 
cur d’an ionnsuidh, chum cinneachadh grais a thoirt air 
aghaidh anns an anam, chum coirbeachd na fedla a 
cheannsachadh, chum an cridhe a tharruing o nithibh an 
t-saoghail so, a’ toirt orra gluasad ni’s dliithe maille ri 
Dia, agus an uidheamachadh airson rioghachd na gloire. 
Anns an edlas so, tha aig a’ chriosduidh ionad-fasgaidh 
on ghaoith, agus didean o’n doininn; a tha do ghnath 
deas, agus cuireadh aige gach am teachd d’a ionnsuidh. 
O na h-ionadaibh-fasgaidh so, iarraidh, agus gheibh, an 
criosduidh téaruinteachd, fhad ’sa chi Esan a tha riaghladh 
na doininn, gu bheil e chum a ghlodire féin, agus maith 
a phobuill gun a chasgadh; agus ged nach léir do ’n 
chriosduidh coslas féith an taobh so do ’n uaigh, tha e 
‘na urrainn a radh, ’Se Dia m’ fhear-cuideachaidh, is e 
m’ fhear-coimhid ; cha bhi eagal orm, coimhididh e mi o 
gach ole. 

Agus a rithist, Tha Criosd ’na ionad-fasgaidh, agus 
’na dhion o dheuchainnibh spioradail d’a phobull féin. 
Is eagallach a’ chiiis stoirm a’ ghéur-mhothachaidh, ’nuair 
tha ’m peacach air a dhisgadh gu chunnart a thoirt 
fainear. Tha am ann anns an éiginn do ’n pheacach a’s 
dalma a bhi fo eagal, anns an criothnaich an cridhe a’s 
cruaidhe, agus cho’-éignicheas a choguis e gu radh, Gu 
deimhin tha mi ciontach ’am fianuis Dé. Tha e moth- 
achail air a neo-thaingealachd agus air a pheacadh, agus 
ag aideachadh leis an t-Salmadair, gu’n d’ thainig eagal 
agus ball-chrith air, agus gu’n d’ thug uamhunn buaidh 
air. ’Nuair a labhras Dia ris a’ choguis, mar rinn e ri 
Saul o Tharsus, agus ri fear-coimhid a’ phriosain aig 
Philippi, tarlaidh a leithid eile do ’n pheacach a th’ air a 
dhusgadh, ’s a thachair dhoibh-san ; agus co a dh’ fheudas 
fior ghné na doininn sin a chur ’an céill? "Nuair dh’ 
amhairceas am peacach os a cheann, agus a chi e Dia ard, 
cothromach, agus e ann an corruich ’na aghaidh ; ’nuair a 

dh’ amhairceas e gu h-iosal fodha, chi e slochd an dubh- 
aigein, agus uile uamhasan dioghaltais Dé ; clisgidh e air 
ais le oillt o’n t-sealladh eagallach, agus amhaircidh e an 
taobh a stigh dheth féin, ach cha ’n ’eil sith, sdlas, no 
dochas ann; ’s ann a tha e, mo thruaighe! lan cionta 
agus dorchadais. _ 

‘A thuilleadh air so uile, tha doinionnan-buairidh ann, 
a tha ro-dheuchainneach air daoinibh : is peacaich iadsan, 
agus tha ’m buaireadair a’ gabhail a’ bhrath air an 
laigsinn, agus air an truaillidheachd. Fhuair e ’chuid a 
b’ fhearr d’ ar céud sinnsir ann am parras, agus tha e 
fhathast mar leomhann béucach a’ dol mw’n cuairt a dh’ 
fheuchainn co a dh’ fheudas e a sgrios. Tha e a’ cur mar 
fhiachaibh air an digridh, gu bheil e tuille ’s trath dhoibh 
a bhi fhathast iomaguineach mu’n anam; gur gnothach 
mi-thaitneach diadhachd, agus gum bi e luath gu ledir 
dhoibh pilleadh ri Dia, ’nuair a chailleas iad an tlachd 
do ’n t-saoghal. Tha e a’ cur mar fhiachaibh air an aosda 
a chreidsinn nach ion dochas idir a bhi acasan; gu’n do 
struidh iad air falbh la tairgse nan gras, agus nach ’eil 
maitheanas peacaidh aca ri fhaotainn. Bu mhiann leis 
a thoirt air-san a tha fo chiram airson ’anama, a chreid- 
sinn nach h-amhaire Dia air ann an trocair; nach ’eil 
aon chuid dochas aige san t-saoghal so, no san ath- 
shaoghal. Cha ’n’eil an criosduidh is stéigheala aineolach 
air na doinionnaibh spioradail so. Dhtisg an droch- 
spiorad stoirm ‘na inntinn ’an 4m a chéud iompachaidh, 
agus le ’shaighdibh teinnteach tha e ’ga dhlith leantuinn - 
‘na uile ghluasad troi ’n fhasach; agus mur biodh aige 
ionad-dion o’n ghaoith, agus fasgadh o’n doininn, bu 
truagh da rireadh a chor; ach ’nuair thig an namhuid 
mar thuil, togaidh Spiorad an Tighearna suas bratach 
‘na aghaidh ; dionaidh am Fear-saoraidh iad le a dheas- 
laimh, agus téarnaidh e iad o thair na ti sin a shluigeadh 
iad a suas. ‘“Bithidh e dhoibh ’na ionad-fasgaidh o’n 
ghaoith, agus ‘na dhidein o’n doininn.” 

A rithist, Ged a sheachnadh an criosduidh gach deuch- 
ainn eile, tha aon ann air nach urrainn da dol seachad ; 
is éiginn duinn uile teachd gu bruaich Iordain. Tha gach 
ni anainn, agus m’ar timchioll, a’ togail fianuis gur 
daoine basmhor sinn. Ge b’ e air bith co ard ’sa tha 
‘ghrian os ar ceann, tha sgail an anamoich a’ tarruing 

dlith oirnn. Dh’ fhalbh na thainig romhainn, agus 
falbhaidh sinne mar an ceudna. Tha al a’ falbh agus al 
a’ tighinn, mar bhuaileas tonn an déigh tuinne air traigh. 
C’aite ’bheil companaich ar nige? °S iomad aon diubh 
air an do chaireadh an fhdid ghorm.. Ar n-athraiche 
c’ait a’ ’bheil iad, agus am mair na faidhean bed gu brath? 
Tha ’m bas a mach Oirnn air fad, agus mur toir aon ni 
eile dirnn smuainteachadh, bheir so dirnn e. ’Nuair a’ 
thig am bas cha ’n ’eil fasgadh aig an t-saoghal duinn, 
agus ar cairdean cha ’n urrainn doibh ar dion. Feudaidh 
iad truas a ghabhail dh’ inn, agus an deoir a shileadh, 
ach ’s e sin na tha ‘nan camas. Ciod an t-ionad-dion as 
urrainnear a chuimseachadh a mach dhasan a tha air 
leabaidh a’ bhais, ach an crann-ceusaidh air an d’ fhuiling 
thusa, O! a Slanuighir bheannaichte, airson maitheanas 
peacaidh do mhoran. Feoraich do ’n chriosduidh ‘nuair 
bhios e, mar gum b’ ann, air crich an da shaoghail, *nuair 
tha ’chridhe agus ‘fhedil a’ failneachadh, ciod a tha toirt 
misnich dha, agus cionnus a tha fiamh ait air a ghniis? 
Aidichidh e dhuit gur h-iomad spairn chruaidh san robh 
e, ach gur e basachadh an t-aon a’s cruaidhe dhiubh air 
fad; gidheadh, deir esan, ’s e Dia mo thearmunn agus mo 
neart, agus eadhon a nis tha “ionad-fasgaidh agam o’n 
chaoith, agus didean o’n doininn.” Co maith ’sa leigeas 
‘anmhuinneachd leis, innsidh e dhiit, Gu bheil ’anam ag 
ard-mholadh an Tighearna, agus a spiorad a’ deanamh 
gairdeachais ann an Dia, a Shlanuighear. Innsidh e dhuit 
gur h-esan bu chul-taic dha ré a bheatha, a tha nis ‘ga 
chumail suas. Tha e’ga éisdeachd ag radh ris, ‘‘ Na biodh 
eagal ort, tha mise maille riut; bi fo dheadh mhisnich, 
oir is mise do Dhia.” Cluinnidh tu e ’g radh, Mur biodh 
tusa, O! Shlanuighir chaoimh, maille rium, le d’ luirg 
agus le d’ bhata tréun, cia mar ghluaisinn trid a’ ghlinne 
dhorcha tha nise romham; ach théid mi mach as an 
fhasach le m’ thaic air fear mo ghraidh. Cha ’n ’eil am 
bas do’n fhior chriosduidh ach ’na fhuasgladh beannaichte 
o gach ni a chuir mulad no dorran air san t-saoghal so ; 
tha e mar chala-taimh ann an éirigh na gréine dhoibh-san 
a bha ré oidhche dhorcha agus dhuaichnidh air fearann 
salach agus cunnartach. Tha e dhoibh-san a choinnicheas 
e ann an Criosd, “’Na ionad-fasgaidh o’n ghaoith, agus 
na dhidein o’n doininn,” ete. 

Anns an aite fa dheireadh, Ciod iad stoirmean an 
amhghair, na ’triobluid, a’ bhuairidh, agus na h-airc, ’an 
coimeas ris an doininn uamhasaich a thaosgar a mach air 

~ gach peacach neo-iompaichte air an latha dheireannach ? 
_ Tha doinionn do fheirg bhith-bhuan an taobh thall do’n 
uaigh, agus is ann mar Aite-dion o’n doininn sin a tha 
Criosd gu h-araidh luachmhor do pheacaich. B’ uamh- 
asach an doinionn a thug sgrios air tir na h-Eiphit, a 
thug air cloinn Israeil a bhi fo eagal, agus a thug air 
sliabh Shinai féin criothnachadh, ’nuair a liuthair an 
t-Uile-chumhachdach seachad an lagh. B’ eagallach an 
doinionn agus an dile a mhill an seann saoghal ; agus cha 
bu lugha ’n t-aon a thug sgrios air na bailtibh peacach ; 
ach cha ’n ’eil iad sin uile ach ’nan samhluidhean faoin 
air an sgrios d’ am bheil sinn buailteach leis a’ pheacadh. 
Eisd briathra Dhé féin do thaobh so, ‘“Frasaidh mi air 
na h-aingidh, ribeachan, teine agus pronnusc, agus doin- 
ionn uamhasach, mar chuibhrionn an cupain,” Salm xi. 6. 
Bithidh an saoghal so air a mhilleadh leis an doininn 
eagallaich so air an 1a dheireannach; agus chi uile 
shliochd Adhaimh e ’na chaoiribh dearga. An sin cuirear 
peacaich neo-aithreachail agus cealgairean gu h-amhluadh. 
Cluinnidh iad fuaim na trompaid ni ’s airde na deich 
mile tairneanach. Chi iad an teine caithteach a’ lasradh 
o bheinn gu beinn; chi iad bunaite an domhain air a 
réubadh as a chéile; ctl-taic nan néamhan ard a’ failn- 
eachadh, agus na diilean uile a’ leaghadh le dian-theas. 
Ach, is faoin so uile, agus cha ’n ’eil ann ach tis na 
doininn. Oir fosglaidh na neoil as a chéile, agus thig 
Criosd am folluis—Criosd air an d’ rinn a cho liugha h-aon 
tair; agus le guth a chluinnear aig iomall an domhain, 
their e ris na h-ain-diadhaidh, “ Imichibh, sibhse ta 
mallaichte le m’ Athairse, do ’n teine shiorruidh.” 
Sibhse tha dearmadach suarach mu bhas agus gun suim 
do ’n t-Slanuighear, ciod ’ur barail mu’n doininn so? A’ 
bheil sibh a’ cur ’an teagamh nach tigi? Nach ’eil focal 
Dé a rithist agus a rithist, ag innseadh gu bheil an sgrios 
so a’ feitheamh air an t-saoghal aingidh? An deachaidh 
an seann saoghal as? And’ fhuair Sodom agus Gomorrah 
dol as? O! na leigibh leis an droch-spiorad agus 
le ’y cridheachaibh cealgach féin ’ur mealladh ann an 
gnothach co cudthromach. O! gu’n tugadh an Spiorad 

Naomh mothachadh dhiubh, agus ‘ur dusgadh gu éigh- 
each a mach, le eagal agus uamhas, “ Teasraig mi, O 
Thighearna! no tha mi caillte.” “Nuair a thig latha 
na fraoch-fheirge sin, caite ‘m faigh peacaich fasgadh 
on doininn? Am faigh iad e ann an aon air bith do 
uamhaibh na talmhainn, no fo sgaile chreagaibh an 
t-saoghail? An abair sibh ris na sléibhtibh tuiteam 
oirbh, agus ’ur folach o ghniis an Uain? Tha na sléibh- 
tean a’ teicheadh as, agus tha na creagan a’ leaghadh 
mar chéir. Am bi dhanadas agaibh na ghuidheas trocair 
air an t-Slanuighear air an d’ rinn sibh gus a sin di-meas? 
A’ bheil sibh a’ labhairt mu’r n-tmhlachd thréibhdhireach 
do lagh nuadh an t-Soisgeil? Bithibh tosdach! cha ’n 
’eil iomradh air ionad-dion do ’n t-sedrsa sin ann am 
focal Dé gu h-iomlan. Theagamh gun cuala sibh moran 
mu aithreachas, agus gu bheil a mhiann oirbh dion fhaot- 
ainn fo a sgaile; ach, mo thruaighe! ged a dh’ ionnlaidh- 
eadh sibh sibh féin ann an tuiltibh an aithreachais, 
sheasadh “ur n-aingidheachd a mach ‘nur n-aghaidh an 
lathair an Tighearna. Tha cuid a’ labhairt mu urnuigh, 
cuid mu ionracas, cuid mu sheire, agus ’gan cuimseachadh 
a mach mar ionad-fasgaidh o’n ghaoith, agus mar dhidein 
o’n doininn; ach tha Dia do thaobh so ag radh, Biodh 
gach béul druidte, tha ’n saoghal uile ciontach ’an lathair 
Dhé. C’aite, mata, a’ bheil téaruinteachd, c’aite ’bheil 
dion? Eisdibh briathran stéigh mo theagaisg, ‘“‘ Bithidh 
duine mar ionad-fasgaidh o’n ghaoith, agus mar dhidein 
on doininn; mar shruthaibh uisge ann an Aite tioram, 
mar sgaile craige moire ann an tir airsnealaich.” Ach ciod 
a ghné dhion a th’ ann an Criosd mu ’bheil na briathraibh 
sin air an labhairt? 

1. Tha e ’na ionad-fasgaidh a tha anns gach dodigh 
freagarrach agus iomchuidh. ’Bheil a mhiann dirnn 
stéigh-dochais a leagail a sheasas fad siorruidheachd. 
Feuch an stéigh chinnteach a shuidhich Dia ann an Sion 
—carraig a’s airde na’n saoghal, is neartmhoire na cas- 
sheasamh an domhain, agus buan-mhaireannach mar righ- 
chathair Iehobhah: ’si carraig nan aoisean i; a’ chreag 
mhor nach gabh atharrachadh. Ciod e buaidh na craige? 
Nach e neart agus buan-mhaireannachd? Géillidh gach 
daingneach a thogar le lamhaibh, do ’n chraig—buailidh 
an doinionn iadsan, agus tilgear iad bun og ceann, ach a’ 

chreag mhor, linn an déigh linn, togaidh i a ceann chum 
nan neul, a’ cur gach doinionn gu dulan. Cha dean aois 
ach beag drighaidh oirre—seargaidh an darach neart- 
mhor féin fo aois—thig caochlaidhean air rioghachdaibh 
_an domhain—fagaidh na h-aibhnichean féin an sruth- 
chlaisean ; ach a’ chreag mhor, chitear i al an déigh ail, 
buadhar mar ann an neart a h-ige; gidheadh is faoin 
an samhladh i air buan-mhaireannachd an t-Slanuighir ; 
géillidh creagan an domhain féin faidhedidh, ach tha 
aona Chreag ann a mhain nach atharraich—Creag nach 
ciosnaich sion, agus nach gluaisear le doininn, agus is i 
a’ Chreag sin Chriosd. Air a’ Chraig so togaidh Dia suas 
‘eaglais, agus cha bhuadhaich geata ifrinn ‘na h-aghaidh. 
Air a’ Charraig so thog an Aireamh thar cunntas a tha 
ann an gloir; fo sgaile na Craige Mdire so fhuair na 
miltean agus deich miltean fasgadh, agus tha a sgaile co 
anabarrach farsuing, ’s gum feud na tha agus na bhitheas 
air aghaidh an t-saoghail fasgadh fhaotainn ann o gach 
doinionn agus anradh. A’ bheil ar naimhdean air ar 
toir? Ann an so tha ionad-folaich o agartas an lagha, o 
bhuaireadh an droch-spioraid, agus o dheuchainnibh an 
t-saoghail. A’ bheil doinionn air bith a’ bualadh gu trom 
oirnn? fo sgaile na Craige so tha dion; thigeadh bochd- 
uinn, béucadh tairneanach Shinai, agus itealaicheadh 
saighdean teinnteach an droch-spioraid mu’n cuairt 
duinn ; cha tig iad am fagus duinn, oir is e ar n-aite- 
comhnuidh daingneachan nan creag. Ann an so tha sinn 
air ar dion, air ar téarnadh, agus air ar n-ath-bheoth- 
achadh. A’ bheil againn ri gluasad trid fearann tioram, 
tartmhor, teth, anns nach ’eil uisge? Feuch a’ Charraig 
a bhuaileadh airson pheacach, agus as an do bhrichd an 
t-uisge be! O! an samhladh beannaichte air an t-sruth 
phriseil sin a tha ’ruith anns gach linn, do gach fine agus 
sluagh fo néamh ; agus nach dealaich ris-san a tha air a 
thurus gu Sion, gus an téid e faidhedidh thairis air 
Tordan, agus an seas e air cladach séimh a’ Chanaain 
shuas, far an cinn an sruth so ’na abhainn-mhodir, a’ 
sruthadh o chathair Dhé agus an Uain. Tha ’n tobar 
naomh so, a dh’ fhosgladh ann an tigh Dhaibhidh, 
cosmhuil, ‘na bhuaidhibh, ri lochan Bhetesda; ge b’ e 
neach a dh’ ionnlaideas e féin ann, bithidh e air a leigheas 
o gach éucail a bh’ air: O! gach aon air a’ ities 

thigibh chum sruthaibh nan uisge bed! As a so feudaidh 
sibh ol, an nasgaidh chum neart agus cail fhaotainn gu dol 
air “ur n-aghart ‘nur turus do néamh. An robh fonah 
toilichte leis an luibh-sgaile a dhion e car tamuill o’n teas? 
An robh sluagh Israeil taingeil airson an uisge a bhruchd a 
mach 4 carraig Horeibh? Agus an e nach bi sinne taingeil 
do Dhia airson a thabhartas do-labhairt, ann am Mac a 
ghraidh a chur e-dh’ ionnsuidh an t-saoghail a thearnadh 
a phobuill o dhoinionn na feirge bha ri teachd ; agus a tha 
‘na ionad-dion, agus ’na fhasgadh o ghathaibh loisgeach 
a’ cheartais sin a bha ’n toir dirnn? Nar leigeadh Dia 
nach bi! Oa Spioraid bhuadhar nan gras, tredraich sinn 
chum na Carraige ’s airde na sinn féin! Dh’ iarramaid 
suidhe ann am fasgadh a’ chroinn-chéusaidh, le irisleachd, 
le lan-earbsa, le taingealachd agus gradh. 

A ris, fon cheann so, Tha ’n dion agus am fasgadh 
tha ann an Criosd do ghnath deas, agus so-ruigheachd air. 
Tha cuireadh aoidheil furanach againn teicheadh d’a 
ionnsuidh. Tha trompaid airgid an t-soisgeil a’ sior- 
éigheach oirnn. Tha ’n dorus do ghnath fosgailte; tha 
guth a’ ghrais ag radh, ‘“‘ Thigibh a’ m’ ionnsuidh-sa sibhse 
uile tha ri saothair agus fo throm uallaich, agus bheir 
mise suaimhneas dhuibh.” Agus’s e a ghealladh-san nach 
feud ar mealladh, ‘ An ti a thig d’ am ionnsuidh, cha 
chuir mi air chor air bith cul ris.” Sibhs’ wile, mata, 
leis am bu mhiann bas fhaotainn ann an sith, agus Dia 
fhaicinn ann an réite, d’an léir ‘ur cunnart, agus leis am 
bu deodin teicheadh uaithe, isdibh, agus gabhaibh suim 
do bhriathra stéigh mo theagaisg, “Tha duine ann a tha 
mar ionad-fosgaidh o’n ghaoith, mar dhidein o’n doininn, 
mar shruthaibh uisge ann an aite tioram, agus mar sgaile 
na craige moire ann an tir airsnealaich.” 

Aon uair eile, mhothaicheamaid gu bheil an dion agus 
am fasgadh tha ann an Criosd téaruint’ agus maireannach. 
’*S iomad dion agus fasgadh mealltach a tha daoine ag 
ullachadh air an son féin, chum a’ bheil iad a’ teicheadh 
car tamuill, agus anns a’ bheil iad ag radh riu féin, Sith, 
sith. Feudaidh an dubhar so foghnachdainn dhoibh car 
latha no dha, fhad ’sa tha grian bhrosgulach an t-samh- 
raidh a’ snamh os an ceann; ach ’nuair thig doinionn a’ 
bhais, tuigidh iad co mor ’sa bha iad air am mealladh ; 
ach cha ’n ann mar sin a thachras do ’n ionad-dhion 

mu ’bheil sinne a’ labhairt. Cha ’n urrainn dioghaltair- 


na-fola teachd a stigh do ’n bhaile-dhidein againne ; cha 
ghluais a’ ghaoth a’ Chreag Mhor ; cha mhill an doinionn 
ar n-airc; cha ruig na lasraichean teinnteach oirnn ann 


'an Soar; cha do chailleadh anam riamh a theich chum 


tearuinteachd ann an Criosd. Failnichidh gach ionad- 
fasgaidh eile, ach so cha ’n fhailnich; oir is co ionann do 
Chriosd an dé, an diugh, agus gu siorruidh. 

Agus a nis focal no dha mar cho’-dhinadh. 1. Na 
di-chuimhnicheamaid gu brath a liughad doinionn d’ am 
bheil sinn do thaobh naduir buailteach ; agus co cinnteach 
’s a tha ’m Biobull fior, ’s a tha Dia bed, glacaidh iad an 
droing nach do theich a dh’ ionnsuidh an t-Slanuighir. 

2. Cuimhnicheamaid do ghnath nach ’eil teéaruinteachd 


no solas, ach anns an duine Iosa Criosd; nach ’eil tis” 


iocshlainteach ach san tobar so, agus gur e so an t-aon 
ionad-fasgaidh, a chuimsich Dia a mach airson pheacach 
bhochda. O! gu’n tugadh daoine fainear ciod a ni iad 
ann an Ja an fhiosrachaidh, agus gu’n teicheadh iad chum 
dion anns an dochas a chuireadh rompa. 

3. A luchd-leanmhuinn Tosa, bithibh taingeil airson 


_gu bheil a shamhuil so do ionad-dion agaibh. Fo gach 


deuchainn teichibh d’a ionnsuidh. Gabhaibh dion fo a 
mhor-chumhachd, agus ’na gheallainnibh sdlasach. Tha 
sibh lan-théaruinte ‘nar n-ionadaibh tamha air a’ bheil an 


_fhuil air a crathadh. Dlt-leanaibh Criosd le lan-riin ’ur 


cridhe, agus iarraibh am barrachd edlais a bhi agaibh air, 
mar charaid, agus annsachd ’ur n-anama. O! gu ’n 
deanaah an Spiorad Naomh, ann an cumhachd a ghrais, 
ur treorachadh uile d’a ionnsuidh. 


BRON AIR SON BAS CHAIRDIBH. 


Is lionmhor iad air uachdar an t-saoghail chaochlaidich, 


a dh’ fheudas soaradh. ’S ainneamh iad, da rireadh, a 
thainig gu airde an laithibh, no idir gu feasgar am beatha, 
nach feud an gearan bochd soa dheanamh. ’S i aidmheil 
na h-aoise, Ar cairdean—luchd ar daimh—na daoine o’n 


“ Chuir thu fear mo ghaoil agus mo charaid fad uam ; tha luchd m’ 


' edlaig ann an dorchadas.”—Salm Ixxxviii. 18. 

d’ thainig sinn—ar cOmpanaich dhileas—a’ chlann d’ an 
d’ thug sinn gaol, chuireadh fad’ uainn iad—ann an tir 
an dochadais tha muinntir ar graidh—an lorg air an do 
leig sinn ar taic, dh’ fhailnich i—ar co’-aoisean, ’s ainmic 
iad r’am faotainn, agus iadsan leis ’n do thdisich sinn 
turus na beatha, chaireadh iad fo’n fhoid. Cha ’n ’eil e 
comasach gun bhi fo bhron airson bas chairdibh; agus. 
cha mho tha so’air a thoirmeasg dhuinn. An dubhachas 
sin tha air a dhusgadh le bas caraid dealaidh bha ionmh- 
uinn le ’r n-anamaibh, cha ’n ’eil e “nar comas a chumail 
fodha. C’arson a dh’ fheuchamaid sin a dheanamh? 
Chairich Dia a’ mhaothalachd agus an tlus caomh so ann 
an nadur mac an duine, agus cha chulaidh-fharmaid esan 
a dh’ fheuchadh r’a smaladh. ’S fuar an cairdeas nach 
caoidh bas caraid—an cridhe nach d’ fhairich an dubh- 
achas so, ’s truagh leam an cOm anns am bheil e. Na 
dedir tha ’sruthadh o’n chridhe bhlath cha ’n ’eil Soisgeul 
Chriosd a’ toirmeasg.—’Nuair bhasaicheas fear an gaoil ; 
‘nuair chaidh a léchran as agus a thilg e’n ded; an déigh 
dhuinn ar cead deireannach a ghabhail, cha ’n ’eil an 
Soisgeul ag radh, na bi fo bhrén; ach amhain, “Na bi 
fo bhron mar mhuinntir gun ddchas.” Cha’n aobhar naire 
do dhuine a dhedir a shileadh; cha pheacach dhuinn 
leigeil leo tuiteam gu frasach. Ghuil Ioseph ’nuair bhas- 
aich ’athair; shil Daibhidh gu frasach a dhedir ‘nuair 
chaochail a mhac ceannairceach ; agus Esan a b’ Airde na 
iadsan, Fear-saoraidh ar n-anamanna, cha do chronaich e 
Muire na Marta ’nuair bha iad fo bhrén. Ghuil e maille 
riu aig uaigh am brathar. Esan nach d’ fhiosraich bron 
"an am bas caraid—aig nach ’eil déur no osna bhrdin r’a 
sheachnadh, tha e ’toirt dearbhadh muladach nach ’eil an 
aon inntinn annsan a bha ann an Criosd. ’Nuair 
smachdaich Dia gu cruaidh an duine math, Tob, ’na 
phearsa, ’na theaglach, agus ’na sheilbh, dh’ éirich e, 
réub e ‘fhalluinn, agus bhéarr e a cheann, agus thuit e 
sios air an talamh; ach eadhon anns a’ cheart im anns_ 
an robh e mar so fo bhrén, bheannaich e Dia a bhuail e. 
Is freagaraiche gu mor do ’n Chriosduidh aobhar agus 
fath a bhroin fhosgladh a mach, a ghearan a charamh fa 
chomhair Dhé, na feuchainn gu dtr gruamach r’a mhich- 
adh ’s a chumail fodha. Cha pheacach ar gearan a 
dheanamh ri Dia, ged is peacach gearan ’na aghaidh. 

Is faothachadh do’n chridhe bhrénach leigeil leis na dedir 
tuiteam—leigeil leis na h-osnaichean éiridh—leis a? 
_ ghearan teachd a mach. B’ e so cleachdadh Dhaibhidh, 
_ agus s’ ioma dubhachas a dh’ fhiosraich ’anam. Thaom 
do ghnath a ghearan ’an lathair Dhé—chuir e ri chéile an 
dara salm thar an ciiig fichead, agus thug e mar ainm 
dh’ i, “ Urnuigh airson duine thruaigh, ‘nuair bhios e air 
a sharachadh agus a thaomas e a ghearan an lAthair an 
Tighearna ” ; agus taing do Dhia a chuir ’na chridhe na 
sailm mhilis sin a chur r’a chéile. ’S iomad duine truagh 
muladach a fhuair faocthachadh uapa. O! b’ fhéarr gu’n 
rachadh daoine ’an am brdin a dh’ ionnsuidh Dhé, ag 
radh, O! Athair nan gras, gabh truas dh’ inn—cum suas 
sinn—bi a’ d’ chil-taic dhuinn, agus saor sinn. Tha so 
taitneach le Dia—tha so tarbhach do ’n anam. Tha e 
ceadaichte dhuinn ar gearan a dheanamh ri daoinibh, 
mar rinn Job, ag radh, “ Gabhaibh truas dhiom, gabhaidh 
truas dhiom, O! mo chairdean, oir bhuin lamh Dhé 
rium ” ; agus da rireadh, ’s mor an trocair ma tha cairdean 
againn a tha glic, truacanta, ted-chridheach, ann an am 
ar n-airre ; ach ’s beag a’s urradh dhoibh a dheanamh : — 
tha ’n “ toil” aca, ach cha ’n’eil an “ comas.” Is E féin 
“an caraid a leanas ni’s dluithe na aona bhrathair.” ’N 
do chaill thusa tha ’ga léughadh so, caraid dileas—brathair 
caomh no piuthar ghaolach—céile do chuim, no leanabh 
a bha dhuit mar t’ anam féin? An robh ’earbsa ann an 
Dia trid Chriosd? An robh a thaic air an t-Slanuighear ? 
An robh a chreidimh laidir—a dhodchas ard? Eisd! Tha 
guth o néamh ag radh, “Is beannaichte na mairbh a 
gheibh bas san Tighearna.” ’Bheil so a’ toirt citine air 
t’? anam! Thugadh do charaid air falbh—tha ’bhron-sa 
gu siorruidh seachad—tha ’anam aig fois—tha e le ’Dhia 
agus le ’Shlanuighear—cha ghearain esan ni’s md—tha 
*uile uireasbhuidh air an riarachadh—tha ’iarratais a’s 
airde air an dednachadh dha—tha ’cholunn ’na suain, ach 
. tha i’na suain ann an Criosd. Thig E féin g’a disgadh. 
Trid cumhachd an t-Slanuighir a dh’ Girich, éiridh a 
chairdean maraon ; agus ‘nuair a dh’ fhoillsichear Criosd 
am beatha, foillsichear iadsan maille ris ann an gloir. 
Na guilibh mar mhuinntir a chuir an taic ri cuile bhriste 
agus a dh’ earb ann an gairdean fedla.—Chaochail fear do 
ghraidh. Sith d’a anam! Dh’ fhalbh car tamuill gach 

subhachas agus sdlas—chuir an saoghal air, mar gum 
b’ ann, éididh broin—tha gach ni doilleir, duaichni; ach 
na striochd do na smuaintibh so—ceannsaich iad; tha 
iomad beannachd fhathast air mhaireann—na brosnuich 
an t-Uile-Chumhachdach chum an grad spionadh uait. 
Tha ’n saoghal so dorcha leat, ach amhaire os ceann an 
t-saoghail so. Chaochail e da rireadh a bha aillidh “nad 
bheachd—fear a’ chridhe bhlath—annsachd t’ anama—a 
chaoidh san t-saoghal so tuilleadh cha ’n fhaic thu e—cha 
’n éisd thu a ghuth. Bronach ’s éiginn duit a bhith—ach 
na bi ri monmhur—bi striochdta—bi tmhal. Chaocha‘l 
do charaid—ach tha cairdean fathast a lathair. Ghairm 
Dia g’a ionnsuidh féin do mhac, do nighean, do bhrathair, 
no do chéile phosda; ach am bheil na h-uile aon a tha 
ionmhuinn le t’ anam, fo ’n fhdid ?—’bheil idir air uachdar 
an t-saoghail a h-aon a chaireas do cheann san tir? Ciod 
air bith a chunnaic Dia iomchuidh thoirt uait, bi taingeil 
air son-na dh’ fhag e. Feudaidh tu cantainn mar so: 

Tha mi fo bhron—O! tha mi dubhach, brénach ; ach ’na 
dhéigh so uile, tha mi striochdta—tha mi taingeil gu bheil 
anam mo ghraidh ann an sith, am feadh a tha mise air 
m’ udal air cuan bruailleanach an t-saoghail so, na sionta 
garbh a’ bualadh thairis orm, ar leam gur léir dhomh 
esan an déigh dol air tir air traigh chitin an digh.—Tha 
‘n ur a nis thairis air colunn fir mo rtin—’s fuar, fuar a 
chreubh—agus dtinte ann an dorchadas tha’n t-suil anns 
an robh am blas, an tuigse, ’s an t-iochd. Gidheadh na 
bi fo bhron, O! m’ anam, mar neach gun ddchas; saoraidh 
Dia e o chumhachd a’ bhais—bithidh a cholunn fhathast 
glormhor mar cholunn Chriosd. A. nis, eadhon a nise 
féin, “nuair tha mise ’n so a’ gul, tha gach déur gu brath 
air an siabadh o ’shuil-san. A nis, eadhon a nis, ‘nuair 
tha mo sholais-sa ni’s lugha na bha iad, tha ’shdlais-san 
iomlan. Tha mi ’g amhare air nithe aimsireil, agus tha 
mo chridhe air a lednadh; tha mi ’g amhare air nithe — 
siorruidh, agus tha ola air a’ taomadh ann am chréuchd- 

aibh. ’S e Dia tha ann—deanadh e mar a’s Aill leis féin. 
Dh’ fhalbh m’ annsachd ’s mo rin; ach, taing do ’n 
Athair Naomh, ’s ioma 1a sona bha againn an cuideachd 
a chéile: ged thug Dia uainn e, ’s ann aige b’ fhéarr cdir 
air ;—bu phriseil an t-iasad a thug e dhomh dheth—tha 
nithe aig Dia air a’ chionn ni’s priseala na bha r’a fhaot- 

ainn san t-saoghal chaochlaideach, thruagh so. Fada, 
fada shuas os ceann gleann nan déur, tha esan san tir 
shona sin, far am bheil aige lanachd gldire nach ’eil air a: 
dheonachadh do ’n neach a’s airde tha ’n so a bhos. 


_ Tairngidh Dia fhathast air ais an sgail a tha eadar mi’s 


an t-aite naomh sin. ~Tha mo dhochas ann am fuil agus 
ann an toillteannas mo Shlanuighir gu faic mi fhathast 
na flaitheis arda sin, agus iadsan a fhuair romhainn do 
thir Emmanueil. O! chi mi nithe ni’s féarr—chi mi Dia 
a ghradhaich mi le gradh siorruidh, agus an Slanuighear 
a dh’ ionnlaid mi ’na fhuil féin o mo pheacannaibh. Tha 
cairdean againn ann an néamh a bharrachd air-san a 
chaochail—tha caraid againn a tha ’na chuibhrinn bhuan 
do’n anam. LEarbaidh mi as—ni mi uaill as—tha Dia 
beo—beannaichte gu robh an Tighearna, mo bhuannachd 
a’s airde—m’ aoibhneas agus mo ghldir; cha chaochail 
Esan—cha toirear uam e gu dilinn. O! na goideadh 
caraid eile uam an t-aite sin ann am chridhe agus ann am 
earbsa a’s dligheach dhomh a ghleidheadh do Dhia 
amhain. Ann an dorchadas oidhche mo bhroin, deanadh 
solus mo Dhé mo chumail suas. Co tha agam ann an 
néamh ach thusa, O mo Dhia; ni ’bheil neach air talamh 
ach thusa ris am bi mo dhuil. 


GLIOCAS AIR A THARRUING O BHAS 
CHAIRDIBH. 


’Nvair is déonach leis an Athair Naomh caraid gaolach 
a ghairm air falbh, agus bas a thoirt a steach d’ar fard- 
aich, ’s iomchuidh dhuinne thoirt fainear gur daoine 
basmhor sinn féin, agus gu bheil am ar bais a’ tarruing 
dlith. Nan tugamaid fainear a h-uile maduinn tha ar 
taobh ag éiridh gur h-e so, math a dh’ fheuidte, an latha 
deireannach, chuireadh so grabadh dirnn ‘nar deann-ruith 
as déigh faileasaibh faoin an t-saoghail thruaigh so. 
Chuireadh so srian air ar n-ana-miannaibh laidir— 
cheannsaicheadh so ar n-aigne ghuanach—dh’ fhagadh e 
sinn furachail, faicilleach, agus thairngeadh e sinn gu ar 
taic a chur air Dia. Nan smuainticheamaid gu tric, gu 
suidhichte, air a’ bhas, chailleadh e ann an tomhas mor 
gach uamhas tha fuaighte ris. Cha tigeadh e oirnn gun 

fhios ; dh’ fheuchamaid a bhi uidheamaichte air a chionn, 
agus bhiodhmaid bed mar bu mhiann leinn a bhi ann an 
am ar bais. 

*S iomad sanas tha sinn a’ faotainn a bhi deas. Tha 
céum goirid agus lamh chritheach na h-aoise—tha tinneas 
agus euslainte—tha dorchadas na h-oidhche—suain a’ 
chadail—na miltean a’ tuiteam air an laimh dheis agus 
air an laimh chli—tha na h-uaigheannan air am bheil sinn 
a’ saltairt—na leaca-lighe air am bheil sinn a’ suidhe—na 
tulachain uaine sa’ chladh—an torradh tha ’gabhail an 
rathaid do’n chill; tha iad so uile a’ gairm, agus ’s éiginn 
duinn éisdeachd, gu’n imir an dir pilltinn gu dir, ach an 
spiorad chum an Dé sin a thug seachad e. Ach a dh’ 
aindeoin so uile, tha daoine a’ suidhe ’s a’ gluasad, ag 
éiridh ’s a’ luidhe, mar gum biodh saorsa acasan o’n bhas 
—aont’ fhada air beatha—iomadh agus iomadh bliadhna 
ann an tir nam bed. 

Ciod a dhuisgeas daoine as an t-suain thruagh so mur 
dean bas chairdean e? Tha bas chairdean mar theachd- 
aireachd o Dhia, a’ toirt rabhadh dhoibh a bhi deas. 
Eisdibh! a mhuinntir gun tuigse; bitheadh sibhse mar 
an céudna deas—tamull beag agus ’s éiginn duibh 
imeachd. Na thachair do ’ur cairdibh an diugh, tach- 
raidh, math a dh’ fheuidte, dhuibhse am miireach. An 
di-chuimhnich sibh gu brath na mhothaich sibh ’nuair 
chunnaic sibh “ur cairdean a dh’ fhalbh ann an larguin 
a’ bhais—air an riasladh le ddruinn—bas-gheal, fann—a’ 
strigh air son na h-analach a bha ’gam fagail—an ded a’ 
togairt falbh—an spairn dheireannach a’ tdiseachadh— 
uspairn a’ bhais air teachd? Tha so, feudaidh e bith, 
dluth ortsa ; agus mun gairm coileach na maidne, theag- 
amh gwn cluin thu, Thig, freagair do Dhia! Latha no 
cha seachad, agus seasaidh cdirdean eile mw’n cuairt do 
d’ leabaidh-sa, ceart mar sheas thusa aig taobh leapach 
an fhir nach mairionn. Mar chunnaic esan thusa oul 
air a shon-san, ’s docha gum faic thusa feaghain eile a’ 
gul air do shon féin. Foghluim gliocas, mata, 4 bas 
caraid. 

A. rithist: Bu chdir do bhas chairdibh mothachadh 
iomchuidh thoirt dhuinn air faoineis agus amaideachd an 
t-saoghail so, agus air gdraiche na muinntir tha air an 
dalladh agus air am mealladh leis. Ma tha ni air 

thalamh bu choir an sgled meallta tha air a shuaineadn 
mu’n t-saoghal so a ghrad-tharruing air falbh, ’s e ’n ni 
sin bas caraid. Tha taisbeanadh soilleir againn ann an 
sin air faoineis agus suarrachas beartais, urraim, gloire, 
_ agus subhachais an t-saoghail so. Am feadh ’s a tha ’n 
saoghal a’ cinneachadh leinn—grian bhrosgulach an 
t-saoghail a’ snamh gu soilleir, aillidh os ar ceann—tha ar 
cairdean dileas agus seasmhach, tha sinn ullamh gu radh, 
’"S maith dhuinne bhi ’n so: ach cia bronach, dorcha, 
duaich-ni tha ‘n saoghal ag amharc ‘nuair tha caraid 
dealaidh, dileas, an déigh ar fagail? A nis, arsa ’n 
tursach, ’s léir dhomh faoineis an t-saoghail so—dh’ thalbh 
é a dh’ eutromaicheadh dhomhsa gach eallach. B’ e 
‘dhirachd solas a thoirt dhomh; ach a ghuth cha ’n éisd 
mi ni’s m0, agus ’aghaidh a chaoidh cha ’n fhaic mi. O! 
a shaoghail, cia mar a’s urradh dhomh dlith-leantuinn 
riut ni’s faide, ’nuair tha do shdlais co mi-chinnteach, co 
gearr, co-mi-sheasmhach? O! m’ anam, na ciirich ni’s 
faide do thlachd air faoineis na beatha so. 

A rithist: Tha bas chairdean a’ taisbeanadh dhuinn 
dirdheirceas agus luach an t-Sosgeil. Tha an Soisgeul 
priseil air gach am, ach cha ’n ’eil a tharbhaichead air 
am sam bith co mor ’s a tha e ’nuair thainig an teachd- 
aire deireannach, ‘nuair a’s éiginn duinn an saoghal so 
fhagail agus triall air ar turus deireannach. 

Sibhse ’chaill cairdean dileas Criosdail, an cuimhneach 
leibh an sdlas a thug Soisgeul Chriosd dhoibh ’nan laithibh 
-deireannach ? an cuimhneach leibh an dochas ard a las air 
an eudann mar labhair iad mu Charaid an anama? an 
cuimhneach leibh co striochdta ’s a bha iad fo laimh Dhé? 
an creidimh daingeann tréun leis na choinnich iad righ 
nam fiamh? a’ chitine agus an t-sith bheannaichte leis na 
ghabh iad cead do ’n t-saoghal so, agus a’ mhisneach ard 
leis an deachaidh iad air an turus do thir na siorruidh- 
eachd? an cuimhneach leibh co curanta ’s a bha iad air 
bruaich a’ bhais, agus an fhoighidinn leis an d’ fheith iad 
am Dhé!? Ged bha fadal air an anamaibh gu bhi maille 
ri Criosd, gidheadh bi an cainnt, Cha’n i mo thoil-sa ach 
do thoil-sa gu robh deanta. Chuala sibh an drain mhilis 
ann an oidhche am broin—chunnaic sibh an fhailte chuir 
iad air a’ bhas. O! cia mar a neartaich teagaisg agus 
geallannan Chriosd iad? O! ’s e Criosd féin caraid nam 
-féumach—fear-taice nan uireasbhuidheach ! 

Biodh an Soisgeul priseil ‘nar beachd ; ann an laithibh 
ar sonais agus ar slainte, biodh an soisgeul mar sholus 
d’ar casaibh, agus mar léchran d’ar céumnaibh. Am 
b’aill leibh basachadh ann an lan-dearbhadh a’ creidimh ? 
am bu mhiann leibh bhi comasach san 4m dheireannach 
air a radh, Tha fios agam cd anns ’n do chreid mi, agus. 
gu bheil e comasach air na dh’ earb mi a choimhead chum 
an am dheireannaich? Le cridhe taingeil, iriosal, aithr- 
eachail ; le cridhe taingeil, ait, gabhamaid ris-san a thainig 
ann an ainm an Ti a’s airde chum ar téarnadh. An do 
chaochail cairdean dealaidh, dileas—foghlumaibh. gach 
dleasnas a choimhlionadh gu dileas as leth nan cairdibh 
tha air mhairionn. ’S ann am bitheantas ’nuair chailleas 
sinn ar cairdean, a tha meas ceart againn orra; ’s ann an 
sin a chuimhnicheas sinn air ar gitilan d’ an taobh—gach 
dleasnas air an d’ rinn sinn dearmad, agus a liuthad: 
cothrom air math a dheanamh dhoibh-san, a chaill sinn ; 
an sin cuimhnichidh am mac air ’amaideachd, a chuir 
duilichinn agus bron air an athair a dh’ fhalbh—an 
amaideachd sin a bha ‘na’ meadhon air ceann liath a 
pharant a thoirt le brén chum na h-trach. Cuimhnichidh 
an t-athair air an dearmad a rinn e air a mhac, agus na. 
h4omadaidh cothrom priseil a chail e air fhoghlum ann 
an edlas air an t-Slanuighear. O! Cia géur, guineach na 
smuaintean iad sin dhoibh-san a bha mi-dhileas do na 
eairdibh a chaochail, ‘nuair tha gach cothrom gu siorruidh 
seachad. Cia sdlasach a smuainteachadh ’an Am bais: 
caraid, gun robh sinn dileas da, agus nach ’eil fath 
tagraidh againn air son easbhuidh dleasnais d’a thaobh. 

Aon uair eile: Bu chdir do bhas chairdibh togradh 
agus déigh ard a dhisgadh ’nar cridheachaibh air dith- 
aich agus dachaidh a’s féarr na’n saoghal caochlaideach 
so. Tha duthaich a’s féarr ann, cathair an Dé a’s airde, 
far an coinnich iadsan uile 4 gach dithaich agus linn a 
bha air an naomhachadh le gras Dhé, agus far nach 
dealaich iad gu brath. 

Do’n ionad shona sin ’s ioma caraid dealaidh agus: 
dileas a chaidh suas o ghleann nan déur so. Ann an sin 
tha iad a’ sealbhachadh comunn milis, ann an cuideachd 
ainglibh agus ard-ainglibh, le spioradaibh nan daoine 
firinneach air an deanamh coimhlionta ann an gloir. 
Bitheadh sibhse firinneach chum biis, agus leanaidh sibh: 
iad—chi sibh iad ; bidh sibh sona fhathast maille riutha— 


219 


cha ‘n ann amhain fad latha no dha no ré bliadhna no 
dha, ach trid siorruidheachd. ‘Nuair chuala Iacob gu 
robh Ioseph a mhac bed agus air ’ardachadh ann an tir na 
h-Eiphit, bha fadal air gus an d’ fhuair e dol sios—cha 
robh fois aige na chridhe gus an deachaidh e, ’s am fac’ 
€, agus an robh e maille r’a mhac. Cionnas, mata, nach 
‘eil fadal dirnne gu bhi maille ris na cairdibh caomha, 
Criosdail, a chaidh romhainn air an t-slighe mhaireann- 
aich o nach pill iad a chaoidh? Cionnas, nach ’eil fadal 
dirnn gu bhi maille ri Criosd agus r’a shluagh a shaor e? 
_ Creidibh e, cha ’n ’eil e ’na iarrtas peacach a bhi maille ri 

parantaibh, ri cloinn, agus cairdibh caomh a chaochail— 
a chaidil ann an Criosd, agus a tha bed maille ri Criosd. 
Na deanaibh bron, mata, mar mhuinntir gun dochas. 
Feudaidh tu a chantainn, Tha fios agam gu bheil iad bed 
—chi mi iad ’na dhéigh so—chi mi iad neo-bhasmhor agus 
glormhor—saor o laigse agus o thruailleachd. Fhir mo 
ghraidh a dh’ fhalbh! bithidh mi fhathast edlach ort— 
togaidh sinn fhathast ar n-Orain le chéile Dha-san tha ’na 
shuidhe air ar Righ-chathair, agus do’n Uan. Bithidh ar 
n-anamanna ni’s dluth-cheangailte r’a chéile na bha iad 
riamh. OQ! gloir gu robh Dha-san d’ am bheil sinn fo 
chomain airson nan smuaintibh aghmhor beannaichte sin. 


“ Biodh misneach aig luchd-muinntir Chriosd, 
Tra chi iad luchd an gaoil 
A’ dol gu cadal ann an Ios’: 
Cha ’n i so crioch an sao’il. 


“C’arson, mata, bhios sibh ri bron 
Mar dhream gun dochas mor ; 
Am bheil sa’ bhas ach teachdair sith 
G’an gairm gu riogh’chd na gloir’? 


“ Mar chaochail Criosd, ’s mar dhuisg e suas 
Le buaidh o staid a’ bhais ; 
Is amhluidh dh’ éireas fos a shluagh 
Le luaghair la a’ bhrath. 


“ Fos tamull beag a’s ruigidh sinn 
An caladh ait faidheoidh, 
San coinnich sinn na sgaradh uainn, 
’S cha dealaich sinn ni’s mo.” 

AN DUINE ANN AN CRIOSD. 


Is sona esan da rireadh tha ann an Criosd—so esan ris 
am feudar Criosduidh a radh. ’S dliith an ciirdeas agus 
an daimh tha fillte steach fo na briathraibh so. ’S lion- 
mhor iad a tha fo ainm agus fo aidmheil a’ chreidimh 
Chriosduidh, nach ’eil ann an Criosd. Feudar a bhi ann 
an Criosd tre aidmheil agus do réir coltais, agus gidheadh 
a bhi mar ghéug neo-thorach, agus an déigh bais a bhi 
caillte. Cha ’n ann mar so dhoibhsan mu’m bheil e féin 
a cantainn, “ Bheir mise dhoibh a’ bheatha shiorruidh ‘ 
cha bhasaich iad gu brath, ni md a’s urradh neach air 
bith an spionadh as mo laimh.” Ach cia mar tha duine 
ann an Criosd? Tha sinn ann an Criosd mar tha sinn 
ann an Adhamh—“ Ann an Adhamh tha gach aon a’ 
basachadh: mar sin ann an Criosd bithidh gach aon air 
an deanamh bed. O Adhamh tha againn ar ceud bheatha 
nadurra, agus o Chriosd tha againn ar beatha spioradail. 
Ann an Adhamh thuit sinn; trid Chriosd éiridh sinn a 
rithist: oir tre eas-umhlachd an dara h-aon rinneadh 
moran ’nam peacaich, ach tre imhlachd an aoin eile 
nithear moran ‘nam fireanaibh, mar chi sibh ann an Rom. 
v. 19. Tre Adhamh rioghaich am peacadh, Rom. v. 21. 
“An céud duine o’n talamh, talmhaidh: an dara duine, 
an Tighearn o néamh. Mar an duine talmhaidh, is 
amhuil sin iadsan a tha talmhaidh: agus mar a ta an 
duine néamhaidh, is ann mar sin iadsan a ta néamhaidh. 
Agus mar a ghitlain sinn iomhaigh an duine thalmhaidh, 
gitlainidh sinn mar an ceudna iomhaigh an duine néamh- 
aidh,”’ 1 Cor. xv. 47-49. Nis tha ’n Criosduidh ann an 
Criosd mar bha Noah san Airc. Bha an dire ’na samhladh 
air Criosd. Bha dile na tuile tighinn air an t-saoghal, 
agus bha Noah agus a theaghlach ann an cunnart mar 
bha muinntir an t-saoghal gu h-uile; ach théarnadh iad - 
cha d’ éirich lochd no beud dhoibh, a chionn gun d’ rinn 
iad, mar dh’ aithn Dia dhoibh. Thairgeadh téaruint- 
eachd, agus ghabh iad an tairgse. Dh’ iarr iad fasgadh 
an am ; chaidh iad a stigh agus dhruid Dia suas iad, agus 
cha b’ urradh dhoibh a bhi ni bu téaruinte ged robh iad 


a. 

a steach ann an néamh. Cha d’ rainig braon do ’n dile 
mhoir iad, no aon déur do na tonnaibh uaibhreach atmhor 
a bha *beucaich mu’n cuairt doibh. Thairis air na cuant- 
aibh mora shnamh Noah ’s a theaghlach gu téaruinte 
seasgair, gun iomaguin, gun eagal, aig an 4m am fac’ e 
am bogha-frois annus an spéur, an d’ amhaire e ’mach ’s 
am fac’ e gu’n robh aghaidh na talmhainn tioram. Cha 
robh dodigh téaruinteachd eile ann. Cha deanadh snaimh 
feum, agus bata no eithear cumanta, cha deanadh iad 
cuis, Cha robh sta teicheadh chum nam beanntaibh no 
mullach nan sléibhtibh corrach ; chdmhdaich na h-uisge- 
achan eadhon airde am mullaichean. Bha sgrios agus 
milleadh agus bas air gach laimh; ach cha robh ann ach 
aon mheadhon téaruinteachd. Uime sin a h-uile h-aon a 
rinn dearmad air an doigh théaruinteachd sin, chailleadh 
iad anns na tuiltibh mora. Agus ni md bheil téaruint- 
eachd do dh’ anam ach ann an Criosd; oir ni bheil ainm 
eile air a thoirt seachad air néamh no air talamh trid am 
feud neach a bhi air a théarnadh, ach ainm Chriosd. 
“Is mise,” deir e féin, “an t-slighe, agus an fhirinn, 
agus a’ bheatha: cha tig aon neach chum an Athar ach 
tromham-sa.” 

A rithist: Tha ’n Criosduidh ann an Criosd mar bha 
fear dortadh na fola fo ’n lagh ann am baile na didein. 
An duine a mharbhadh fear eile le tuiteamas gun droch 
run, agus air an robh eagal gu’n leanadh dioghaltair na 
fola e, cha robh aige ach teicheadh chum a h-aon do na 
bailtibh didein ; agus co luath ’s a gheibheadh e stigh air- 
geata a’ bhaile sin, bhae téaruinte. Bha na bailte-didein 
so air an suidheachadh air Ait’ ard folluiseach, a chite fad’ 
air astar. Bha an t-slighe chum a’ bhaile so air a deas- 
achadh, air a deanamh réidh, comhnard ; agus ’nuair bha 
cunnart air bith gu’n rachadh an duine truagh a bha 
*teicheadh d’a ionnsuidh, air seacharan, bha clach ard 
air a cur suas aig taobh na slighe a’ cuimseachadh a mach 
an rathaid dha: “So an t-slighe chum baile na didein.” 
Theich e le ‘tile luathas, rinn e gach dichioll, mar neach 


' a’ teicheadh air sgath ’anama, agus is furasda thuigsinn 


an iarguin agus an t-eagal agus an curam a bhiodh air 
gus am faigheadh e stigh ; agus, mar an céudna, an t-sith, 
an sdlas, an fhois, agus an t-samhchair bheannaichte a 
fhuair e aon uair ’s gu robh e téaruinte—agus dh’ fheud- 

adh e tionndadh air a shail agus a radh ris an fhear a 
- bh’ air a thoir, Cha ’n urradh dhuit do lamh a chur orm 
a nis. Ceart mar so iadsan a ta ann an Criosd, a theich 
air son didein chum greim a dheanamh air an dodchas a 
- chuireadh rompa san t-soisgeul. 

A rithist : Tha Criosduidh ann an Criosd mar tha am 
meanglan sa’ chraoibh. Is coma cia co dlith ’s a tha ’m 
meanglan do’n chraoibh—seadh, eadhon ged robh e r’a 
taic, air a cheangal gu dluth daingeann, diongmhalta 
rithe ; seadh, ged robh am meanglan air a thairngeachadh 
ris a’ chraoibh, cha dean so -uile féum, ni md a bheir a’ 
ghéug sin meas no blath, do bhrigh nach ’eil i ’fas a mach 
as a’ chraoibh, agus a’ tarruing a brigh, a sigh, agus a 
beatha uaipe: ach ’nuair tha a’ ghéug a’ fas a mach as a’ 
chraoibh, tha an sugh agus an snothach a tha sa’ chraoibh 
féin a’ deoghal air falbh feadh chuislibh na géige, agus 
’an lorg so tha i a’ cinntinn, agus torach. 

“Gach uile ghéug annam-sa,” arsa Criosd, “ nach ’eil 
a’ gitlan toraidh, bheir e air falbh; agus gach uile ghéug 
a ta tabhairt toraidh, glanaidh e i, chum gu’n giulain 1 
tuilleadh toraidh. 

“ Fanaibh annam-sa agus mise annaibh-se. Mar nach 
urrainn a’ ghéug toradh a thoirt uaipe féin, mur fan i 
san fhionain; cha mhd is urrainn sibhse, mur fan sibh 
annam-sa. 

“Is mise an fhionain, sibhse na géuga: an ti a 
dh’ fhanas annam-sa, agus mise annsan, bheir esan modr- 
thoradh uaithe ; oir as m’ eugmhais-sa cha ’n urrainn sibh 
aon nia dheanamh.” Eoin xv. 2, 4, 5. 

Cia luachmhor an daimh so bhi ann an Criosd? Am 
bheil e ’na ni priseil a bhi air ar saoradh o thrailleachd, 
o bhraighdeannas, o’n trailleachd a’s isle, o’n daorsa. a’s 
miosa? So an téaruinteachd ath’ acasan tha ann an 
‘Criosd. Ma ni am Mae saor sibh tha sibh saor da 
rireadh., Annsan tha agaibh saorsa tre ’fhuil, eadhon 
_ maitheanas peacaidh. 

*Bheil e ’na ni luachmhor a bhi saor.o dhiteadh, o’n 
bhinn oillteil sin, “Is malluichte gach neach nach buan- 
aich anns na h-uile nithibh.a ta sgriobhta ann an leabhar 
an lagha chum an deanamh?”’ O!.’s eagallach an ni 
tuiteam ann an lamhaibh an Dé bhed ; ach dhoibhsan a 
ta ann an Criosd, ni bheil diteadh air bith. Feudaidh 


223 


an saoghal an diteadh—feudaidh Satan an diteadh 3 ach 


_ciod e sin: cha ’n urradh dhoibh sin uile binn a thoirt a 


mach ‘nan aghaidh. “Cod a chuireas coire sam bith 4 leth 
daoine taghta Dhé? Is e Dia a dh’ fhireannaicheas ; 
co a dhiteas? Is e Criosd a fhuair bas, seadh, tuilleadh 
fos, a dh’ éirich a ris, agus a ta air deas-lAimh Dhé, neach 
a ta mar an ceudna a’ deanamh eadar-ghuidhe air arson- 
ne.” Rom. viii. 34, 35. 

Jadsan a ta ann an Criosd, ’s led gach ni. “’S 


_leibhse,” arsa Pol, “na h-uile nithe: Ma ’se Pol, no 


Apollos, no Cephas, no an saoghal, no beatha, no bas, no 
nithe a ta lathair, no nithe a ta ri teachd, ;. is leibhse iad 
uile; agus is le Criosd sibhse; agus is le Dia Criosd,” 
1 Cor. xxii. 23. Tha iadsan ann an Criosd agus Criosd 
ann an Dia. Cia téaruinte sluagh an Tighearna! Cia 
daingeann, seasmhach, diongmhalta ’n daimh tha eadar 
iad agus an Slanuighear! Nach math a dh’ fheudas esan 
a ta ann an Criosd a radh, “ Tha dearbh-bheachd agam 
nach bi bas, no beatha, no aingil, no uachdaranachda, no 
cumhachda, no nithe a ta lathair, no nithe a ta ri teachd, 
no arde, no doimhne, no creutair sam bith eile, comasach 
air sinne a sgaradh o ghradh Dhé a ta ann an Iosa Criosd 
av Tighearn.” Rom. viii. 38, 39. 

Theagamh gu bheil cuid ’ga leughadh so, a tha 
suarach mu’n daimh so agus cia dhitbh tha no nach ’eil 
iad féin ann an Criosd; ach tamull beag agus chi iad 
an amaideachd. Ma dhiisgeas Dia iad gu cor an anama 


~neo-bhasmhor fhaicinn, agus an cunnart anns am’ bheil 


iad, ciod an sin nach tugadh iad gu robh iad ann an 
Criosd? “Nam biodh iad aon uair air am bioradh chum 


- a’ chridhe gu éigheach a mach ann an uamhunn an anama, 


Ciod is coir dhomh a dheanamh chum gw’n sabhalar mi? 
An sin thuigeadh e sdlas na muinntir tha ann an Criosd 
—luchd a’ bhréin—luchd a’ chridhe bhriste: tha fios 
acasan cia luachmhor an ni bhi ann an Criosd. Ciod a’s 
urradh an saoghal gu léir a dheanamh air an son ma tha 
iad an taobh mach dheth-san? ’Nuair tha ar fuarain féin 
tioram gun deur annta, ciod a dh’ éireadh dhuinn nam 
biodh fuaran uisge na slainte fada uainn? “Nuair tha ar 
lochrain féin an déigh dol as, ciod a ni sinn mur h-éirich 
Grian na fireantachd os ar ceann? san tha ann an 
Criosd, tha deoch a’s biadh aige nach fiosrach leis an 

t-saoghal; tha sdlas a’ teachd d’a ionnsuidh ann an 
oidhche a bhroin, a tha toirt air lamh Dhé a thuigsinn, 
agus a radh le cridhe striochdta iriosal, ’S math dhomhsa 
gu robh mi fo thrioblaid. 

Tha am a mach Oirnn gu léir, agus ‘nuair a thig e, 
tuigidh sinn wile ’n sin cia gldrmhor an ni bhi ann an 
Criosd, Feudaidh la a’ bhroin teachd, agus la na h-airc; 
ach thig la a’ bhais gu cinnteach. ’S ddcha gwn tig la a’ 
bhroin, ach co cinnteach ’s a tha ’n t-anam ‘nar com, thig 
an la eile; agus ma ghlacas bas sibh an taobh mach do 
Chriosd—gun bhi ann an Criosd—O! b’ fhéarr dhuibh 
nach robh sibh riamh air ’ur breith. Tha am an aith- 
reachais an sin air dol seachad—la a’ ghrais seachad—am 
na trocair seachad; ach O! ’nuair thig an t-am sin, ’s 
beannaichte na mairbli a gheibh bas anns an Tighearna. 
Esan anns am bheil iad, fhuair e buaidh thairis air a’ 
bhas. Ma gheibh am bas sibh ann an Criosd, thig e mar 
aingeal a’ chumhnanta, siabaidh e gach déur o’n ghruaidh, 
tredraichidh e sibh gu altair Dhé, chum Dhé ar n-aoibh- 
neas ro mhor. 

Feudaidh sibh dearmaid a dheanamh air Caraid nam 
peacach a nis; ach ‘nuair thig Righ-nam-fiamh, chi sibh 
agus tréigidh sibh ’ur n-amaideachd. O! cia mdr a bhios 
sibh fo iongantas mar a mheall faoineis an t-saoghail so 
sibh ; cia mor a bhios uamhunn oirbh an dearmad a rinn 
sibh Air-san a bha comasach amhiin air bhur téarnadh. 
Amhaircibh romhaibh—bithibh glic. 

Aon uair eile: Tha la eile ann an déigh bais—la a” 
Bhreitheanais. Tha breitheanas an déigh biais. ’Se so 
tha toirt uamhunn do’n bhas. O! nach smuaintich sibh 
cia truagh bhur cor mur bi sibh ann an Criosd, ’nuair 
tha na néamhan a’ leaghadh as, agus na diilean uile, 
le dian-theas; ’nuair dh’ éisdeas gach aon anns na 
h-uaighibh guth Dhé, agus a thig iad a mach; ’nuair 
sheasas na mairbh, eadar bheag agus mhdr, an lathair 
Dhé, agus a dh’ fhosglar na leabhraichean ; ciod a ni sibh 
an sin gun charaid, gun fhear-tagraidh? Anns an im sin 
bithidh iadsan a rinn di-meas air fo bhron, agus glaodh- 
aidh iad ris na sléibhtibh agus ris na creagaibh, ag radh, 
Tuitibh dirnne agus folaichibh sinn o ghntis an tia tha 
‘na shuidhe air an righ-chaithir, agus o fheirg an Uain. 


225 


Ach iadsan a ta ann an Criosd, togaidh iad an cinn 
le gairdeachas, oir thainig 14 an saorsa. Tha iad a nis 
air am faotainn annsan, agus a nis éisdidh iad a ghuth ag 
radh riutha, Thigibh, a mhuinntir tha beannaichte le m’ 


_ Athair; sealbhaichibh an rioghachd a dh’ uidheamaich- 


eadh air bhur son o leagadh bunaite na talmhainn. 
Sibhse tha ’ga leughadh so, am bheil sibhse ann an 

Criosd? Theagamh nach ’eil fios agaibh, agus nach 

d’ fheuch sibh riamh ri so fhaotainn a mach. An d’ fheuch 


‘sibh riamh, ann an uaigneas agus ann an dorchadas na 


h-oidhche, sibh féin a cheasnachadh do thaobh so? An 
do chuir sibh a’ cheisd sin dachaidh chum ’ur cridheach- 
aibh, Bheil mise ann an Criosd? Tha fios agaibh gu bheil 
‘ur sonas siorruidh an earbsa air an fhreagairt a’s urradh 
dhuibh a thoirt do’n cheisd so? Tha latha nan gras a’ 
dol seachad—na bithidh ann an aineolas ni’s faide— 
ilarraibh an Tighearna ’m feadh a ta e r’a fhaotainn— 
gairmibh air am feadh a ta e dlith; agus chum misneach 
thoirt dhuibh, innseam dhuibh le barantas, nach h-iarr 
sibh e gun “fhaotainn. Eisdibh a ghuth: “Esan a thig 
a m’ ionnsuidh, cha chuir mi air chor sam bith cil ris.” 

Sibhse ta ann an Criosd, bithibh taingeil. Aon uair 
bha sibh fad’ air falbh, a nis tha sibh dluth ; roimhe so 
bha sibh ‘nur coigrich, ach cha ’n ’eil sibh ’nur coigrich 
ni’s faide. Rinn Dia nithe mora air ’ur son, deanadh 
sibhse na dh’ fheudas sibh chum ’ainm a ghlorachadh an 
lathair an t-saoghail. Gradhaichibh e, agus bithidh e 
mar dheoch agus mar bhiadh dhuibh a thoil a dheanamh. 
Esan a ta ann an Criosd, feudaibh e an laoidh mhilis so a 
thogail air slighe a thuruis. 


O lochd, o chunnart dionaidh Criosd ; 
~Mo choimhead ni gach uair ; 

’S gu tearuint’ m’ anam treoraichidh 
Gu riogh’chd na gldire shuas. 


Bheir mi le comhnadh treun mo Thriath, 
Dilan do ifrinn féin ; 

Is dha-san gu robh gldir an ard 
Is clit gu brath. Amen! 

AISEIRIGH CHRIOSD. 


B’ 1 sin staid ard luchd-riaghlaidh nan Iudhach, agus 
dheisciobul Chriosd, agus is ann mar sin a bha gach ni 
ann an Ierusalem, am feadh’s a bha Ceannard an slainte 
na luidhe ann an samhchair na h-uaighe. °S an am sin 
cha b’ iad na saighdearan Romhanach amhain a bha ‘nam 
freiceadan air an uaigh; bha feachd néimh fo ghluasad: 
dh’ éideadh armailte nam fhlaitheas a dhion a chuirp 
naomha. Bha gach uidheamachadh a nis air a dheanamh 
san da shaoghal, agus gach ni deas air son an am san 
robh gairdein an Tighearna ri bhi air “fhoillseachadh. 
Da uair chaidh a’ ghrian fodha air an t-saoghal, agus bha 
gach ni fathast samhach aig an uaigh. Bhuadhaich am 
bas air Mac Dhé. Gu citin, tosdach chaidh an wine 
seachad. Bha na saighdearan gu furachair a’ faireadh: 
dhealraich gathan na gealaiche mu mheadhon-oidhche air 
an clogaidibh-cinn agus air an airm-chatha. Rinn 
naimhdean Chriosd uaill: bha gach ni mar a b’ aill leo; 
thuit cridheachan a chairdean fo dhiobhail misnich agus 
fo bron; bha spiorada na gldire a’ feitheamh gu h-iomag- 
uineach, a’ toirt fainear do na bha tachairt, agus a’ 
smuainteachadh le mér-iongantas air doimhneachd doigh- 
ibh an Tighearna. Faidhedidh, dh’ éirich reult na 
maidne san aird-an-ear, a’ toirt sanuis do’n t-saoghal gu’n 
robh ’n solus a’ dlithachadh; bha faire an treas la a’ 
bristeadh, ’nuair gu h-obann a chriothnaich an talamh, 
eadhon gu ’mheadhon; agus bha cumhachda nan néamh 
air an gluasad: thainig aingeal Dé a nuas; chlisg na 
saighdearan air an ais roimhe le uamhas; agus thuit iad 
sios gu lar: “Bha ’ghntis mar an dealanach, agus 
’éideadh geal mar an sneachda ”’; charaich e air falbh an 
leachd o bheul na h-uaighe, agus shuidh e oirre. Ach 
cd esan a tha mar so a’ teachd a nios on uaigh, le 
‘thrusgan daithte o leabaidh a’ bhais? Esan a ta glor- 
mhor ’na choslas, ag imeachd ann am morachd a neirt? 
’Se do cheannard féin, O Shioin, a ta ann! A CCriosd- 
uidh, ’se do Thriath féin a th ann! “ Shaltair e an 
t-amar-fiona ‘na aonar: tha ’chulaidh daithte le fuil”; 
ach a nis, mar cheud-ghin 4 leaba na h-uaighe, tha e cur 
failte air maduinn ’aiseirigh féin. Tha e ’g Girigh ‘na 

ghaisgeach buadhar o’n uaigh: tha e tilleadh air ais le 
beannachdaibh o shaoghail nan spiorad : tha e ’toirt saorsa 
do chloinn nan daoine. Cha d’ thug éirigh na gréine 
riamh 1a co glérmhor a steach—b’ e so la ait-shaorsaidh 
an domhain mhdir. Sheinn reulta na maidne le chéile ; 
’s rinn uile mhic Dhé iolach ghairdeachais. Dh’ amhaire 
Athair na trocair a nuas o ‘chathair-rioghail: le mor- 
thlachd chunnaic e a shaoghal féin air a théarnadh: 
chunnaic e gu’n robh ’obair uile math. An sin rinn am 
fasach gairdeachais; bha aiteas air a’ chruthachadh gu 
léir ’na lathair, ‘nuair a theirinn beannachdan an Ti a’s 
airde mar dhrichd néimh, a dh’ ath-bheothachadh nam 
fineachan. 


DAN MU’N T-SABAID. 


“Fattte dhuit, a Shabaid chaoimh! 
’S tlath do thamh do ’n t-saoithreach bhochd, 
A chuir na séa laithean cian, 
‘’Ga bhuan-chlaidreadh le gniomh goirt! 


Aonarach, trdm dh’ ith e lon, 
A. shuidhe ’s a bhord am féur 3 
Geug fo bhlath, no callaid chrion, 
‘Ga dhidein o shion nan spéur. 


Faic e ’n diugh gu seasgair stimh, 
Ri fois air an laraich ghaoil ; 

A’ furan cuirme gun striic, 
“An comunn r’a chiirdibh caoin. 


*An comunn muinntireach a ruin, 
’S éibhinn e toirt clit d’a Righ ; 
Comhdach mu ’ghniis, suil ri néamh ; 
’S cha ’n fhuar-chrabhadh a ghnas gun bhrigh. 


Is fois do fhear-céird an droch nedil 2 
Daingeann a dhdigh, ge mor ’fhiamh, 

Gum buannaich e’n aimsir ghearr, 
Rioghachd ’s nach faic Sabaid crioch.” 

Feuch! mar thill e sud roin réidh, 

Is fuaim ‘na chluasaibh o’n téis bhinn ; 
Beumadh chlag bu ghleadhrach pong, 

O thir an t-seann aitreabh dhuinn. 


A’ siubhal troi ’n ailbhinn chitin, 
Fiamh ait ’ga dhusgadh ’s gach cliabh ; 
’S thar comhnard leacach nan uaigh 
Tiugh-dhortadh an t-sluaigh a’ triall. 


An t-aosda, ’s an crom, ’s an dall, 

’S gille nan teum baoth ‘na cheann ; 
Euslaint’ ag ainich le péin, 

A lamh critheach, ’s a cheum mall! 


Le farmad tha beachd a shiul, 

Air leabaidh ghuirm tr nam foid ; 
’S e snagan gu aros Dé, 

Mar-ri sreud nan treun, ’s nan og. 


Ge tursach iad sud ’s ge trom, 
Lasaidh ’nan cuim fonn gu cedl, 
A? direadh a steach faraon, 
Le balbh aoradh do’n BuiTu-mHor. 


Feuch, tha na miltean ‘nan tosd, 
Seall, ‘ga nochdadh Abstol Dé! 
Dh’ fhosgail e ’n Oigheam le gradh ; 
’*S gu’n d’ luaidh e reachd aigh nan speur! 


Eiridh mar chomhla na sloigh, 

“Le salm nuaidh ’s le clarsaich ghrinn,” 
Cridhe ’s beul a’ gleusadh phong, 

A’ coimeasgadh nam fonn binn. 


AxBuinn! gun deanainn riut faoilt ; 
’S tiorail leam raointean do ghleann, 
Feasgar Domhnuich th’ air gach trath, 
A’ ciaradh mu aird nam beann. 


A’ ghrian a’ téarnadh do ’n chnoc, 
Soills’ dir air choillidh gach bachd ; 

Mise ’falbh an loin am thosd, 
Lionmhor m’ ioghnadh, mor mo thlachd: 


‘Bhi cluinntinn co’-sheirm nan gras 
’G Giridh o fhardaich a’ chaoil, 
Taing ’ga dhiol do Righ nan righ 
Le rin cridh’ o dhream gun ghaoid. 


*S ionmhuinn leam sud ’nuair théid tamh 
Air gniomh nach ard-chuiseach gloir, 
Jall-chadha ’ga tarruing siar 
Roi’n fhear liath, ’s a ghluasad foill. 


An sagart, ’s an t-athair graidh 
Ag éuladh troi’n bhilar leis féin 
Gu bruaich ’an iomall an raoin, 
No ’gharradh beag chraobh nan séud ; 


A. chomhradh, r’a Dhia le clit, 
Gu crabhach, durachdach, teann ; 
A. chionn gu bheil a chroilein cruinn, 
Seal mum faic a laithean ceann. 


MU AITHREACHAS. 


’*S bp aithreachas a thaobh Dhé, agus creidimh anns an 
t-Slanuighear, suim an t-Soisgeil gu leir. Ach ciod anns 
am bheil aithreachas a’ co-sheasamh? Is citis ro- 
chudthromach so ; oir tha gné aithreachais ann, anns nach 
’eil slainte a’ dol na cho’imeachd. Tha bron ann a tha 
*g oibreachadh aithreachais chum beatha, as nach ion 
aithreachas a ghabhail; agus tha bron ann a tha ’g oibre- 
achadh bais. Rinn Peadar aithreachas, chreid e, agus 
fhuair e maitheanas. Rinn Iudas aithreachas, thuit e ’n 
eu-dochas, agus chaidh e d’a aite féin. Ghabh Ephraim 
aithreachas, ghabh e naire, bha e fo amhluadh, agus 
fhuair e trocair: “ ach cha do phill Iudah riumsa le h-uile 
chridhe, ach gu cealgach,” a deir an Tighearna. Tha 
aithreachas trathail ann, mar bh’ aig a’ ghaduiche air a’ 
_ chrann-cheusaidh ; agus tha aithreachas ro-anmoch ann 

mar bh’ aig an duine shaoibhir ann an ionad na doruinn. 
Chuir Ahab saic-eudach uime, dh’ irislich se e féin an 
lathair an Tighearna; ach bha e ’na chealgair. Rinn 
Heseciah, air an laimh eile, brén; ghuil e; rinn e 
urnuigh, agus ghabh Dia ris. 
Ciod, mata, anns am bheil aithreachas neo-chealgach 
a’ co’-sheasamh? .’Se ’cheud cheum ann an aithreachas 
slainteil, mothachadh ceart a bhi againn air ar peacadh, 
agus air ar staid chaillte a thaobh naduir. Tha esan a 
th’ air a dhusgadh le Suiorad nan gris air ’athnuadh- 
achadh ’na inntinn. Tha stilean a thuigse air an 
soillseachadh, air chor ’s gur léir dha diomhanas an 
t-saoghail, cunnart a’ pheacaidh, agus mdr luach nithe 
siorruidh. Tha beachd firinneach aige air Dia: tha e 
nis a’ tuigsinn cia glrmhor, cia grasmhor ’s a tha e; agus 
co airidh ’s a tha e air a’ ghradh agus air an urram a’s 
airde, o gach creutair air néamh agus air thalamh. Tha 
e ’g aideachadh gu bheil an lagh naomha, firinneach agus 
math ; agus eadhon, ’nuair a tha e ’ga dhiteadh féin, nach 
’eil e air mhodh sam bith tuillidh ’s cruaidh. Tha bar- 
ailean ceart aig an aithreachan mu *Shlanuighear beann- 
aichte: aon uair bhae dha mar fhreumh 4 talamh tioram 5 
cha robh sgeimh no grinneas aige gu’n amhairceadh e 
air, no maise gu’n iarradh se e: ach a nis, tha e ’faicinn 
dealradh gldir an Athar ann, fior iomhaigh a phearsaidh, 
agus iomlaineachd na diadhachd. Tha e *ga thilgeadh 
féin aig a chosaibh, ’s a’ beachdachadh air mar Aodhaire, 
Urras, Slanuighear, agus Fear-saoraidh glormhor a 
phobuill féin. Tha ’chridhe air at le ’ghradh, ’s tha dedir 
a’ sruthadh o ’shiilibh, ’s e mar so le creidimh ag amhare 
air Tosa. Cha ’n ’eil e comasach do’n aithreachas so a 
bhi air ’oibreachadh sa’ chridhe, gun bhron agus gun 
mhulad anama bhi ’na lorg. Uime sin, tha e gu tric air 
ainmeachadh san Scriobtuir, an cridhe briste, ’s an 
spiorad bruite. B’ aithreachan brénach Daibhidh. Ts 
durachdach tha esan a’ guidhe gum biodh e air ’ionnlad o 
pheacadh, agus gu’n togadh Dia air dealradh sdlasach a 
ghnuise, a bha co fada a dh’ easbhuidh air. ’S iad dedir 
oighreachd ar sul; feudaidh iadsan, gu dearbh, a bhi far 
nach ’eil aithreachas, ach cha ’n fheud aithreachas a bhi 
as an eugmhais-san. Bu fhrasach a shil dedir na mnd 
bochda sin aig cosaibh Tosa, a nigh iad le deuraibh a stl 

agus a thiormaich iad le folt a cinn. Chan e eagal a tha 
dusgadh a’ bhroin so ; ’s i ’n t-saighead a’s géire tha ruigh- 
eachd cridhe an aithreachain, gu’n do chuir e corruich air 


_ Dia, agus gu bheil Dia trécaireach. Agus cha ’n ’eil na 


tobraichean broin sin a’ ruith air 4m sam bith co siibhlach 
*s a tha iad a’ deanamh sa’ cheart 4m anns am bheil an 
t-aithreachan le creidimh a’ cluinntinn Chriosd ag eadar- 
ghuidhe as a leth, air deas-laimh an Athar, agus anns am 
bheil Dia ag radh ris, A mhic bi fo dheagh mhisneach, 
tha do pheacanna air am maitheadh dhuit. Ach thugaibh 
fainear gum feud mulad agus bron, ann an tomhas mor, 
a bhi sa’ chridhe, ’s gun an t-aithreachas slainteil so a bhi 
‘na lorg. Feudaidh a’ choguis a bhi air a disgadh, agus 
agartas laidir a bhi air neach airson peacaidh, ’s gidheadh 
a bhi gun aithreachas. Feudaidh neach ard-dhochas, 
agus subhachas anama a bhi aige, agus ’na dhéigh so uile, 
gun bhi’na aithreachan tréibhdhireach. Thugaibh leibh, 
mata, gur h-éigin do’n fhior aithreachan a pheacanna a 
thréigsinn, agus gur e so an dearbhadh firinneach. Na 
bithibh air ’ur mealladh ; thugaibh a mach toradh iomch- 
uidh chum aithreachais. ’S ann air a meas a dh’ aithn- 
ichear a’ chraobh; agus gus am bi an dearbhadh so 
agaibhse, na smuainichibh gu’n d’ rinn sibh aithreachas. 
Tréigibh gach peacadh, ach gu h-araidh am peacadh a 
tha gu furasda ag iathadh mu’n cuairt duibh; sguiribh 
o ole; foghlumaibh math a dheanamh, a’ cuimhneachadh 
far am bheil gras an aithreachais ag oibreachadh, gu 
bheil e do ghnath ’ga dhearbhadh féin ann an daoinibh 
a tharruing gu cul a chur ri an-diadhachd agus ana- 
miannaibh saoghalta, agus chum an laithean a chaith- 
eamh gu measarra, gu cothromach, agus gu stuama anns 
an t-saoghal. Am bu mhiann leibhse aithreachas a 
dheanaamh? cleachdaibh na meadhona tha Dia ’na 
fhreasdal a’ cur ’nur caramh ; leughaibh focal Dé, feithibh 
air ’aoradh naomh, agus air uile drduighibh an t-Soisgeil ; 
bithibh gu tric aig cathair nan gras, a’ cuimhneachadh 
gur h-e aithreachas saor-thiodhlac an Spiorad Naoimh, a 
tha e ’gealltainn doibhsan a dh’ iarras gu neo-chealgach 
e, le mothachadh ceart air an anmhuinneachd féin, agus 
ann an lan earbsadh 4 toillteannais Chriosd. 

MU NA DRUIDHIBH. 


B’ rap na Druidhean ré ioma linn Sagartan agus Fealls- 
anaich na Roinn-Korpa. ’Se’s ciall do’n fhocal “ Druidh,” 
duine glic. Bha ’n digridh a bh’ air an gabhail a stigh 
chum na dreuchd so, sa’ cheud dol a mach, air an ainm- 
eachadh “ Eubages,” no na “‘ deagh phaistean”’ a bha air 
an taghadh a mach o na teaghlaichibh a bu mheasala san 
duthaich, a’ mhuinntir dhiubh a nochd am barrachd spéis 
mu fhoghlum, agus gliocas ’nan gitlan. Mar thainig iad 
so air an aghaidh bha chuid bu tedma dhiubh air an 
ardachadh gu bhi ‘nan “ Seanachaidhean”; riutha so 
bha eachdraidh na dtthcha, agus sloinnteireachd gach 
teaghlaich ’an earbsa; agus asda so, a réir mar dhearbh 
siad iad féin a bhi airidh air an urram, bha na “ Baird,’ 
an treas cecum am measg nan “ Druidh,” air an taghadh. 
B’ e gniomh nam Bard a bhi seinn clit ghaisgeach, agus 
a’ mosgladh an t-sluaigh gu treubhantais. B’ iad an dain 
toil-inntinn gach cuirme agus cOmhdhalach. Bha iad so. 
ann am meas mor anns gach dtthaich; ’s gu h-araid ann 
an Gaeltachd Alba. ’S ann a mach o’n chuid a b’ 
ainmeala do na Bardaibh a bha na Druidhean air an 
taghadh ; ’s o’n aireamh a b’ urramaiche dhiubh so bha 
COIBHI, no ’n t-ARD-DuRuipH air a thaghadh.  B’ esan 
Ceann-suidhe gach cuideachd, ard-bhreitheamh gach 
ctise ; 0’ bhinn cha robh dol as: bha ’n t-urram a b’ dirde 
air.a bhuileachadh air, agus an earbsa bu mhd air a chur 
‘na chairdeas agus ‘na cheartas. Uaithe so tha seana 
ghnath-fhocal againn, 


“ Ge fagus clach do lar, 
’S faisge na sin cobhair ‘ Choibhi.’ ” 


Bha ughdarras aig na “ Druidhibh” thar gach ni; os 
ceann laghannaibh, chleachduinnibh, foghluim, agus 
creidimh na dtthcha. Bha digridh na tire gu léir air an 
arach fodhpa; b’ e miann clann righ a bhi dhitbh; agus 
bha na righrean féin gu mor fo ’n smachd. ’Nan lAimh 
ghitlain iad “ slat ” na druidheachd: m’ am muineil bha 
cloch bhoillsgeil riomhach air a suidheachadh ann an 
or, gus and’ thug iad air an t-sluagh a chreidsinn 

gun robh éifeachd agus buaidh araidh innte. “Nam 
breacain bha séa dathan, am feadh nach robh aig na 
righribh féin ach seachd. 

Rinn iad aoradh do aon Dia fo ’n ainm “ Beil,” no 


_ “ Beathuil,” tus beatha gach ni; ach ge nach d’ aidich iad 


ach aon Dia fo ’n ainmsin, cha b’ urrainn dolbh smuaint- 
ean freagarrach arach mu nadur spioradail na Diadhachd. 
Ghabh iad, uime sin, a’ ghrian mar an samhladh, air leo, 
bu riochdaile air a’ Chumhachd mhor sin a tha toirt 
beatha do gach ni. ‘Nam beachd, b’ i ghrian an cuspair 
a b’ aillidh, agus bu ghlormhoire sa’ chruitheachd air fad. 


_Chreid iad, mar an ceudna, ann an droch-spiorad, 


namhuid an Ti as airde, ris an abradh iad an 
“ t-Aibhisteir,” no am “ fear-millidh.” Chreid iad, mar 
an ceudna, ann an neo-bhasmhorachd an anama; agus 
gum faigheadh daoine san ath-bheatha a réir mar thoill 
iad san t-saoghal so. Thug iad “ Flath innis” mar ainm 
air an aite d’ an rachadh spiorada dheagh dhaoine an 
déigh am bais. Anns an aite shona so bha samhradh do 
ghnath agus dige gun sean aois—bha ’ghrian ’na 
h-ailleachd—bha oiteag chitin a’ chéitein, agus wisge- 
achan fiunnar ri torman. An sin cha robh gaoth air na 
sléightibh, no neul air aghaidh nan speur. Bha ceol binn 
anns gach doire, agus bha gach craobh a’ lubadh fo bhlath. 
Cha chluinnte osna no caoidh an sin; ach fiamh-ghair’ air 
gach gniis, agus buan-sholas a chaoidh ’ga shealbhachadh. 
Calg-dhireach an aghaidh so, bha ’n t-ionad ris an abradh 
iad “Ifrinn,” aite dorcha idlaidh, mi-thaitneach, air nach 
ruig dealradh soluis no gath gréine; far an robh gach 
creutair a b’ oillteala agus bu sgreimheala, ’s a h-uile ni 
a b’ urrainn an inntinn a smuainteachadh gu uamhas a 
dhusgadh sa’ chridhe. 

Bha ’n t-ait anns am b’ abhaist do na Dfuidhibh 
eruinneachadh airson aoraidh, air a chomharachadh a 
mach le cuairt do chlachan mora, ris an abradh iad an 
“ Clachan.” Tha moran dhiubh so ri ’m faicinn feadh na 


' rloghachd ; agus ’s ann uaithe so a tha ’m focal Clachan 


air a ghnathachadh gus an la ’n diugh, mar ainm air 
ionad-aoraidh. Ann am meadhon na cuairte, bha gu 
minic aon chlach mhor a bh’ aca mar altair, ris an abradh 
iad “ Crom-leachd,” no “‘clach-shleuchdaidh.” Bha cuid 
diubh so anabarrach mor. 

Bha aig na Druidhibh an laithean féille: b’ iad an 
dithis a b’ ainmeile dhiubh so latha Bealltainn agus latha 
Samhna. Air la Bealltainn, mar tha ’m focal a’ ciall- 
achadh (Beil-teine, no teine Bhaail), bha gairdeachas mor 
air a dheanamh: bha teine air a lasadh air gach cnoc a 
b’ airde, a chur failt’ air teachd na gréine ’na teas agus "na 
blas, a bha aca mar shamhladh air an dia “ Beil.” B’e 
*n t-ath-la féill a bh’ aca an t-Samhuinn, an “ samh- 
theine,” no teine na “ sith.” 

Bha e mar fhiachaibh air muinntir na tire air fad air 
oidhche “Shamhna” gach teine a chur as gu buileach, agus 
teachd a dh’ ionnsuidh nan Druidh a dh’ iarraidh éibhle- 
bheothachaidh o’n teine naomh a bha air a lasadh agus 
air a choisrigeadh led-san. Ma bha aon neach san dith- 
aich ciontach do ghnothach ole air bith sa’ bhliadhna 
chaidh seachad, cha ’n fhaigheadh e srad do ’n teine 
naomha so, gus an tigeadh e fo mheachainn nan Druidh. 
Nan éireadh dha bhi co dana, ’s gu’n cuireadh e ’n 
aghaidh so, bha e air a sgaradh a mach o bheannachd nan 
Druidh, binn a b’ eagallaiche na’m bas. Thdisich aoradh 
folluiseach nan Druidh le dol tri uairean “ deis-itil” mu’n 
charn, a’ leantuinn mar so slighe na gréine, chum gw’n 
soirbhicheadh leo anns gach ciiis; agus cha robh peanas 
bu chruaidhe a dh’ fheudadh an Druidh a leagadh air 
neach na toirt air dol “ tuath-itil”” mu’n Chlachan. 

Bha na Druidhean ro chairdeil ri coigrich: doibh-san 
bha gach dorus fosgailte, agus gach aoidheachd air a 
thaisbeanadh. Chum na Druidhean, mar luchd-riaghlaidh 
na duthcha, gach coinneamh air carnaibh, a bha air an 
caramh thairis air ciontaich a dhit iad aig am mod, agus 
a chuireadh gu bas le ’n reachd. ’S ann o’n chleachdadh 
so a tha esan fo bhinn an lagha air ’ainmeachadh “ fear 
fo charn”’; agus ’s ann o so tha ’n guidheachan ag éiridh, 
“’s oil leam nach robh thu fo charn; b’ fhéarr leam a bhi 
fo charn chlach.” 

Mar dhearbhadh air a’ ’mheas mhor a bh’ aig daoinibh 
air na Druidhibh anns na h-Amaibh dorcha sin, bha iad 
"am barail gu’n robh rionnag air a cur a nuas o néamh a 
choinneachadh an anama aig Am am bais: ’s ann uaithe 
so tha ’m focal “dreug” no “ drii-eug,” againn sa’ 
Ghaelic ; agus tha cuid do dhaoinibh amaideach fathast 
an duil nach luaithe chi iad teine drithleannach do’n ehne 

so ‘na dhian-shiubhal o’n speur, na smuainicheas iad gu’n 
cluinn iad ann an tine ghoirid mu bhas duine mhdir, no 
chumhachdaich. 

Bha na Druidhean foghluimte ann an Feallsanachd 
naduir, mu ghluasad na gréine ’s na gealaiche, agus mu 
imeachd nan réull. Bha ’n t-edlas so ro-fheumail ’s na 
inntibh sin, an uair nach robh riaghailt-stitraidh eil’ 
aca: ’s a b’ éigin doibh an gabhail a dheanamh air réull, 
mar tha ’m focal “ re-iul,” no “ ruith-itil” a ciallachadh. 
Cha ’n ’eil aon ni is mo a leigeas ris duinn innleachd agus 
edlas nan Druidh, na an doigh anns an do ghiulain iad, 
anns na h-amaibh sin, clachan a bha co mor ’s gun 
gabhadh iad corr agus ceud each g’ an tarruing: agus bha 
jad air an gitlan do ionadaibh anns nach b’ urrainn eich 
imeachd, agus air an caramh gu socrach as ceann a chéile. 
Bha cuid diubh so air an toirt séa mile-deug air asdar, air 
uairibh feadh garbhlaich agus ri cas-bhruthach. 

Tha daoine fiosrach ’am barail gu’n robh iad lan-edlach 
air éifeachd luibhibh, leis an d’ oibrich iad iomad leigheas 
iongantach. Ann an aon fhocal, cha robh ni sam bith 
air a mheas os ceann an cumhachd; ach cuid do 
ghniomhara mora agus uamhasach naduir a chuirear 
amhain as leth an Uile-chumhachdaich. Uaithe so tha’m 
fecal ‘‘Miorbhuil” no “ Meur-Bheil” againn anns a’ 
Ghaelic, airson aon ni a tha os ceann cumhachd cruth- 
aichte. 

Nuair a bheachdaicheas sinn air a’ chreidimh Dhruidh- 
each, am meas gus an d’ thainig e, mar bhuaidhaich e 
ann an ioma rioghachd o linn Noaih, gu inbh bhig, a 
nuas gu laithean Iulius Shesair; tha e ‘na aobhar- 
iongantais cia mar thilgeadh bun-os-ceann e. Chuir e 
cumhachd na Roimhe g’a dhibhlan; rinn e fanoid, re 
ioma linn, air a feachdaibh ainmeil; ach faidheoidh, 
thainig solus an aigh do ’n Eilean Bhreatunnach, agus thar 
na Druidhean as do na cuiltibh a b’ iomallaiche’ ’s do na 
h-eileanaibh a b’ uaigniche. Air am fogradh as gach 
earrainn do Albuinn, thinich iad mu dheireadh ann an I, 
culthaobh Mhuile, ris an abradh iad san 4m sin “ Eilean 
nan Druidh.” Dh’ éirich an ’ir-mhaduinn o’n aird-an- 
Ear air I, agus air lionmhoireachd nan eileanaibh : shearg 
na Druidhean as fo ghathaibh glormhor Gréine na fir- 
eantachd. Anns an am sin thainig Calum-Cille ’na 

churach le ’dha-fhear-dheug maille ris. Thug esan am 
buille-bais do chreidimh nan Druidhneach ; agus las e ard 
lochran an t-Soisgeil, o’n d’ fhuair dithchannaibh, agus 
rioghachdaibh solus agus edlas, a bha roimhe so ann an 
dorchadas agus fo sgail a’ bhais. 


NEO-BHASMHORACHD. 


Cuunnaic mi ’m blath a’ seargadh air a’ phreas, le dhuill- 
eagaibh boidheach sgapta air an lar. Dh’ amhairec mi 
‘rithist: thog e ’cheann as ir; bhriachd a mach am 
maothan og ‘na bharr; thainig fhaileadh cubhraidh orm 
ann an uchd na gaoithe. 

Chunnaic mi ’ghrian a’ dol fodha san iar agus nedil 
chiar-dhubh na h-oidhche a’ sgaoileadh mu’n t-saoghal : 
cha robh dath, no dealbh, no ailleachd, no cedl; ach an 
aon duibhre dhorcha a’ tuineachadh mwn cuairt. Dh’ 
amhairc mi; dh’ éirich a’ ghrian a ris san ear ann an 
ailleachd a neirt, a’ sgaoileadh a gathan or-bhuidh air 
airde nam beann: 4 “neadan cdinnich dh’ éirich an 
riabhag a chur failte oirre; agus theich an oidhche ’na 
ciar-imeachd air falbh. Chunnaic mi’n durrag air teachd 
gu lan mheudachd: dh’ fhasifann; dhitlt ilén: shniomh 
i uaigh dh’ i féin, agus chunnaic mii air a righe ’na léine- 
bhais shioda; luidh i gun chosan, no dealbh, no lath, no 
comas gluasad.—Dh’ amhaire mi ris: bhris i cuibhreach 
a’ bhais; thainig i bed as tr; air a sgiathaibh dearg- 
bhreac aillidh ghabh i mach air blas chéitein na gaoithe : 
rinn i gairdeachas ’na h-tr-bheatha. 

*S amhuil so a thachras dhuitse, O dhuine!—mar so 
ath-traichear do bheatha-sa. Cinnidh dilleachd as an tir, 
agus beatha as an duslach. Tamull beag, agus luidhidh 
tu fo ’n fhdid mar luidheas an siol san fhonn ; ach togar 
thu ’na dhéigh so, agus a chaoidh cha bhasaich thu.’ 

Co esan a tha teachd a bhristeadh cuibhreach na 
h-uaighe, a dhisgadh nam marbh, agus a chruinneachadh 
a mhuinntir shaorta féin o cheithir Airdibh an domhajn? 
Tha e tiirling air neul lasarrach; tha fuaim na gall- 
truimp a’ dol roimhe; tha milte do ainglibh air a dheas 
laimh.—’S e Iosa mac Dhé a t’ann, Fear-saoraidh a’ 

chinne-dhaonna; caraid nan ionracan. Tha e ’teachd 
ann an gloir “Athar ; fhuair e cumhachd o ’n airde. 

A mbic na neo-bhasmhorachd, na bi fo bhron! oir 
tha am milltear, am milltear an-iochdmhor a thug sgrios 
air oibribh Dhé, air a cheannsachadh. Thug losa buaidh 
air a’ bhas. A. mhic na neo-bhasmhorachd! na bi ni ’s 
faide fo bhron! 


TIGH DHE. 


Bu bhoidheach réidh an fhaiche air an robh ’n tigh- 
aoraidh so air a shuidheachadh ; aite samhach grianach 
ann an uchd beinne, air a chuairteachadh le craobhaibh 
arda, air bruaich aibhne a bha siubhal seachad gu séimh 
samhach. Bha e uile gu léir ‘na aite co tiorail uaigneach 
*3 a b’ urrainnear fhaicinn. Bha ioma slighe a’ treor- 
achadh chum na h-eaglais so, agus cha ’n ’eil e furasd’ a 
radu cd dhiubh bu taitniche. Bha aon slighe a’ direadh o 
thaobh na fairge, na libaibh boidheach troimh choillidh 
eig, a bha fas gu dosrach nadurra air na bruachaibh 
grianach sin. Bha slighe eile ag iathadh mu ghuala na 
beinne, ’s a’ téarnadh a dh’ ionnsuidh na h-aibhne troimh 
chluanaibh lusrach feurach, air an robh treudan lhonmhor 
do chaoraich ag ionaltradh, le ’n uain bheaga gheala a’ 
mireag mu’n cuairt doibh. Bha, mar an ceudna, ioma 
ceum-monaidh agus frith-rathad aimhleathan tre ‘n 
fhraoch, fo dhubhar a’ bheithe agus a’ bharraich, a’ treor- 
achadh chum an Aaite cheudna.—B’ abhaist domh air 
uairibh suidhe air uchd tuim a bha dluth do’n eaglais, 
on robh agam sar-bheachd air mo choimh-thional ‘nuair 
bha iad a’ cruinneachadh o gach taobh a dh’ ionnsuidh 
tighean Tighearn air a latha naomh. Bha cuid diubh fad’ 
ann am shealladh ;—agus is iomad smuaintean aghmhor 
teas-chridheach a dhtisgeadh ann an inntinn, mar a 
chithinn iad a teachd air an aghart, agus a’ dluthachadh, 
uidh air ’n-uidh, gu tigh na h-trnuigh.—Aon | ’nuair 
shuidh mi san dite sin, tamull beag mun do thoisich an 
t-aoradh, smuainich mi air an dealas ard a dh’ fhiosraich 
Righ Daibhidh ’nuair a ghlaodh e, “ Bha aoibhneas orm 
an uair a thubhairt iad, do thigh an Tighearna théid sinn. 
Seasaidh ar cosan an taobh a stigh do d’ gheataibh, O! 

Terusaleim. Tha Ierusalem air a’ togail mar chaithir a 
tha air a coimh-cheangal ri chéile; d’an téid na treubhan 
suas, treubhan an Tighearna, gu teisteas Israeil, a thoirt 
buidheachais do ainm an Tighearn.” Smuainich mi air 
a liugha beannachd priseil a tha fuaighte ri mdr cho- 
chruinneachadh an t-sluaigh airson aoraidh follaiseach. 
Cia lionmhor anam neo-bhasmhor a tha air a’ cheart Am 
so a’ cruinneachadh airson na h-aon obair mhor agus 
chudthromaich, gu trnuigh agus moladh—a dh’ éisdeachd 
focail Dé—chum bhi air ar beathachadh le aran na 
beatha! Tha iad a’ fagail an aiteacha-comhnuidh fa leth, 
agus ann an tine ghéarr bithidh iad uile cruinn ann an 
tigh an Tighearna. Cia Aillidh an soilleireachadh tha 
againn ann an so air tairbhe aghmhor a tha fuaighte 
ri guth an deagh bhuachaille, a’ gairm a chuid caorach 
féin o gach cearna do’n fhasach! Mar tha ’n t-slighe ud 
shios, na cluaintean ud thall, agus na monaidhean ud 
shuas a’ gitlan dhaoine, mhnathan, agus cloinne o iomad 
cearna, ’s iad a’ tarruing ni’s dluithe air a chéile, ’s air 
cionfath an turuis; mar sin thig moran o’n aird-an-ear, 
agus o’n aird-an-iar, o’n aird-tuath agus deas, agus suidh- 
idh iad sios ann an rioghachd an Athar. (Cd is urrainn 
an leithid so do amannaibh priseil a mheas mar bu chdir? 
--amannaibh air an cur seachad ann am foghlum slighe 
a ghairdeachais naoimh, agus ceumaibh beannaichte na 
sith—amannaibh air an coisrigeadh do Dhia agus do leas 
anamaibh, a’ toirt rabhaidh do’n pheacach teicheadh o’n 
fheirg a ta chum teachd, a’ teagasg do’n aineolach cionnas 
a chaitheas e a bheatha, agus mar is cdir dha basachadh : 
a’ searmonachadh an t-Soisgeil do na bochdaibh, a’ slan- 
achadh a’ chridhe bhriste, a’ searmonachadh saorsa do na 
braighdibh, agus sealladh nan sul do na doill.—“ Is beann- 
aicht’ iadsan a thuigeas an fhuaim aoibhneach, imichidh 
iad, O Thighearn! ann an solus do ghntise, ann ad ainm- 
sa ni iad gairdeachas ré an la,.agus ann ad fhireantachd 
bithidh iad air an ardachadh.” So na smuaintean a 
dhiisg air uairibh a’ m’ inntinn le mor-chumhachd, ’nuair 
a chunnaic mi ’n sluagh ceudna cruinn ann an tigh Dhé, 
air an robh mi ’beachdachadh le m’ urnuigh as an leth gu 
neamh, ‘nuair bha iad o chionn ghoirid a’ tarruing air an 
aghaidh g’a ionnsuidh.—An so, smuainich mi, tha ’m 
bochd ’s am beartach a’ coinneachadh, agus ag aideachadh 

le chéile, “nuair tha iad cruinn, gur e an t-aon Dia a 
chruthaich iad uile; gu bheil iad uile teachd suas air an 
aon chairdeas, agus gur h-e ’n t-aon Dia a tha freasdal 
d’an uireasbhuidh aimsireal agus spioradail fa leth—agus 
air a’ mhodh cheudna coinnichidh iad fathast san uaigh, 
aite-comhnuidh an aird agus an iosail—agus aon uair eile, 
aig cathair-bhreitheanais Chriosd, coinnichidh an t-iomlan 
a chéile, chum faotainn o Dhia a réir ’’s mar rinn iad anns 
a’ cholainn, co dhiubh bha e math no ole.—Nach dlu- 
cheangailte ri chéile ann an eachdraidh mhic an duine, na 
tri comhailean mora coitchionn so, an tigh-aoraidh, tigh 
cumhang dorcha a’ bhais, agus an tigh nach do thogadh le 
lamhaibh, siorruidh anns na néamhaibh?—Na dealaich- 
eamaid iad o chéile ’n ar smuaintibh, ach coimhideamaid 
iad ann an ceangal naomh agus tarbhach ann an uaigneas 
ar cridheachaibh! Mar sin bithidh ar coimhthionail- 
aoraidh air talamh ’nan co-shamhladh air lan choimh- 
thional coitchionn agus eaglais nan ceud-ghin, a tha 
sgriobhta ann an néamh. 


LAOIDH NA SABAID. 


A Due! ’se so an sealladh ait, 
Coimhthional mér ag aoradh dhuit! 

A’ seinn do chlit, ’s ri trnuigh naomh ; 
’Foghlum na slighe tha triall gu néamh ; 
Bha mi san lathair, ’s bitheam fos: 

Tha e mar fhlaitheas beag a bhos. 

Le stugradh faoin no feala-dha 

Cha dearmad mi gu brath do 1a. 

O sgriobh, a Dhé, air clar mo mheo’ir 
Naomh-bhriatha priseil glan do bheoil ; 
’S do d’ lagh bheir mise ’m barrachd fiamh 
A’s gradh dhuit féin na thug mi riamh. 

MU’N GHREIN. 


Tua a’ ghrian do’n t-saoghal nadurra, mar a ta spiorad 
na beatha do mhac an duine. ’S ea teas a ta toirt fais 
do luibhibh na machrach; agus an uair a sgaoileas i 
caomhalachd na gloirmhaidne mun cuairt di, bithidh 
gach creutair sunndach le a lathaireachd—suilbhir agus 
aighearach le a tiodhlacaibh. Le a teas éiridh miltean 
chuileagan sgiathach gu beatha. Clisgidh na h-edin o’n 
codal, agus doirtidh iad a mach an ceileirean cedlmhor ann 
an co’-sheirm chitil ‘nuair a mhothaicheas iad a blathas. 
Le méilich bheir na treuda buidheachas air son teachd na 
maidne citine, agus innsidh am buar le ’n ard-gheumnaich 
an taingealachd. Aithrisidh na gleanntan an cedl ceudna, 
agus freagraidh na cnuic do’n fhonn. Bheir teas na gréine 
air gach luibh tha air aghaidh na talmhainn fas gu h-trar 
agus gorm ;—cdmhdaichidh e na craobhan le duilleach— 
a’ mhachair le arbhar agus meas—na sléibhtean le buar 
agus treudaibh, agus cridhe an duine le gairdeachas agus 
taingealachd. 

A réir cinntais nam feallsanach no nan daoinibh 
foghluimte, tha a’ ghrian deich ceud mile uair ni ’s md 
na ‘n talamh, agus ceithir fichead ’sa deich muilliona do 
mhiltean air astar uaithe. Tha a’ ghrian a’ tionndadh 
muw’n cuairt d’a roth féin aon uair sa’ bhliadhna, a’ siubhal 
o dheas gu tuath, agus air a h-ais a rithist. “Nuair tha 
i fada gu deas tha an 1a goirid, agus an aimsir fuar againn 
san eilean so; ach an uair tha i pilltinn gu tuath tha ’n 
la a’ fas fada, agus tha blathas an t-simhraidh ag ath- 
trachadh gach luibh mhaoth a shearg, agus gach craobh 
a lom gaoth redta a’ gheamhraidh. Smuainichidh sluagh 
neo-fhoghluimte gu bheil a’ ghrian ag éiridh san aird-an- 
ear agus a’ dol fodha san aird-an-iar, do bhrigh nach ’eil 
iad a’ tuigsinn gu bheil an talamh a’ tionndadh mu’n 
cuairt. no a’ cur car dheth air a roth aon uair ’s na ceithir 
uaire-fichead: agus le so, a’ nochdadh na gréine do 
shailibh an duine mar gum biodh i ag éiridh, san Aird- 
an-ear, agus a’ luidhe ’san aird-an-iar gach uair a ta an 
talamh a’ cur cuir dheth air an doigh so. 

Tha cuid do na reultaibh a tha sgeadachadh aghaidh 
néimh le sgsimh ghrinn, moran ni ’s md na an saoghal 

so; agus tha daoine foghluimte ’am barail gu bheil iad 
uile air an aiteachadh le creutairibh tuigseach cosmhuil 
ruinn féin. Comharaichidh am feallsanach, le inneal- 
seallaidh, beanntan agus uisgeachan air aghaidh na gréine 
agus na gealaiche:—chi e air uairibh cuid do na h-ard- 
bheanntan a’ brichdadh a mach teine agus luaithre 
amhuil a ni beinn Etna ann an Sicili; agus cha ’n ’eil e 
eu-cosmhuil gum feud na h-inneala-seallaidh a bhi air an 
leasachadh co mor, agus gu’n comharaich iad fathast an 
sluagh gun aireamh tha ’g diteachadh gach mile saoghal 
a ta mu’n cuairt duinn. 

Tha oibre Dhé ro-lionmhor agus iongantach. Cha ’n 
urrainn do chreutair cruthaichte an tuigsinn no an 
aireamh. Tha an cinntas os ceann gach ni air an urrainn 
da smuaineachadh ; agus tha an gliocas a dhealbh, agus 
an cumhachd a ta ’gan cumail suas, an-ard os ceann edlais 
chloinn nan daoinibh. ’Nuair a dh’ amhaire Daibhidh 
air oibhribh iongantach agus glormhor an Tighearna, 
thubhairt e, “ Cuiridh na néamha an céill gldir Dhé, agus 
nochdaidh na speuran gniomh alamh. Tha la a’ deanamh 
sgéil do 1a, agus oidhche a’ foillseachadh edlais a dh’ 
oidhche. Cha ’n ’eil cainnt, cha ’n ’eil briathran anns 
nach cluinnear an guth. Air feadh na talmhainn uile 
chaidh am fuaim a mach, agus am focail gu iomall an 
domhain. Do’n ghréin chuir e pailliun annta; agus tha 
i mar fhear nuadh-posda a’ teachd a mach 4 ’shedmar : ni 
i gairdeachas mar ghaisgeach a’ ruith a shlighe. Tha a 
dol a mach o chrich nan speur, agus a cuairt gu ruig an 
eriochaibh ; agus cha ’n ’eil ni air bith a dh’ fholaichear 


0 a teas.” 
EIRIGH NA GREINE. 


Cua ’N ’EIL aon sealladh eile air aghaidh an t-saoghail 
gu léir a’s aillidh na éirigh na gréine! Tha briseadh na 
h-og-mhaidne a’ leigeil ris duinn cruthachadh tr. Thug 
dorchadas na h-oidhche air falbh o’n t-sealladh an talamh 
a bhos agus na speuran shuas ; ach air pilleadh na maidne 
tha sinn a’ léirsinn naduir gu léir mar gum biodh e air 
’ath-nuadhachadh le sgéimh dhreachmhor. Ann an 


camhanaich na maidne tha neul liath-ghorm nan dager ag 
1 

atharrachadh. Chithear rugha fann a’ dusgadh san aird- 
an-ear. Tha na reultan a’ teicheadh as an t-sealladh, ’s 
a’ folach an cinn. Tha Ailleachd or-bhuidh a’ direadh 
nan speur uidh air ’n-uidh, a’ toirt rabhaidh gu bheil a’ 
ghrian a’ teachd. Chithear an saoghal a’ teachd a ris san 
fhradharce ‘na lan-mhaise. Tha na nedil shuas a gabhail 
dath an dir a’s deirge dreach. Tha na beanntaidh mora 
a’ togail an cinn le aoibhneas. Tha na machraichean 
féin, fon drichd ghorm a tha air gach fedirnein maoth, 
a’ dealradh le soillse aghmhor. Ceum air cheum mar 
tha ’n solus a’ meudachadh, tha ’n sealladh a’ cinntinn 
ni ’s maisiche, gus faidhedidh o shoillse gu soillse, am 
bheil an aon chuspair is glormhoire r’a fhaicinn, “ éirigh 
na gréine.” Tha ’n solus a’ meudachadh, gnutis fhlathail 
na gréine a’ teachd am fradhare. Dh’ éirich i nis air 
chul nam beann ’na lan-mhaise. Suas ghabh i air siubhal 
an aigh ann an gloir co dealrach, agus solus co boillsgeil, 
*s nach ’eil e *n comas suil chruthaichte beachdachadh 
oirre, 

Nan tigeadh an sealladh so air neach o mhullach beinne 
gun fhaicinn riamh roimhe gus a sin, ciod a smuainich- 
eadh e, agus ciod a dheanadh e? Gun teagamh air bith 
thilgeadh se e féin sios ann an umhlachd iriosal, lan do 
urram agus do iongantas naomha, a’ tairgse molaidh do’n 
Dia mhor, cruith-fhear na gréine. Cha ’n fheudadh e 
gun éigheach a mach, O thusa, a Dhé ghlérmhor! Ann 
an ailleachd na h-tr-mhaidne, tha mise ’g aideachadh do 
chumhachd, do ghhocais, agus do mhoralachd. Maille 
ris an riabhaig a dhirich an diugh gu airde nan speur, a 
chur failt’ air an la, tha mise togradh a d’ ionnsuidh. 
Tha gairdeachas an t-saoghail mu’m thimchioll, agus gach 
beo-chreutair a ta air ’uachdar ’gam aomadh gu m’ anam 
a thogail a’ d’ ionnsuidh le dedthas naomha. Tha ’n 
cruthachadh gu léir, air an 4m so, ’ga d’ mholadh; agus 
an e gum bi mise ’m thosd? Tabhair, O m’ anam! clit 
na néamha ard far am bheil thusa a chomhnuidh, a tha 
’g aithneadh do ’n ghréin éiridh, agus a tha le d@’ laimh ’ga 
stitradh ’na h-astar ard. 

DAN NON GHREIN. 


A GHRIAN na h-dg-mhaidne! ag éiridh 

Air sléibhtibh soir le d’ chiabhan or-bhuidh : 
’S ait ceuma do theachd air an aonach, 

’S gach caochan sa’ ghleann ri gaire. 

Tha croinn uaine ro’ dhrichd nam fras, 

Ag éiridh gu bras a’ d’ chomhdhail, 

Is filidh bhinn nan coillte fas 

A’ cur failt ort gu moch le ’n dran. 

Ach ¢’ait am bheil ciar-imeachd na h-oidhche 
(Ro’ d’ ghniis) air sgiathaibh an fhirein? 
C’ait am bheil aig duibhre a cOmhnuidh, 
Trath leanas tu ’n ceuma gu luath, 

Mar shealgair ’gan ruagadh san speur ; 
Thusa dire’ nan aonach ard, 

’S iadsan air faoin-bheanntaibh fas a’ leum. 
’S aoibhinn do shiubhal, a sholuis aigh, 
A. sgaoileas le d’ dhearsadh, gach doinionn ; 

’*S maiseach do chleachdan dir 

A’ snamh siar ’s do dhdigh ri pilleadh. 
Le seachran an dall-ched na h-oidhche, 
Cha ghlacar thu ’chaoidh ann ad chirsa; 
’S doinionn nan cuanta gabhaidh 

Cha séid gu brath as t’ itl thu. 

Le gairm na citin-mhaidne bidh t’ éirigh, 
’S do ghnuis fhaoilidh a’ disgadh gean, 
A’ fogradh na h-oidhch’ o gach iit, 

Ach suil a’ bhaird nach faic do sholus. 

Ach amhuil so, aos-liath, lag, 

Bidh tusa fathasd a’ d’ aonar: 

Do shiubhal ’s na speuraibh mall, 

’S tu dall mar mis’ air an aonach. 

Doilleir mar ghealach nan trath 

Bidh t’-anradh ’s tu siubhal nan speur ; 
Caismeachd na maidne cha chluinn thu, 
Mar na‘suinn gun luadh ri éirigh. 

An sealgair seallaidh o’n raon ; 

Ach cha ’n fhaic e t’ aogas a’ tighinn ; 
Briichdaidh a dhedir ’s e pille’ fo smalan ; 
“A mhadaidh mo ghraidh! thréig a’ ghrian sinn.” 

—Bidh aoibhneas an sin air soluis na h-oidhche, 
Trath bhios mac na soills’ mar Thrathuil. 


MU FHARSUINGEACHD CRUTHACHAIDH DHE. 


Cua ’N ’EIL ni air talamh a bhos, no air aghaidh nan 
speuraibh shuas, o nach feud duine gliocas fhoghlum, agus 
edlas a ghabhail air cumhachd agus gloir an Ti ard agus 
naomh a chruthaich iad gu léir. Tha uile oibre a lamh 
a’ taisbeanadh a bhuaidhean arda, ann an cainnt a tha 
soirbh r’a thuigsinn led-san a tha gan toirt fainear gu 
ceart. Tha na speuran, gu h-araidh a’ ghrian, a’ ghealach, 
agus lionmhorachd nan rionnag agus nan reull, a’ seinn a 
chlit. Tha na néamhan, a deir an Salmadair, a’ foills- 
eachadh do ghloire, tha na speuran a’ nochdadh gniomh 
do lamh. Cha ’n ’eil e comasach do’n duine ’s aineolaiche, 
agus is neo-fhoghluimte, beachdachadh air aghaidh na 
h-iarmailte, ann an oidhche shoilleir gheamhraidh, gun 
bhi air a dhusgadh gu smuaintibh, agus gun fheorach 
dheth féin, Co ’n lamh a chruthaich na tha mi san 4m so 
a’ léirsinn? Cod chroch na lochrain ard os mo cheann? 
Co tha toirt doibh an uile ailleachd agus dhreach? Co 
is fear-itil doibh, a’ tredrachadh an ceuma ard? So 
ceistean a dhuisgeas gu nadurra ann an eridhe gach aoin 
aig am bheil tur no toinisg naduir, as eugmhais sgoileir- 
eachd no foghluim. Ach mar is edlaiche tha daoine air 
reultaibh nan speur, agus air gach ni a fhuaradh a mach 
mu’n timchioll anns an linn ionnsuichte so, ’s ann, gun 
teagamh, is dtgh dhoibh am barrachd mothachaidh a bhi 
aca air gliocas agus cumhachd an Ti sin a chruthaich gach 
solus néamhuidh, agus a tha a’ freasdal doibh fa leth. 
Tha fios cinnteach againn a nis gur gann a tha aon reull 
san iarmailt uile co beag ris an t-saoghal so air am bheil 
ar comhnuidh. Tha e air a dheanamh a mach gu beachd- 
aidh, gu bheil na miltean diubh gu mor ni’s md. Trid 
nan. gloineachan innleachdach a tha nis aig na speurad- 
airibh, tha nithe tr agus iongantach air am faotainn a 
mach o bhliadhna gu bliadhna mu thimchioll nan reull. 
Tha cumhachd nan gloineachan sin air a mheudachadh 
o-am gu h-am, agus mar tha ’n cumhachd so a’ meud- 

achadh, tha iongantais tra air an leigeil ris, air chor ’s 
gur duilich a radh c’ait an stad an t-edlas a tha daoine 
‘faotainn ma théid iad air an aghaidh ré mile bliadhna 
gu teachd, mar chaich iad ann an ceithir fichead bliadhna 
’ de na chaidh seachad. 

Ge nach biodh edlas againn air a bheag do na reult- 
aibh, ach na tha ann an cairdeas ris an t-saoghal so, agus 
a tha dol mwn cuairt air an aona ghréin ruinn féin, 
bheireadh eadhon so dhuinn beachd ard air moralachd 
agus farsuingeachd rioghachd an Uile-chumhachdaich. 
Tha cuid do na reultaibh so féin naoi ceud uairean ni ’s 
mo na ‘n saoghal so; agus tha a h-aon diubh, nach ’eil 
‘nar beachd-ne ach mar rionnaig bhig ruiteich, os ceann 
ceithir-cheud-deug uair ni ’s mo na’n saoghal. Ach tha 
a’ ghrian againne, agus gach reull a tha ’gluasad maille 
ruinne mu an cuairt dhi, gun ach astar beag uainn, ann an 
coimeas ris an astar do-thuigsinn, tha eadar sinne agus 
na reultaibh eile. Tha uidh eadar sinne agus na reulta 
suidhichte, a tha ’n taobh a muigh do chumhachd na 
gréine againne, a ghabhadh am peileir a’s luaithe a thainig 
riamh a mach 4 beul gunna-mhoir, deich ceud mile 
bliadhna g’a shiubhal. Tha daoine foghluimte am barail, 
gur grian dhealrach a tha anns gach aon do na reultaibh 
suidhichte sin, le ’n saoghalaibh féin a’ gluasad mun 
cuairt doibh, a’ tarruing an soluis, agus am blathais 
uapa. Feudar mu mhile dhiubh so fhaicinn leis an t-suil 
luim ann an oidhche shoilleir gheamhraidh; ach le 
innleachd ghloineachan chithear ceithir fichead mile a 
bharrachd air na’s urrainn an t-suil a thogail. Tha ’n 
speuradair ainmeil sin, Herschel, ag innseadh dhuinn, 
ann an aite air an do shocraich e a ghloine, gu’n robh sea 
ceud reul aige san amharc comhla, agus gun atharrachadh 
as an dite sin, gu’n deachaidh, ann an cairteal na h-uaire, 
cuig ceud mile reull seachad air. Agus an déigh so uile, 
is ln-chinnteach sinn nach ’eil an aireamh a’s mo air am 
feud innleachd dhaoine ruigheachd, ann an coimeas ris 
na tha fad’ as an t-sealladh, ach mar bhraon drichd air 
bharr cuiseige, ann an coimeas ris gach braon uisge ann an 
cuantaibh mile saoghal. Tha farsuingeachd gun chrioch, 
gun tomhas, ann an oibribh Dhé, nach h-urrainn do 
inntinn chruthaichte a thuigsinn ; agus tha ’n fharsuing- 
eachd so, agus gach saoghal a tha air ’fheadh, agus gach 

ni anns gach saoghal fa leth, lan do mhaitheas an aoin Dé 
a chruthaich agus a dhealbh iad air fad, agus an ann- 
danachd dhuinn a radh gu bheil na h-uidheachan mora 
sin air an aiteachadh le sluagh, mar tha ’n saoghal so? 
gu bheil carthannachd, daimh, agus coimhearsnachd air 
an tuigsinn ’s na h-ionadaibh sin; gu bheil moladh air a 
thogail suas do Dhia ; gu bheil a theampuill agus ’iobairt- 
ean aige, anns am bheil saoibhreas a bhuaidhean arda air 
an sar-thuigsinn le luchd-aoraidh diadhaidh agus geur- 
chuiseach. Tha thusa, O Dhé! a’ lionadh siorruidheachd. 
Is mor thusa, a Thighearna, agus is mor do chumhachd ; 
co is urrainn t’ ard cheuma a lorgachadh? Cha d’ fhuair 
sinne cainnt no coimeas chum meud oibre Dhé a chur 
an céill. Ann an smuaineachadh air a so, ’s i cainnt an 
Sgriobtuir is fearr a fhreagras duinn. Is leatsa, O 
Thighearn! an cumhachd, a’ ghloir, agus a’ mhoralachd ; 
oir is leatsa gach ni air néamh agus air talamh. Cd 
dh’ fheudar a choimeas riut, O Thighearna? cha ’n ’eil 
oibre ann cosmhuil ri t- oibhribh-sa. 


FAILTE DO MHNAOI OIG LE ‘CEUD BHREID. 


Mute failte dhuit le d’ bhréid! 
Fad an ré gu’n robh thu slan; 
Moran laithean dhuit a’s sith, 
Le d’ mhaitheas a’s le d’ ni bhi fas. 


A chulaidh-chéille-sa chaidh suas, 

'S tric a tharruing buaidh air mnaoi; 
Bi-sa gu subhailceach ciallach, 

O thionnsgainn thu féin san treubh. 


An tts do chomh-ruith ’s tu dg, 

An tts gach 16 iarr Righ nan dil; 
Cha ’n eagal nach dean e gu ceart, 
Gach dearbh-bheachd a bhios a’ d’ rin. 


Bi-sa fialaidh, ach bi glic; 

Bi misneachail, ach bi stdld’ ; 

Na bi bruidhneach, ’s na bi balbh, 
Na bi mear, no marbh ’s tu dg. 


247 


Bi gléidhteach air do dheagh rin, 
Ach na bi duinte, ’s na bi fuar ; 

Na labhair air neach gu h-ole, 

’S ged labhrar ort, na taisbein fuath. 


Na bi gearanach fo chrois, 

Falbh socrach le cupan lan: 

A chaoidh do’n ole na tabhair spéis ; 
A’s le d’ bhréid ort mile failt’ ! 


MU NA LAPLANNAICH. 


Tua ’n dithaich sa ’m bheil iad so a chdmhnuidh, fo 
shneachd agus reothadh an earrann a’s mo do’n bhliadhna, 
agus cha ’n fheudar a radh gu bheil iad as an eugmhais 
fad an t-samhraidh. Re séa miosan do’n bhliadhna, cha 
’n ’eil a’ ghrian r’a faicinn, agus cha ’n ’eil a bheag r’a 
ehluinntinn ach fuaim na doininn, agus donnalaich nam 
madruidh-alluidh ’an toir air an cobhartach. Tha gach 
ni air aghaidh na tire ann an coslas marbhantachd, gun 
lus, gun duilleach, gun bhlath r’a fhaicinn. Tha ’n 
aireamh a’s pailte do luchd-aiteachaidh na duthcha so a’ 
gabhail comhnuidh fo thalamh, agus anns an t-samhradh 
ann am biuthaibh a dh’ atharraicheas iad o aite gu aite. 
Tha taobh a stigh an aitreibh air a chuairteachadh le béin 
nam fiadh-bheathach a tha iad a’ marbhadh air son loin, 
agus na h-trlair air am bheil iad a’ luidhe air an comhd- 
achadh leis an ni cheudna. Ach na smuainicheamaid gu 
bheil an sluagh so neo-shona, agus mi-thoilichte. Tha e 
fior, gu dearbh, gu bheil an Laplannach ag imeachd gu 
docrach tre gharbhlach reasgach na duthcha sin, buailt- 
each a ghnath do ghaillinn agus do fhuachd; ach tha a 
chorp cruadalach comasach air gitlan leis gach allaban. 
Tha ’n Laplannach bochd air aon dodigh truagh, ach nach 
mor am beannachadh dha nach ’eil e mothachail air 
uireasbhuidh nach feud e dheanamh suas. Tha solus na 
gréine ré ioma mios a dh’ easbhuidh air, ach tha a’ gheal- 
ach agus na fir-chlise a’ soilleireachadh na h-iarmailt ; 
agus cha ’n urrainear smuaineachadh air aon ni a’s aillidh 
na lannair nam fear-clis sin a’ dol troimh ’n gluasad 

siubhlach, aighearach, le mire-chatha air aghaidh nan 
speur. Ma tha ’m fonn neo-thorach, tha tachdar mara 
aca “n lan phailteas. Tha ’m fasaichean lan do fhiadh- 
bheathaichibh, agus thugadh innleachd agus teOmachd 
dhoibh chum an glacadh. Tha moran fhiadh aca, agus 
tha iad calda feumail doibh, mar chi sinn ’an déigh so. 
Mar so chi sinn gu bheil aig gach tir a h-aobhair-solais 
féin, agus aig gach sluagh dearbhadh air maitheas Dhé. 
Nam bitheadh aig na daoinibh bochda sin am barrachd 
fiosrachaidh mu Dhia, agus mu na teagasgaibh sdlasach 
a tha air am foillseachadh dhuinne anns an t-Soisgeul, 
maille ris an t-suidheachadh-inntinn sin a tha iad a’ 
sealbhachadh, cha ruigear a leas fhedraich ciod tuillidh 
bhiodh a dh’ easbhuidh orra g’an deanamh sona. 


MU FHIADH NAN LAPLANNACH. 


Tua ‘M fiadh so ’na ghnasair ’an dtthchannaibh fuara na 
h-airde-tuath, far an d’ drduich Freasdal glic agus fitgh- 
antach iad, chum goireas agus bed-shlainte muinntir na 
tire, a mhothaicheadh ro-chruaidh teachd bed as an 
eugmhais. Aig na Laplannaich cha’n ’eil each, mart, no 
caora; cha fhreagradh iad sin san dithaich: ach tha ’m 
fiadh so a’ seasamh dhoibh an ait an eich, le ’n tarruing 
air sligheachaibh air am b’ eu-comasach do dh’ each- 
aibh imeachd: tha e ’deanamh dhoibh an Aite cruidh le 
bainne bhuileachadh orra; agus na caorach, le ’bhian 
molach blath. Tha ’n sitheann ’na ldn fallain doibh: tha 
na fcithean a’ deanamh dhoibh an Aite snath; agus is 
gann a tha aon ni a bhuineas do ’n ainmhidh so nach ’eil 
a’ co-fhreagradh d’ am feumalachd. Tha ’m fiadh so air 
oileanachadh ’an am ’dige ri tarruing ann an carn-slaoid, 
inneal-iomchair san dithaich sin a tha ro-fheumail ’an 
am dubhlachd. Tha ’n neach a shuidheas sa’ ghné 
charbaid so, a’ stitradh an fhéidh le sréin ceangailte r’a 
chroic, agus ’ga chur air aghaidh le bior-greasaidh. Mar 
so gitlainear na Laplannaich deich mile fichead san 1a, 
gun ana-cothrom sam bith. Tha ’m fiadh so mu cheithir 
troighean gu leth air airde: tha e ionann ann an dath, 
agus ann an cumadh ris an fhiadh a tha sa’ Ghaidhealt- 

achd ; ach gu bheil an ladhar anabarrach mor. Se biadh 
an fhéidh so sedrsa do chnotal no do liath-sgrath a tha 
*fas air leacaibh na dtthcha sin. 


MU CHRABHADH TEAGHLAICH. 


B’ ruuraspa leigeil ris gu bheil crabhadh teaghlaich ’na 
dhleasnas air a sparradh dirnn, eadhon le solus naduir. 
Ma tha e dligheach do gach aon aoradh a dheanamh do’n 
Dia mhor uile-ghlormhor a chim agus a chruthaich e, 
tha e dligheach mar an ceudna air gach teaghlach. Ma 
chruthaicheadh gach pearsa san teaghlach, le Dia, agus 
ma tha an teaghlach uile, gan arach airson siorruidh- 
eachd, is cubhaidh an ni gun aidicheadh an teaghlach 
Dia, agus gu’n deanadh iad aoradh dha. Bu choir do gach 
teaghlach a bhi mar shedmar-altrumais airson néimh, agus 
an sin cha’n urradh dhoibh a bhi as eugmhais aoraidh do 
Dhia. Tha aoradh teaghlaich “na dhleasnas mar, agus 
tha e’na shochair mhor mar an ceudna. Cia glormhor an 
t-sochair co’-chomunn spioradail a chumail suas ri neamh, 
‘nar teaghlaichibh! ar tighean a bhi mar theampuill do ’n 
Ti ard agus uasal, nach urrainn néamh, eadhon néamh 
nan néamh a chumail; ar n-uireasbhuidh teaghlaich a 
charamh m’a choinneamh ann an deagh dhochas; ar 
taingealachd a dhdrtadh a mach ’na lathair ; a bhi ‘labh- 
airt agus a’ conaltradh uime-san do ’m bheil ainglibh agus 
ard-ainglibh a’ seinn molaidh agus clit air an clarsaichibh 
dir, le laoidhibh arda. Ciod an t-sochair a’s airde na so? 
Ma tha ’n t-Uile-chumhachdach a’ ceadachadh sochair co 
mor agus co priseil duinn, an e gu’n diult sinn gu neo- 
thaingeil feum a dheanamh dheth? Nam biodh Dia air 
a’ chothrom so a thoirt do theaghlaichibh eile, ach air a 
dhiwltadh dhuitse agus do d’ theaghlach, cia mar a bhith- 
eadh tu a’ gearan agus a’ monmhur! Nam biodh e air 
a radh, Ceadaicheam do gach teaghlach eile aoradh a 
dheanamh dhomh moch agus anmoch agus air gach trath, 
ach ’s i so sochair nach toir mi dhuitse; cha ghabh mi 
aoradh uaitse ; na toir iomradh air an Tighearna Dia ann 
ad theaghlach. Nach b’ oillteil an toirmeasg so nam 
biodh e a mach ann ad aghaidh! Cha do chuir Dia 

bacadh no casg co eagalach ort—agus an e gu’n dean thu 
e le d’ thoil féin? An ditlt thu féin an t-sochair sin do 
d’ theaghlach a chuireadh eagal agus uamhas air t’ anam 
nam biodh Dia air a dhitltadh? Bha aoradh-teaghlaich 
am measg nan Cinneach—bha an diathan bréige aca, an 
diathan teaghlaich ; b’ iad so na diathan a ghoid Rachel o 
Laban, mar leughas sibh Gin. xxxi. 34. Gun teagamh 
air bith b’ iodhoil bhreugach a bh’ annta 5 gidheadh tha 
so a’ leigeil ris duinn gu’n robh crabhadh agus aoradh- 
teaghlaich air a chleachdadh led. Bha Abraham, ann an 
ceud linntibh an t-saoghail ’na shamhladh urramaichte air 
a’ chleachdadh naomh so; agus chitear an onoir a chiir- 
eadh air le Dia ’na lorg so, Gin. xviii. 17, 18; “ An ceil 
mi air Abraham an ni sin a ta mi gus a dheanamh ; agus 
gum fas Abraham gu cinnteach ’na chinneach mdr agus 
cumhachdach, agus gum beannaichear annsan wile chinn- 
ich na talmhainn? Oir is aithne dhomh e, gu’n toir e 
aithne d’a chloinn, agus d’a theaghlach ’na dhéigh, agus 
gleidhidh iadsan slighe an Tighearn, a’ deanamh ceartais 
agus breitheanais; chum as gu’n toir an Tighearn air 
Abraham an ni sin a labhair e m’a thimchioll.” Lean 
Isaac agus Iacob an cleachdadh ceudna ge b’ e aite ’n 
deachaidh iad; ge b’ e Aite ’s na stad iad a chur seachad 
na h-oidhche, thog iad altair do Dhia. Tha sinn a’ 
leughadh mu Iob gu’n robh e co mothachail mu aoradh 
teaghlaich ’s gu’n d’ éirich e moch sa’ mhaduinn a 
thairgseadh aoraidh do Dhia—cha ’n ann air amannaibh 
araid, ach, “ Mar so rinn Tob gach lao lob. ic pee Aga 
duine crabhach diadhaidh sin, Righ Daibhidh, an déigh 
dha an 1a a chaitheamh a’ gitlan na h-aire air a h-ais, 
“phill e a bheannachadh a theaghlaich.” 2 Sam. vi. 20. 
Agus Daniel, cha deanadh esan dearmad air an dleasnas 
so ged a bhagair iad a chur gu gas air a shon. 

Bu diomhain dine chosg chum a dhearbhadh gu’n robh 
an ni ceudna air a chleachdadh fo’n Tiomnadh Nuadh. 
B’ ann do na daoine crabhach, diadhaidh bha seasmhach 
sa’ chleachdadh mhaith so, Cornelius, air am_ bheil 
iomradh againn ann an leabhar Gniomhara nan Abstol x. 
2, duine crabhach air an robh eagal Dé maille r’a thigh 
uile. *Nuair chuireadh teachdaire o néamh far an robh e 
ag aithneadh dha dol do’n iite ’n robh Peadar, tha e air 
‘innseadh dhuinn gw’n d’ fhuaradh e ag urnuigh ’na thigh 

—’se sin r’a radh, maille r’a theaghlach. ’S iomad earail 
tha againn anns na Sgriobtuiribh mu aoradh teaghlaich. 
Bu diomhain toiseachadh air an cur sios gu léir; agus a 
cheart co diomhain bhitheadh e tdiseachadh air gach ° 
sochair a tha ’n lorg aoradh-teaghlaich a chur an céill. 
Nam biodh iobairt.mholaidh agus clit ag éiridh moch 
agus anmoch o gach teaghlach, nach maith, da rireadh, 
a dh’ fheudadh diuil a bhi againn ri mile agus déich mile 
sochair ’na lorg. Bhiodh ar tighean mar thighean- 
aoraidh do Dhia—bhiodh ar clann a’ fas ann an edlas an 
Tighearna—bhiodh sith, réit, samhchair, agus beannach- 
adh an Tighearna fo gach fardaich—sheargadh ain- 
diadhachd agus peacadh—thogadh creidimh agus crabh- 
adh an cinn gu h-ard. 

Cia tric bu choir aoradh-teaghlaich a dheanamh? Tha 
e soilleir gum bu choir a dheanamh gach la, agus gu 
h-araidh gach maduinn agus feasgar. Bha na h-iobhairt- 
ean fo ’n lagh air an tairgseadh gach la, moch agus 
anmoch. Mar so tha an Salmadair ag radh, cxli. 2, 


“ Mar bholtrach tuis a’ d’ lathair suas, 
Mar sin biodh m’ trnuigh riut ; 
Ts togail suas mo lamh gu robh 
Mar iobairt fheasgar dhuit.” 


Agus tha e ’g innseadh dhuinn a rithist anns an 145 
‘Salm, aig a toiseach, 


“« Ardaicheam thu, mo Dhia ’s mo Righ, 
T’ ainm beannaicheam gu brath ; 
Do t’ ainms’ am feasd do bheiream clit: 
Ardaicheam thu gach 1a.” 


Ach cha ’n e amhiin gw’n d’ rinn e aoradh gach 1a, ach 
+ha sinn a’ leughadh gwn d’ rinn e aoradh dha moch, air 
meadhon-la, agus mu fheasgar. Salm lv. 17: 


“ Glaodh ard, is trnuigh ni mi ris, 
Moch, feasgar, ’s meadhon-la.” 


‘Tha sinn a’ foghlum uaithe so gur dligheach an ni aoradh 
a dheanamh do Dhia, air a’ chuid a’s lugha da uair san 

latha. Tha ’n Salmadair ag radh so ’na chainnt mhilis 
bhlasda féin, xcii. 1, 2: 


“ Bhi tabhairt buidheachais do Dhia 

’S ni sar-mhaith maiseach e; 

Bhi tabhairt clit O Thi a’s aird’! 
Do t’ ainmsa feadh gach ré: 

Do chaoimhneas anns a’ mhaduinn mbhoich, 
Bhi tric a’ cur an céill; 

*S air t’ fhirinn tha neo-mhearachdach 
Gach oidhch’ bhi deanamh sgéil.” 


’S iomchuidh an ni, mat&, mothachadh do’n dleasnas so. 
moch agus anmoch: Nach cubhaidh an ni mun leig sinn 
ar teaghlach a mach sa’ mhaduinn gu’n leigeamaid a 
mach iad fo chiram a fhreasdail chairdeil féin. Nach 
dana do dh’ aon air bith dol a mach e féin agus a theagh- 
lach chum an obair shaoghalta, gun bheannachadh Dhé 
iarraidh air féin agus orra-san? agus “nuair thig an 
oidhche, nach dana dha luidhe sios gu cadal agus tamh, 
gun bhuidheachas agus moladh a thairgse do Dhia airson 
a mhaitheis air an l& chaidh seachad, agus a dhion agus 
a churam a ghuidhe tre dhorchadas na h-oidhche? Sibhse 
tha ’ga leughadh so, rimaichibh trid gras Dhé gach latha 
a thoiseachadh ’s a chriochnachadh le trnuigh. Ma tha 
aon do’n teaghlach tinn, no euslan, no fo dheuchainn air 
bith, nach cubhaidh an ni cuimhne ghleidheadh air aig 
cathair grais, agus co’-aontachadh le chéile ann an guidhe 
as a leth? Ma tha h-aon diubh ann an tir chéin, fada 
air falbh o thigh an athar, am measg choigreach, air 
turus tire no fairge, buailteach do chunnart agus do dh’ 
fhainneart, nach iomchuidh an ni gu’n cuimhnicheadh 
an teaghlach air, agus gu’n asluicheadh iad Dia as a leth? 
agus nach sdlasach a smuainteachadh, dealaichte mar tha 
teaghlaichean o chéile le astar, agus le deuchainnibh na 
beatha so, gu bheil dleasnas ann trid am feud iadsan tha 
aig an dachaidh dol a mach ’nan smuaintibh as déigh na 
feaghnach tha fad’ air falbh ; agus trid an tuig iad, ged 
tha iad dealaichte o chéile san fhedil, gu bheil iad le 
chéile dluth san spiorad am feadh ’s a tha iad mar so a” 
deanamh aoraidh do Dhia? 

’S ann trid aoradh-teaghlaich a tha diadhachd 
thrathail air a deargadh air an anam—an diadhachd 
sin, tha ’sniomhadh gu moch mu’n anam, agus a’s faide © 
agus a's dliithe a leanas. Feudaidh diadhachd thrathail 
fuarachadh agus fannachadh am measg gleadhraich agus 
deuchainnibh an t-saoghail bhuaireasaich so, ach ‘’s 
ainmic leis basachadh uile no dol eug. Gu tric, an déigh 
do’n allabanach bhochd dol air seacharan o Dhia agus a 
dhleasdanais, an déigh dha bhi, mar am mac struigheil, 
’na fhogarach o shith, cia tric, ’an am cuimhneachadh air 
tigh agus air teaghlach ’athar, a tha aoradh an teaghlaich, 
na gluinean libta—na laoidhean binne—na_briathra 
naomh, a’ tighinn tarsuing air ‘anam mar dhearsadh 
soillse san dorchadas, mar ghathaibh gréine eadar fhras- 
aibh fiadhaich na beatha so. Agus is iomad uair tha 
cuimhne nan nithe so air a bheannachadh leis an Spiorad 
Naomh chum an tredrachadh air an ais le aithreachas 
agus bron chum an Athar néamhaidh. Am measg an 
uile sheachranaibh sgith, tha caileiginn do chrabhadh na 
h-dige a’ leantuinn riutha; agus theagamh gur h-ann 
feasgar an laithean, ‘nuair tha iad sean, lag, agus liath, 
tha a’ chrabhachd so air a dusgadh, air a lasadh a rithist 
suas a thoirt sdlais doibh ann an deireadh am beatha, 
agus a bhuileachadh orra tomhas mor do’n aithreachas 
sin a dhears orra an laithibh an oige. 

Cia tarbhach aoradh teaghlaich ann an am trioblaid 
agus bochduinn, chum an t-anam aomadh gu bhi 
striochdta do Dhia! ’Nuair tha ’m bas a’ teachd do dh’ 
fhardaich an duine mhaith—’nuair a spion e leis a h-aon 
do’n teaghlach—’nuair a chaireadh an corp fo’n fhoid, ’s 
a tha aon do’n aireamh chaoimh air falbh, O! cia priseil, 
‘luachmhor, sdlasach an t-am sin anns am bheil iadsan a 
tha air mhairionn a’ coinneachadh aig cathair grais, agus 
a’ leigeil an guth agus an gearain d’a ionnsuidh-san a’s 
Athair dhoibh gu léir! Is beannaichte ’n t-siochaint tha 
so a’ dusgadh ‘nam measg, agus a’ sgaoileadh thairis air 
an anamannaibh—’nuair a chuimhnicheas iad ged tha aon 
Zite-suidhe folamh, ged tha aona ghuth tosdach, gidheadh 
gu bheil an guth sin a’ togail aoraidh ann an dite ’s fearr 
agus ann an comunn a’s glormhoire. Agus, O! cia sona 
bas an duine sin a ghluais gu crabhach tréibhdhireach mu 
choinneamh a theaghlaich, ’an coimeas ri bas an fhir sin 

a rinn dearmad air an dleasnas mhér so—bha thairis air 
teaghlach anns nach cualas guth aoraidh no urnuigh aig 
an robh e ’na sheasamh air stairsnich tigh caol cumhann 
a’ bhais—'nuair chuir e fios air seirbhiseach Dhé gu 
guidhe as a leth, agus chum caileiginn do sholus a thoirt 
dha ’an am amharc roimhe do’n t-saoghal dhorcha d’ am 
bheil e a’ triall. 

’S iomad leisgeul faoin amaideach tha daoine *clachd- 
adh airson an dearmad tha iad a’ deanamh air an 
dleasnas so; ach ’se am fior aobhar nach ’eil spéis aca 
dheth, no cridhe chum buadhachadh ann. 

Cha ’n ’eil dine no athais agam chum aoradh teagh- 
laich, arsa ’n dara h-aon. Bi’d thosd, a dhuine thruaigh 
tha ’ga radh so} ’Bheil din’ agad airson do chairdibh, 
do ghnothuichibh saoghalta, chum seanachais agus leugh- 
aidh, airson gach ni eile ach aoradh a dheanamh do Dhia? 
Nach h-ann chum siorruidheachd a bhuadhachadh a 
chruthaicheadh thu? agus an e nach ’eil dine no athais 
agad airson aire ghabhail do chrich iraid na beatha? 
Am bheil aon duine ann nach ’eil a’ cosg agus a’ caith- 
eamh gu faoin am barrachd iine ’h-uile latha na tha 
iomchuidh airson aoradh-teaghlaich? Nach b’ fhurasda 
dhuit éiridh ni bu mhoiche no suidhe suas ni b’ anmoiche? 
Ma ’s éiginn dearmad a dheanamh air dleasnas sam bith 
le dith tine no athais, thugaibh fainear nach ann air 
aoradh-teaghlaich a nitear e. Esan aig am bheil am 
barrachd r’a dheanamh, ’s ann aige tha am barrachd 
feum air trnuigh. Theagamh gu bheil thu ag radh, Cha 
‘n urraipn mi trnuigh ’dheanamh ann am theaghlach ; 
tha mi aineolach. Nam biodh mothachadh ceart agad air 
t’ uireasbhuidh, cha chumadh t’ aineolas air t’ ais thu: 
cha chualas diol-déirce riamh ag radh, Cha’’n urradh 
dhomh m’ uireasbhuidh innseadh, cha’n ’eil cainnt agam. 
Mo thruaighe! an robh Biobull agad o t’ dige, agus 
comas am focal ’eisdeachd, agus tuigse agus riasan, agus 
a dh’ aindeoin go uile, *bheil thu fhathast gun chomas 
trnuigh a dheanamh? Mur h-urradh dhuit urnuigh eile 
a dheanamh, cleachd an t-aon so: “ A Thighearna, teag- 
aise dhom trnuigh a dheanamh—a Dhé, dean trdcair air 
m’ anam air seith Chriosd mo Shlanuighir!” Tha thu ag 
radh, Tha nair orm aoradh a dheanamh ’am theaghlach. 
’Bheil nair’ ort aoradh a dheanamh do Dhia, agus a bhi 

air t-fhaotainn a’ deanamh obair nan aingeal! nair’ ort 
a bhi coslach ri Daibhidh—ri Iosua—ri Abraham—ri 
Isaac agus Iacob, agus uile naoimh Dhé anns gach linn 
ee t-saoghal! Gabh naire gu’n do dhearmad thu e co 
ada. 

B’ aithne dhomh duin’ uasal measail saoibhir a bha 
air la araid san eaglais, agus a chuala searmoin air 
aoradh-teaghlaich. Phill e dhachaidh, ghairm e stigh a 
bhean, a chlann, agus a luchd-muinntir, agus an déigh 
innseadh dhoibh na chual’ e san eaglais, thubhairt e 
riutha, ‘‘ Tha mi ’gam dhiteadh féin airson an dearmad a 
rinn mi air an dleasnas chudthromach so, agus mar 
dhearbhadh air m’ aithreachas, toisichidh mi ’n nochd 
féin, agus le comhnadh Dhé cha dean mi dearmad ann an 
fhad ’s is bed mi.” Rinne mar thubhairt. Thusa ’rinn 
dearmad san dleasnas so, dean thusa an ni ceudna: 

Sibhse tha ’buanachadh sa’ chleachdadh mhaith so, 
bithibh ‘nur n-earalas gu bheil sibh tréibhdhireach. 
Cuimhnichibh gur spiorad Dia. Tha e ’g amharc air a’ 
chridhe. Bithibh faicilleach mu’r cainnt : —agus ‘nuair 
tha sibh a’ deanamh aoraidh dha, feuchaibh nach ’eil 
bhur cridheachan fada uaithe—na tairgibh dha iobairt 
nan amadan. 


UILE-LATHAIREACHD DHE. 


Tua an Dia uile-chumhachdach lathaireach anns gach 
Rite. Tha e aig mo dheas-laimh; tha e fada air falbh; 
tha e a’ lionadh an t-saoghail mu’n iadh a’ ghrian. Ann 
an so tha nedinein na machrach a’ fas, agus tha esan ann 
an so maraon; shuas os mo cheann tha ’ghrian a’ deal- 
radh, agus tha esan ann an sin mar an ceudna. Tha e 
san oiteig chitin, tha e san doininn ghairbh; anns an 
t-solus agus anns an dorchadas ; anns an neo-ni a’s faoine, 
agus anns an t-saoghal mhor. Tha e sa’ ghleann iosal so ; 
tha a lathaireachd air mullach nam beann; san uaigneas 
a’s samhaiche san eilean fhas, agus anns a’ bhaile mhor. 
Eisdidh e mo ghuth fann-sa, mar a dh’ éisdeas e ri co” 
sheirm nan aingeal a tha le ’n clarsaichibh dir mu'n 
cuairt d’a chathair rioghail. ’Se Dia nan ard-aingeal e, 
agus is e mo Dhia-sa e. Hisdidh e ruinn le chéile ; agus 

bheir e éisdeachd, mar an ceudna, do chedl na h-uiseige, 


agus do shrann an t-seillein ag iadhadh mu na blaithibh - 


maoth. O! thusa a Dhé uile-lathaireach! éisd rium agus 
freagair mo ghuth; na ceadaich dhomhsa gu brath a 
dhi-chuimhneachadh gu bheil mi fo bheachd do shiul, 
anns gach aite agus air gach 4m. Cuidich leam mi féin 
a ghitlan mar ann ad lathair; chum agus an uair a 
ghairmear mi, le coimhthional an t-saoghail gu léir fa 
chomhair mo Bhreitheimh, nach h-éiginn domh teicheadh 
o lathaireachd an Ti a’s airde. 


MU BHI STRIOCHDTA DO DHITA. 


Aw uair a bha ’m flath ainmeil, Ditc og Bhurgundi, 
fiiran co aillidh dhreachmhor ’sa chunnacas r’a linn, air 
a shineadh ’na chiste-mhairbh, agus Maithean agus 
Cuirteirean na rioghachd mu ’timchioll fo bhron trim, a’ 
gul agus a’ caoidh; thainig Ard-Easpuig Fenelon a stigh 
do’n t-seomar, esan aig an robh ctram an éganaich dirdh- 
eire so ‘an am “dige, agus a dh’ fhoghlum e; ghabh e 
‘nunn gu taobh na ciste, agus an déigh beachdachadh car 
tamuill air an aogas mharbh, labhair e mar so:—“ Tha 
en sin ’na shineadh, prionnsa mo ghaoil, do’n d’ thug mi 
gradh co blath teas-chridheach ’s a thug an t-athair bu 
chaomhala riamh d’a leanabh: agus cha bu ghaol gun 
chomain mo ghradh dha-san; ghradhaich e mi le toighe 
agus dealas mic. Tha e ’n sin a nis ’na shineadh—agus 
tha m’ uile shdlais shaoghalta ’nan sineadh maille ris. 
Ach,” deir esan, ‘‘ ged a bhiodh e comasach le aon fhuilt- 
ein a spionadh o m’ cheann, a ghairm air ais do thir nam 
bed, ’s mise nach gabhadh deich mile saoghal, agus am 
fuiltein faoin sin a spionadh an aghaidh toil Dé.” 

AN OIGHREACHD A’S LUACHMHOIRE. 


Bua duin’ uasal araidh a bha ro uaibhreach mu ’chuid 
'fearainn. Thachair do charaid diadhaidh a bha air 
aoidheachd *na thigh, a bhi mach maille ris air mullach 
ard, o’n robh sealladh maith aige air an dtthaich mun 
cuairt. Thoisich e air farsuingeachd na h-oighreachd a 
leigeil ris da. “Sud,” deir esan, ’s e sineadh a mach a 
laimhe, ‘“ criochan mo chuid fearainucwa ; agus seall chum 
na h-Aird ud eile, an léir dhuit na tighean ud? is leams’ 
am baile sin mar an ceudna: agus tionndaidh do shiuil 
- chum na h-airde so, innis domh am faic thu ’n aitreabh 
ur ud a tha iad a’ togail?” “Chi,” deir am fear eile, ‘‘ gu 
beachdaidh.” “ Buinidh sin ddmhsa cuideachd.” ‘ Amh- 
airc thusa nis,” thubhairt a charaid ris, “mar a stiuras 
mise do shuil-sa. An léir dhuit am bothan beag iosal 
ud aig iomall a’ bhail’ ud thall?” “Ts léir gu soilleir ; 
*dé dheth sin?’ “ Tha,” deir a charaid, “a chionn gu 
bheil boirionnach bochd anns a’ bhothan ud, is urrainn 
barrachd a radh mu ‘’saoibhreas, na thubhairt thusa 


fhathast.” ‘“‘ An ann da rireadh a tha thu?” thubhairt 
esan, ‘“‘ cionnus a dh’ fheudas sin a bhith?’ ‘‘ Tha, chionn 
gum feud ise a radh, ‘ Is leamsa Criosd.’” Thionndaidh 


am fear eile air falbh fo naire, agus cha d’ thug e iomradh 
tuillidh air farsuingeachd ’oighreachd, am fad ’sa dh’ 
fhuirich a charaid maille ris. 


IAIN GILPIN. 


Tarn Gitpin bha ’na bhuirdeiseach, 
Bu mhor a chlit ’s a ni; 

Gu’n robh e uair ’na cheannard-ceud, 
’Am baile-mor an righ. 


Thuirt bean Tain Ghilpin la r’a gradh, 
“MW aighear thu ’s mo chiall, 
Ged tha sinn fichead bliadhna posd’, 
Cha do ghabh sinn latha féill. ‘- 

“Se ’maireach 1a co’-ainm ar bainns’, 
Théid sinn gu sugradh mach, 

Sios gus an ruig sinn Edmonton, 
’An carbad an da eich. 


“Mo phiuthar is a leanabh mic, 
Mi féin ’s mo thritir le chéil’, 
Sa’ charbad théid, is leanaidh tus’ 

A’ marcachd as ar déigh.” 


“A bhean mo ghaoil!” ghrad fhreagair e, 
“Duit féin gu’n d’ thug mi gradh 

Os ceann gach té a ta fo’n ghréin, 
Is gheibh thu mar is Aill. 


“Tha mise ’m mharsanda gu beachd, 
Mar ’s aithne do gach neach ; 

*S mo charaid maith Tom Callander 
Bheir iasad dhomh d’a each.” 


“ Piseach ort,” ars’ is’, “a ghraidh, 
Is o’n tha ’m fion co daor, 

Gu’'n toir mi leam mo shearrag féin, 
O tha e maith, is saor.” 


Thug Iain sgailce pdige dh’ i, 
Mar b’ abhaist leis gu tric ; 

Oir bha e subhach toilichte, 
I bhi co crionna ghlic. 


Thainig an carbad ’nuas gu moch 
Sa’ mhaduinn mar a gheall ; 

’S air falbh ’na dheann-ruith ghabh e leo, 
Troimh eabar, is troimh pholl. 


Bu shitbhlach luath na cuibhleachan, 
*S a’ chuip mu chluas’ nan each, 
Le gleadhraich shaoileadh tu gu’n robh 
An cabhsair as a bheachd. 
OS ee Bd So acemacere a ae Sa se: : " 
Sheas Iain Gilpin taobh an ‘eich, 
Is ghlac e ’mhuing gu deas; 

Ach ’s gann a fhuair e suas gu h-ard, id 
*Nuair b’ éiginn teachd air ais. 


Cha luaithe rain’ e ’n diollaid shuas, 
Le ’thulchainn air an each, 

Na chunnaic e tritir cheannaichean 
D’a bhitth a’ dol a steach. 


Theirinn e, ’s cha b’ ann d’a dhedin, 
Oir bha e dian gu falbh ; 

Ach cha duraigeadh e leis an t-sannt 
An sgillinn-ruadh a chall. 


Bu mhaidheanach na ceannaichean, 
Bha treis mun robh iad réidh ; 

’"N sin Beati ghlaodh i mach gu h-ard, 
“ Dh’ fhagadh am fion ’n ar déigh!” 


“Nall e!” ars’ Iain, “is maith an t-am; 
Thoir dhomh a nuas mo chrios, 

Crios leathraich mo dheagh chlaidheimh ghéir, 
’Nuair bha mi ’m shaighdear deas.” 


Bha aig bean Ghilpin (lamh a’ ghrinnd!), 
Da shearraig laidir ghlas, 

’S am b’ abhaist di an deoch a b’ fhearr 
A. chumail teann fo ghlais. 


Bha aig gach searraig dhiubh fa leth, 
Da chluais tre ’n deach an crios ; 

Chroch e iad mar sin r’a thaobh, 
Fear dhiubh air gach leis. 


Na dheaghaidh sin, a chum ’s gum biodh 
E sgeadaichte le sgoinn, 

A chledca maiseach sgarlaid ghabh, 
Is thilg e air a dhruim. 


Faic e nis ’na dliollaid shuas, 
Air muin an steud-eich dhuinn, 

Ag imeachd air a’ chabhsair chruaidh 
Gu socrach, is gu citin. 


a 
. ‘Ach ’nuair a fhuair e ’n t-slighe réidh . 
Fo ’bhrogaibh cruidheach cruaidh, 
Le sitrich dh’ fhalbh gu trotan garbh 
"Ruisg masan Iain thruaigh. 


“Gu réidh,” ars’ Iain, “ deas dé, eich dhuinn ”’ ; 
Ach labhair e gun fheum, ; 

A throtan chaidh gu dian-ruith luath, — 
Gun suim do mhuiseal sréin’. 


Chrom e sios, mar dh’ imreas iad 
Nach urrainn suidhe suas, 

Ghlac e muing an eich gu teann, 
*S e dol a nis ’na luath’s. 


An t-each a mhothaich air a dhruim 
Uallach co deacair wr, 

Theich e le geilt ; ’s mar theich e, dh’ fhag 
E ’n saoghal air a chil. 


Air falbh chaidh Tain ‘na shradaibh dearg, 
Air falbh chaidh ’n ad ’s a’ ghruag; 

Is beag a shaoil an duine coir . 
A dhol air ’leithid do ruaig. - 


Chaidh coin gu'tathunn, ’s clann gu sgriach, 
Bha cinn a mach ’nan ceud, 

’ Is ghlaodh gach aon, le ’uile neart, 

“°S tu féin an gille-steud !” 


Air falbh chaidh Tain, cd ach e? 
Na miltean air a thdir: 

“Is réis tha ’n so! ’s cha lugha ’n geall, 
Na mile bonn do ’n or!” 


’S a nis, ’nuair dhlithaich e gu dan’ 
Air luchd na cise cruaidh, 

"An tiota thilg iad fosgailte 
A’ chachaileadh gu luath. 


"Nuair chrom e sios os ceann an eich 
Le ’cheann ’na smtidibh teth, 

Bhuail an da shearraig air a chil, 
Is spealg ‘nam mile bloidh. 


Bu mhuladach an sealladh so, 
Am fion dearg mar a dhoirt, 

Thug smiuid 4 cliathach an eich dhuinn, 
Mar cheithreamh muilt-fhedil roist’. 


Gidheadh bha e mar mharcaiche, 
A’ ruith na réis le ’chrios, 

Is amchannan da shearraig ghlais, 
Ag udal air a leis. 


Mar so troimh bhaile Islington, 
Faic e le mire ’triall, 

Is fos a suas troimh Edmonton, 
’S a stigh feadh lub nan giadh. 


*S ann ann an sin bha ’phlubartaich, 
*S an t-each a’ ditltadh smachd, 
Mar sgaoth do ghedidh no thunnagan 

’°Gan lubradh féin le tlachd. 


Aig uinneig’ ann an Edmonton 
Gun sheas a bhean a suas, 

Is chunnaic i dol seachad e © 
Le iongantas r’a luath’s. 


“ Stad, stad, Iain Ghilpin, so an tigh!” 
Gu’n ghlaodh iad uile ris, 

“Tha ’n dinneir réidh, ’s tha sinne sgith ” ; 
“Cha lugh’,” ars’ Iain, “ tha mis’!” 


Ach ’s beag an t-suim a ghabh an t-each, 
Do ghlaodh nam ban gu léir, 

Bha prasach mhaith a mhaighstir 
Deich mil’ air falbh aig Ware. 


Mar shaighead luath o lamh na treoir, 
O’n iughar righinn chrom, 
Gu’n theich an t-each—’s tha so ’ga m’ thoirt 
Gu darna leth mo dhuain. 

Air falbh chaidh Iain le séideadh ard, 
’S gu dearbh cha b’ ann d’a dhedin, 

’S aig dorus tighe Thom Challander, 
Gu’n sheas an t-each faidhedidh. 


*Nuair chunnaic esan e mar so, 
A’ teachd gun ad gun ghruag, 
Thilg e *phiob thombae’ air falbh, 

Is ruith e mach gu luath. 


as 4 wt yen eRe ag 
“Do sgeul, do sgeul,—thoir dhomh do sgeul! 
Do naigheachd innis domh ; 
C’arson a tha thu ceann-ruisgte? 
C’arson a tha thu’n so?” 


Bha Iain lan do fheala-dha, 
Do shtgradh beag, ’s do chleas, 
*S a réir so ri Tom Callander, 
Gu’n fhreagair e gu deas: 


“Tha mise ’n so, oir thigeadh t’ each, 
*S mur ’eil mi ’m fhaidhe bréig’, 

Bi'dh m’ ad ’s mo ghruag ’an so gun dail, 
Oir tha iad as mo dhéigh.” 


Bha sodlas air Tom Callander, 
A. charaid bhi co ait, 

’S cha d’ thubhairt e tuillidh ris san im, 
Ach thill e stigh gu grad. 


’S amach gu’n d’ thug e ad is gruag, 
Gruag mhor nan dualan cruinn, 

Is ad a’s gann a chuir e riamh 

Seachd uairean air a cheann. 


Chum e suas iad, ’s thubhairt e 
Le feala-dha ’na chainnt : 

“Is mé mo cheann-s’ da uair na t’ fhear-sa, 
’S théid iad ort gun taing. 


“Leig dhomh an t-eabar sin ’s am poll 
A ghlanadh bharr do ghniis; 

Fuirich ri biadh, oir ’s cinnteach mi 
Gu bheil thu ’call do Itis.” 


o> ? 


Se so,” ars’ Iain, “ co’-la mo bhainns’, 
’S bu sgeigeil e ri radh, 

Gun itheadh mo bhean aig Edmonton 
’S mise ’n so fo phramh.” 


’N sin labhair Iain ris an each, 
“Tha cabhag orm gu m’ bhiadh ; 

Air t’ ailleas thainig mise ’n so, 
Théid thus’ air t’-ais do m’ riar.” 


O! bosd na tubaist a bha ’n so, 
Mir dh fhiosraich e gun dail; 
QOir asail fhad-chluasach bha dltth 
Thog raoichdil choimheach ard. 


Le srann gu’n thog an t-each a cheann, 
Ceart mar roimh ledmhann garg; 

’S air falbh le ’uile lis a ris, 
Theich e ’na shradaibh dearg. 


Air falbh chaidh Gilpin, is air falbh 
Chaidh ’ad ’s a ghruag ’nan deann ; 

*An tiota thuit iad, chionn gu’n robh 
Iad mogha ’s mor d’a cheann. 


*Nuair chunnaic bean Jain Ghilpin e 
A’ marcachd nuas co bras, 
Tharruing i ’n sporan sioda mach, 
*S bonn leth-chruin thug i as. 


’N sin thuirt 1 ris a’ charbadair, 
’S a cridh’ le iomaguin lan, 

“ Gur leatsa so, mo ghille gleust’, 
Is thoir air ais e slan.” 


Dh’ fhalbh e, ’s choinnich iad gun dail, 
Ts dh’ fheuch e ’n t-each a stad, 

Ach ’s ann a chuir an oidheirp so 
An rosad air air fad. 

’Nuair dh’ fhairtlich air na wa na  pheaekd 
A chur a nis ’an gniomh ; 

Gu’n chlisg an t-each, ’s air falbh gu’n theich 

' Ni ’s luaith’ na rinn e riamh. 
4 

Air falbh chaidh Gilpin, is air falbh ~ 

An carbadair co bras, 
Gun straoidhlich chuibhleachan ’na dhéigh, 

Gu meamnach a’ dol as. 


Bha séathnar uaislean ’chunnaic e 
A’ teicheadh air an each, 

’S an gille-carbaid air a thoir, 
Gu’n ghlaodh iad uile mach, 


e 


“Méirleach! méirleach! glacaibh e!” 
Gu’n ghlaodh iad dh’ iarraidh foir ; 

Is dh’ fhalbh iad féin ’s na chunnaic e 
’Nan teann-ruith air a thoir. 


’S a rithist dh’ fhosgladh dha gu luath 
Cachaileadh mhor na cis’ ; 

Oir shaoil na daoine, mar air tus, 
Gu’n robh e ruith na réis. 


Bha e mar sin, is choisinn e; 
Oir fhuair e buaidh le luath’s: 
Stad cha d’ rinn gus’n d’-rainig e 
An t-ait an deach e suas. 


Nis seinneamaid fad-shaogh’] do’n righ, 
’S air Gilpin gu’n robh agh ; 

*S an ath-uair théid e mach chur réis, 
Bu mhaith leam bhi san lair! 


A’ CHRIOCH. 


